
Alcătuirea manualului de limba şi literatura română pentru clasa a X-a s-a realizat 
în funcţie de câteva criterii, asupra cărora programa insistă cu deosebire: accesibilitate, 
atractivitate şi valoare. Deşi majoritatea textelor literare selectate aparţin autorilor 
canonici, din dorința de a îndeplini şi cel de-al patrulea criteriu, varietatea, s-a apelat 
şi la textele altor autori, cu ajutorul cărora, am considerat, se pot exersa în mod adecvat 
anumite competenţe. 

Manualul propune studiul integrat al limbii, al comunicării şi al textului literar. 
În consecință, în cele mai multe cazuri, au fost preferate ca suport pentru aplicaţiile 
din domeniul Limbă şi comunicare textele selectate pentru domeniul Literatură. 

Fiecare capitol este realizat conform unui algoritm care presupune următoarele 
etape: Înainte de text, unde se urmăreşte o anticipare şi o apropiere de atmosfera şi 
de particularităţile creaţiei care urmează a fi receptată; Textul, reprodus în totalitate 
sau, în cazul celor prea ample, fragmentar; Puncte de reper, care oferă un număr de 
sugestii pentru înțelegere şi interpretare; Explorarea textului, în care se formulează 
cerințe diverse, vizând competenţe de receptare şi de producere a mesajelor în diferite 
situaţii de comunicare, sesizarea unor valenţe stilistice, capacitatea de analiză, gândirea 
critică etc.; Evaluare curentă. Aplicaţii, în care se propun diverse aplicaţii ce pot fi 
efectuate atât în clasă cât şi acasă; Dincolo de text, unde se fac conexiuni diverse cu 
alte opere literare ale autorului sau ale altor autori. 

Fiecare text este însoţit de o Notă biobibliografică, în care sunt cuprinse date 
esenţiale privind viaţa şi opera autorului. Pe banda laterală, la Dicţionar literar, sunt 
inserate explicaţii ale unor concepte/noţiuni necesare în analiza tematică, structurală 
şi stilistică a textelor. Dicţionarul cultural conţine informaţii despre personalităţile, 
noţiunile, citatele amintite în cuprinsul capitolului respectiv. Indicele de la sfârşitul 
manualului menţionează pagina unde poate fi găsit fiecare dintre conceptele/noțiunile 
utilizate. 

[| Notă biobibliografică 


lon Creangă (1839 — 1889), prozator. 
Născut la Humuleşti, într-o familie 
numeroasă, este fiul Smarandei şi al lui 
Ştefan. Învață cu bădiţa Vasile la şcoala 
din sat întemeiată de părintele loan, 
apoi la Broşteni (aici se molipseşte de 
râie de la caprele lrinucăi), unde îl are 
învățător pe Neculai Nanu, la Târgu- 
Neamţ, cu Isaia Duhu (evocat în po- 
vestirea Popa Duhu), unde îi are colegi 
pe Nică Oşlobanu, dar şi pe viitorul 
filozof Vasile Conta, la Fălticeni şi, din 
1856 până în 1858, la Seminarul de la 
Socola. Moartea prematură a tatălui îl 
împiedică să-şi finalizeze studiile. În 
1859, pentru a putea fi hirotonisit, se 
căsătoreşte cu Ileana, fiica în vârstă de 
15 ania părintelui Grigoriu de la biserica 
„Patruzeci de Sfinţi”, iar un an mai 
târziu se naşte Constantin, unicul său 
fiu. Între 1864 şi 1865 urmează nou 
înființata Şcoală Normală (Şcoala Prepa- 
randală, cum se numea atunci), al cărei 
director era Titu Maiorescu, pe care o 
absolvă întâiul, devenind institutor. Se 
desparte de soţie, iar, din 1868, apar pri- 
mele conflicte cu autorităţile bisericeşti. 
Este caterisit şi, în 1872, înlăturat şi din 
învăţământ. Se mutase între timp în 

A 


Inainte de text E 


1. Probabil că priviţi la televizor seriale polițiste sau de aven- 
turi. Aţi constatat, desigur, că, indiferent de piedicile ivite 
în calea eroului, fiecare episod are un deznodământ fericit. 
Şi totuşi, deşi cunoaşteţi deznodământul, urmăriţi episod 
după episod. De ce o faceți? Discutaţi pe această temă. 
Incercaţi să identificați schema după care este construit un 
asemenea serial. 

2. Cu siguranță, aţi citit (sau vi s-au povestit) în copilărie bas- 
me populare. Aţi constatat, desigur, că, în ciuda unor detalii 
care se modifică, schema basmelor rămâne cam aceeaşi: 
eroul pleacă de acasă şi, după un număr variabil de aven- 
turi, triumfă în lupta cu răul. Ce urmăreşte să ofere, aşadar, 
cititorului/ ascultătorului un basm popular: e un adevăr 
de natură etică — binele învinge răul? ° suspans? e cât 
mai multe întâmplări miraculoase? è aventuri? Alegeţi (sau 
oferiţi şi alte soluţii) şi justificați-vă opţiunea. 

Comparaţi concluziile la care aţi ajuns în legătură cu modul 

în care sunt construite serialele polițiste sau de aventuri 

cu acela în care sunt construite basmele populare pentru 

a constata asemănările şi/ sau deosebirile. 


w 


POVESTEA LUI HARAP-ALB 
de Ion Creangă 
- fragmente - 


Amu cică era odată într-o țară un crai care avea trei feciori. Şi craiul 
acela mai avea un frate mai mare, care era împărat într-o altă țară, mai 
depărtată. Şi împăratul, fratele craiului, se numea Verde-împărat; 
şi împăratul Verde nu avea feciori, ci numai fete. [...] 

Amu cică împăratul acela, aproape de bătrânețe, căzând la zăcare, 
a scris carte frăține-său craiului, să-i trămită grabnic pe cel mai 
vrednic dintre nepoți, ca să-l lase împărat în locul său după moartea 
sa. Craiul, primind cartea, îndată chemă tustrei feciorii înaintea sa 
şi le zice: 

— Iaca ce-mi scrie frate-meu şi moşul vostru. Care dintre voi se 
simte destoinic a împărăți peste o țară aşa de mare şi bogată, ca aceea, 
are voie din partea mea să se ducă, ca să împlinească voința cea mai 
de pe urmă a moşului vostru. 

Atunci feciorul cel mai mare iè îndrăzneală şi zice: 

— Tată, eu cred că mie mi se cuvine această cinste, pentru că sunt 
cel mai mare dintre frați; de-aceea te rog să-mi dai bani de cheltuială, 
straie de primineală, arme şi cal de călărie, ca să şi pornesc, fără zăbavă. 

mahalaua Țicăului, în celebra bojdeucă. 
Prin intervenţia lui Titu Maiorescu, doi 
ani mai târziu, este reprimit în învă- 
ţământ şi repartizat la Şcoala de Băieți 
Numărul 2 din Păcurari, unde, în 1875, 
îl va întâlni Eminescu, revizor şcolar în 
acel moment. Debutul ca scriitor are loc 
în acelaşi an, la 1 octombrie, în revista 
Convorbiri literare, cu Soacra cu trei 
nurori. Era deja cunoscut în lumea şcolii 
datorită manualelor sale pentru cursul 
primar. În primăvara lui 1877 se pro- 
duce primul atac de epilepsie, boală 
care îl va chinui tot restul vieţii. Plecarea 
lui Eminescu la Bucureşti, în toamna 
aceluiaşi an, va lăsa un gol niciodată 
umplut. Bădie Mihai — îi scrie el în de- 
cembrie - ai plecat şi mata din laşi, 
lăsând în sufletul meu multă scârbă şi 
amăreală. lar într-o altă scrisoare: La laşi 
ninge frumos de ast-noapte, încât s-a 
făcut drum de sanie. Vino, frate Mihai, căci 
fără tine sunt străin. Crizele se îndesesc, 
deprimându-l (Pisemne d-voastră nu mă 
credeţi că sunt bolnav şi aproape, dacă 
nu de tot, idiot, îi scrie el lui lacob Ne- 
gruzzi, în 1886), deşi, uneori, are tăria 
să facă haz de necaz, răspunzându-le 
celor care îl întrebau cum se simte: 
Mulţumesc, tare bine: stuchesc în barbă 
şi trag oghealul cu dinţii. Moare la 31 
decembrie, spre prânz, în tutungeria 
fratelui său mai mic, Zahei, în urma unui 
atac de apoplexie. 


Opera literară: Soacra cu trei nurori 
(1875), Dănilă Prepeleac (1876), Po- 
vestea porcului (1876), Moş Nichifor 
Coţcariul (1877), Povestea lui Stan 
Păţitul (1877), Povestea lui Harap- 
Alb (1877), Fata babei şi fata moş- 
neagului (1877), Ivan Turbinca (1878), 
Povestea unui om leneş (1878), Prostia 
omenească (1880), Amintiri din co- 
pilărie, |-Ill (1881 - 1882), IV (postum, 
1892), Popa Duhu (1881). 


— Bine, dragul tatei, dacă te bizuieşti că-i pute răzbate pănă acolo şi crezi 
că eşti în stare a cârmui şi pe alții, alege-ți un cal din herghelie, care-i vrea 
tu, ie-ți bani cât ți-or trebui, haine care ți-or plăce, arme care-i crede că-ți 
vin la socoteală şi mergi cu bine, fătul meu. 

Atunci feciorul craiului îşi iè cele trebuitoare, sărută mâna tătâne-său, 
primind carte de la dânsul către împăratul, zice rămas-bun fraților săi şi 
apoi încalecă şi porneşte cu bucurie spre împărăție. 

Craiul însă, vrând să-l ispitească, tace molcum şi, pe înserate, se 
îmbracă pe ascuns într-o piele de urs, apoi încalecă pe cal, iese înaintea 
fecioru-său pe altă cale şi se bagă sub un pod. Şi când să treacă fiu- 
său pe acolo, numai iaca la capătul podului îl şi întâmpină un urs 
mormăind. Atunci calul fiului de crai începe a sări în două picioare, 
forăind, şi cât pe ce să izbească pe stăpânu-său. Şi fiul craiului, 
nemaiputând struni calul şi neîndrăznind a mai merge înainte, se 
întoarnă ruşinat înapoi la tatu-său. Pănă să ajungă el, craiul pe de 
altă parte şi ajunsese acasă, dăduse drumul calului, îndosise pielea 
cea de urs şi aştepta acum să vie fecioru-său. Şi numai iaca îl şi vede 
viind repede, dar nu aşa după cum se dusese. 

— Da” ce-ai uitat, dragul tatei, de te-ai întors înapoi, zise craiul cu 
mirare? Aista nu-i semn bun, după cât ştiu eu. 

— De uitat, n-am uitat nimica, tată, dar ia, prin dreptul unui pod, 
mi-a ieşit înainte un urs grozav, care m-a vârât în toți spărieții. Şi cu mare 
ce scăpând din labele lui, am găsit cu cale să mă întorc la d-ta acasă decât 
să fiu pradă fiarelor sălbatece. Şi de-acum înainte, ducă-se, din partea mea, 
cine ştie, că mie unuia nu-mi trebuie nici împărăție nici nimica; doar 
n-am a trăi cât lumea, ca să moştenesc pământul. 

— Despre aceasta bine ai chitit-o, dragul tatei. Se vede lucru că nici 
tu nu eşti de împărat, nici împărăția pentru tine; şi decât să încurci 
numai aşa lumea, mai bine să şezi departe, cum zici, căci, mila Dom- 
nului: „Lac de-ar fi, broaşte sunt destule”. Numai aş vrea să ştiu, cum 
rămâne cu moşu-tău? Aşa-i că ne-am încurcat în slăbăciune? 

— Tată, zise atunci feciorul cel mijlociu, să mă duc eu, dacă vrei. 

— Ai toată voia de la mine, fătul meu, dar mare lucru să fie de nu 
ți s-or tăie şi ție cărările. Mai ştii păcatul, poate să-ți iasă înainte vreun 
iepure, ceva... şi popâc! m-oi trezi cu tine acasă, ca şi cu frate-tău, 
ş-apoi atunci ruşinea ta n-ar fi proastă. Dar dă, cearcă şi tu, să vezi 
cum ti-a sluji norocul. Vorba ceea: „Fiecare pentru sine, croitor de 
pâne”. De-i izbuti, bine de bine, iară de nu, au mai pățit şi alți voinici 
ca tine... 

Atunci feciorul cel mijlociu, pregătindu-şi cele trebuitoare şi pri- 
mind şi el carte din mâna tată-său cătră împăratul, îşi iè ziua-bună 
de la fraţi, şi a doua zi porneşte şi el. Şi merge, şi merge, pănă ce 
înnoptează bine. Şi când prin dreptul podului, numai iaca şi ursul: 
mor! mor! mor! Calul fiului de crai începe atunci a forăi, a sări în 
două picioare şi a da înapoi. Şi fiul craiului, văzând că nu-i lucru de 
şagă, se lasă şi el de împărăție şi, cu ruşinea lui, se întoarce înapoi la 
tată-său acasă. Craiul, cum îl vede, zice: 

— Ei, dragul tatei, aşa-i că s-a împlinit vorba ceea: „Apără-mă de 
găini, că de câni nu mă tem”. 

— Ce fel de vorbă-i asta, tată?! zise fiu-său ruşinat; la d-ta urşii 
se cheamă găini? Ba, ia acum cred eu frăține-meu, că aşa urs oşti- 
rea întreagă este în stare să o zdrumice... Încă mă mir cum am scă- 


Modulul 1 


PROZA SCURTĂ 


pat cu viață; lehamite şi de împărăție şi de tot, că doar, slava Dom- 
nului, am ce mânca la casa d-tale. 

— Ce mânca văd eu bine că ai, despre asta nu e vorbă, fătul meu, 
zise craiul posomorât, dar, ia spuneți-mi, ruşinea unde o puneţi? Din 
trei feciori câți are tata, niciunul să nu fie bun de nimica?! Apoi, drept 
să vă spun, că atunci degeaba mai stricați mâncarea, dragii mei... Să 
umblați numai aşa, frunza frăsinelului, toată viața voastră şi să vă lăudaţi 
că sunteți feciori de crai, asta nu miroasă a nas de om... Cum văd eu, 
frate-meu se poate culca pe o ureche din partea voastră; la sfântul aşteaptă 
s-a împlini dorința lui. Halal de nepoți ce are! Vorba ceea: 


La plăcinte, înainte 
Şi la război, înapoi. 


Fiul craiului cel mai mic, făcându-se atunci rog cum îi gotca, iese 
afară în grădină şi începe a plânge în inima sa, lovit fiind în adâncul 
sufletului de apăsătoarele cuvinte ale părintelui său. Şi cum sta el pe 
gânduri şi nu se dumerea ce să facă pentru a scăpa de ruşine, numai 
iaca se trezeşte dinaintea lui cu o babă gârbovă de bătrânețe, care umbla 
după milostenie. 

— Da” ce stai aşa pe gânduri, luminate crăişor? zise baba; alungă 
mâhnirea din inima ta, căci norocul îți râde din toate părțile şi nu ai 
de ce fi supărat. la, mai bine miluieşte baba cu ceva. 

— Ia lasă-m-ncolo, mătuşă, nu mă supăra, zise fiul craiului; acum 
am altele la capul meu. 

— Fecior de crai, vede-te-aş împărat! Spune babei ce te chinuieşte; 
că, de unde ştii, poate să ajute şi ea ceva. 

— Mătuşă, ştii ce? Una-i una şi două-s mai multe; lasa-mă-n pa- 
ce, că nu-mi văd lumea-naintea ochilor de necaz. 

— Luminate crăişor, să nu bănuieşti, dar nu te iuți aşa de tare, că 
nu ştii de unde-ți poate veni ajutor. 

— Ce vorbeşti în dodii, mătuşă? Tocmai de la una ca d-ta ţi-ai gă- 
sit să aştept eu ajutor? 

— Poate ti-i degant de una ca aceasta? zise baba. Hei, luminate 
crăişor! Cel-de-Sus varsă darul său şi peste cei neputincioşi; se ve- 
de că aşa place Sfinţiei Sale. Nu căuta că mă vezi gârbovă şi strem- 
țuroasă, dar, prin puterea ce-mi este dată, ştiu dinainte ceea ce au de 
gând să izvodească puternicii pământului şi adeseori râd cu hohot 
de nepriceperea şi slăbiciunea lor. [...] 

Acum, luminate crăişor, ca să vezi cât poate să-ți ajute milostenia, 
stăi liniştit, uită-te drept în ochii mei şi ascultă cu luare aminte ce ți-oi 
spune: du-te la tată-tău şi cere să-ți deie calul, armele şi hainele cu care 
a fost el mire, şi atunci ai să te poţi duce, unde n-au putut merge frații 
tăi; pentru că ție a fost scris de sus să-ți fie dată această cinste. Tatu-tău 
s-a împotrivi şi n-a vre să te lase, dar tu stăruieşte pe lângă dânsul cu 
rugăminte, că ai să-l îndupleci. Hainele despre care ţi-am vorbit, sunt 
vechi şi ponosite, şi armele ruginite, iară calul ai să-l poți alege punând 
în mijlocul hergheliei o tavă plină cu jaratic, şi care dintre cai a veni la 
jaratic să mănânce, acela are să te ducă la împărăție şi are să te scape 
din multe primejdii. [...] 

Şi atunci, o dată se suie în pod şi coboară de-acolo un căpăstru, 
un frâu, un bici şi o şa, toate colbăite, sfarogite şi vechi ca pământul. 

[| Dicţionar cultural 


Podul este locul de trecere spre o altă 
lume. Mircea Eliade (De la Zalmoxis la 
Genghis-Han) îl consideră o probă 
inițiatică, trecere primejdioasă de la un 
mod de existență la altul, de la 
imaturitate la maturitate. O observaţie 
se impune: trecerea are mereu un 
singur sens. O etapă odată parcursă, 
revenirea nu mai este posibilă. Un pod 
va trece Harap-Alb când pleacă la 
drum: este momentul intrării în lume, 
care marchează şi prima diferenţiere de 
nevolnicii frați rămaşi acasă. O nouă 
trecere va fi la întâlnirea cu nunta 
furnicilor. Alegând să traverseze prin 
apa vijelioasă cu riscul de a se îneca, 
eroul îşi probează prima calitate 
dobândită, mila. Însă podul nu oferă 
cheia, ci doar şansa transformării. A 
trece podul este totuşi un act de curaj 
care presupune să ai cutezanţa de a te 
afunda în necunoscut. 


[] Dicţionar cultural 


Labirintul este o încrucişare de dru- 
muri, cele mai multe, fundături, care îl 
obligă pe călător să fie capabil să aleagă 
în mod raţional soluţia cea bună. El poate 
fi pus în legătură cu palatul din insula 
Creta, construit de legendarul arhitect 
Dedal, în care a fost închis Minotaurul, fiul 
monstruos al regelui Minos şi din care 
Tezeu a reuşit să iasă cu ajutorul firului 
Ariadnei. Ca probă iniţiatică, găsirea 
drumului corect indică victoria spiritului, 
a inteligenţei asupra instinctului, a vio- 
lenţei oarbe. Traversarea pădurii-la- 
birint este aşadar o probă prin care eroul 
şi-ar putea dovedi maturitatea. Dar 
Harap-Alb se rătăceşte, demonstrând că 
mai are mult de învăţat. Și mergând el 
înainte prin codri întunecoşi, de la un loci 
se închide calea şi încep a i se încurca 
cărările, încât nu mai pricepe fiul de crai 
acum încotro să apuce şi unde să se ducă. 
(Într-o pădure se va rătăci şi Chirică, din 
Povestea lui Stan Păţitul, diavolul trimis 
de Scaraoschi să vâre vrajba între oameni 
şi să le facă pacoste, căci şi el se află tot 
la începutul unui drum. În acest moment, 
el nu este decât un „tânăr” lipsit de 
experienţă, căruia lumea îi va mai oferi 
destule surprize.) 


Apoi mai scoate dintr-un gherghiriu nişte straie foarte vechi, un arc, 
nişte săgeți, un paloş şi un buzdugan, toate pline de rugină, şi se apucă 
de le grijeşte bine şi le pune deoparte. Pe urmă umple o tavă cu jaratic, 
se duce cu dânsa la herghelie şi o pune jos între cai. Şi atunci, numai 
iaca ce iese din mijlocul hergheliei o răpciugă de cal, grebănos, dupuros 
şi slab, de-i numărai coastele; şi venind de-a dreptul la tavă, apucă 
o gură de jaratic. Fiul craiului îi şi trage atunci cu frâul în cap, zicând: 

— Ghijoagă uricioasă ce eşti! din toți caii, tocmai tu te-ai găsit să 
mănânci jaratic? De te-a împinge păcatul să mai vii o dată, vai de 
steaua ta are să fie! [...] 

Şi cum sta el în cumpene, să-l ieie, să nu-l ieie, calul se şi scutu- 
ră de trei ori şi îndată rămâne cu părul lins-prelins şi tânăr ca un 
tretin, de nu era alt mânzoc mai frumos în toată herghelia. Şi apoi, 
uitându-se țintă în ochii fiului de crai, zice: 

— Sui pe mine, stăpâne, şi ține-te bine. 

Fiul craiului, punându-i zăbala în gură, încalecă, şi atunci calul 
odată zboară cu dânsul până la nouri şi apoi se lasă în jos ca o să- 
geată. După aceea mai zboară încă o dată până la lună şi iar se lasă 
în jos mai iute decât fulgerul. Şi unde nu mai zboară şi a treia oară 
până la soare şi, când se lasă jos, întreabă: 

— Ei, stăpâne, cum ți se pare? Gândit-ai vrodată că ai să ajungi soa- 
rele cu picioarele, luna cu mâna şi prin nouri să cauţi cununa? 

— Cum să mi se pară, dragul meu tovarăş? la, m-ai băgat în toa- 
te grozile morții, căci, cuprins de amețeală, nu mai ştiam unde mă 
găsesc şi cât pe ce erai să mă prăpădeşti. 

— Ia, aşa am amețit şi eu, stăpâne, când mi-ai dat cu frâul în cap, 
să mă prăpădeşti, şi cu asta am vrut să-mi răstorc cele trei lovituri. Vorba 
ceea: una pentru alta. Acum cred că mă cunoşti şi de urât şi de frumos, 
şi de bătrân şi de tânăr, şi de slab şi de puternic [...] 

Şi mergând el tot înainte prin codri întunecoşi, de la un loc se 
închide calea şi încep a i se încurca cărările, încât nu se mai pricepe 
fiul craiului acum încotro să apuce şi pe unde să meargă. 

— Ptiu, drace! iaca în ce încurcătură am intrat! Asta-i mai rău 
decât poftim la masă, zise el. Nici tu sat, nici tu târg, nici tu nimica. 
De ce mergi înainte, numai peste pustietăți dai; parcă a perit sămân- 
ţa omenească de pe fața pământului. Imi pare rău că n-am luat macar 
spânul cel de-al doile cu mine. Dacă s-a aruncat în partea mâne-sa, 
ce-i vinovat el? Tata aşa a zis, însă, la mare nevoie, ce-i de făcut? 
Vorba ceea: Rău-i cu rău, dar e mai rău făr' de rău. Şi tot horhăind 
el când pe o cărare, când pe un drum părăsit, numai iaca ce iar îi 
iese Spânul înainte, îmbrăcat altfel şi calare pe un cal frumos, şi, 
prefăcându-şi glasul, începe a căina pe fiul craiului, zicând: 

— Sărmane omule, rău drum ai apucat! Se vede că eşti străin şi 
nu cunoşti locurile pe aici. Ai avut mare noroc de mine, de n-ai apu- 
cat a cobor? priporul ista, că erai prăpădit. la, colo devale, în în- 
fundătura ceea, un taur grozav la mulți bezmeteci le-a curmat zilele. 
Şi eu, mai dăunăzi, cât mă vezi de voinic, de-abia am scăpat de dânsul, 
ca prin urechile acului. Intoarce-te înapoi ori, dacă ai de dus înainte, 
ie-ți în ajutor pe cineva. Chiar şi eu m-aş tocmi la d-ta, dacă ţi-a fi 
cu plăcere. 

— Aşa ar trebui să urmez, om bun, zise fiul craiului, dar ți-oi spune 
drept: tata mi-a dat în grijă, când am pornit de-acasă, ca să mă feresc 

E Dicționar cultural 


Peştera (fântâna, grota) se află în in- 
teriorul labirintului şi simbolizează locul 
misterios al naşterii sau al renaşterii ero- 
ului. În acest caz, în peşteră intră fiul 
împăratului şi iese un harap-alb. 


PROZA SCURTĂ 


de omul roş, iară mai ales de cel spân, cât oi pute; să n-am de a face cu 
dânşii nici în clin, nici în mânecă; şi dacă n-ai fi spân, bucuros te-aş 
tocmi. 

— Hei, hei! călătorule. Dacă ti-i vorba de-aşa, ai să-ți rupi ciochi- 
nele umblând şi tot n-ai să găseşti slugă cum cauţi d-ta, că pe-aici sunt 
numai oameni spâni. Ş-apoi, când este la adecălea, te-aş întreba, ca’ ce 
fel de zăticneală ai pute să întâmpini din pricina asta? Pesemne n-ai 
auzit vorba ceea: că, de păr şi de coate goale nu se plânge nimene. Şi 
când nu sunt ochi negri, săruți şi albaştri! [...] 

Şi din două vorbe, fiul craiului îl tocmeşte şi după aceea pornesc 
împreună să iasă la drum, pe unde arată Spânul. Şi mergând ei o 
bucată bună, Spânul se preface că-i e sete şi cere plosca cu apă de la 
stăpânu-său. Fiul craiului i-o dă, şi Spânul, cum o pune la gură, pe 
loc o şi ia, oțerindu-se, şi varsă toată apa dintr-însa. Fiul craiului 
zice atunci supărat: 

— Dar bine, Spânule, de ce te apuci? Nu vezi că pe aici e mare 
lipsă de apă? Şi pe arşița asta o să ne uscăm de sete. 

— Să avem iertare, stăpâne! Apa era bâhlită şi ne-am fi putut 
bolnăvi. Cât despre apă bună, nu vă îngrijiţi; acuş avem să dăm pes- 
te o fântână cu apă dulce şi rece ca ghiața. Acolo vom poposi puțin, 
oi clătări plosca bine ş-oi umple-o cu apă proaspătă, ca să avem la 
drum, căci mai încolo nu prea sunt fântâni, şi, din partea apei, mi 
se pare că i-om cam duce dorul. Şi cârnind pe o cărare, mai merg ei 
oleacă înainte, până ce ajung într-o poiană şi numai iaca ce dau de 
o fântână cu ghizdele de stejar şi cu capac deschis în lături. Fântâna 
era adâncă şi nu avea nici roată, nici cumpănă, ci numai o scară de 
coborât până la apă. 

— Ei, ei! Spânule, acum să te văd cât eşti de vrednic, zise fiul cra- 
iului. Spânul atunci Zâmbeşte puțin şi, coborându-se în fântână, um- 
ple întăi plosca şi o pune la şold. Apoi, mai stând acolo în fund pe 
scară, aproape de fața apei, zice: î 

— Ei, da’ ce răcoare-i aici! „Chima răului pe malul pârăului!” Imi 
vine să nu mai ies afară. Dumnezeu să uşureze păcatele celui cu 
fântâna, că bun lucru a mai făcut. Pe arşițele ieste, o răcoreală ca asta 
mult plăteşte! 

Mai șede el puţin acolo şi apoi iese afară, zicând: 

— Doamne, stăpâne, nu ştii cât mă simţesc de uşor; parcă îmi vi- 
ne să zbor, nu altăceva! la vâră-te şi d-ta oleacă, să vezi cum ai să te 
răcoreşti; aşa are să-ți vie de îndămână după asta, de are să ți se pară 
că eşti uşor cum îi pana... 

Fiul craiului, boboc în felul său la trebi de aieste, se potriveşte Spâ- 
nului şi se bagă în fântână, fără să-l trăsnească prin minte ce i se poate 
întâmpla. Şi cum sta el acolo de se răcorea, Spânul face tranc! capacul 
de pe gura fântânei, apoi se suie deasupra lui şi zice cu glas răutăcios: 

— Alelei! fecior de om viclean ce te găseşti; tocmai de ceea ce te-ai 
păzit n-ai scăpat. Ei, că bine mi te-am căptuşit! Acum să-mi spui tu 
cine eşti, de unde vii şi încotro te duci, că, de nu, acolo îți putrezesc 
ciolanele! 

Fiul craiului ce era să facă? îi spune toate cu de-amănuntul, căci, 
dă, care om nu ține la viaţă înainte de toate? 

— Bine, atâta am vrut să aflu din gura ta, pui de viperă ce mi-ai 
fost, zice atunci Spânul: numai cată să fie aşa, că, de te-oi prinde cu 

E Dicționar cultural 


Harap (arap/arab) înseamnă om cu 
pielea şi cu părul de culoare neagră. 
Prin tradiţie, în Orient, oamenii cu 
pielea neagră erau robi din naştere, 
astfel încât harap a devenit sinonim 
pentru rob, sclav. Harap-Alb - rob, 
sclav-alb — reprezintă în fond o situaţie 
paradoxală, căci în mod normal un alb 
n-ar fi trebuit să se afle niciodată într- 
o asemenea postură. Pentru erou, 
acesta este punctul cel mai de jos în 
care l-a dus lipsa de experienţă. Mai 
departe, el poate să-şi rateze viaţa, 
asemeni nevolnicilor frați mai mari, ori 
să izbândească prin propriile forțe. 


oca mică, greu are să-ți cadă. Chiar acum aş pute să te omor, în voia 
cea bună, dar mi-i milă de tinereţele tale... Dacă vrei să mai vezi 
soarele cu ochii şi să mai calci pe iarbă verde, atunci jură-mi-te 
pe ascuțişul paloşului tău că mi-i da ascultare şi supunere întru toa- 
te, chiar şi-n foc de ți-aş zice să te arunci. Şi de azi înainte, eu să fiu 
în locul tău nepotul împăratului, despre care mi-ai vorbit, iară tu, 
sluga mea; şi atâta vreme să ai a mă sluji, până când îi muri şi iar 
îi învie. Şi oriunde vei merge cu mine, nu care cumva să bleşteşti 
din gură cătră cineva despre ceea ce a urmat între noi, că te-am şters 
de pe fața pământului. Iți place aşa să mai trăieşti, bine-de-bine; iară 
de nu, spune-mi verde în ochi, ca să ştiu ce leac trebuie să-ți fac... 

Fiul craiului, văzându-se prins în cleşte şi fără nicio putere, îi jură 
credință şi supunere întru toate, lăsându-se în ştirea lui Dumnezeu, 
cum a vre el să facă. Atunci Spânul pune mâna pe cartea, pe banii 
şi pe armele fiului de crai şi le iè la sine; apoi îl scoate din fântână 
şi-i dă paloşul să-l sărute, ca semn de pecetluirea jurământului, zicând: 

— De-acum înainte să ştii că te cheamă Harap-Alb; aista ti-i 
numele, şi altul nu. [...] 

Şi merg ei, şi merg, cale lungă să le-ajungă, trecând peste nouă 
mări, peste nouă țări şi peste nouă ape mari, şi într-o târzie vreme 
ajung la împărăție. [...] 

Spânul, voind să peardă acum pe Harap-Alb cu orice preţ, zise 
împăratului: 

— Doamne, moşule, de nu mi-a aduce sluga mea sălăți de aceste 
şi din peatră seacă, mare lucru să fie! 

— Ce vorbeşti, nepoate! zise împăratul; unul ca dânsul, şi încă 
necunoscător de locurile acestea, cum crezi că ar pute face această 
slujbă? Doar de ti-i greu de viața lui. 

— Ia las”, moşule, nu-i duce grija; pun rămaşag că are să-mi aducă sălăți 
întocmai ca aceste, şi încă multe, că ştiu eu ce poate el. 

Ş-odată cheamă Spânul pe Harap-Alb şi-i zice răstit: 

— Acum degrabă să te duci cum îi şti tu şi să-mi aduci sălăți din 
aceste din Grădina Ursului. Hai, ieşi răpede şi porneşte, că nu-i vreme 
de pierdut. Dar nu cumva să faci de altfel, că nici în borta şoarecului 
nu eşti scăpat de mine! 

Harap-Alb iese mâhnit, se duce în grajd şi începe a-şi netezi calul 
pe coamă, zicând: 

— Ei, căluțul meu, când ai şti tu în ce necaz am întrat! Sfânt să 
fie rostul tătâne-meu, că bine m-a învățat! Aşa-i că, dacă n-am ținut 
samă de vorbele lui, am ajuns slugă la dârloagă şi acum, vrând-ne- 
vrând, trebuie să ascult, că mi-i capul în primejdie? 

— Stăpâne, zise atunci calul; de-acum înainte, ori cu capul de 
peatră, ori cu peatra de cap, tot atâta-i: fii odată bărbat şi nu-ți face 
voie rea. Incalecă pe mine, şi hai! Ştiu eu unde te-oi duce, şi mare-i 
Dumnezeu, ne-a scăpa el şi din aceasta! 

Harap-Alb, mai prinzând oleacă la inimă, încalecă şi se lasă în 
voia calului, unde vre el să-l ducă. 

Atunci calul porneşte la pas, până ce iese mai încolo, ca să nu-i vadă 
nimene. Apoi îşi arată puterile sale, zicând: 

— Stăpâne, ține-te bine pe mine, că am să zbor lin ca vântul, să 
cutreierăm pământul. Mare-i Dumnezeu şi meşteru-i dracul. Helbet! 
vom pute veni de hac şi Spânului celuia, nu-i e vremea trecută. 

Şi odată zboară calul cu Harap-Alb până la nouri; apoi o ia de-a 
curmezişul pământului: pe deasupra codrilor, peste vârful munților, 
peste apa mărilor şi după aceea se lasă încet-încet într-un ostrov 
mândru din mijlocul unei mări, lângă o căsuță singuratică, pe care 
era crescut nişte muşchi pletos de o podină de gros, moale ca mătasea 
şi verde ca buratecul. 

Atunci Harap-Alb descalecă, şi spre mai mare mirarea lui, numai 
iaca îl întâmpină în pragul uşei cerşitoarea căreia îi dăduse el un ban 
de pomană, înainte de pornirea lui de acasă. 

— Ei, Harap-Alb, aşa-i că ai venit la vorbele mele, că deal cu deal 
se ajunge, dar încă om cu om? Află acum că eu sunt sfânta Duminică 
şi ştiu ce nevoie te-a adus pe la mine. Spânul vrea să-ți răpuie capul 
cu orice chip şi de-aceea te-a trămis să aduci sălăți din Grădina 
Ursului, dar i-or da ele odată pe nas... Rămâi aici în astă-noapte, ca 
să văd ce-i de făcut. 

Harap-Alb rămâne bucuros, mulțămind sfintei Duminici pentru buna 
găzduire şi îngrijirea ce are de el. 

— Fii încredințat că nu eu, ci puterea milosteniei şi inima ta cea 
bună te ajută, Harap-Alb, zice sfânta Duminică ieşind şi lăsându-l 
în pace să se liniştească. 

Şi cum iese sfânta Duminică afară, odată şi porneşte desculță prin 
rouă, de culege o poală de somnoroasă, pe care o fierbe la un loc cu o vadră 
de lapte dulce şi cu una cu miere şi apoi ie mursa aceea şi iute se duce 
de o toarnă în fântâna din Grădina Ursului, care fântână era plină cu 
apă până în gură. Şi mai stând sfânta Duminică oleacă în preajma 
fântânei, numai iaca ce vede că vine ursul cu o falcă în cer şi cu una în 
pământ, mornăind înfricoşat. Şi cum ajunge la fântână, cum începe a 
bea lacom la apă şi a-şi linge buzele de dulceața şi bunătatea ei. Şi mai 
stă din băut, şi iar începe a mornăi; şi iar mai bea câte un răstimp, şi iar 
mornăieşte, până ce, de la o vreme, încep a-i slăbi puterile şi, cuprins de 
ameţeală, pe loc cade jos şi adoarme mort, de puteai să tai lemne pe dânsul. 

Atunci sfânta Duminică, văzându-l aşa, într-o clipă se duce şi, 
deşteptând pe Harap-Alb chiar în miezul nopței, îi zice: 

— Imbracă-te iute în pielea cea de urs, care o ai de la tată-tău, apucă 
pe ici tot înainte, şi cum îi ajunge în răscrucile drumului, ai să şi dai de 
Grădina Ursului. Atunci sai răpede înlăuntru de-ți ia sălăți într-ales şi 
câte-i vrea de multe, căci pe urs l-am pus eu la cale. Dar, la toată 
întâmplarea, de-i vede şi-i vede că s-a trezit şi năvăleşte la tine, zvârle-i 
pelea cea de urs şi apoi fugi încoace spre mine cât îi putea. 

Harap-Alb face cum îi zice sfânta Duminică. Şi cum ajunge în 
grădină, odată începe a smulge la sălăți într-ales şi leagă o sarcină 
mare, mare, cât pe ce să n-o poată ridica în spinare. Şi când să iasă 
cu dânsa din grădină, iaca ursul se trezeşte, şi după dânsul, Gavrile! 
Harap-Alb, dacă vede reaua, i-aruncă pelea cea de urs, şi apoi fuge 
cât ce poate cu sarcina în spate, tot înainte la sfânta Duminică, 
scăpând cu obrazul curat. 

După aceasta, Harap-Alb, mulțămind sfintei Dumineci pentru 
binele ce i-a făcut, îi sărută mâna, apoi îşi iè sălățile şi, încălecând, 
porneşte spre împărăție, Dumnezeu să ne ție, ca cuvântul din po- 
veste, înainte mult mai este.[...] 

[Ajutat de sfânta Duminică, eroul reuşeşte să aducă Spânului 
capul şi pielea cerbului bătute cu pietre scumpe.] 

Amu, tocmai pe când era temeiul mesei, şi oaspeții, tot gustând vinul 
de bun, începuse a se chiurchiului câte oleacă, numai iaca o pasere măiastră 
se vede bătând la fereastră şi zicând cu glas muieratic: 

— Mâncaţi, beţi şi vă veseliți, dar de fata împăratului Roş nici nu 
gândiţi! 

Atunci, deodată, tuturor mesenilor pe loc li s-a stricat cheful şi 
au început a vorbi care ce ştia şi cum îi ducea capul: unii spuneau 
că împăratul Roş, având inimă haină, nu se mai satură de a vărsa 
sânge omenesc; alții spuneau că fata lui este o farmazoană cumplită, 
şi că din pricina ei se fac atâtea jertfe; alții întăreau spusele celor- 
lalți, zicând, că chiar ea ar fi venit în chip de pasere de a bătut acum 
la fereastră, ca să nu lese şi aici lumea în pace. Alţii ziceau că, oricum 
ar fi, dar paserea aceasta nu-i lucru curat; şi că trebuie să fie un trimis 
de undeva, numai pentru a iscodi casele oamenilor. Alții, mai fricoşi, 
îşi stupeau în sân — menind-o ca să se întoarcă pe capul aceluia care 
a trimis-o. În sfârşit, unii spuneau într-un fel, alții în alt fel, şi multe 
se ziceau pe sama fetei împăratului Roş, dar nu se ştia care din toate 
acele vorbe este cea adevărată. 

Spânul, după ce-i ascultă pe toți cu luare-aminte, clatină din cap 
Şi zise: 

— Rău e când ai a face tot cu oameni care se tem şi de umbra lor! 
D-voastră, cinstiți oaspeți, se vede că paşteți boboci, de nu vă pri- 
cepeți al cui fapt este acesta. 

Şi atunci Spânul răpede îşi aținteşte privirile asupra lui Harap- 
Alb şi, nu ştiu cum, îl prinde zâmbind. 

— Aşa... slugă vicleană ce-mi eşti? Vra să zică tu ai ştiinţă de 
asta şi nu mi-ai spus. Acum degrabă să-mi aduci pe fata împăratului 
Roș, de unde ştii şi cum îi şti tu. Hai, porneşte! Şi nu cumva să faci de 
altfel, că te-ai dus de pe fața pământului! 

Atunci Harap-Alb, ieşind plin de mâhnire, se duce în grajd la cal 
şi, netezindu-l pe coamă şi sărutându-l, zice: 

— Dragul meu tovarăş, la grea nevoie m-a băgat iar Spânul! Amu 
a scornit alta: cică să-i aduc pe fata împăratului Roş de unde-oi şti. Asta-i 
curat vorba ceea: „Poftim pungă la masă, dacă ţi-ai adus de-acasă”. 
Se vede că mi s-a apropiat funia la par. Cine ştie ce mi s-a mai întâmpla! 
Cu Spânul tot am dus-o cum am dus-o, câne-câneşte, până acum. Dar 
cu omul roş nu ştiu, Zău, la cât mi-a sta capul. Ş-apoi, unde s-a fi 
găsind acel împărat Roş şi fata lui, care cică este o farmazoană cumplită, 
numai Cel-de-pe-comoară a fi ştiind! Parcă dracul vrăjeşte, de n-apuc 
bine a scăpa din una şi dau peste alta. Se vede că m-a născut mama 
într-un ceas rău, sau nu ştiu cum să mai zic, ca să nu greşesc înaintea 
lui Dumnezeu. Mă pricep eu tare bine ce să fac, ca să se curme odată 
toate aceste. Dar m-am deprins a târî după mine o viață ticăloasă. Vorba 
ceea: „Să nu dea Dumnezeu omului cât poate el suferi”. 

— Stăpâne, zise atunci calul, nechezând cu înfocare, nu te mai olicăi 
atâta! După vreme rea, a fi el vreodată şi senin. Dac-ar sta cineva să-şi 
facă sama de toate cele, cum chiteşti d-ta, apoi atunci ar trebui să vezi 
tot oameni morți pe toate cărările... Nu fi aşa de nerăbdător! De unde 
ştii că nu s-or schimba lucrurile în bine şi pentru d-ta? Omul e dator 
să se lupte cât o pute cu valurile vieţii, căci ştii că este o vorbă: „Nu 
aduce anul ce aduce ceasul”. Când sunt zile şi noroc, treci prin apă şi 
prin foc şi din toate scapi nevătămat. Vorba cântecului: 

Fă-mă, mamă, cu noroc, 
Şi măcar m-aruncă-n foc. 


Las” pe mine, stăpâne, că ştiu eu pe unde te-oi duce la împăratul Roş: 
pentru că m-au mai purtat odată păcatele pe acolo cu tatu-tău, în tinerețele 
lui. [...] 

Şi mai merge el cât merge, şi numai iaca ce aude o bâzâitură înnă- 
duşită. Se uită el în dreapta, nu vede nimica; se uită în stânga, nici 
atâta; şi când se uită în sus, ce să vadă? Un roi de albine se învârtea 
în zbor pe deasupra capului său şi umblau bezmetice de colo până colo, 
neavând loc unde să se aşeze. Harap-Alb, văzându-le aşa, i se face milă 
de dânsele şi, luându-şi pălăria din cap, o pune pe iarbă la pământ, 
cu Qura-n Sus, şi apoi el se dă într-o parte. Atunci, bucuria albinelor; 
se lasă jos cu toatele şi se adună ciotcă în pălărie. Harap-Alb, aflându-se 
cu părere de bine despre asta, aleargă în dreapta şi în stânga şi nu se 
lasă până ce găseşte un buştihan putregăios, îl scobeşte cu ce poate 
şi-i face urdiniş; după aceea aşază nişte țepuşi într-însul, îl freacă pe 
dinăuntru cu cătuşnică, cu sulcină, cu mătăciune, cu poala sântă- 
Măriei şi cu alte buruiene mirositoare şi prielnice albinelor şi apoi, 
luându-l pe umăr, se duce la roi, răstoarnă albinele frumuşel din pălărie 
în buştihan, îl întoarce binişor cu gura în jos, îi pune deasupra nişte 
captălani, ca să nu răzbată soarele şi ploaia înlăuntru, şi apoi, lăsându-l 
acolo pe câmp, între flori, îşi caută de drum. 

Şi cum mergea el, mulțămit în sine pentru această facere de bine, 
numai iaca i se înfăţişează înainte crăiasa albinelor, zicându-i: 

— Harap-Alb, pentru că eşti aşa de bun şi te-ai ostenit de ne-ai 
făcut adăpost, vreu să-ți fac şi eu un bine în viața mea: na-ți aripa 
asta şi, când îi ave vreodată nevoie de mine, aprinde-o, şi eu îndată 
am să-ți vin întru ajutor. 

Harap-Alb, luând aripa cu bucurie, o strânge cu îngrijire; apoi, 
mulțămind crăiesei pentru ajutorul făgăduit, porneşte, urmându-şi calea 
tot înainte. 

Mai merge el cât merge şi, când la poalele unui codru, numai iaca 
ce vede o dihanie de om, care se pârpălea pe lângă un foc de douăzeci 
şi patru de stânjeni de lemne şi tot atunci striga, cât îi lua gura, că moare 
de frig. Şi-apoi, afară de aceasta, omul acela era ceva de spăriet; avea 
nişte urechi clăpăuge şi nişte buzoaie groase şi dăbălzate. Şi când sufla 
cu dânsele, cea de deasupra se răsfrângea în sus peste scăfărlia capului, 
iar cea de dedesubt atîrna în jos, de-i acoperea pântecele. Şi, ori pe ce 
se oprea suflarea lui, se punea promoroaca mai groasă de-o palmă. Nu 
era chip să te apropii de dânsul, că aşa tremura de tare, de parcă-l zghihuia 
dracul. Şi de-ar fi tremurat numai el, ce ti-ar fi fost? Dar toată suflarea 
şi făptura de primprejur îi țineau hangul: vântul gemea ca un nebun, 
copacii din pădure se văicăreu, petrele țipau, vreascurile țiuiau şi chiar 
lemnele de pe foc pocneau de ger. Iară veverițele, găvozdite una peste 
alta în scorburi de copaci, suflau în unghii şi plângeau în pumni, 
blăstemându-şi ceasul în care s-au născut. Mă rog, foc de ger era: ce să 
vă spun mai mult! Harap-Alb, numai o țâră cât a stat de s-a uitat, a 
făcut turturi la gură şi, neputându-şi stăpâni râsul, zise cu mirare: 

— Multe mai vede omul acesta cât trăieşte! Măi tartorule, nu mânca 
haram şi spune drept, tu eşti Gerilă? Aşa-i că taci?... Tu trebuie să 
fii, pentru că şi focul îngheață lângă tine, de arzuliu ce eşti. 

— Râzi tu, râzi, Harap-Alb, zise atunci Gerilă tremurând, dar, unde 
mergi, fără mine n-ai să poți face nimica. 

— Hai şi tu cu mine, dacă vrei, zise Harap-Alb; de-abia te-i mai 
încălzi mergând la drum, căci nu e bine când stai locului. 


[Îi vor urma Flămânzilă, Setilă, Ochilă şi Păsări-Lăţi- 
Lungilă.] 


Amu Harap-Alb şi cu ai săi mai merg ei cât mai merg şi, într-o târzie 
vreme, ajung la împărăție, Dumnezeu să ne ție, ca cuvântul din poveste, 
înainte mult mai este. Şi cum ajung, odată intră buluc în ogradă, tusşese, 
Harap-Alb înainte şi ceilalți în urmă, care de care mai chipos şi mai îm- 
brăcat, de se târâiau aţele şi curgeau oghelele după dânşii, parcă era oastea 
lui Papuc-Hogea-Hogegarul. Şi atunci, Harap-Alb se şi înfăţişează îna- 
intea împăratului Roş, spunându-i de unde, cum, cine şi pentru ce anume 
au venit. Împăratului i-a fost de-a mirarea, văzând că nişte golani au ase- 
mene îndrăzneală, de vin cu neruşinare să-i ceară fata, fie din partea oricui 
ar fi. Dar, nevoind a le strica inima, nu le spune nici da, nici ba, ci le dă 
răspuns ca să rămâie peste noapte acolo, şi până mâne dimineaţă s-a mai 
gândi el ce trebuie să facă... Şi pe altă parte, împăratul odată cheamă în 
taină pe un credincios al său şi dă poruncă să-i culce în casa cea de aramă 
înfocată, ca să doarmă pentru vecie, după cum pățise şi alți pețitori, poate 
mai ceva decât aceştia. 

Atunci credinciosul împăratului se duce răpede şi dă foc casei celei 
de aramă pe dedesubt, cu 24 de stânjeni de lemne, de se face casa roşă 
cum e jăraticul. Apoi, cum înserează, vine şi pofteşte pe oaspeți la 
culcare. Gerilă, atunci, năzdrăvan cum era el, cheamă pe tovarăşii 
săi deoparte şi le zice încetişor: 

— Măi, nu cumva să vă împingă Mititelul să intrați înaintea mea 
unde ne-a duce omul ţapului celui roş, că nu mai ajungeţi să vedeți 
ziua de mâne. Doar unu-i împăratul Roş, vestit prin meleagurile aceste 
pentru bunătatea lui cea nepomenită şi milostivirea lui cea neauzită. 
Il ştiu eu cât e de primitor şi de darnic la spatele altora. Numai de 
nu i-ar muri multi înainte! să trăiască trei zile cu cea de-alaltăieri! 
D-apoi fetişoara lui; a zis dracul şi s-a făcut: bucăţică ruptă tată-său 
în picioare, ba încă şi mai şi. Vorba ceea: „Capra sare masa, şi iada sare 
casa”. Dar las’, că ş-au găsit ei omul. De nu le-oi veni eu de hac în 
astă noapte, nici mama dracului nu le mai vine! 

— Aşa gândesc şi eu, zise Flămânzilă; ş-a pus el, împăratul Roş, 
boii în cârd cu dracul, dar are să-i scoată fără coarne. 

— Ba mi se pare c-a da el şi teleagă, şi plug, şi otic, şi tot, numai 
să scape de noi, zise Ochilă. 

— Ia ascultați, măi! zise Gerilă: „Vorba lungă, sărăcia omului”. 
Mai bine haidem la culcare, că ne aşteaptă omul împăratului cu masa 
întinsă, cu făcliile aprinse şi cu brațele deschise. Hai! Ascuţiți-vă dinţii 
şi porniţi după mine. 

Şi odată pornesc ei, teleap, teleap, teleap! Şi, cum ajung în dreptul 
uşei, se opresc puțin. Atunci Gerilă suflă de trei ori cu buzişoarele 
sale cele iscusite şi casa rămâne nici fierbinte, nici rece, cum e mai 
bine de dormit într-însa. Apoi intră cu toții înlăuntru, se tologeşte 
care unde apucă, şi tac mă cheamă. lară credinciosul împăratului, 
încuind uşa pe dinafară cu răpegiune, le zice cu răutate: 


Modulul 1 


PROZA SCURTĂ 


— Las”, că v-am găsit eu ac de cojoc. De-acum dormiti, dormire-ați 
somnul cel de veci, că v-am aşternut eu bine! Vă veți face voi scrum 
până mâne-dimineață. 

Apoi îi lasă acolo şi el se duce în treaba lui. Dar Harap-Alb şi cu 
ai săi nici nu bindiseau de asta; ei, cum au dat de căldurică, pe loc li 
s-au muiet ciolanele şi au început a se întinde şi a se hârjoni în ciuda 
fetei împăratului Roş. Ba încă Gerilă se întindea de căldură, de-i treceau 
genunchele de gură. Şi hojma morocănea pe ceilalți, zicând: 

— Numai din pricina voastră am răcit casa; căci pentru mine era 
numai bună, cum era. Dar aşa pățeşti dacă te iei cu nişte bicisnici. 
Las”, că v-a mai păli el berechetul acesta de altădată! Ştii că are haz 
şi asta? Voi să vă lăfăiți şi să huzuriți de căldură, iară eu să crăp de 
frig. Bu...nă treabă! Să-mi dau eu liniştea mea pentru hatârul nu ştiu 
cui? Acuş vă târnâiesc prin casă, pe rudă pe sămânță; încaltea să nu 
se aleagă nimica nici de somnul meu, dar nici de al vostru. 

— Ia tacă-ți gura, măi Gerilă! ziseră ceilalți. Acuş se face ziuă, şi tu 
nu mai stincheşti cu braşoave de-ale tale. Al dracului lighioaie mai eşti! 
Destul acum, că ne-ai făcut capul călindar. Cine-a mai dori să facă 
tovărăşie cu tine aibă-şi parte şi poarte-ți portul. Că pe noi ştiu că ne-ai 
amețit. Are cineva cap să se liniştească de răul tău? l-auzi-l-ăi: parcă-i 
o moară hodorogită. 

[Harap-Alb, ajutat de cei cinci tovarăşi, trece cu bine 
încercările la care este supus, o cucereşte pe fata împăratului Roş 
şi se îndreaptă spre casă.] 

Sălățile din Grădina Ursului, pielea şi capul cerbului le-a dus la 
stăpânu-său cu toată inima. Dar pe fata împăratului Roş mai nu-i 
venea s-o ducă, fiind nebun de dragostea ei. Căci era boboc de trandafir 
din luna lui mai, scăldat în roua dimineții, dezmerdat de cele întâi 
raze ale soarelui, legănat de adierea vântului şi neatins de ochii flutu- 
rilor. Sau, cum s-ar mai zice la noi în țărăneşte, era frumoasă de mama 
focului; la soare te puteai uita, iar la dânsa ba. Şi de-aceea Harap- 
Alb o prăpădea din ochi de dragă ce-i era. Nu-i vorbă, şi ea fura cu 
Ochii, din când în când, pe Harap-Alb, şi în inima ei parcă se 
petrecea nu ştiu ce... poate vreun dor ascuns, care nu-i venea a-l spune. 
Vorba cântecului: 

Fugi de-acole, vină-ncoace! 
Şezi binişor, nu-mi da pace! 


sau mai ştiu eu cum să zic, ca să nu greşesc? Dar ştiu atâta, că ei 
mergeau fără a simți că merg, părându-li-se calea scurtă şi vremea 
şi mai scurtă; ziua ceas şi ceasul clipă; dă, cum e omul când merge 
la drum cu dragostea alăturea. 

Nu ştia sărmanul Harap-Alb ce-l aşteaptă acasă, căci nu s-ar mai 
fi gândit la de-alde acestea. 

Insă vorba cântecului: 


De-ar şti omul ce-ar păți, 
Dinainte s-ar păzi! 

Dar iaca ce m-am apucat de spus. Mai bine vă spuneam că 
turturica ajunsese la împăratul Verde şi-l înştiințase că vine şi Harap- 
Alb cu fata împăratului Roş. 

Atunci împăratul Verde a şi început a face pregătire, ca pentru o 

[| Dicţionar cultural 


Coborârea în Infern — contactul cu 
moartea este punctul culminant al 
drumului şi, implicit, al iniţierii. Eroul s-a 
schimbat mult de la plecarea de acasă, 
caracterul i s-a modelat. A înţeles ce 
înseamnă mila, şi-a probat spiritul de 
prevedere, inteligenţa, onoarea, a cu- 
noscut iubirea. Lipseşte totuşi o expe- 
riență, cea mai importantă. Mircea 
Eliade consideră că a cobori în Infern în- 
seamnă a cunoaşte o moarte iniţiatică, 
o experienţă capabilă de a întemeia un 
nou mod de existenţă. 


fată de împărat, dând şi poruncă să li iasă întru întâmpinare. lară 
Spânul icnea în sine şi se gândea numai la răzbunare. 

In sfârşit, mai merge Harap-Alb cu fata împăratului cât mai merge, 
şi de la o vreme ajung şi ei la împărăție. 

Şi, când colo, numai iaca ce li iese înainte împăratul Verde, fetele 
sale, Spânul şi toată curtea împărătească, ca să-i primească. Şi văzând 
Spânul cât e de frumoasă fata împăratului Roş, odată se răpede şi o 
iè în braţe de pe cal. Dar fata îi pune atunci mâna în piept, îl brânceşte 
cât colo şi zice: 

— Lipseşte dinaintea mea, Spânule! Doar n-am venit pentru tine, 
ş-am venit pentru Harap-Alb, căci el este adevăratul nepot al 
împăratului Verde. 

Atunci împăratul Verde şi fetele sale au rămas încremeniți de ceea 
ce au auzit. lară Spânul, văzând că i s-a dat vicleşugul pe față, se 
răpede ca un câne turbat la Harap-Alb şi-i zboară capul dintr-o singură 
lovitură de paloş, zicând: 

— Na! aşa trebuie să pățească cine calcă jurământul! Dar calul 
lui Harap-Alb, îndată se răpede şi el la Spân şi-i zice: 

— Păn-aici, Spânule! Şi odată mi ţi-l înşfacă cu dinții de cap, zboară 
cu dânsul în înaltul ceriului, şi apoi, dându-i drumul de acolo, se 
face Spânul până jos praf şi pulbere. 

Iară fata împăratului Roş, în vălmăşagul acesta, răpede pune capul 
lui Harap-Alb la loc, îl înconjoară de trei ori cu cele trei smicele de 
măr dulce, toarnă apă moartă, să steie sângele şi să se prindă pielea, 
apoi îl stropeşte cu apă vie, şi atunci Harap-Alb îndată învie şi, 
ştergându-se cu mâna pe la ochi, zice suspinând: 

— Ei, da’ din greu mai adormisem! 

— Dormeai tu mult şi bine, Harap-Alb, de nu eram eu, zise fata 
împăratului Roş, sărutându-l cu drag şi dându-i iar paloşul în 
stăpânire. 

Şi apoi, îngenunchind amândoi dinaintea împăratului Verde, îşi 
jură credință unul altuia, primind binecuvântare de la dânsul şi 
împărăția totodată. [...] 


Dicţionar A 


buratec, s.m. (broatec) — contaminare între bură şi broatec; animal 
amfibiu înrudit cu broasca, de culoare verde, cu pernițe 
vâscoase la vârfurile degetelor; brotac, brotan, răcănel 

deşanț (a-i fi cuiva...), expr. — a i se părea ciudat 

farmazoană, s.f. — vrăjitoare; persoană şireată, vicleană 
gherghiriu, s.n. — încăpere boltită cu obloane de fier în care se 
păstrau lucruri de preţ 

gotca (roşu cum îi...), s.f. — găinuşă de munte; fig., foarte roşu 
a solomoni, vb. — a vrăji, a fermeca 

tretin, s.m. — cal de trei ani 

zăticneală, s.f. — împiedicare, stânjenire 


Modulul 1 


[| Dicţionar literar 


Fantastic - categorie estetică prin 
care se desemnează ceva ce nu există în 
realitate şi este propriu doar închipuirii. 

„Fantasticul este ezitarea încercată de 
către o ființă care nu cunoaşte decât 
legile naturale, față de un eveniment în 
aparență supra natural“ (Ţvetan 
Todorv). 

Cultivat încă din antichitate, fan- 
tasticul apare atât în literatura popul- 
ară, cât şi în cea cultă drept un 
concurent al realului. 


Fabulos - categorie a fantasticului. 
Aflat în directă legătură cu irealul, 
fabulosul este specific basmului popu- 
lar în care se prezintă personaje sau 
fapte incredibile, din domeniul fan- 
teziei. Ca şi fantasticul, fabulosul nu 
trebuie confundat cu fictivul. 


Bildungsroman (din germană) - 
roman al formării, al „instruirii unui 
erou; varietate de roman care 
urmăreşte drumul unui personaj de la 
copilărie şi adolescență spre matu- 
ritate. De exemplu: Johann Wolfgang 
Goethe - Anii de ucenicie ai lui Wilhelm 
Meister, Henry Fielding - Tom Jones, 
Charles Dickens - David Copperfield, 
Giovanni Papini - Un om sfârşit, Mihail 
Sadoveanu - Frații Jderi. 


Ajutoare - personaje năzdrăvane 
care se pun la dispoziţia eroului. 


Donatori (furnizori) - personaje în- 
tâlnite absolut întâmplător şi care îi 
oferă eroului o unealtă (de regulă 
năzdrăvană) ce îi va permite să 
depăşească o situaţie dificilă ivită în cale. 


Răufăcători - personaje având rolul 
de a tulbura liniştea familiei fericite, de 
a aduce o nenorocire, de a dăuna, dea 
produce o pagubă. 


PROZA SCURTĂ 


Puncte de reper p 


Povestea lui Harap-Alb este un Bildungsroman. Fiul 
craiului, boboc în felul său la trebi de aieste, este un adolescent lipsit 
de experiență. Cu Făt-Frumos, eroul basmelor populare, nu 
seamănă decât la chip. Acesta are, din naştere, toate calitățile: 
este puternic, milos, inteligent. Fiul craiului, la începutul po- 
veştii, nu pricepe nici evidența. Increderea excesivă în propriile 
forțe vine însă din lipsa de experiență. Adesea se lasă înşelat 
de aparenţe. Pe cerşetoare sau pe calul năzdrăvan îi alungă, 
pentru că sunt urâţi. Poveţele, ca orice copil, le uită repede. Şi, 
tot ca orice copil, este inconsecvent: suduie calul, dar puţin mai 
apoi, când acesta îşi arată puterea, îl linguşeşte, numindu-l dra- 
gul meu tovarăş, este convins că va putea izbândi acolo unde frații 
mai mari se dovediseră incapabili, dar plânge de necaz că nu 
este lăsat să plece la drum, îl respinge pe Spân, pentru ca până 
la urmă, în ciuda înfățişării ciudate şi a poveţei tatălui, să îl 
accepte drept slugă. De fapt, toate aceste întâmplări au rolul unui 
„test de maturitate“ la care este supus. Dacă ar fi ascultat 
sfaturile celor cu mai multă experienţă, eroul ar fi dovedit el 
însuşi înțelepciune; dacă nu, va trebui să străbată întregul drum 
la capătul căruia îşi va cunoaşte soarta, un drum presărat cu o 
serie de probe simbolice, pe care va trebui să se dovedească a 
fi capabil să le învingă. Pentru mezin nu există alegere, căci el 
are de la început în faţa ochilor imaginea nevolnicilor săi frați 
mai mari, buni doar de stricat mâncarea şi de umblat numai aşa 
frunza frăsinetului toată viața, lăudându-se că sunt feciori de crai. 

Lipsa de experienţă îi este însă evidentă şi iată-l devenit Harap- 
Alb. Ajuns la ostrovul protectoarei sale, Sfânta Duminică, şi 
învăţat ce are de făcut, este atât de înfricoşat, că fuge cât ce poate 
din calea ursului ori se azvârle fără sine în ascunziş de teama 
cerbului. Este încă, în acest moment, un executant pasiv. Dar 
experienţa trăită îl ajută treptat să prindă la minte. Salvează 
furnicile, riscându-şi viața, face adăpost albinelor. Mila devine 
astfel prima calitate dobândită. Sfânta Duminică îi şi atrage 
atenţia: Când vei ajunge şi tu odată mare şi tare, îi căuta să judeci 
lucrurile de-a fir a păr şi vei crede celor asupriți şi năcăjiți, pentru 
că ştii cum e necazul. Incepe să priceapă că aparențele înşală. 
Devine conştient de propria inferioritate fizică şi, fără a mai fi 
sfătuit de cineva, îşi ia tovarăşi în ajutor, chiar dacă aceştia sunt 
caraghioşi şi, la prima vedere, îi par nepricepuțţi. Este prima 
iniţiativă personală de la plecarea de acasă şi totodată primul 
moment de emancipare. Iar ceilalți îi acceptă rolul de lider. Dar, 
spre deosebire de basmele populare, eroul se schimbă pe 
„scenă”, în faţa cititorilor, confirmând o idee, care se desprinde 
practic din întreaga operă a lui Creangă, aceea că omul este 
rezultatul propriilor sale acte. Viitoarea soție şi-o cucereşte, pro- 
bându-şi destoinicia, îşi respectă jurământul făcut Spânului, do- 
vedind că este un om de onoare. Celelalte personaje nu fac decât 
să-l ajute să ajungă la capătul drumului, care se dovedeşte a 
fi o călătorie imițiatică pe parcursul căreia eroul a trebuit să 
depăşească un număr de probe simbolice. 

E Dicționar literar 


Basm - specie epică, narațiune având 
caracter supranatural, în care perso- 
najele, cele mai multe fabuloase (zmei, 
zâne, căpcăuni etc.) sunt purtătoare ale 
unor valori simbolice. Caracteristic 
literaturii populare, basmul a intrat în 
atenția cititorului european,„cult" relativ 
târziu, pe la începutul secolului al 
XIX-lea, prin culegerea apărută în anul 
1812, a fraților Wilhelm şi Jacob Grimm, 
Basme pentru copii şi familie. Probabil 
cea mai importantă caracteristică a 
basmului popular este stereotipia. 
Specialiştii au ajuns la concluzia că în 
basmul popular functiile personajelor 
sunt fundamentale şi constante, chiar 
dacă personajele par a fi diferite. Func- 
tiile decurg una din alta sub imperiul 
necesităţii logice, dar şi artistice. Per- 
sonajele basmelor populare se pot 
clasifica, prin raportare la erou, în 
răufăcători, donatori/ furnizori ajutoare. 
Pornind de la această premisă, schema 
pe care se construieşte basmul popular 
se dovedeşte a fi relativ simplă: eroul 
pleacă la drum pentru a îndeplini o 
„muncă“, se confruntă cu răufăcătorii şi 
reuşeşte până la urmă în ceea ce îşi 
propune să realizeze, având alături 
ajutoarele şi donatorii. Contribuţia po- 
vestitorului popular constă aşadar în 
combinarea unor secvențe prestabilite, 
este adevărat, în funcţie de scopul ur- 
mărit, de creativitate, de talent etc. 
Numărul răufăcătorilor, al donatorilor şi 
al ajutoarelor trebuie pus în directă le- 
gătură cu extensia acţiunii: el va creşte 
aşadar, dacă povestitorul va dori să 
construiască o acțiune complicată, şi va 
fi mai mic în cazul în care acţiunea se 
va dori a fi mai simplă. 

Ca structură, basmul cult, deşi este o 
creaţie originală, nu se îndepărtează 
esenţial de modelul canonic schițat mai 
sus. Vom întâlni şi în acest caz o situație 
inițială urmată de o parte pregătitoare, 
de punctul de înnodare al intrigii, de 
apariţia donatorilor şi a ajutoarelor, de 
acțiunea propriu-zisă şi deznodământ. 
Tocmai de aceea, diferenţele trebuie că- 
utate cu precădere în modul specific în 
care fiecare scriitor reuşeşte să prelu- 
creze original un material în mare mă- 
sură preexistent. 


Explorarea textului [] 


Amu cică era odată într-o ţară un crai... 


1. 


Incipitul poveștii lui Creangă ți se pare cunoscut? Identifică 
situația inițială, partea pregătitoare şi intriga. Compară-le 
cu secvențele similare din basmele populare pentru a 
constata asemănările şi/ sau deosebirile. 

Cum era de aşteptat, fiii cei mari se dovedesc a fi nişte nevol- 
nici. Identifică motivul eşecurilor şi explicaţiile celor doi. 
Descrie reacția tatălui față de comportamentul lor. Ce le 
reproşează fiilor săi, mai cu seamă? 

Mezinul se ruşinează de mustrările tatălui, dar nu are curajul 
să-i ceară învoirea de a fi lăsat să-şi încerce şi el norocul. Este 
atât de supărat, încât nu ia în seamă nici rugămințţile bătrânei 
care trebuie să insiste de trei ori pentru a fi ascultată, deşi 
măcar apariţia ei în grădina palatului ar fi trebuit să-l mire, 
întrucât e de crezut că într-un asemenea loc nu este permisă 
intrarea oricărui cerşetor. Ce trăsături ale personajului pot 
fi deduse din acest comportament? 


Pe urmă umple o tavă cu jaratic... 


1. 


Preluarea armelor şi a hainelor sugerează, în basm, ele- 
mentul de continuitate: fiul moşteneşte experienţa tatălui. 
Faptul că aceste obiecte vechi sunt păstrate într-un gher- 
ghiriu, demonstrează că ele au o valoare cu mult mai mare 
decât o arată aspectul lor degradat. Identifică, în text, 
această secvenţă. 

Odată ce a primit învoirea tatălui şi îndrumat de sfaturile 
bătrânei, fiul cel mic devine brusc încrezător în steaua sa. 
Increderea excesivă în forțele proprii, după ce puţin mai 
înainte fusese demoralizat de mustrările tatălui, este însă 
nemotivată, pentru că, în acest moment, nicio modificare 
esenţială nu se produsese încă în ființa sa. Loveşte şi alungă 
fără milă calul grebănos, dupuros şi slab, deşi fusese singurul 
capabil să mănânce jăratic, aşa cum, în secvenţa anterioară, 
o alungase şi pe bătrâna cerşetoare. Cum ai putea explica 
un asemenea comportament? 

Remarcă schimbarea de atitudine a eroului după cele trei 
zboruri ale calului: după ce în grajd îl lovise şi îl numise 
ghijoacă uricioasă, acum el devine dragul meu tovarăș. Ce a 
determinat-o? 

Calul, cum vom vedea, nu este doar un simplu însoțitor 
şi, deşi i se va adresa eroului în mod repetat cu formula 
stăpâne, va deveni îndrumătorul şi protectorul acestuia. 
Greşeala o sancţionează prompt: la aşa am amețit şi eu, 
stăpâne, când mi-ai dat cu frâul în cap ca să mă prăpădeşti, şi 
cu asta am vrut să-mi răstorc cele trei lovituri... Acum cred că 
mă cunoşti şi de urât şi de frumos, şi de bătrân şi de tânăr, şi 
de slab şi de puternic... Rolul său este de a-l ajuta să-şi dez- 
volte posibilități existente latent, obligându-l să depăşească 
singur obstacole dificile. Caută, în cuprinsul întregului text, 
şi alte dovezi în sprijinul acestei afirmaţii. 


PROZA SCURTĂ 


Şi mergând el tot înainte prin codri întunecoşi... 

1. Remarcă, în această secvență, dar şi în următoarele, 
comportamentul „normal” al calului. Nu zboară, nu vor- 
beşte, iar drept urmare, eroul se rătăceşte în pădure. Şi, mai 
mult, nu ascultă nici de sfatul tatălui: să te fereşti de omul roş, 
iară mai ales de cel spân. De ce crezi că se poartă astfel? 

2. Fii atenta felul neobişnuit în care este construită fântâna. 
Reţine că în basm niciun detaliu nu este prezent întâm- 
plător şi că, la un moment dat, semnificaţia lui se va dovedi 
importantă. Reciteşte, din Dicţionarul cultural, ce simbo- 
lizează fântâna, în text. 

3 În fântână intră fiul de împărat şi iese robul, harapul-alb. Este 
deci un „nou-născut”. Schimbarea numelui nu este doar o 
problemă de onomastică, ci implică o nouă traiectorie spirtuală, 
un nou drum. Eroul a ieşit din fântână cu o altă identitate, pe 
care o va abandona abia după trecerea ultimei probe. 


Modulul 1 


Spânul, voind să peardă pe Harap-Alb cu orice preţ... 

1. Primele două „munci” la care este supus eroul nu au 
aproape nicio influenţă asupra transformării sale. Calul îl 
poartă de fiecare dată ca gândul spre ostrovul de peste mări, 
iar sfânta Duminică are grijă să pregătească totul, astfel 
încât îndeplinirea lor să nu pună mari probleme. Să re- 
marcăm faptul că, spre deosebire de eroul basmelor popu- 
lare, Harap-Alb nu se luptă cu nimeni, nu-şi probează nici 
curajul, nici puterea; nu are nici măcar arme, încât capul 
cerbului îl va reteza cu o sabie de împrumut. Descrie com- 
portamentul eroului în cele două secvenţe. 

2. Sfânta Duminică are în basm rolul de a „testa” calitățile 
eroului. La prima întâlnire, în grădina palatului, acesta se 
dovedise în mod evident necopt la minte, lăsându-se înşelat 
de aparenţe şi respingându-i de trei ori oferta de ajutor. 
Reîntâlnirea pe ostrovul din mijlocul mării îi confirmă 
constatarea. Rămâi aici noaptea asta, ca să văd ce-i de făcut, îi 
spune ea lui Harap-Alb. Mircea Eliade, în Aspecte ale mitu- 
lui, arată că izbânda repetată asupra somnului şi veghea pre- 
lungită constituie o probă de inițiere destul de frecventă. Vorbele 
bătrânei sunt ambigui: ea pare că doreşte să-l protejeze pe 
erou, dar de fapt îl pune la încercare, căci a nu dormi nu 
înseamnă numai a birui oboseala fizică, ci mai ales a da dovadă 
de forță spirituală. Eroul este însă găsit dormind chiar în mie- 
zul nopții. Ce demonstrează acest comportament, în 
privinţa experienţei de viață a eroului? 

3. Reţine cuvintele calului despre Spân: ...să fi vrut, de demult 
i-aş fi făcut pe obraz, dar lasă-l să-şi mai joace calul. Ce gândeş-ti? 
Şi unii ca aceştia sunt trebuitări pe lume câteodată, pentru că fac 
pe oameni să prindă la minte... Cum le-ai putea explica, ți- 
nând seama de contextul în care au fost rostite? 


Mâncaţi, beţi şi vă veseliți... 
1. Deşi rob, Harap-Alb este o prezenţă plăcută la curtea împă- 
ratului Verde. Cum ai putea explica faptul? 

Basmul cult 


Această nouă poruncă a Spânului îl demoralizează şi mai 
mult pe erou, dar calul încearcă să-l îmbărbăteze. Identifică 
argumentele celor doi: eroul şi calul. Reţine mai ales 
ultimele cuvinte ale calului: ...m-au mai purtat odată păca- 
tele pe acolo cu tatu-tău, în tinerețele lui. Ce informaţie im- 
portantă despre evoluţia eroului poţi deduce de aici? 
Despre semnificația simbolică a trecerii podului, ai aflat 
deja. Întâlnirea cu nunta de furnici îi permite eroului să- 
şi demonstreze, în sfârşit, prima calitate dobândită, mila. 
Remarcă faptul că el singur hotărăşte să-şi rişte viața pentru 
a proteja nişte gâzulițe nevinovate, iar calul, de această dată, 
este doar un executant docil. Identifică, într-o secvență 
ulterioară, încă o situaţie în care Harap-Alb se dovedeşte a 
fi milos. Cum este răsplătit de fiecare dată? 

Întâlnirea cu Gerilă şi ceilalţi patru viitori tovarăşi de drum 
îi dă prilejul eroului să demonstreze că s-a schimbat. A 
devenit mai sigur pe sine, discută cu detaşare, glumeşte, se 
dovedeşte a fi capabil să înțeleagă firea unor necunoscuți şi 
să reacționeze adecvat şi, mai ales, nu se mai lasă înşelat de 
aparente ca până acum. Identifică portretele celor cinci viitori 
însoțitori. Explică modul în care procedează Harap-Alb 
pentru a le descrie trăsăturile. 

Este evident că, din acest moment, eroul a devenit lider. 
Cei cinci însoțitori îl urmează, iar calul pare să fi pierdut 
orice control asupra situaţiei. Şi totuşi... Descrie probele 
la care este supus eroul şi prezintă contribuţia fiecăruia 
dintre ajutoare la depăşirea impasului. Care este acum rolul 
lui Harap-Alb? Ce calităţi îi sunt necesare pentru a ieşi 
învingător? Compară comportamentul eroului cu acela al 
lui Făt-Frumos din basmele populare pentru a constata 
asemănările, dar mai ales deosebirile dintre ei. 

Remarcă faptul că fiecare secvență demonstrează schim- 
bările produse în felul de a fi al eroului. Enumeră trăsăturile 
dobândite în urma trecerii probelor la care este supus de 
către împăratul Roş. 


Evaluare curentă. Aplicaţii p 


1. 
2. 


Rezumă în 25 — 30 de rânduri Povestea lui Harap-Alb. 
Discutaţi despre comportamentul eroului în secvențele de 
început ale poveștii, pentru a stabili motivul pentru care se 
poartă astfel. Consideraţi că un asemenea comportament 
constituie o excepţie sau este normal ca eroul să se poarte 
astfel în acest moment? 

Transcrieţi, în succesiunea folosirii lor, toate formulele pe 
care le întrebuinţează fiul de împărat atunci când i se adre- 
sează calului; discutați şi descrieţi schimbarea raporturilor 
dintre cele două personaje, ţinând seama de felul cum se 
modifică aceste formule. 

Identifică momentul în care fiul craiului începe să-şi folo- 
sească pentru prima oară experiența de viață căpătată. 


PROZA SCURTĂ 


Discutaţi despre modul în care este ea valorificată în sec- 
venţele ulterioare. 

5. Folosindu-vă de cele discutate anterior, completaţi indi- 
vidual tabelul următor: 


Modulul 1 


Trăsături ale Calităţi Calităţi Calităţi Trăsături ale 
eroului până | dobândite în | dobândite în | dobândite în eroului în 
la întâlnirea cursul cursul celei | cursul celei finalul 

cu Spânul primei de a doua de a treia basmului 


6.  Comparaţi-vă tabelele completate pentru a descoperi even- 
tuale diferențe. 

7.  Argumentează, într-un eseu liber de maximum două pa- 
gini, caracterul de Bildungsroman al Poveştii lui Harap-Alb. 
Atenţie! A exprima o opinie nu pre- 8. Exprimă-ţi opinia oral, în fața colegilor, într-un discurs de 
supune în niciun caz expunerea unui patru - cinci minute, despre valoarea estetică a Poveştii lui 
punct al bt al či demon Harap-Alb, prin dezvoltarea a două argumente privind 

strarea faptului că vorbitorul este A AR ; : j : 
structura textului narativ şi/ sau limbajul prozei narative. 


familiarizat cu utilizarea unei asemenea 
Dincolo de text F 


situații de comunicare. 

În rândurile de mai jos, vei găsi, înşirate alfabetic, un număr 
de proverbe. Alege-le pe acelea care consideri că pot fi puse 
în legătură cu evoluţia lui Harap-Alb şi ordonează-le astfel încât 
ele să evidenţieze transformările succesive produse în 
comportamentul său. In cazul în care constaţi că din acest 
puzzle lipsesc unele „piese”, completează-l cu alte proverbe 
cunoscute de tine. 

A face bine e totdeauna mai bine decât a face rău. 

Alta e a auzi şi alta e a vedea. 

Binele ce-l faci la oarecine ti-l întoarce vremea care vine. 

Ce înveți la tinerețe aceea ştii la bătrânețe. 

Cine face bine bine găseşte; cine face rău rău-l însoţeşte. 

Cine nu-nvaţă la tinerețe va plânge la bătrânețe. 

Cinstea e mai scumpă decât toate. 

Cu nădejdea omul nu moare. 

De ani e mare şi minte n-are. 

De oamenii răi să te-nchini şi să fugi ca dracul de tămâie. 

De te latră vreun câine, astupă-i gura cu pâine; n-arunca 

în el cu piatră, că atunci mai rău te latră. 

Doamne fereşte de alt rău mai mare. 

Fă bine şi nu te teme de nimene. 

Il poartă de nas pe unde îi place. 

Mi s-au aprins călcâiele de dorul tău. 

Mintea lui nu plăteşte cât o ceapă degerată. 

Mult umbli, multe-nveți, mult trăieşti, multe vezi. 

Nu i-a picat caşul de la gură şi a plecat la drum. 

Să nu dea rele Domnul câte poate suferi omul. 

Şi răul e bun la ceva. II 

Basmul cult 


Limbă ŞI comunicare 


INFLUENŢA ELEMENTELOR NONVERBALE ŞI PARAVERBALE 
ASUPRA ÎNŢELEGERII MESAJULUI ORAL 


Comunicarea verbală presupune transmiterea unui mesaj de la o sursă la 
o destinaţie prin intermediul limbilor naturale. Ea se poate realiza oral sau 
scris. În cazul comunicării orale, elementelor verbale ale comunicării li se 
adaugă cele nonverbale (gesturi, mimică, mişcarea corpului, ţinuta, privirea 
etc.) şi paraverbale (timbrul, volumul şi inflexiunile vocii — murmurată, şoptită, 
şuierătoare, mormăită etc. — tonul, ritmul, tăieturile cuvintelor, articularea spe- 
cifică, pauzele, râsul, oftatul etc.). Toate acestea pot oferi receptorului informații 
utile necesare decodării mesajului. Informaţii de natură nonverbală sau para- 
verbală pot exista şi în comunicarea scrisă: în textul dramatic, prin intermediul 
indicaţiilor autorului, iar în textul epic, prin intermediul intervenţiei directe 
a naratorului, scopul lor fiind acelaşi — oferirea unor informaţii suplimentare, 


utile în descifrarea intenţiilor vorbitorului. | 


1. Citeşte cu voce tare, încercînd să găseşti intonaţia potrivită: Voi să vă lăfăiți 

şi să huzuriți de căldură, iară eu să crăp de frig. Bu...nă treabă! 

Motivează rostul punctelor de suspensie existente în structura Bu...nă treabă! 

Cum altfel ar putea fi scris cuvîntul bu...nă, pentru a se conserva intonaţia? 

Identifică, în textul reprodus în manual, şi alte semne grafice care au rolul 

de a marca variaţii ale tonului în rostirea personajelor, discontinuitatea 

(pauza) în vorbire sau de a sublinia anumite stări emoţionale. Explică 

rostul fiecărui semn în cadrul exemplului selectat. 

5. Imaginează-ţi următoarea situaţie: Tocmai ai aflat rezultatul excelent al 
echipei favorite, obținut în meciul susținut cu principala ei rivală, şi vrei 
să-i comunici marea bucurie prietenului tău cel mai bun, aflat în alt oraş. 
Ai la dispoziţie doar serviciul de telefonie mobilă (s.m.s) sau ale poştei 
electronice, aşa că mesajul tău nu poate fi transmis decât cu ajutorul 
scrisului. Realizează un scurt text în care, în afară de cuvinte, să foloseşti 
şi diferite semne grafice prin care să-ţi exprimi entuziasmul. 

6. Oralitatea este, probabil, cea mai importantă trăsătură a operei lui Creangă. 
Ea îşi are originea în natura duală a personalităţii sale, de scriitor şi de 
actor totodată. Creangă nu povesteşte doar, ci dialoghează cu cititorul, 
comentează acțiunile şi vorbele personajelor şi chiar pe ale sale, se mustră 
sau se îndeamnă la povestire: Dar ia să nu ne depărtăm cu vorba şi să încep a 
depăna firul poveştii; Ce-mi pasă mie? Eu sunt dator să spun povestea şi vă rog 
s-o ascultați. Comentariile autorului sunt întărite de proverbe, zicători, 
adesea introduse prin formula stereotipă vorba ceea, care creează impresia 
de adresare directă, familiară: Vorba ceea: Părinții mănâncă aguridă şi fiilor 
li se strepezesc dinţii. Şi vorba ceea: La calic slujeşti, calic rămâi. ldentifică 
formule ale adresării directe în Povestea lui Harap-Alb. 


PUN 


PROZA SCURTĂ 


. Dă exemple de formule ale adresării directe, familiare în limbajul de azi. 

„ Care este formula de adresare pe care o utilizezi cel mai des? 

+ Dar cea pe care o deteşti în cel mai înalt grad? Ce te deranjează la ea? 

„ Scriitorul nu alunecă niciodată în abstract, arta sa este una a concretului. 
Cu ajutorul cuvintelor el „pipăie” lumea asemeni lui Ochilă. Cuvintele 
devin astfel aproape materiale, fiecare având densitate, formă sau culoare. 
Superlativul absolut, preferat tocmai pentru valoarea sa expresivă, apare 
în formele cele mai neobişnuite: mezinul împăratului se făcu roşu cum îi 
gotca, în casa de aramă era foc de ger. Verbe precum a zghihui, a horăi, a 
năboi, a boncălui, a horpăi, a bojbăi, multe din ele provenite din interjecţii, 
sunt alese mai cu seamă pentru sugestiile lor de natură sonoră. Ursul cum 
ajunge la fântână, începe a bea lacom la apă şi a-şi linge buzele de bunătatea şi 
dulceața ei. Şi mai stă din băut şi iar începe a mornăi; şi iar mai bea câte un 
răstimp şi iar mornăieşte... Cerbul odată şi începe a bea hâlpav la apă rece; apoi 
mai boncăluieşte şi iar mai bea până nu mai poate. Cel mai adesea scriitorul 
alege totuşi interjecția, pentru că ea comunică mai direct senzațiile, con- 
i e totodată povestirii o notă de familiaritate. Sonoritatea devine astfel 

ai „plină”: Talpa iadului face tuşti înăuntru şi dracii, tranc, închid poarta; 
id face țuşti în baltă, cei şapte tovarăşi pornesc ei teleap, teleap, teleap. 
Înlocuieşte fiecare interjecţie cu echivalentul verbal potrivit; vei constata 
că substituirile produc efecte în planul expresivităţii textului. Încearcă să 
motivezi aceste schimbări. 

11. Extrage din opera lui Creangă şi alte verbe provenite din interjecţii. 

12. Scrie o compunere de cincisprezece — douăzeci de rânduri în care să descrii, 
utilizând cât mai multe interjecţii, atmosfera din clasă, după terminarea 
ultimei ore de curs, dintr-o zi de vineri. 

13. Lungile enumerări de cuvinte al căror sens rămâne adesea obscur pentru mulți 
dintre cititori ţin şi ele mai degrabă de plăcerea gratuită de a solicita auzul 
decât de a informa. In casa lui Pavel ciubotarul se găsesc şanuri, calupuri, 
astrăgaci, bedreag, dichici şi alte custuri tăioase, muşchea, piedecă, hască şi clin, ace, 
sulă, cleşte, pilă, ciocan, Shinţ, piele, aţă, hârbul cu călacan, clei şi tot ce-i mai trebuie 
unui ciubotar. Femeile din Humuleşti fac multe giguri de sumani, şi lăi şi de noaten 
care se vând şi pănură şi cusute. Bărbaţii se ocupă cu negustorie din picioare: vite, 
cai, oi, porci, brânză, lână, oloi, sare şi făină de păpuşoi; sumane: mari, genunchere 
şi sărdace; ițari, berevenci, cămeşonie, lăicere şi scorțuri înflorate: ştergare cu borangic 
alese şi alte lucruri. Harap-Alb freacă pe dinăuntru stupul cu cătuşnică, cu sulcină, 
cu mătăciune, cu poala Sântă-Mariei şi cu alte buruieni mirositoare şi prielnice albinelor. 
Identifică în opera lui lon Creangă şi alte asemenea enumerări. 

14. Descrie în detaliu camera (sau clasa) ta. Rescrie textul obţinut folosind 

cu precădere enumerarea şi renunțând pe cât posibil la verbe. Compară 

cele două texte şi alege-l pe cel mai expresiv. Observă dacă expresivitatea 
şi precizia se află, în această situaţie, pe acelaşi plan. 

STRUCTURA DIALOGULUI: REGULI ŞI TEHNICI 
(ACTUALIZARE) 


În clasa a IX-a ai aflat câteva informaţii importante despre dialog (con- 
vorbire între cel puţin două persoane, care se adresează alternativ una-alteia), 
pe care este util să ţi le reaminteşti. 

Replică: unitate minimală din care se constituie dialogul. Replicile pot fi 
verbale, nonverbale sau mixte. În dialog, replicile se intercondiționează, pot rămâne 

Basmul cult 


vi 


neterminate ori pot fi continuate de către partenerul de dialog. Ele pot fi con- 
struite sub formă de perechi sau în grupaje mai ample etc. 

Reguli ale dialogului: acordă atenție partenerului, preia/ cedează cuvântul 
la momentul oportun, dozează participarea la dialog şi evită să monopolizezi 
discuția, nu da semne de nerăbdare (sau de plictiseală) în timp ce vorbeşte 
partenerul, nu încerca să-ți demonstrezi cu orice preț superioritatea. Dialogul 
presupune şi folosirea unor formule de inițiere (alo, bună-ziua, salut etc.), de 
menținere (înțeleg, te ascult, desigur etc.) şi de închidere (la revedere, pa, cu bine 
etc.) a contactului verbal. Este bine să acorzi atenție egală atât comunicării 
verbale cât şi celei nonverbale şi paraverbale, ținând seamă totodată de 
auditoriu şi de context. 

Conversaţia cotidiană este o formă familiară/ informală de comunicare orală. 
Ea se creează continuu, prin interacţiunea vorbitorilor, fără a fi guvernată de 
reguli stricte, fără limitări în privinţa temelor şi fără a necesita un cadru special 
al desfăşurării. 

Discuţia argumentativă se caracterizează prin anumite restricții privind cadrul 
desfăşurării, tematica şi finalitatea. Argumentarea şi contraargumentarea implică, în 
general, trei etape: afirmația, motivarea şi concluzia. Contraargumentarea presupune 
reluarea argumentelor partenerului şi combaterea lor punct cu punct, prin 
demonstrarea netemeiniciei acestora. 

Atenţie! Indiferent de opinia ta, evită tonul excesiv, jignirea partenerului 
(care se poate produce nu doar prin cuvinte, ci şi prin gesturi nepotrivite, prin 
mimică, prin lipsa atenţiei ori prin felul în care îl priveşti), afişarea un 


ui aer 
de superioritate etc. | 


Aplicaţii E 


1. Selectează, din Povestea lui Harap-Alb, o secvență care conține o discuție 
de tip argumentativ. Evidențiază cele trei etape (afirmația, motivația şi con- 
cluzia) din care se compune acest tip de comunicare. 

2. În capitolul despre Receptări diferite ale aceleiaşi opere de-a lungul 
timpului, aplicația numărul 2 (de la pag. 29) vă cerea să alegeți opinia 
care vi se părea cea mai puțin potrivită cu propriul punct de vedere şi să 
vă motivaţi opțiunea. Discutaţi şi argumentaţi-vă opțiunile, ţinând seama 
şi de regulile reamintite mai sus. 

3.  Comparaţi acest tip de dialog cu o conversaţie avută în pauza dinaintea 
orei de română pentru a conştientiza deosebirile dintre cele două tipuri 
de comunicare. 


ARGUMENTAREA INTERPRETĂRILOR 
ŞI A JUDECĂȚILOR DE VALOARE 


Confruntarea cu receptarea de către ceilalți a textelor literare 


Acum, că eroul a ajuns cu bine la capătul drumului, să zăbovim puţin şi 
asupra celui ce pare a fi răufăcătorul, personajul negativ al basmului: Spânul. 
Considerat astfel, comportamentul său față de Harap-Alb este însă ilogic. Îl lasă 
în viață după ce-i smulsese, la fântână, jurământul de credinţă, căci nu de un 
rob avea el nevoie, ci de o nouă identitate, dar, odată ajuns la curtea împăratului 
Verde, încearcă să-l ucidă, obligându-l la „„munci” peste măsură de 


PROZA SCURTĂ 


periculoase. Calul, nici el nu-şi ajută stăpânul în acel moment dificil, deşi i- 
ar fi fost uşor să-l poarte în zbor pe erou peste pădurea întunecoasă în care 
acesta se rătăcise, ferindu-l astfel de viclenia Spânului. Este ca şi cum între cei 
doi, calul şi „răufăcătorul” s-ar fi stabilit o complicitate greu sesizabilă ochiului 
neexperimentat al tânărului. De fapt, în felul său, şi Spânul îi este de ajutor 
eroului, chiar dacă metodele lui sunt mai puţin blânde. Pentru ca Harap-Alb 
să devină Om, Spânul trebuie să fie „rău”, câtă vreme sfaturile tatălui sau 
blândeţea şi ajutorul repetat al sfintei Duminici nu au reuşit să-l transforme. 
Să ne reamintim jurământul impus fiului de crai: ...până vei muri şi iar vei învia... 
Urmările sunt grave şi toate îl vizează pe erou. Dacă îşi calcă jurământul, 
dovedeşte mari carențe morale. Şi tocmai Omul se construieşte acum. De aceea 
i se iau banii, cartea şi armele, căci niciun ajutor nemeritat nu-şi are rostul. Banii 
şi cartea ar putea deschide multe uşi, armele i-ar putea oferi avantaje, dar toa- 
te sunt perisabile în timp. Nu însă şi experienţa de viață. Cuvântul respectat 
indică în schimb omul de calitate. Iar când şi celelalte trăsături s-au conturat, 
Harap-Alb poate deveni liber. El nu a fost legat prin jurământ pe vecie, cum 
s-ar părea, ci numai până la îndeplinirea unei condiţii, desigur imposibile în 
planul realităţii, dar întru totul realizabile într-o poveste. Spânul şi-ar fi dovedit 
răutatea, dacă l-ar fi păstrat în viață pe erou, tocmai pentru că acesta, om de 
onoare fiind, nu şi-ar fi călcat jurământul, demascându-l pe „uzurpator”, şi 
astfel ar fi rămas rob. Omorându-l, Spânul îl eliberează din proprie voinţă, 
deşi simulează mânia pentru a-şi juca rolul până la capăt şi a putea ieşi din 
scenă. Va interveni, probabil, în destinul altui tânăr lipsit de experienţă, aşa | 

cum o făcuse cândva şi cu împăratul, tatăl eroului. 


Aplicaţii E 


Exprimă-tți opinia, într-un eseu liber de una-două pagini, despre modul în care a fost 
explicată relaţia dintre erou şi Spân, în rândurile de mai sus. 

| RECEPTĂRI DIFERITE ALE ACELEIAŞI OPERE 
DE-A LUNGUL TIMPULUI 


Dosar critic** 


Atât în literatura română cât şi în literatura universală există numeroase 
exemple de scriitori puţin apreciaţi în timpul vieţii şi cărora valoarea le-a fost 
recunoscută abia după moarte, dar şi exemple la fel de numeroase de scriitori 
consideraţi a fi valori sigure la un moment dat, dar peste a căror operă s-a 
aşternut apoi uitarea. Motivele sunt numeroase şi nu totdeauna legate de 
valoarea în sine a operei. lată doar câțiva dintre factorii de care poate depinde 
receptarea unei creații artistice: e gustul sau sensibilitatea dominantă a unei 
epoci è prestigiul apartenenţei la o anumită grupare literară sau culturală e 
prestigiul criticului literar care scrie despre o anumită operă * unghiul din 
care este abordată opera * ideologia estetică sau politică a momentului e 
prezenţa în programele sau în manualele şcolare è diversele stategii edito- 
riale etc. Din acest punct de vedere, receptarea operei lui lon Creangă nu a 
constituit o excepţie. 

Fictiunea literară 


Debutul său în revista Convorbiri literare a fost primit cu multă bunăvoință 
în epocă, dar nu atât pentru valoarea în sine a operei, cât mai cu seamă 
pentru că scriitorul apăruse ca o confirmare a aşteptărilor grupării culturale 
Junimea care îşi propunea, între alte obiective, renaşterea literaturii prin 
intermediul unei infuzii de limbă populară, „sănătoasă”. La întrebarea retorică 
a lui Titu Maiorescu, din articolul intitulat Direcţia nouă în poezia şi proza 
română (Se mai află în poporul ei — al României, n.n. — destulă putere primitivă pentru 
a putea ridica sarcina culturii?), Creangă păruse a fi răspunsul cel mai potrivit da- 
torită talentului său primitiv, țărănesc, el fiind declarat de îndată scriitor poporal. 
Şi va continua să fie privit astfel încă multă vreme. Cu timpul însă, opiniile se 
vor diversifica, căci opera lui lon Creangă va fi citită şi comentată din unghiuri 
tot mai diverse. 

In rândurile ce urmează, vei găsi, ordonate cronologic, un număr de extrase 
din creația unor memorialişti, critici şi istorici literari, lingvişti, dar şi păreri 
ale unor nespecialişti (elevi, cititori obişnuiţi), acoperind mai bine de un secol 
de opinii despre opera lui Ion Creangă. 


Ce fericită achiziție pentru societatea noastră, acea figură țărănească şi primitivă 
a lui Creangă. (lacob Negruzzi, Amintiri de la Junimea,1890) 


Frumusețea supremă a operei lui Creangă este perfecta ei inutilitate. El nu vrea să 
dovedească nimic în bucățile sale cele mai bune [...]. Şi dacă din poveşti rezultă morala, 
pedeapsa celor răi etc., nu e vina lui. (G. Ibrăileanu, Povestirile lui Creangă, 1920) 


A fost greşită opinia că scrisul lui Creangă e pentru copii. Creangă e făcut să existe 
numai pentru adulți sau deloc. (B. Fundoianu, De la Nică a lui Ştefan la Mallarmé, 
1922) 


Însuşirea de a dramatiza realistic basmul a făcut să-i iasă lui Creangă renumele 
de scriitor „„poporal”. Insă nici țăranii n-au astfel de daruri cu totul rafinate, nici 
poveştile, aşa cum sunt, nu pot să placă țăranilor. Toată partea nuvelistică [...] din 
Povestea lui Harap-Alb este peste înțelegerea unui om de la țară. Prea multă 
„atmosferă“, prea mult „umor” dialogic, prea multă desfăşurare coloristică în paguba 
mişcării lineare epice. Omul de țară vrea epicul gol, fără minuţii de observație, şi e 
doritor de fabulos. Este în poveştile lui Creangă atâta jovialitate, atâta umor al 
contrastelor, încât compunerile sunt menite să nu fie gustate cum trebuie decât de 
intelectuali. Şi de fapt, oricât de paradoxal s-ar părea la întâia vedere, Creangă este 
un autor cărturăresc, ca Rabelais. El are plăcerea cuvintelor şi a zicerilor şi mai ales 
acea voluptate de a le experimenta punându-le în gura altora. In câmpul lui mărginit, 
Creangă este un erudit, un estet al filologiei. (G. Călinescu, Ion Creangă. Viaţa şi 
opera, 1938) 


Cine ar vedea în paginile lui Creangă o simplă culegere folclorică sau un medium 
întâmplător, prin care se rosteşte fantezia lingvistică a poporului, ar comite una din 
cele mai grave erori ale judecății literare. Zicerile tipice sunt în Creangă mijloacele 
unui artist individual. Prin ele ne vorbeşte un om al poporului, dar nu un exemplar 
impersonal şi anonim. Mulțimea expresiilor tipice în scrisul lui Creangă zugrăvește 
o natură rustică şi jovială, un stilist abundent, folosind formele oralității. Interesul 
estetic al cazului lui Creangă este că în el colectivitatea populară a devenit artistul 
individual încântat să plutească pe marile ape ale graiului obştesc. (Tudor Vianu, 
Arta prozatorilor români, 1941) 

Aspectul scris al narațiunii reprezintă în ochii lui Creangă doar un mijloc de altfel 
destul de imperfect pentru a-şi face, în sensul cel mai propriu al cuvântului, auzită 
vocea, dincolo de existența sa fizică. Acestui scop îi sunt subordonate cele mai multe 
dintre procedeele artei sale. [...] In lipsa inflexiunilor vocii şi ale celorlalte disponibilități 
ale graiului viu, Creangă se mulţumeşte să le sugereze printr-o serie de procedee grafice, 
de pildă prin distribuția punctelor de suspensie, marcând discontinuitatea vorbirii, 
variațiile de durată ale sunetelor, un anumit debit verbal precum şi alți indici ai 
diferitelor stări emoționale. (G.I. Tohăneanu, Stilul artistic al lui Creangă, 1969) 


Trăsătura cea mai caracteristică a povestitorului popular este oralitatea: tot ce spune 
el poartă pecetea stilului vorbit, prin nimic esențial deosebit de vorbirea curentă, 
expresie vie, spontană, naturală a gândirii şi simțirii noastre. Vorbirea omenească este, 
de fapt, convorbire, căci presupune existența a doi conlocutori, fiecare, rând pe rând, 
vorbitor şi ascultător. Aceasta înseamnă întrebare şi răspuns, afirmație şi aprobare 
sau dezaprobare a celor afirmate etc., adică, mai pe scurt, dialog. Deprinderea de a 
avea în față un partener duce la folosirea dialogului şi în cazul când situația obiec- 
tivă nu implică prezența unui partener. In această ipoteză vorbitorul se dedublează 
oarecum, în sensul că joacă rolul ambilor conlocutori, adresându-se sie însuşi, sau 
îşi închipuie un partener cu care poate sta, deci, de vorbă. Creangă se identifică perfect 
din acest punct de vedere cu un povestitor popular. Deşi scrie, el are mereu în față 
nu pe viitorul său cititor, ci pe un ascultător, imaginar şi totuşi foarte real, căruia i 
se adresează necontenit şi de la care primeşte sugestii, îndemnuri, sfaturi etc., cu un 
efect asupra felului cum îşi duce mai departe povestirea. (Iorgu Iordan, Introducere 
la Ion Creangă, Opere, I, Editura Minerva, 1970) 


Aplicaţii = 


`i 


1. Citeşte extrasele de mai sus şi grupează-le în funcție de criteriile enumerate 
în casetă. 

2. Alege opinia care ți se pare cea mai puțin potrivită cu propriul tău punct 
de vedere. Motivează-ți opțiunea. 

3. Exprimă-ți, într-un text de una - două pagini, punctul de vedere despre 
valoarea operei literare a lui Ion Creangă. 

4. Indică două — trei exemple de autori (români sau străini) a căror celebritate 
din timpul vieții nu a rezistat timpului, respectiv, de autori a căror im- 
portanță a fost acceptată abia postum. 

Povestirea 


P ovestirea 


A 


Inainte de text È 


Într-o toamnă aurie am auzit multe povești la Hanul 
Ancuţei. 

Dar asta s-a întâmplat într-o depărtată vreme, demult, în 
anul când au căzut de Sântilie ploi năpraznice şi spuneau 
oamenii că ar fi văzut balaur negru în nuori, deasupra pu- 
hoaielor Moldovei. lar nişte paseri cum nu s-au mai pomenit 
s-au învolburat pe furtună, vâslind spre răsărit; şi moş Leonte, 
cercetând în cartea lui de zodii şi tălmăcind semnele lui Iraclie- 
Impărat, a dovedit cum că acele paseri cu penele ca bruma s-au 
ridicat rătăcite din ostroavele de la marginea lumii şi arată veste 
de război între împărați şi bielşug la vita-de-vie. 

Apoi într-adevăr, Impăratul-Alb şi-a ridicat muscalii lui îm- 
potriva limbilor păgâne, şi, ca să se împlinească zodiile, a dăruit 
Dumnezeu rod în podgoriile din Ţara-de-]os de nu mai aveau 
vierii unde să puie mustul. Ş-au pornit din părțile noastre că- 


N notá E: fiu a gti răuşii ca s-aducă vin spre munte, ş-atuncea a fost la Hanul 
Notă biobibliografică Ancuţei vremea petrecerilor şi a poveştilor. 

Taberele de cară nu se mai istoveau. Lăutarii cântau fără 
oprire. Când cădeau unii, doborâți de trudă şi de vin, se ridicau 


Mihail Sadoveanu (1880 - 1961), 
prozator. Se naşte la Paşcani ca fiu al 


avocatului Alexandru Sadoveanu şi al alții de prin cotloanele hanului. : eta ama 
Profirei (născută Ursachi). Urmează Şi-atâtea oale au farmat băutorii, de s-au crucit doi ani 
şcoala primară la Paşcani, gimnaziul la muierile care se duceau la târg la Roman... 


Fălticeni şi liceul la laşi. Din 1904 se 
A r U cuintențiadea 1, Fragmentul de mai sus reprezintă incipitul volumului Hanu 
urma kacu tatea CERrEpt, proiect care Ancuţei şi conține o parte din „rama” textului. Remarcă 


nu se va realiza. În acest an, numit de p E DU AL N 
Nicolae lorga „anul Sadoveanu”. de- modul în care naratorul ocoleşte cu bună știință indicii de 


butează cu nu mai puțin de patru timp care să ajute la plasarea povestirii într-un moment is- 
volume: Povestiri, Şoimii, Crâşma lui toric precis. Suntem la granița dintre realitate şi poveste şi 
moş Precu şi Dureri înăbuşite. Din 1906 acest fapt se va observa permanent în cuprinsul cărții, căci 
începe o colaborare de lungă durată la referirile concrete la o epocă anume sunt rare şi voit im- 


revista Viaţa românească, unde îi apare, 
în 1912, romanul istoric Neamul 
Şoimăreştilor, retipărit apoi în volum. 


precise. Nu timpul contează, ci povestea în sine, felul în care 
este spusă, lumea care o populează. In fond, istoria şi legenda 


După Primul Război Mondial se coexistă aici în ceea ce am putea numi un timp mitic. Pre- 
stabileşte la laşi, cu familia, în fosta casă cizează instanţele comunicării narative, în textul dat. 

a lui Mihail Kogălniceanu, dar va reveni 2. Identifică structuri/ sintagme care aparțin mai degrabă po- 
definitiv la Bucureşti, în 1936. Publică în veştilor decât naraţiunilor „realiste”. 


e a a a In 3. Cum vei constata, când vei continua lectura, vinul şi mân- 
este primit in Academia nomana, sus . A . . o . Y 
E carea capătă un rol esenţial în crearea impresiei de tihnă, 


prilej cu care rosteşte discursul de LA h d E GEA , 
recepție despre Poezia populară, prezentă în „ramă”. Stabileşte o legătură între toamna aurie 
declarându-se ucenic”al lui Neculce şi în care este plasat incipitul, bielşugul la vita-de-vie, Hanul 
Creangă. În 1928 publică Hanu Ancuţei, Ancuţei şi vremea petrecerilor şi a poveştilor. 

carte care deschide seria capodoperelor 

sadoveniene. Vor urma Zodia Canceru- 

lui sau Vremea Ducăi-Vodă (1929), 


a Baltagul (1930), Creanga de aur (1933) 

şi Frații Jderi (1935-1943). Mare iubitor 
de vânătoare şi pescuit, străbate țara în 
lung şi-n lat, găsindu-şi în aceste 
escapade multe dintre subiectele 
operelor sale având ca temă descrierea 
naturii: Țara de dincolo de negură, Îm- 
părăţia apelor, Valea Frumoasei, 
Povestirile de la Bradu Strâmb etc. 
După al Doilea Război Mondial, intră în 
viața politică şi are înalte responsabilități. 
Publică în continuare, dar multe dintre 
cărțile momentului sunt fără valoare, 
fiind tributare ideologiei timpului. Se 
stinge din viaţă la 81 de ani şi este înmor- 
mântat la Cimitirul Bellu din Bucureşti, 
în apropierea lui Mihai Eminescu. 


[| Dicţionar cultural 


Și-atâtea oale au farmat băutorii.... — 
obiceiul pământului era ca vinul nou 
(tulburelul) să se bea numai din oală 
nouă, care apoi se spărgea, rostindu-se 
vorbele din lut eşti făcut, în lut te întorci! 
ca memento al perisabilităţii vieţii. 
Buna dispoziţie a clipei nu trebuia să-l 
facă pe om să-şi uite condiţia de tre- 
cător prin această lume. Mulțimea 
oalelor farmate indică aşadar cantitatea 
de vin băută şi, indirect, faptul că 
limbile s-au dezlegat astfel mai uşor. 

„„.Va scârţâi din picioare - ghetele cu 
„Sscârţ', special comandate astfel, erau 
semn al omului de vază, dar şi al ele- 
ganţei masculine. Faptul că negustorul 
se apropie de foc legănându-se, mare şi 
gros... cu încălțările scârțâind, arătă că 
nu-i un oarecare. 

„„ticăloşie nemţească - urmare a Pă- 
cii de la Passarovitz, din 1718, Oltenia 
a fost ocupată de austrieci timp de 
douăzeci şi unu de ani. Atunci au văzut 
românii pentru prima oară straie 
occidentale pe care le-au numit „nem- 
teşti" Expresia ironică „nemții cu coadă” 
provine de la pulpanele redingotei în 
formă de coadă de rândunică, purtată 
de soldaţii imperiali, dar şi de la perucile 
care, conform modei timpului, erau 
strânse la ceafă sub formă de coadă 
împletită. Prin extensie, tot ceea ce era 
străin, european, va fi numit, în secolul 
al XIX-lea, „nemţesc”: straie nemţeşti, 
obiceiuri nemţeşti, ticăloşie nemţească 
etc., indiferent de ţara de origine. 

NEGUSTOR LIPSCAN 
de Mihail Sadoveanu 
- fragmente — 


În sfârşit venise acel mult dorit ceas, când puteam să mă pregătesc 
a asculta cu mare plăcere istorisirea prea cinstitului nostru comis 
Ioniță de la Drăgăneşti; dar, prin negura serii, s-auziră strigăte şi 
zarvă pe drumul Sucevei. De la focurile noastre ne întoarserăm cu 
toții capetele într-o singură parte. Şi cel dintâi, punând ulcica jos, 
se sculă în picioare chiar comisul. 

— Ce să fie? se întrebă el cu ascuțită nedumerire. 

Noi nu ştiam ce putea să fie şi nu găsirăm vorbe de răspuns. 

Comisul făcu doi paşi spre drum. Atunci se arătă din odaia ei şi 
Ancuta, cu fânarul cel mare. ÎI ținea la înălțimea pieptului şi lumina 
îi rumena obrazul. În această lucire trandafirie ochii îi păreau mai 
mari şi mai negri. Coborî cele două trepte, grăbi spre şleah; noi îi 
vedeam numai obrazul lunecând pe trupu-i de umbră. 

— Trebuie să fie nişte cărăuşi, prietine Ioniță, îşi dădu părerea 
căpitanul Isac. Când te-i întoarce la locul dumitale, să bagi de samă 
să nu-ți răstorni vinul, care-i lucru bun, macar că nu-i scump. 

— Cărăuşi trebuie să fie, încuviință răzăşul. 

Într-adevăr erau cărăuşi. Se auzeau glasuri groase care opreau boii: 
aho-aho! Şi lumina fânarului, fulgerând asupra întunecimii, 
descoperi dintrodată cară cu coviltir răsărite ca din pământ. Oameni 
în alb se mişcau, apărând şi pierind. Cineva rosti cu voie-bună: 

— Bună vremea, jupâneasă Ancuţă. 

— Bine-ați venit, răspunse hangița. 

În glasul ei era un cântec dulce pe care i-l cunoşteam. Ridicând 
cu amândouă mâinile fânarul deasupra capului, aplecă fruntea ca să-şi 
deosebească mai bine oaspeții. Atunci apăru în lucirea făcliei de seu, 
mişcându-se spre gazdă, un bărbat bărbos cu căciulă şi cu giubea. 
Barba-i era astâmpărată şi rotunjită de foarfece; râdea cu obraji plini 
şi bogați de creştin bine hrănit. 

— Eu socot că-i un negustor, hotărî căpitanul Neculai Isac. 

Hangita îşi cunoscu muşteriul şi glasul ei crescu şi scăzu cu 
desmierdări: 

— Chiar domnia ta eşti, jupâne Dămian? Atuncea mai ales eşti 
binevenit şi te poftesc subt acoperişul nostru. 

[...] O vreme mai auziră glasuri amestecate, jugurile căzând unul 
după altul, apoi viersul subțire şi vesel al hangiţei. După aceea veni 
spre noi negustorul, legănându-se, mare şi gros în antreu-i larg cu 
încălțările scârțâind. 

— Vă poftesc la toți sară bună şi bine v-am găsit... zise el. 

— Mulţămim domniei tale, îi răspunse comisul. Te poftesc, prea 
cinstite jupâne Dămian... 

— Mă chiamă Dămian Cristişor, întregi negustorul, şi am dugheană 
la leşi, în ulița mare. 

— Tare bine. Aşa te poftesc, prea cinstite jupâne Dămian, să şezi 
aicea lângă mine, pe butuc; şi la lumina focului să ne uităm noi la 
domnia ta şi domnia ta la noi, ca să ne cunoaştem mai bine. Acest 
prietin al meu bătrân şi înțelept, moş Leonte zodierul, spune, cinstite 
jupâne Dămian, că te-ai născut în zodia Leului şi noi am fi prea 
doritori să ştim dacă-i adevărat. 

Hanul Ancuţei, înainte de a fi 
demolat 


[| Dicţionar cultural 


Liov - actualmente Lvov, în Ucraina, era 
un oraş comercial important în Imperiul 
Habsburgic, relativ aproape de graniţa cu 
Moldova şi de aceea intens frecventat de 
negustori 

Lipsca - acum Leipzig, oraş în Ger- 
mania, vestit pentru târgul său de 
mărfuri 

Ştrațburg - Strassbourg 

Pariz — Paris 


Negustorul clipi din ochi, ca şi cum îl săgeta lucirea focului, şi 
se uită în juru-i cu îndoială. 

— Intr-adevăr, aşa este, mărturisi el. Ziua naşterii mele a vrut 
Dumnezeu să fie 18 iulie. 

— Şi eşti bun să ne mai spui domnia ta, dacă anul întru care te-ai 
născut a fost sub stăpânirea soarelui? 

— Nu pot s-ascund, aşa este, îngână uimindu-se cinstitul 
negustor; m-am născut în anul mântuirii 1814. Şi cum de ați putut 
afla toate acestea? 

— Ai cuvânt să te miri, prietine, zâmbi comisul, precum şi noi mai 
tare ne mirăm; căci fără să te cunoască, şi numai umbra văzându-ți-o, 
moş Leonte a putut arăta adevărul. Şi ne-a spus un lucru şi mai mare: 
Că ai să vii cătră noi scârțâind din încălțări, ceea ce mai întâi şi mai 
întâi s-a dovedit. [...] 

— Aduc marfă de la Lipsca... mărturisi cu supunere negustorul. 

— Atunci îi bine. Să fii sănătos şi să-ţi deie Dumnezeu-sfântul 
câştig. Şi să bei cu noi ulcica de vin până la fund. [...] 

— Dacă doreşti, căpitane Neculai, am să-ți spun cum mi-au fost 
petrecerile mele prin tări străine. Fiind de Cel de Sus rânduit într-o 
cinstită breaslă ca aceea în care mă aflu, acum câțiva ani am ajuns 
cu bine la o stare multumitoare şi la puțină avere. Atuncea am socotit 
că mi-a venit vremea să mă ridic şi mai sus cu puterile mele şi precum 
au făcut alți negustori bătrâni, m-am hotărât şi eu să mă duc la 
Lipsca. Până-ntr-acea vreme umblam la iarmaroace cumpărând marfă 
de la negustori nemți şi jidovi. Dar am cugetat apoi că dobânda lor 
e mai bine s-o agonisesc eu. Ş-aşa am încercat, acu doi ani, un drum 
până la Liov. Şi umblând atunci cu folos, mi-am pus în gând acest 
an să merg mai departe: la Lipsca. [...] Şi îmbrățişând pe Grigoriţă, 
fratele meu mezin, şi lăsându-l în dugheană, m-am suit în căruță 
ş-am apucat drumul Huşilor. Apoi de la Huşi am trecut Prutul şi 
mi-am arătat la stăpânirea rusească toate îndreptările. lar la Tighina, 
pe Nistru, m-am întânit c-un negustor arman, de sub stăpânirea 
muscalilor, cu care am mai făcut eu afaceri. Sfătuindu-ne şi înțele- 
gându-ne, am cumpărat noi, acolo la Tighina, cinci sute de batali: 
frumoasă şi bună marfă. Am plătit câte o rublă bucata. Şi-ndată, 
fără întârziere, având cu noi patru oameni, am pornit pe jos acei 
batali, în sus pe Nistru. Am trecut fără nacaz granița la nemți ş- 
am dat la Cernăuţi. De-acolo la Liov. Şi-n Liov am pus marfa noastră 
în tren şi-n puține zile am ajuns la Ştrațburg ş-am vândut batalii 
c-un galbăn bucata — şi i-au luat alți negustori, să-i ducă la un târg 
care se ceamă Pariz. 

— Pe jos ori cu trenu? întreabă căpitanul Isac. 

— Cu trenu, cinstite căpitan. Prin acele țări la Neamţ, şi la Franțuz, 
oamenii umblă acum cu trenu. Azi îs aici şi mâne cine ştie unde. 

— Cum cu trenu? întrebă cineva cu glas gros şi supărat. 

Mă întorsei şi văzui privind pe sub sprâncene pe ciobanul de la 
Rarău. Adevărat este că şi eu şi ceilalți doream prea mult să cunoaştem 
ce fel de maşinărie e aceea despre care vorbeşte negustorul. Numai 
comisul şi căpitanul Isac păreau a şti despre ce-i vorba. Totuşi nu se 
împotriveau să asculte lămurirea pe care o aşteptam noi. 

— Nu ştiţi ce-i trenu? întrebă râzând jupân Dămian. 

— Ştim, rosti moale comisul. 


Modulul 1 


Surugii 
Desen de D. Lancelot 


Căruţaş 
(după Codicele de la Graz) 


PROZA SCURTĂ 


— Eu nu ştiu! icni îndărătnic ciobanul. Cine ştie ce ticăloşie 
nemțască a mai fi! 

— Adevărată ticăloşie şi drăcie... râse cu voie-bună negustorul. Sunt 
un fel de căsuțe pe roate, şi roatele acestor căsuțe se îmbucă pe şine de fier. 
Ş-aşa, pe şinele acelea de fier, le trage cu uşurinţă o maşină, care fluieră 
şi pufneşte de-a mirare; şi umblă singură cu foc. 

— Fără cai? întrebă moş Leonte. 

— Fără. 

— Asta n-oi mai crede-o eu! mormăi ciobanul. lar moş Leonte îşi 
făcu cruce. 

— De ce să nu credeţi? se amestecă împăciuitor comisul. Eu am 
mai auzit de asta şi trebuie să credem. De văzut însă n-am văzut. 

— Ba eu am văzut, cum vă spun, stărui cu veselie negustorul. 
Maşina umblă singură cu foc şi trage după dânsa toate căsuțele. Apoi 
în acele căsuțe sunt ori oameni, ori mărfuri. Şi batalii de la Tighina 
i-am încărcat în acele căsuțe. Şi merg foarte bine, fără scuturătură 
şi fără nacaz; numaidecât e-un huiet mare de trebuie să grăiască 
oamenii unii cu alții tare, ca surzii. 

— Hm! — mormăi ciobanul. Ş-ai umblat dumneata în căruța aceea 
cu foc? 

— Am umblat; de ce să se mire omul de asta, când am văzut şi 
alte lucruri mai de mirare? 

— Care lucruri mai de mirare? 

— Apoi să vedeți. Pe-acolo, prin țara nemțască, târgurile-s toate 
alcătuite din case cu câte patru şi cinci rânduri. 

— Adică din case una peste alta. Am mai auzit eu de asta şi n-am 
vrut să cred. 

— Apoi de ce să nu crezi, dac-aşa-i acolo? Da’ eu nu m-am mirat 
prea tare de asta, cât de alta. C-am văzut uliți dintr-o singură bucată 
de piatră... 

Noi ne privirăm în tăcere la aceste vorbe. 

— Da. Ş-apoi ies nemții, boieri şi cucoane, şi se plimbă pe marginea 
uliții. Cucoanele au toate pălării, iar boierii toți au ceasornic. Nu 
numai boierii, ci şi lucrătorii mai săraci. 

— De ceasornice nu mă mir... întrerupse moş Leonte; dar femeile 
cu pălării, drept să-ți spun, mie nu-mi plac. 

— Ei, ce să-i faci? îl mângâie comisul. Aşa-s pe acolo naravurile 
oamenilor. 

— Şi ce-ai mai văzut, cinstite jupâne Dămian? 

— Apoi altceva n-am văzut nimica, fără decât mare iarmaroc, acolo 
la Lipsca. Mare iarmaroc cât lumea asta, şi comedii, şi muzici, şi 
nemțăria pământului bând bere. Cine n-a gustat, oameni buni, 
asemenea băutură, să nu fie cu părere de rău. Căci e-un fel de legie 
amară. 

— Aşa? se veseli comisul. Şi ei nu ştiu ce-i vinul? 

— Or fi ştiind; dar eu vin ca la noi n-am văzut şi i-am dus dorul. 

— Aşa? Şi de mâncat ce-ai mâncat? Eu socot, cinstite jupâne 
Dămian, că te-ai ferit şi de mâţă, şi de broască, şi de guzgan. 

Ciobanul stupi cu putere într-o parte şi se şterse la gură cu 
amândouă mânicile tohoarcei. 

— Nu m-am ferit aşa tare, vorbi negustorul, căci n-am prea văzut 
aceste dihănii. Dar cartofe, sodom, — şi carne fiartă de porc ori de vacă. 

— Carne fiartă? 

Paz RIL 


Hanul şi biserica Sf. Gheorghe 
Nou (1841) 
Desen de M. Bouquet 


MIHAIL SADUON LASI 


HANU-ANCUȚEI 


roiie: 


` pa 
-CARTEA ROMANEASCA” 


Prima ediție a volumului 
Hanu Ancuţei, de Mihail 
Sadoveanu 


— Da, carne fiartă, şi bere de-aceea de care vă spun. 

— Vra să zică, urmă mazâlul, pui în țâglă n-ai văzut? 

— Nu prea. 

— Nici miel fript tâlhăreşte şi tăvălit în mojdei? 

— Asta nu. 

— Nici sarmale? 

— Nici sarmale, nici borş. Nici crap la proțap. 

— Doamne fereşte şi apără! se cruci moş Leonte. 

— Apoi atunci, urmă căpitanul Isac, dacă nu au toate acestea, nici 
nu-mi pasă! să rămâie cu trenul lor şi noi cu țara Moldovei. [...] 


Dicţionar E 


batal, s.m. — berbec castrat în vederea îmbunătățirii cărnii şi a lânii 
cartoafe, sodom — foarte mulți cartofi 

comis, s.m. — mare dregător în evul mediu, care avea în sarcină 
grajdurile şi caii domneşti, precum şi aprovizionarea cu furaje. 
Aici cuvântul este întrebuințat cu sensul de răzeş, persoană care 
este mândră de ascendenta sa de om liber. 

fânar, s.n. — felinar 

lipscan, s.m. — negustor care vindea pe pieţele româneşti mărfuri 
aduse de la Lipsca 

lipscănie, s.f. — prăvălie de lipscan, marfă vândută de lipscani 
şleah/ şleau, s.n. — drum de ţară natural, neamenajat, bătătorit de 
căruţe 

taşcă, s.f., — geantă de piele sau de pânză, în care se ţin diferite obiecte 


Puncte de reper J 


A şaptea povestire din volumul Hanu Ancuţei de Mihail 
Sadoveanu aduce în prim plan pe jupân Dămian, negustorul. 
Dintre toţi cei aflaţi în popas, el este cel mai umblat prin lume 
şi ne-am aştepta (noi cititorii, dar şi ascultătorii-personaje) să 
auzim de la el povestea cea mai palpitantă. Surpriza vine abia 
în final când vom constata că, în fond, întreaga întâmplare 
povestită s-ar putea rezuma în doar câteva fraze. Şi atunci, ne 
putem întreba, care să fie rostul textului de vreme ce acțiunea 
ca atare este atât de puţin extinsă? De fapt, Negustor lipscan 
oferă cea mai convingătoare argumentare a ceea ce este 
caracteristic acestei specii, şi anume oralitatea, ceremonialul 
spunerii. Accentul nu cade pe relatarea întâmplărilor, ci pe ceea 
ce am putea numi punerea în scenă, căci textul în întregul său 
se susține nu prin acţiune, ci prin urmărirea permanentă a 
jocului „actorilor” şi a tot ceea ce implică el, mişcare, gestică, 
tonalitate, limbaj, toate împreună dezvăluind în fond o lume. 


Modulul 1 


E Dicționar literar 


Povestirea - se confundă în general 
cu narațiunea (verbele a nara şi a 
povesti sunt sinonime) şi, ca modalitate 
de existenţă a epicului, se regăseşte în 
toate formele acestui gen, dar se 
constituie şi ca specie independentă. 
Specia se caracterizează prin impor- 
tanţa acordată naratorului şi actului 
narării. Ea instituie o relaţie specială 
emiţător - receptor şi presupune în 
primul rând oralitate, încât, chiar în 
cazul textului scris, elementele non- 
verbale şi paraverbale capătă o im- 
portanță aparte. Construcţia epică este 
mai puţin riguroasă ca a nuvelei, de 
care se apropie totuşi prin dimensiune, 
iar perspectiva narativă este cu pre- 
cădere subiectivă, căci relatarea se 
face strict din unghiul povestitorului 
care poate fi martor sau se poate 
implica efectiv în întâmplarea relatată. 
Un rol special îl are ceremonialul spu- 
nerii. În povestire există două timpuri: 
timpul povestirii - totdeauna prezentul, 
şi timpul povestit — trecutul, recreat prin 
intermediul evocării. Are o dimensiune 
medie şi oferă posibilitatea construcției 
textului sub forme variate între care mai 
cunoscută este povestirea în ramă în 
care un număr de naraţiuni de sine 
stătătoare sunt incluse într-o narațiune- 
cadru. Celebre povestiri în ramă sunt, în 
literatura universală, culegerea arabă, O 
mie şi una de nopţi, Decameronul de 
Giovani Boccaccio, Povestiri din Can- 
terbury de Geoffrey Chaucer, iar în 
literatura română, Hanu Ancuţei de 
Mihail Sadoveanu. 


PROZA SCURTĂ 


Explorarea textului ii] 


În sfârşit venise acel mult dorit ceas... 


1. 


2. 


Citeşte cu atenţie începutul textului şi spune cine este, în 
acest moment, povestitorul şi cine este cel ce se pregăteşte 
să asculte? 

...dar, prin negura serii, s-auziră strigăte şi zarvă pe drumul Su- 
cevii: ca de fiecare dată când comisul vrea să intervină pen- 
tru a mai povesti încă o întâmplare, se iveşte un element 
perturbator (anunţat aici prin conjuncţia adversativă dar) 
care îl împiedică să-şi ducă la bun sfârşit intenţia. Omul 
nu se supără însă niciodată, căci, mai curios decât toţi, este 
gata oricând să intre în vorbă, să întrebe ori să-şi dea cu 
părerea. Descrie impresia pe care ţi-o face un asemenea 
personaj. 

Observaţia asupra vinului (care-i lucru bun, macar că nu-i 
scump) atrage din nou atenţia că el este „personajul” prin- 
cipal al cărți, rostul lui fiind să dezlege limbile şi să îndemne 
la taifas. Fii atent însă la punerea în scenă din secvenţa 
următoare: întâi se aud strigăte şi zarvă, urmează apoi gestul 
tuturor de a întoarce capetele spre negura serii, semn că se 
întâmplă ceva deosebit (deşi, să nu uităm, suntem la un 
han, iar sosirea unor drumeţi nu ar trebui să mire pe ni- 
meni), întrebarea comisului, apariția Ancuţei cu fânarul, 
intervenţia căpitanului Isac, care mai coboară puţin din 
tensiunea clipei, lămurind cititorului cauza agitaţiei, urmată 
imediat de confirmarea comisului şi a povestitorului însuşi. 
Din acest moment interesul se mută spre descoperirea i- 
dentității drumeţului. Şi acum tipicul este acelaşi: mai întâi 
auzim pe cineva dând bineţe cu voie-bună, intervin apoi 
comentariile personajelor, vocea capătă şi un trup, se ros- 
teşte un nume, dialogul se înteţeşte prin implicarea celor- 
lalte personaje, nou-venitului îi sunt descrise înfăţişarea, 
gesturile etc. Identifică în text toate aceste secvenţe. 

Şi Creangă, mai cu seamă, dar şi Caragiale, în unele scrieri, 
sunt povestitori. Noutatea în cazul povestirilor lui Sado- 
veanu este datorată prezenţei unor imagini „„poetice” care 
„îmbracă” spusele naratorului (noi îi vedeam numai trupu-i 
de umbră; glasul îi era ca un cântec dulce etc.) şi dau frazelor 
o anume melodie uşor tristă, o curgere mai lentă, cere- 
monioasă a relatării, fără a afecta însă precizia informației, 
absolut necesară cititorului pentru înţelegerea textului. 
Identifică şi alte secvenţe de aceeaşi factură. 

Cei doi, Ancuţa şi drumețul, îşi spun pe nume, ceea ce 
demonstrează că se cunosc. Mai mult, hangiţa recunoaşte 
chiar şi glasul muşteriului. Este o informaţie pe care merită 
să o reţii, căci îşi va avea importanţa sa, la un moment dat. 


„numai Domnul Dumnezeu şi cartea pe care o am în taşcă 
mă luminează întru toate câte le spun... 


1. 


Moş Leonte nu este numai zodier, ci şi un om curios şi abil 
care îl trage de limbă pe negustor pentru a afla de unde 

vine, ce fel de marfă vinde, toate acestea constituind de fapt 
preambulul aflării unor eventuale detalii, poate mai 
tentante pentru ascultător. Dialogul se realizează complicat, 
pe canale care se împletesc după reguli mai greu de 
descoperit la o lectură grăbită. Nimeni nu întreabă direct, 
nimeni nu răspunde direct şi povestirea curge fără grabă, 
pentru că nu informaţia ca atare este importantă, ci felul 
cum este spusă. Identifică, în text, acestă secvenţă. 

2. Abeaulcica până la fund este semn că eşti om întreg, iar moş 
Leonte vrea să ştie cu cine are de-a face. Ţie ce impresie 
ti-ar face un astfel de om? 

3. Remarcă etapele pregătirii marelui drum care să-i permită 
negustorului să se ridice şi mai sus: [am umblat] pe la iar- 
maroace cumpărând marfă de la negustori nemți şi jidovi; am 
încercat, acu doi ani, un drum până la Liov; precum au făcut şi 
alți negustori bătrâni m-am hotărât şi eu să mă duc până la Lip- 
sca; am dus patru lumânări frumoase de ceară curată sfintei Pa- 
raschiva la Trei-Sfetite; am pus pe părintele Mardare să-mi cetească 
pentru drum, pentru primejdii şi pentru boală; [am luat] straşnice 
îndreptări şi mai ales o scrisoare de la nânaşul meu aga Temistocle 
Bucşan. De ce crezi că au fost necesare toate acestea? 


Pe jos ori cu trenul? 

1. În povestire, fiecare personaj intervine în conversaţie numai 
atunci când apare un detaliu legat de preocupările sau de 
firea lui. Mai întâi este rândul ciobanului (Cum cu trenu? 
întrebă cineva cu glas gros şi supărat), revoltat de informaţia 
că oile pot umbla şi altfel decât mânate din urmă. Este un 
lucru care îl afectează direct şi tocmai de aceea renunţă în 
acest moment la rolul de simplu ascultător. El este cel mai 
îndărătnic şi mai neîncrezător: vrea să-i găsească nod în 
papură negustorului, deşi nu are nici un argument valabil 
în obiecțiile sale. Procedeul ajută însă şi cititorul care astfel 
poate să-şi completeze informaţia despre firea personajului. 
Enumeră două-trei trăsături ale ciobanului, care pot fi 
deduse din această secvenţă. 

2. Urmăreşte reacţiile şi cuvintele comisului şi ale căpitanului 
Isac: fiind cei mai orgolioşi dintre ascultători şi singurii 
umblaţi prin lume, ei dau de înţeles că ştiu despre ce este 
vorba, dar de fapt aşteaptă limpeziri de la negustor (nu se 
împotriveau să asculte lămurirea). Problema lor, dar mai cu 
seamă a comisului, este să nu-şi trădeze ignoranţa, pentru 
a-şi apăra prestigiul. El va reveni în discuţie abia când o 
minimă informaţie căpătată în prealabil îl va ajută să nu 
mai pară ignorant în fața celorlalţi; va accepta doar să 
mărturisească faptul că nu a văzut cu ochii lui ticăloşia nem- 
tească. Identifică momentul, în text. 

3. Explică răspunsul comisului (Știm) şi comentariul nara- 
torului la întrebarea negustorului (rosti moale comisul), le- 
gându-le de context. Doi — trei dintre voi citiți cu voce tare, 
în faţa colegilor, răspunsul. Discutaţi şi hotărâți care dintre 
voi a folosit intonaţia cea mai potrivită. 


Modulul 1 


Hanul lui Manuc din Bucureşti, 
contemporan cu Hanul Ancuţei 


6. 


PROZA SCURTĂ 


Jupân Dămian este, de acum înainte, pe terenul său, dar, 
ca orice bun negustor, nu vrea să-şi contrarieze ascultătorii 
care, cine ştie, i-ar putea deveni cândva clienţi. De aceea 
rareori contrazice pe cineva, nu râde niciun moment pe față 
de ignoranţa celorlalţi, pare a aproba orice părere, chiar în 
contradicție evidentă cu realitatea, deşi uneori este totuşi 
amuzat de reacţiile ascultătorilor săi. Identifică, în text, 
această secvenţă. 

Observă felul „naiv” în care este descris trenul; dar negustorul 
foloseşte singurul limbaj posibil, în măsură să fie înţeles de 
ascultători. Rescrie în limbaj neologic descrierea trenului 
făcută de jupân Dămian. Explică modificările produse, gru- 
pându-le pe niveluri (fonetic, morfologic, lexical, sintactic). 
Evidenţiază consecinţele acestor modificări în plan stilistic. 
Explică semnificaţia interjecţiei hm!, a ciobanului, din mo- 
mentul în care negustorul îşi povesteşte călătoria cu trenul. 


...am văzut şi alte lucruri şi mai de mirare. 


1. 


2. 


4. 


Ceea ce urmează depăşeşte, pentru ascultători, orice închi- 
puire. Enumeră minunățiile văzute în țara nemțească. 
Urmăreşte reacția negustorului la constatarea naivă a ascul- 
tătorilor săi (...socot că te-ai ferit şi de mâță, şi de broască, şi 
de guzgan): nu contrazice pe nimeni direct (Nu m-am ferit 
aşa de tare, căci n-am prea văzut aceste dihănii), părând a admi- 
te, în ciuda evidenţei, că astfel de situaţii pot exista. De ce 
crezi că reacționează aşa în fața unei asemenea enormități? 
In sfârşit, după atâtea detalii care par a afirma superi- 
oritatea străinătății în raport cu localnicii, vine şi momentul 
„revanşei”, marcat de întrebarea mazilului: Vra să zică, pui 
în țâglă n-ai văzut? Toate acele minunății nu au nicio valoare, 
dacă oamenii de acolo mănâncă doar cartofi şi carne fiartă 
şi beau leşia amară numită bere, fără să ştie nimic de mielul 
fript tâlhăreşte, de sarmale, de crap la proţap sau de vin. 
Fii atent la cele două serii de enumeraţii din care este 
alcătuită această secvenţă! Prima, care conţine minunățiile 
nemţeşti, este „regizată” chiar de povestitor, aici negustorul, 
a doua îi este impusă acestuia din afară, prin întrebările 
repetate ale ascultătorilor. Prima este construită lent, cu 
pauze având rolul de a amplifica efectul informaţiilor asu- 
pra ascultătorilor, a doua este compusă dintr-o succesiune 
rapidă de întrebări şi răspunsuri, fără niciun comentariu, 
totul derulându-se pe principiul atacului şi al contraata- 
cului. Scrie pe două coloane cele două serii de enumeraţii 
pentru a constata diferențele dintre cele două lumi. 

Şi totuşi, câteva dintre lucrurile din ţara nemţească ar me- 
rita să existe şi pe la noi. Identifică-le. 


Şi-am umblat la nemți pe drumuri şi-n târguri, 
şi nime nu mi-a făcut nici o sminteală, nici om de rând 
nici slujbaş împărătesc. 


1. 


Sosind în ţară, negustorul intră într-o altă lume. Mai întâi, 
obiceiul pământului, ploconul către vameşi. Acum, când 

începe povestea celor patru baidere roşii de lână de la India, 
aflăm în sfârşit şi noi, cititorii, indirect, ce a învăţat jupân 
Dămian de la alți negustori bătrâni. Ce crezi, aşadar, că a 
învăţat negustorul de la aceştia? 

2.  Reciteşte scrisoarea agăi Temistocle Bucşan şi observă-i 
concizia elocventă, mai ales a finalului: aşa! Dar din felul 
în care se chiorăşte la ea, ne dăm seama că privighetorul este 
analfabet, astfel că asupra lui ameninţarea rămâne fără 
efect. Negustorul a prevăzut însă şi această situaţie, luându- 
şi cuvenitele măsuri. Care sunt acestea? 


..„a scos la lumină o zgărdiţă de mărgele. 

Pe tot parcursul textului, povestitorul sugerează, prin aluzii sau 
comentarii abia schițate, o anume complicitate între negustor 
şi Ancuţa. Se cunosc mai demult şi poate chiar mai mult decât 
atât. Lucrul devine evident în final, când aflăm că jupân Dămian 
este încă holtei, iar Ancuţa apare ca din întâmplare, părând 
speriată de atâta zvoană, însă zâmbind în colțul gurii şi primind 
un cu totul alt fel de dar de la negustor decât cele oferite vame- 
şului, hoţului şi privighetorului. Reciteşte povestirea în această 
lumină şi caută argumente care să confirme sau să infirme 
ipoteza. 


Evaluare curentă. Aplicaţii f 


1. Scrie un eseu liber de una — două pagini în care să prezinți 
particularitățile discursului narativ în povestire, folosind 
ca suport Negustor lipscan de Mihail Sadoveanu. 

2. llustrează conceptul povestire în ramă, apelând la argumente 
furnizate de textul lui Mihail Sadoveanu. 

3. Psihologia personajului se relevă din modul în care inter- 
vine în discuție, din gesturi, intonaţie, din întrebările puse 
celorlalți etc., şi mai puţin din comentariul direct al na- 
ratorului. Alege un personaj şi, într-o compunere de cel 
mult o pagină, schițează-i portretul. 

4. Selectează, din cuprinsul povestirii, un fragment de cinci — 
şase rânduri, a cărui caracteristică dominantă este oralitatea. 

5. Indică trăsături ale exprimării orale, ce pot fi identificate în 
fragmentul ales. 

6.  Rescrie în limbaj standard scrisoarea dumnealui aga Temis- 
tocle Bucşan. 

7. Explică modificările produse, grupându-le pe niveluri (fo- 
netic, morfologic, lexical, sintactic). Evidenţiază consecinţele 
acestor modificări în plan stilistic. 


Dincolo de text E 


Povestiți oral, în maximum două minute, câte o întâmplare 
dintr-o călătorie pe care aţi făcut-o recent, folosind, pe cât posi- 
bil, unul dintre tipurile de limbaj despre care aţi învăţat mai 
înainte. Discutaţi între voi pentru a descoperi tipul de limbajul 
folosit şi faceți observaţii despre calitatea îndeplinirii cerinţei. 


Modulul 1 PROZA SCURTĂ 


Limbă ŞI comunicare 


| LIMBAJUL STANDARD. LIMBAJUL LITERAR. 
LIMBAJUL COLOCVIAL/ FAMILIAR. LIMBAJUL POPULAR/ 
REGIONAL. LIMBAJUL ARHAIC 


Limbajul standard este o variantă stilistică a limbii literare utilizată în condiţii 
obişnuite de comunicare, fără mărci afective. Cu precădere, limbajul este 
recomandat a fi întrebuințat în şcoală, în situațiile oficiale de comunicare, în mass- 
media. Între consecinţele utilizării sale, se pot enumera pierderea expresivitatății 
comunicării, dispariția impresiei de spontaneitate, de implicare afectivă, 
folosirea cuvintelor cu sensul propriu, renunţarea la folosirea termenilor regionali, 
populari, arhaici, a jargonului şi a argoului care sunt înlocuiţi cu echivalentul 
lor din limba literară. 

Limbajul literar este aspectul cel mai îngrijit al limbii, legat nemijlocit şi 
consolidat prin scris, deşi nu exclude şi varianta vorbită, şi care respectă un 
ansamblu de norme. Utilizarea sa presupune, de asemenea, existenţa caracterului 
conştient. Limba literară nu trebuie confundată cu limba operei literare care poate 
utiliza, în funcţie de context, de vorbitor şi de scopul comunicării orice tip de 
limbaj, aşadar şi standard, şi colocvial, şi popular, şi regional, şi arhaic, şi elemente 
de argou sau de jargon. 

Limbajul colocvial/ familiar este predominant oral. Presupune conversaţie 
între persoane cu statut social apropiat sau între care există un anumit grad de 
intimitate, de exemplu rude, prieteni, cunoştinţe. Are o mai mare expresivitate 
a comunicării, prin impresia de spontaneitate, de naturalețe, de implicare afec- 
tivă pe care o produce. Adeseori conţine o nuanţă glumeaţă sau ironică. În scris, 
se întâlneşte mai ales în corespondenţă şi, mai rar, în scrierea de tip jurnalistic. 

Limbajul popular/ regional este predominant oral, fiind folosit în literatura 
scrisă din dorinţa de a crea impresia de autenticitate a vorbirii personajelor sau 
pentru a le individualiza. Din punct de vedere stilistic, are o funcţie de evocare, 
de creare a culorii locale ori de caracterizare indirectă a personajelor prin 
intermediul limbajului. În mod concret, se poate manifesta prin folosirea unor 
termeni specifici unei anumite regiuni, eventual a argoului (mai ales în mediul 
urban). Se manifestă la nivel fonetic, gramatical, lexical şi semantic. 

Limbajul arhaic are în vedere o perioadă a limbii depăşită ori pe cale de 
dispariţie şi se manifestă la nivel fonetic, morfologic, sintactic, lexical şi stilistic. Unele 
particularități arhaice s-au păstrat în anumite regiuni, fiind astfel atât arhaisme, 
cât şi regionalisme. Expresivitatea limbajului arhaic apare doar în momentul în 
care acesta este utilizat în textul literar sau în limbajul familiar/ colocvial, cu funcția 
de evocare, de creare a culorii locale sau pentru a conferi o nuanţă glumeaţă 
comunicării. Pentru momentul în care au fost introduşi în limbă, termenii nu 
pot fi consideraţi arhaici şi nu au o valoare expresivă, ci pot fi consideraţi a 


aparţine limbajului standard. | 

Aplicaţii Œ 


Citeşte cu atenție textele reproduse mai jos (A. — G.) şi completează a doua 
coloană cu litera/ literele corespunzătoare tipului de limbaj indicat în prima 
coloană: 


O 
IN E 
ee e 
roma nea 
INI E 


A. În fata clădirii Rathaus din Viena, un polițist de pază. Trece un tânăr cu un 
setter irlandez liber. Polițistul (a cărui ocupațiune, repet, era să stea de pază în fața 
clădirii) îi zâmbeşte tânărului şi îi spune: „Bună ziua. Vă rog să-i puneţi câinelui 
botnița şi să-l ţineţi în lesă. Aşa cere legea.” Tânărul: „Aveţi dreptate. Vă rog să mă 
scuzați.” Şi se execută. Polițistul: „„Multumesc.” 

Vă imaginați o situație asemănătoare în Bucureşti? Eu mi-o imaginez în două 
feluri (cu mențiunea că n-ar fi setter, ar fi rotweiller): 1. polițistul se face că nu vede 
(„nu-i treaba mea, eu tre’ să păzesc Primăria”); sau 2. polițistul: „ce faci dom 'le (bă, 
neică, băiatu” etc.), aşa se umblă cu câinele? Vrei să te amendez?”; tânărul: „și ce, 
ti-a făcut ceva câinele, n-am înțeles? Eteee...". O a treia ipoteză nu-mi imaginez, 
dar mi-ar plăcea să mă înşel. (Mircea Vasilescu, Dilema veche) 


B. La foarte scurtă vreme după numire şi sosire în Bucureşti, domnul Nicolae 
Mavrogheni, văzând că străzile mari şi mici, din oraş, se găsesc într-o stare mizerabilă, 
încât „pe unele ulite nu se poate obştea să treacă nici călare”, la 20 iunie 1786 a dat 
ordin către spătar şi agă să oblige neguțătorii şi locuitorii care stau pe aceste străzi 
să le repare după cum au fost făcute, adică cu podine, iar în mahalale pe unde sunt 
făcute „cu tufă şi cu paie, să le repare cu de acestea”. A pava străzile mahalalelor 
bucureştene cu nuiele şi paie este de-a dreptul ceva de neînchipuit pentru zilele noastre. 
Astfel de pavaj, prin înseşi materialele întrebuințate, nu putea să dureze şi în afară 
de acestea era şi cât se poate de inestetic. (George Potra, Din Bucureştiul de ieri) 


C. Mare bucurie mi-au făcut bunele voastre veşti. Tout est bien qui finit bien 
[Totul e bine când se termină cu bine]. Și oleacă de necaz şi spaimă degeaba nu 
strică din când în când: e ca un praf de piper peste o mâncare prea dulce, deschide pofta 
omului pentru bunătățile vieții. Dacă d. Costică nu vrea să fie absolut singur la Dresda, 
atunci imediat să-mi dea de ştire câtă vreme are de gând să stea şi la ce han a coborât. 
M-aş repezi să-l întâlnesc şi i-aş fi oarecum de folos: cunosc aşa pe d'asupra orăşelul, 
acest Ploieşti al Occidentului, ca să mă exprim astfel. Aici, după o vreme infamă, trei 
nopți şi trei zile de furtună şi întuneric, de azi dimineaţă norii se risipesc şi Phoebus 
parcă ne-ar face cu ochiul ca un ofițeraş jermân încercându-şi întâia curte cu monoclul. 
Eu, cochetă petrecută, nu mă las sedus cu una cu două: îmi trebuieşte mai mult decât 
ochiade de agiamiu. Să-l văz pe tânărul ce poate o zi întreagă. 

Aşteptând răspuns, rămân al vostru cu dragoste, 

Caragiale 

P. S. Până să trimit această carte la cutie, ofițeraşul s-a ascuns de ruşine, dindărătul 
unei perdele foarte groase. (I.L. Caragiale, Opere VII, Corespondenţă) 


Modulul 1 


PROZA SCURTĂ 


D. Kenya — obiecte de bucătărie de care mâncarea nu se prinde dobândiți obiecte 
de bucătărie Kenya la prețuri provocatoare 

Incepeți să adunaţi cupoane 

Obiectele de bucătărie KENYA se produc în Spania la, într-una dintre cele mai 
mari fabrici de producție a genului. Finisajul exterior are ca rezultat o înfăţişare estetică 
ireproşabilă, iar dumneavoastră puteţi găti în siguranță şi cu uşurinţă, fără a vi se 
prinde mâncarea. 

Cum să le dobândiţi 

Pentru următoarele 12 săptămâni, la fiecare cumpărătură de 10 lei, veți primi de 
la casierele din supermarket 1 cupon (20 lei — 2 cupoane) pe care îl veți lipi de broşură, 
în locul de colecționare a cupoanelor. Oricare dintre obiectele dorite din setul de 
bucătărie Kenya poate fi cumpărat numai după completarea a 5 cupoane din broşură. 
Oferta este valabilă din data de 01/ 02/ 2010 până la data de 14/ 04/ 2010. 


E. Aolică, bine-mi pare/ Când văz mămăliga mare;/ Când o văz pă cârpător,| Mă 
izghesc în chept dă mor;/ Când văz bulzu lângă ea,/ Ori îl mânc, ori moartea mea! 
(Grigore G. Tocilescu, Christea N. Ţapu, Materialuri folclorice) 


F. În ziua de astăzi, când proțesele au ajuns a fi atât de multe şi atât de lungi, 
când mai nu vei găsi om care să nu aibă proțesul său, socotim că n-ar fi o greşală de 
s-ar institua o răsplătire națională pentru toți acei ce n-au proțese, fie aceasta o medalie, 
fie o menţie onorabilă din partea cârmuirei. [...] In adevăr, lăsând gluma la o parte, 
se miră cineva când vede uricele şi ipisoacele vechi, care în puține rânduri cuprindeau 
atât de mult, şi anaforalele şi hotărârile de acum, care în multe rânduri cuprind atât 
de puțin. (Costache Negruzzi, Un proțes de la 1826) 


G. Onorat aughitoriu, 

Vom căuta să ne roskim astăzi Qhespre metoda ghe a prăda grămakica în jenere şi 
apoi numai doară ghespre metoda intuikivă şi ghespre răspunsurile neapărake, 
nețăsitake ghe lojica lucrului, amăsurat inkelijinții şcolerului. (I.L. Caragiale, Un 
pedagog de şcoală nouă) 


EER 


Argoul este un limbaj convențional, care îndeplineşte funcțiile unei expri- 
mări codificate, folosit de anumite grupuri pentru a păstra secretul comunicării. 
De obicei, argoul este întrebuințat de grupuri sociale periferice (hoţi, vagabonzi, 
răufăcători), dar circulă şi în mediile şcolare, studențești, sportive, cazone etc. 

Principalul mijloc de formare a vocabularului argotic este dezvoltarea de 
sensuri figurate. De exemplu, victima unui furt este numită husen, fraier sau 
mireasă. Furtul sau bătaia sunt desemnate prin verbe ca a rade, a arde, a frige, 
a uşura, a curăța. Polițistul este sticlete sau gabor. A pune pleoapa, a trage oblonul 
înseamnă „a spiona” sau „a observa”. „A fura” presupune a lucra, a opera, şi, 
mai rar, a completa şi a achiziționa. Cazierul este album, iar închisoarea, 
universitate sau academie. Hoţul este, în funcţie de „specializare”, găinar, borfaş 
(hoţ de lucruri mărunte, fără valoare), şpringar (spărgător care se foloseşte cu 
predilecție de gura-de-lup şi de piciorul-de-capră), şut, panacotist (hoţ de 
buzunare), ploscar (hoţ de poşete; poşeta cu închizătoare de metal, care face 

zgomot, se numeşte pisică), maimuţar (hoţ de valize). $menarii sunt valutişti 
care lucrează în grup: un carditor îl păzeşte pe şmenar; şmenul este de obicei 
cu birlici, adică bancnote de un dolar. În timpul schimbului apare Maradona, 
un tip elegant care se prezintă drept polițist şi confiscă banii fraierului, evident, 


pe 
Aplicaţii = 
1. 


şest. 


Precizează care dintre cuvintele şi expresiile argotice de mai jos îți sunt 
cunoscute: 
e biştari, lovele, mangoți, marafeți, mălai (bani); 
e împuşcat în aripă, mache, machit, matolit, torpilat, tuflit (beat); 
e a se încinge tărâța, a se sictiri, a se şucări (a se enerva); 
e a cardi, a ciordi, a da cu jula, a mangli (a fura); 
e fereală, incubator, mititica, pârnaie, pension, popreală, Sing-Sing, tuhaus, zdup 
(închisoare); 

ea da dreptul, a mişca din urechi, a unge (a mitui). 
Incearcă să precizezi sensul următoarelor cuvinte argotice: babac, blatist, 
caramba, fomist, haios, a hali, mardeală, mardeiaş, marfă, meserie, mucles, naşpa, 
papagal, potol, roiu, a soili, şmenar, şucăr, zexe. 
Completează „dicţionarul” de cuvinte şi expresii argotice de la punctele 
1 şi 2 cu alţi termeni cunoscuţi de tine. 
Scrie o scurtă compunere, pe o temă legată de viaţa de elev, în care să 
foloseşti cât mai mulți termeni argotici. 
Elementele de argou au o importantă valoare stilistică prin contrastul care 
se stabileşte între ele şi context. Identifică şi explică termenii argotici în 
textele de mai jos: 

O să zic pe drum de seară 

Pe o strună de vioară 

O istorie şucară 

Că-i cu boală rea, amară. [...] 


Trist e cânticul, uitat, 
De jale şi lăcrămat, 
Ca un fante de gagiu, 
Trist şi vechi de nu-l mai ştiu. 
(Miron Radu Paraschivescu, 
Cântic de nuntă) 


Nu-mi spune tu — ştiu, ca azi — 
Când săream peste-un pârleaz, 
Că de drag ce îți sunt eu 

O să mori de gâtul meu? 

Şi-a venit un barbugiu, 

Of, un fante de gagiu, 

Din Obor, sau mai de sus, 

Te-a chemat şi tu... te-ai dus! 


(Marin Sorescu, De of şi de aoleu, 
parodie după Miron Radu Paraschivescu) 


Modulul 1 PROZA SCURTĂ 


| JARGONUL 


Jargonul este un limbaj cu o circulaţie restrânsă, specific anumitor persoane, 
grupuri sau categorii profesionale, sociale etc. El se caracterizează prin 
abundența cuvintelor şi a expresiilor de provenienţă străină, în vorbirea 
curentă: bonjour, bonsoar, ciao, feeling, grazie, high-life, jamais, never, thank's etc. 

Jargonul este perceput ca un mod de exprimare deformat, care abuzează 
de împrumuturi lexicale. 

Dacă începând cu a doua jumătate a secolului al XIX-lea majoritatea 
elementelor de jargon din limba română erau de provenienţă franceză (bonton, 
malşansă, monşer, şarmant etc.), în ultimele decenii engleza (mai ales cea 
americană) a devenit principala sursă a jargonului (bye-bye, brand, full time, 
part time, time out, training, trend etc). 

In literatură, jargonul este adesea sursa ironiei sau a comicului de limbaj. | 


Aplicaţii E 


Identifică elementele de jargon din textele de mai jos şi precizează limba din 
care provin: 


Caro; vezi că ţi-e rândul; 

Dar ce făcuşi acolo! Unde îți este gândul? 
Când eu am dat pe riga, baţi cu alta mai mare? 
Astfel de neştiință e lucru de mirare! 


Aşa-mi zicea deunăzi cu totul supărată, 
O damă ce la jocuri e foarte învățată, 
Apoi şoptind în taină cu câteva vecine: 
Vedeți, zise, ce soartă, şi ce păcat pe mine? 
Două greşeli ca asta, zău, sufletul mi-l scot, 
A! Ce nenorocire! ma chere, ce idiot! 
(Grigore Alexandrescu 
Satiră. Duhului meu) 


Parol, chiar eu l-am cumpărat! zise tanti Miţa. 
(I.L. Caragiale, D-1 Goe...) 


Apoi, după supeu, s-a culcat d. Georgescu în odaia locotenentului, rezervată pentru 
el şi madam Georgescu, iar gramama, în odaia copiilor cu puiul. 


(I.L. Caragiale, Tren de plăcere) 


CHIRIȚA: Monsiu Şarlă... lan dites-moi je vous prie: est-ce que vous ètes... mulțămit de 
Guliţă? 
ŞARL: Comme ça, comme ga... mulțumit et pas trop. 
(Vasile Alecsandri, Chiriţa în provincie) 

Nuvela 


E Notă biobibliografică 


loan Slavici (1848-1925), nuvelist, 
romancier, memorialist, dramaturg. Se 
naşte la Şiria, lângă Arad, într-o familie 
numeroasă. Se înscrie la Facultatea de 
Drept a Universităţii din Budapesta. 
Continuă cursurile la Facultatea de 
Drept a Universităţii din Viena. Aici îl 
cunoaşte pe Mihai Eminescu (aflat şi el 
la studii), de care se ataşează printr-o 
strânsă prietenie. Debutează în anul 
1871 cu o comedie (Fata de birău) în 
paginile revistei Convorbiri literare. 
Reîntors în ţară fără a fi dobândit vreo 
diplomă universitară, stă la laşi, unde ia 
parte la şedinţele literare ale Junimii. 
Aici citeşte nuvela Popa Tanda, care se 
publică în Convorbiri literare şi confirmă 
talentul de nuvelist al scriitorului. 

Din 1876 îşi începe colaborarea la 
ziarul Timpul din Bucureşti, unde-i are 
drept colegi de redacție pe Mihai 
Eminescu şi I.L. Caragiale. Publică 
articole polemice, cronici dramatice şi 
scrieri literare. În 1881 îi apare volumul 
Novele din popor, care-l consacră. Su- 
biectele nuvelelor sunt extrase în mare 
măsură din mediul sătesc şi se bazează 


Nuvela 


A 


Inainte de text [] 


1. Optează pentru una dintre aceste două valori care ar putea 

să reprezinte cheia fericirii în viață: familia sau banii. După 
ce ţi-ai fixat opțiunea, imaginează-ţi în spaţiul de activitate 
o axă care să conţină la una dintre extremități (de exemplu 
tabla din faţa clasei) valoarea reprezentată de familie, iar 
la cealaltă (peretele opus tablei) valoarea reprezentată de 
bani. Mijlocul clasei va delimita cele două valori. 
In funcţie de convingerea fiecăruia plasaţi-vă (întreaga 
clasă) pe această axă a valorilor mai aproape sau mai de- 
parte de una dintre cele două extremităţi. Argumentează-ți 
poziția pe care ai ocupat-o. 

2. Scrie un text de circa 10 rânduri în care să comentezi urmă- 
toarea reflecţie: Mărirea deşartă şi iubirea de arginți, acestea sunt 
nişte neputinți iuți ale sufletului (Mitropolitul Teofil, Cazania, 
1644). 

3. Prezintă oral, în faţa clasei, opinia ta în legătură cu această 
cugetare persană: Acela a cărui avere depinde numai de avuţie 
va fi sărac întotdeauna. 

4. Scrie o predicţie în legătură cu subiectul nuvelei Moara cu 
noroc, de loan Slavici, orientându-te după cele două cu- 
getări anterioare şi după titlu: ce crezi că înfăţişează autorul 
în această operă literară, ce personaje vei întâlni, care ar 
putea să fie sfârşitul etc. Dacă ai şi o altă variantă, consem- 
neaz-o şi pe aceasta. Citiţi apoi în clasă câteva dintre aceste 
predicții. 

In caz că ai citit deja nuvela, urmăreşte predicțiile colegilor 
şi arată care dintre ele au puncte comune cu textul nuvelei 
lui loan Slavici. 


MOARA CU NOROC 


de loan Slavici 
- fragmente - 


Omul să fie mulțumit cu sărăcia sa, căci, dacă e vorba, nu bogăția, 
ci liniştea colibei tale te face fericit. Dar voi să faceți după cum vă 
trage inima, şi Dumnezeu să vă ajute şi să vă acopăre cu aripa 
bunătăților sale. Eu sunt acum bătrână şi, fiindcă am avut şi am atât 
de multe bucurii în viață, nu înțeleg nemulțumirile celor tineri şi 
mă tem ca nu cumva, căutând acum la bătrânețe un noroc nou, să 
pierd pe acela de care am avut parte până în ziua de astăzi şi să dau 
la sfârşitul vieții mele de amărăciunea pe care nu o cunosc decât din 


Modulul 1 


pe puterea tradiţiei şi a obiceiurilor. 
Capodopera este Moara cu noroc. 

Profesor de limba română şi 
geografie la Şcoala Normală din Bu- 
cureşti şi la Azilul „Elena Doamna’, 
scriitorul se arată tot mai preocupat de 
soarta românilor transilvăneni. În acest 
scop, pleacă la Sibiu şi în 1884 
înființează revista Tribuna. Între 1894 şi 
1896 conduce, împreună cu I.L. 
Caragiale şi G. Coşbuc revista Vatra. Îi 
apare, în foileton, romanul Mara (1894), 
cel dintâi din literatura română care 
pune problema toleranţei naţionale şi 
religioase. 

În ultima parte a vieţii, scrie manuale 
şcolare, apreciate în epocă. Orientarea 
progermană din timpul primei 
conflagrații mondiale duce la în- 
temniţarea sa la Văcăreşti, imediat după 
încheierea războiului. Graţiat după un 
an, îşi consacră ultima parte a vieţii me- 
morialisticii. Amintiri, Închisorile mele, 
Lumea prin care am trecut reprezintă 
impresii culese de-a lungul unei 
existenţe diverse şi agitate. 


NUVELE DIN POPOR 


IOAN SLAVICI. 


| a 


PROZA SCURTĂ 


frică. Voi ştiţi, voi faceți; de mine să nu ascultați. Mi-e greu să-mi 
părăsesc coliba în care mi-am petrecut viața şi mi-am crescut copiii 
şi mă cuprinde un fel de spaimă când mă gândesc să rămân singură 
într-însa: de aceea, poate că mai ales de aceea, Ana îmi părea prea 
tânără, prea aşezată, oarecum prea blândă la fire, şi-mi vine să râd 
când mi-o închipuiesc cârciumăriță. 

— Vorbă scurtă, răspunse Ghiţă, să rămânem aici, să cârpesc mai 
departe cizmele oamenilor, care umblă toată săptămâna în opinci ori 
desculți, iară dacă dumineca e noroi, îşi duc cizmele în mână până la 
biserică, şi să ne punem pe prispa casei la soare, privind eu la Ana, 
Ana la mine, amândoi la copilaş, iară d-ta la tustrei. lacă liniştea colibei. 

— Nu zic, grăi soacra aşezată. Eu zic numai ce zic eu, vă spun 
numai aşa, gândurile mele, iară voi faceți după gândul vostru, şi ştiţi 
prea bine că, dacă voi vă duceţi la moară, nici vorbă nu poate fi ca 
eu să rămân aici ori să mă duc în altă parte: dacă vă hotărâți să 
mergeţi, mă duc şi eu cu voi şi mă duc cu toată inima, cu tot sufletul, 
cu toată dragostea mamei care încearcă norocul copilului ieşit în lume. 
Dar nu cereți ca eu să hotărăsc pentru voi. 

— Atunci să nu mai pierdem vorba degeaba. Mă duc să vorbesc 
cu arândaşul, şi de la St. Gheorghe cârciuma de la Moara cu noroc 
e a noastră. 

— În ceas bun să fie zis, grăi bătrâna, şi gând bun să ne dea 
Dumnezeu în tot ceasul! 


I 


De la Ineu drumul de țară o ia printre păduri şi peste tarini lăsând 
la dreapta şi la stânga satele aşezate prin colțurile văilor. Timp de 
un ceas şi jumătate drumul e bun; vine apoi un pripor, pe care îl urci, 
şi după ce ai coborât iar în vale, trebuie să faci popas, să adapi calul 
ori vita din jug şi să le mai laşi timp de răsuflare, fiindcă drumul a 
fost cam greu, iară mai departe locurile sunt rele. 

Aici în vale e Moara cu noroc. 

Ori din care parte ar veni, drumețul se bucură când o zăreşte din 
culmea dealului pleşuv, căci, venind despre locurile rele, ea îl vesteşte 
că a scăpat norocos, iară mergând spre ele, la moară poate să găsească 
ori să aştepte alți drumeți, ca să nu plece singur mai departe. 

Şi fiindcă aici se opresc toți drumeții, încetul cu încetul s-a făcut 
bătătură înaintea morii, şi oarecum pe nesimţite moara a încetat a 
mai măcina şi s-a prefăcut în cârciumă şi loc de adăpost pentru tot 
drumețul obosit şi mai ales pentru acela pe care noaptea-l apucă pe 
drum. În cele din urmă, arândaşul a zidit cârciumă la un loc mai 
potrivit, departe de câteva sute de paşi de la râuleţ, iară moara a rămas 
părăsită, cu lopețile rupte şi cu acoperământul ciuruit de vremurile 
ce trecuseră peste dânsul. 

Cinci cruci stau înaintea morii, două de piatră şi trei altele cioplite 
din lemn de stejar, împodobite cu țircălamul şi vopsite cu icoane sfinte; 
toate aceste sunt semne care-l vestesc pe drumeț că aci locul e 
binecuvântat, deoarece acolo unde vezi o cruce de aceste a aflat un 
om o bucurie ori a scăpat altul de o primejdie. 

Dar binecuvântat era locul acesta mai ales de când veniseră 
cârciumarul cel nou cu nevasta lui tânără şi cu soacră-sa cea bătrână, 

Cârciumă românească din jurul 
Oradiei, 
gravură de Th. Valerio 


„„„fiecare turmă are câte un păstor... 


căci ei nu îl primeau pe drumeţ ca pe un străin venit din lume, ci ca 

pe un prieten aşteptat de multă vreme la casa lor. Abia trecuseră dar 

câteva luni după St. Gheorghe, şi drumeții mai umblați nu mai ziceau 

că o să facă popas la Moara cu noroc, ci că se vor opri la Ghiţă, şi toată 

lumea ştia cine e Ghiță şi unde e Ghiţă, iar acolo, în vale, între pripor 

şi locurile cele rele, nu mai era Moara cu noroc, ci cârciuma lui Ghiţă. 
Iară pentru Ghiţă cârciuma era cu noroc. [...] 


III 


Cât țin luncile, ele sunt pline de turme de porci, iară unde sunt 
multe turme, trebuie să fie şi mulți păstori. Dar şi porcarii sunt 
oameni, ba, între mulți, sunt oameni de tot felul, şi de rând, şi de 
mâna a doua, ba chiar şi oameni de frunte. 

O turmă nu poate să fie prea mare, şi aşa, unde sunt mii şi mii de 
porci, trebuie să fie sute de turme, şi fiecare turmă are câte un păstor, 
şi fiecare păstor e ajutat de către doi-trei băieți, boitarii, adeseori şi mai 
mulți, dacă turma e mare. E dar pe lunci un întreg neam de porcari, 
oameni care s-au trezit în pădure la turma de grăsuni, ai căror părinți, 
buni şi străbuni tot păstori au fost, oameni care au obiceiurile lor şi 
limba lor păstorească, pe care numai ei o înţeleg. 

Şi fiindcă nu-i neguţătorie fără de pagubă, iară păstorii sunt oameni 
săraci, trebuie să fie cineva care să răspundă de paguba care se face în 
turmă: acest cineva este „sămădăul”, porcar şi el, dar om cu stare, care 
poate să plătească grăsunii pierduţi ori pe cei furaţi. De aceea sămădăul 
nu e numai om cu stare, ci mai ales om aspru şi neîndurat, care umblă 
mereu călare de la turmă la turmă, care ştie toate înfundăturile, cunoaşte 
pe toți oamenii buni şi mai ales pe cei răi, de care tremură toată lunca 
şi care ştie să afle urechea grăsunului pripăşit chiar şi din oala cu varză. 

Şi dacă lumea zicea că locurile de lângă Moara cu noroc sunt rele, 
n-ai fi avut decât să-l întrebi pe vreunul dintre sămădăi, şi el ți-ar fi 
putut spune pentru ce nu sunt bune şi cine le primejduieşte; dar 
sămădăul e, mai presus de toate, om tăcut, şi dacă îl întrebi asemenea 
lucruri, el răspunde: „Nu ştiu, n-am văzut, am atâtea şi atâtea turme 
în răspunderea mea şi nu mă pot strica cu oamenii”. El ştie ce ştie, 
numai pentru nevoile lui. 

Veneau câteodată pe la cârciuma lui Ghiţă şi porcari, nişte oameni 
îndeobşte înalți şi bine făcuți, cu cămaşa neagră şi cu părul strălucitor 
de untura cea multă şi căzut în plete lungi şi răsucite asupra grumajilor 
goi: oameni erau şi ei, chiar oameni cinstiți, care mănâncă, beau şi 
plătesc. 

Într-o zi de luni au venit trei inşi în o căruță cu osiile de fer, uşurică 
şi trasă de doi cai frumoşi, dintre care însă unul mai mare şi altul 
mai mic. În căruță nu era nici scaun, nici fân, ci unul dintre porcarii 
unsuroşi mâna caii, stând în picioare, iară ceilalți doi şedenu pe leutrele 
vopsite în verde, ca şi când n-ar fi venind decât de aci din apropiere. 

„Aştia nu prea îmi par a oameni buni”, îşi zise Ghiţă când îi văzu 
sărind din căruţă şi privind împregiur, ca unii ce au mai fost pe aici 
şi acum nu găsesc nici locul, nici oamenii ca odinioară. 

Ei întrebară dacă n-a fost Sămădăul pe acolo, puseră sluga să 
deshame caii, să-i adape şi să le dea ovăz, apoi intrară, băură fiecare 
cât trei inşi la un loc şi plecară cu un „noroc bun”. 


Modulul 1 


De la o vreme te obişnuieşti cu 
oamenii, încât nu te mai uiţi la feţele 
lor. 


Lică era porcar, însă dintre cei ce 
poartă cămaşă subțire şi albă ca 
floricelele, pieptar cu bumbi de argint şi 
bici de carmajin... 


PROZA SCURTĂ 


— Bine, dar n-au plătit, grăi bătrâna nedumerită. 

— Lasă, că m-am înțeles eu cu dânşii, răspunse Ghiţă, apoi se duse 
pe ici încolea, ca nimeni să nu-i vadă fața şi ca nu cumva nevasta 
să-l întrebe: „Ce ai, Ghiţă?” 

Peste puțin sosi şi sămădăul, vestitul Lică Sămădăul, la Moara 
cu noroc. 

Lică, un om de treizeci şi şase de ani, înalt, uscățiv şi supt la față, 
cu mustața lungă, cu ochii mici şi verzi şi cu sprâncenele dese şi 
împreunate la mijloc. Lică era porcar, însă dintre cei ce poartă cămaşă 
subțire şi albă ca floricelele, pieptar cu bumbi de argint şi bici de 
carmajin, cu codoriştea de os împodobit cu flori tăiate şi cu ghintulețe 
de aur. 

EI îşi opri calul înaintea cârciumei, aruncă o privire la Ana, apoi 
alta la bătrâna, care şedeau pe laita de lângă masa cea mare din umbra 
cerdacului, trase cu ochii o raită prin prejur, apoi întrebă unde-i 
cârciumarul. 

— Noi suntem, răspunse bătrâna ridicându-se. 

— Ştiu, grăi Lică, dar cred că vor fi oameni pe aici. Eu întreb de 
cârciumarul; cu el vreau să vorbesc. 

Lică le zise aceste aşa, ca orişicine să poată înțelege că are grabă 
şi că nu vrea să mai lungească vorba; bătrâna plecă dar fără de 
întârziere să caute pe Ghiţă, iar Ana rămase privind ca un copil uimit 
la călărețul ce stătea ca un stâlp de piatră înaintea ei. 

Dacă Lică ar fi fost alt om, el n-ar fi stătut aşa cu privirea pierdută 
în vânt, ci s-ar fi bucurat de vederea femeii frumoase, care-l privea 
oarecum pierdută şi speriată de bărbăţia înfățişării lui. 

— Ungurul a murit? întrebă el când văzu pe Ghiță. 

— Da! 

— Şi tu ai venit în locul lui! 

— Da! 

— De la St. Gheorghe? 

— Da, răspunse Ghiţă, aruncând o privire furişată asupra femeilor, 
ca să vadă dacă ele nu cumva se turbură. 

— E Ghiţă, ginere-meu, grăi bătrâna, şi, mulțumită lui Dumnezeu, 
ne merge bine de când suntem aici. 

Lică îşi apucă, zâmbind, mustata între buze. 

— Aici, zise el, le merge bine la toți oamenii cu minte. N-ai decât 
să te pui bine cu toată lumea, să le zici „noroc bun” celor ce vin şi 
se duc şi poți să dai mulțumită lui Dumnezeu. N-au trecut pe aici 
nişte oameni? 

— De! răspunse Ghiţă chibzuit, suntem la drum şi trece multă lume. 

— Vorba vine, trei oameni... 

— Trei, patru, Zece... grăi Ghiţă cam în glumă, lumea trece mereu. 
Eu nu stau aici ca să țin seamă despre cei ce vin şi trec, şi aşa nici 
nu-i prea ştiu. De la o vreme te obicinuieşti cu oamenii, încât nici 
nu te mai uiţi la fețele lor. Apoi, cine ştie dacă nu e şi câte unul care 
s-ar mâhni dacă ai bate drumul cu vorbe despre dânsul. De cârciumar 
să nu întrebi niciodată, căci el vede şi aude atât de multe, încât trebuie 
să uite degrab’ şi să nu mai ție nimica minte. 

— Aşa-i, grăi Lică. Întrebam numai, ca să văd dacă nu cumva mi-ai 
putea spune, fiindcă sunt oamenii mei. Au plecat să vadă o pădure, 

A, 

OVELE DIN POPR 


YE JOAN SLAVICI, * 


Primele ediții ale volumului Novele 
din popor (1881) în care loan Slavici a 
publicat Moara cu noroc 


pe care voiam să o luăm de la toamnă pentru turme, şi nu ştiu acum 
dacă au trecut înaintea mei, ori e să-i aştept aici. 

— Aşa o fi, răspunse Ghiţă hotărât, dar eu nu-ți pot spune dacă 
între cei ce au trecut astăzi pe aici vor fi fost şi ei. 

— Cum nu!? strigă bătrâna cu nerăbdare. Cei trei porcari ce au 
băut atât de mult şi n-au plătit. 

Pe Ghiţă îl trecu un fel de junghi prin inimă şi, oricât de mult ținea 
la soacră-sa, acum el ar fi fost în stare să-i pună degetul pe gură. 

— Muierile văd mai bine şi se vede că au mai puțină treabă, zise 
el stăpânindu-se. 

— Dacă n-au plătit, grăi Lică, apucându-şi iar mustaţa între buze, 
era fiindcă ştiau că voi veni eu ca să plătesc pentru dânşii. 

Grăind aceste, el descălecă şi-i făcu lui Ghiţă semn să intre cu dânsul, 
pentru ca să facă socoteala. 

„Bătrâna e tot mai cuminte decât mine”, îşi zise cârciumarul, şi 
intră cu voie bună în urma lui. 

— Bătrâna ar putea să-şi ție gura, grăi Lică după ce se văzu singur 
cu Ghiţă. Mă cunoşti? 

— Nu! răspunse Ghiţă răcit în tot trupul. 

— Atunci mă ştii de nume. Eu sunt Lică, Sămădăul... Multe se 
zic despre mine, şi dintre multe, multe vor fi adevărate şi multe min- 
ciuni. Tu vezi un lucru: că umblu Ziua-n amiază mare pe drumul de 
țară şi nimeni nu mă opreşte în cale, că mă duc în oraş şi stau de 
vorbă cu domnii. Voi fi făcut ce voi fi făcut, nu-i vorba, dar am făcut 
aşa, că orişicine poate să creadă ce-i place, însă nimeni nu ştie nimic. 
De aceea am să dau seamă despre douăzeci şi trei de turme de porci. 
M-ai înțeles? Nu doară c-aş putea plăti tot ce se poate perde într-un 
an, ci pentru că de la mine nimeni nu cutează să fure, ba să-l ferească 
Dumnezeu pe acela pe care aş crede că-l pot bănui. M-ai înțeles?! 
Eu voiesc să ştiu totdeauna cine umblă pe drum, cine trece pe aici, 
cine ce zice şi cine ce face, şi voiesc ca nimeni afară de mine să nu 
ştie. Cred că ne-am înțeles! ? 

Ghiţă ar fi avut multe de zis, dar Lică se întoarse odată în călcâi 
şi, pe când cârciumarul îşi veni în fire, drumețul dăduse pinteni 
calului. 

— Un om prea cumsecade, grăi bătrâna, privind în urma lui. Cine 
a fost ăsta? 

— Lică Sămădăul! răspunse Ghiţă. 

— Lică Sămădăul!? strigă Ana. Şi câte rele nu mai zicea lumea 
despre dânsul! 

— Aşa e lumea... grăi Ghiţă. Să nu crezi nimic până ce nu vezi 
cu ochii. 

El singur nu şi-ar fi putut da seamă dacă a grăit acest cuvinte 
din amărăciune ori numai dorind să ascundă înaintea nevestei 
gândurile grele ce-l cuprinseseră. 

— Nu-i vorba, adause Ana, e oarecum fioros la față. 

— Aşa-ți pare ție, grăi Ghiţă. Are şi el necazurile lui. 


[Din acest moment încep frământările şi necazurile lui Ghiţă. 
Cârciumar la „Moara cu noroc”, câştigă bine încă de la început, 
capătă mirajul banului şi treptat-treptat se îndepărtează de 

MOARA CU NOROC 


PROZA SCURTĂ 


nevastă şi copii. Înțelege repede că trebuie să devină „omul lui 
Lică” pentru a putea rămâne la han, ieşind astfel din condiţia de 
cizmar. Îşi cumpără pistoale, îşi ia o a doua slugă şi câini pentru 
a se păzi de străinii nepoftiți. 

Ghiţă intră tot mai mult sub influența nefastă a lui Lică 
Sămădăul. Devine complice al acestuia, primeşte banii 
obţinuţi de Lică prin tâlhării şi crime, acceptă să-i schimbe, 
luând camătă jumătate din sumă. Se îndepărtează de Ana, 
căreia îi ascunde relaţia cu Lică. Este anchetat în două rânduri, 
fiind bănuit de complicitate la jefuirea arendaşului şi chiar de 
crimă, dar nu se poate dovedi nimic. Conştientizează însă 
faptul că acum, prin tot ceea ce a făcut, este legat fără putință 
de scăpare de Lică. Face un joc dublu, oferindu-se să-l ajute 
pe jandarmul Pintea pentru a-l prinde pe Lică atunci când 
acesta va veni să-şi plătească o datorie cu bani luaţi de la 
victime. Ana, simțindu-se părăsită de Ghiţă, capătă o undă de 
simpatie pentru Lică. Ghiţă, chinuit de gelozie şi având 
sentimentul umilinței, se hotărăşte să-l dea în vileag pe 
sămădău cu ajutorul lui Pintea. Acceptă să o lase pe Ana cu 
Lică pentru ca să poată pleca la Ineu cu scopul de a-i da de 
veste jandarmului. Lică îşi petrece noaptea cu Ana, dar o 
părăseşte înainte de ivirea zorilor. 

Ghiţă se reîntoarce la „Moara cu noroc”.] 


XVI 


[...] Ghiță, galbăn la față, ca şi când i-ar fi secat tot sângele din 
vine, stetea întins pe pământ, culcat pe brânci, privind țintă şi cu 
ochii însetați în vale. 

— Tare om eşti tu, Ghiţă, grăi Pintea pe gânduri. Şi eu îl urăsc pe 
Lică; dar n-aş fi putut să-mi arunc o nevastă ca a ta drept momeală 
în cursa cu care vreau să-l prind. 

— Nevasta, răspunse Ghiţă, mi-am perdut-o eu demult. N-ar fi 
trebuit să iau eu pe Uţa la casa mea, căci numai Uţa a stricat-o, adause 
apoi într-un târziu, aşa pentru dânsul, şi iar tăcu şi aştepta cu 
încordare căderea întunecimii apropiate. 

Deodată el sări ca ieşit din fire în picioare. 

— Ne-au zăpsit! strigă el. lată-l călare. Pleacă! A fost singur, singur 
cu dânsa! Săriți pe cai! După el! Sfinte Doamne, cânii, pe care i-am 
luat la casa mea ca să mă apăr de el, cânii mei mă vând şi-l scapă 
din mâna mea! 

Când rosti cele din urmă cuvinte, ei se aflau toți patru călare, porniţi 
de-a curmezişul peste coaste drept în urma lui Lică. Dar ei înaintau 
mai anevoia la vale decât Lică la deal, caii lor nu se puteau măsura cu 
murgul lui Lică, şi aşa depărtarea creştea mereu între urmărit şi 
urmăritori. 


Ajunşi în preajma satului, ei îl perdură din vedere şi se opriră 
zăpăciți. 

Constantin Codrescu (Ghiţă) şi 
loana Bulcă (Ana) în ecranizarea 
nuvelei Moara 

cu noroc (1957) 


— Daţi voi la dreapta, grăi Pintea, că noi dăm la stânga; ocolim 
satul şi apoi ne întoarcem ca să vedem dacă nu cumva s-a oprit aici, 
fiindcă pe vremea asta unde dracu să se ducă... 

— Ei! ce mai vorbă! L-am scăpat, şi socoteală curată, răspunse Ghiţă 
râzând. Voi mergeţi mai departe: eu mă întorc acasă să-mi închei 
socoteala cu dânsa. 

Grăind aceste, el smânci frâul calului şi se întoarse la vale, drept 
spre Moara cu noroc. 

Ana, care petrecuse tot timpul acesta plângând, se ridică şi îşi şterse 
lacrămile din față când auzi copitele calului bătându-se de pietrişul 
de dinaintea cârciumei, apoi inima începu să-i bată tare. 

Dar mai trecu mult timp la mijloc până ce el intră. 

Descălecând, el socoti că trebuie să-i dea calului fân, apoi că trebuie 
să-l şteargă de sudori şi să-l acopere cu o cergă, iar după ce le făcu 
toate acestea, el rămase câtva timp în uşa grajdului, îşi dete seamă 
despre cele ce voia să facă, apoi îşi luă pălăria din cap, îşi făcu de trei 
ori cruce şi plecă spre cârciumă. 

Intrând, el închise uşa în urma sa, o încuie şi aruncă cheia într-un 
colț. 

Ana se cutremură în tot trupul, apoi se îndreptă, se dete un pas 
înapoi şi grăi înecată: 

— Nu vreau să mor, Ghiţă! Nu vreau să mor! urmă ea tare, şi se 
aruncă în genunchi la picioarele lui. Fă ce vrei cu mine, dar nu mă omori. 

Ghiţă îşi dete trupul înapoi, se plecă, îi apucă cu amândouă mâinile 
capul şi privi dus în fața ei. 

— Nu-ţi fie frică, îi zise el înduioşat; tu ştii că-mi eşti dragă 
ca lumina ochilor! N-am să te chinuiesc: am să te omor cum mi-aş 
omorî copilul meu când ar trebui să-l scap de chinurile călăului, 
ca să-ţi dai sufletul pe nesimţite. 

— Dar de ce să mă omori? zise ea agățându-se de braţele lui. Ce-am 
păcătuit eu? 

— Nu ştiu! răspunse el. Simt numai că mi s-a pus ceva de-a 
curmezişa în cap şi că nu mai pot trăi, iară pe tine nu pot să te las vie 
în urma mea. Acu, urmă el peste puțin, acu văd c-am făcut rău, şi dacă 
n-aş vedea din fața ta că eu te-am aruncat ca un ticălos în brațele lui 
pentru ca să-mi astâmpăr setea de răzbunare. Dacă mai adinenori l-aş 
fi găsit aici, poate că nu te-aş fi ucis. 

Ana se ridică şi privi ca trezită din somn la el. 

— Unde ai plecat tu? întrebă ea. 

— M-am dus ca să-l aduc pe Pintea, pentru ca să-l prindem aici 
pe Lică cu şerparul plin de galbenii luaţi de la arândaşul. El e omul 
de la care am primit hârtiile pe care găsiseşi tu atunci noaptea semnele. 

— Ghiţă! Ghiţă! de ce nu mi-ai spus-o tu mie asta la vreme!? zise 
ea înăbușită de plâns, şi-l cuprinse cu amândouă braţele. 

Afară se auzi țipătul unui huhurez, apoi iar se făcu linişte. 

Ghiţă începu şi el să plângă, o strânse la sân şi îi sărută fruntea. 

— Pentru că Dumnezeu nu mi-a dat gândul bun la vreme potrivită, 
zise el, şi deodată se întoarse spre uşă. 

Afară se auzeau paşi, şi peste puţin cineva încercă să deschidă uşa. 

— Pintea cu jandarmii! şopti bărbatul scoțându-şi cuțitul de pe 
tureac. Ano! fă-ți cruce! fă-ți cruce, că nu mai avem vreme. 

— Săriți, că mă omoară! Săriți, măi oameni! strigă nevasta 
luptându-se cu el, săriți, sării! 

Când uşa căzu sfrâmată din țâțâni şi Răut se ivi cu Lică în ea, Ana 
era întinsă la pământ şi cu pieptul plin de sânge cald, iar Ghiţă o ținea 
sub genunchi şi apăsa cuțitul mai adânc spre inima ei. 

— Dă foc! zise Lică, şi Răut îşi descărcă pistolul în ceafa lui Ghiţă, 
care căzu înapoi fără să mai poată afla cine l-a împuşcat. 

Nemaisimţind greutatea genunchilor lui, Ana se opinti să se ridice. 

— Tu eşti, Lică, tu! gemu ea cu ochii țintiți la el. Vino şi mă ridică. 

Când Lică se aplecă asupra ei, ea ţipă dezmierdată, îi muşcă mâna 
şi îşi înfipse ghearele în obrajii lui, apoi căzu moartă lângă soțul ei. 

Lică se ridică iute şi începu să-şi şteargă sângele de pe obrajii zgâriați, 
să-l şteargă fără de astâmpăr, ca şi când mâna ei ar fi fost otrăvită, apoi 
îşi luă şerparul de la piciorul patului şi îl încinse. 

— Voi căutaţi, că trebuie să găsiți bani mulți în casă, le zise după 
acestea, şi când socotiți că eu mă apropii de Fundureni, dați foc pentru 
ca să pot privi cârciuma arzând, de la Fundureni, dimpreună cu 
sătenii. Tu, Răut, vii pe cealaltă cale la Ineu, iar tu Păune, te întorci 
la Țicula. 

Toate aceste el le zise iute, ca şi când i-ar fi fost groază să mai stea 
sub acest acoperământ şi ştergându-se mereu cu mâneca la față, iar 
după ce îşi dete astfel poruncile, se depărtă spre şirul de răchite, unde- 
şi lăsase calul. 


Murgul făcuse prin ploaie o dată calea până la Fundureni şi iar o dată 
înapoi: era obosit şi se culcase. 

Acesta era un rău semn pentru Lică, fiindcă el încă în noaptea 
asta trebuia să mai facă tot pe acest cal obosit drumul până la Ineu, 
cu încungiur şi pe drumuri rele, pe la Fundureni. 

Iară zgârietura din față îl ustura şi-l făcea mereu să se întrebe. „Ce 
vor zice oamenii dacă mă vor veadea zgâriat la față şi muşcat la mână?” 

Murgul nu voia să se ridice, apoi nu voia să plece, ci stătea 
zgriburind în loc, apoi nu voia să o ia la treapăt, iar deodată el îşi adună 
toate puterile, o rupse la fugă încordată şi o tinu aşa cale de câteva 
împuşcături, apoi căzu frânt la pământ, încât îşi aruncă stăpânul cât 
colo între cioate. 

— Acu m-a ajuns mânia lui Dumnezeu! grăi Lică după ce se ridică 
cu anevoie de la pământ. Ce să fac eu acum!? Calul meu!? Mâine 
îmi găsesc oamenii calul aici, şi eu cu fața zgâriată, şi cârciuma arde. 

Încă pe când plecase de la Moara cu noroc, îl apucaseră fierbinţelile; 
acum începu să-l treacă sudorile şi tremura încât abia mai stetea pe 
picioare. 

El se gândi să-şi ia calul şi să-l târască până la râulețul umflat, ca 
doară o să-l ducă valurile departe la vale: dar nu avea destulă putere. 
Luă dar şeaua de pe el, îi luă frâul din cap şi plecă spre râuleț, ca să o 

ia pe jos până la Ineu. Râulețul era însă umflat. „Nu-mi pasă!” îşi zise 
el hotărât şi, aruncând şeaua şi frâul în valuri, intră în apă. Dar abia 
făcu un pas, doi înainte, şi valurile repezi îl apucară şi îl făcură să se 
retragă înspăimântat spre mal. El căută un alt loc de trecătoare mai la 
deal, apoi un al treilea, apoi un al patrulea, şi aşa umbla mereu pe mal, 
privind neîncetat împregiurul său spre focul de la Moara cu noroc şi 
ştergându-şi din când în când sângele de pe obraji. 

Deodată el se opri înveselit în loc. 

Ghiţă plecase călare la Ineu, şi calul lui trebuia să fie la Moara 
cu noroc, un cal odihnit şi luat din grajd, cu care, pe lângă tot 
încungiurul, putea sosi la vreme în Ineu. 

El se întoarse iar la vale, deşi era secat de puteri şi parcă nu se 
mai simțea destul de tare spre a-şi târî trupul până la cârciuma 
cuprinsă de flăcări. 

În vremea aceasta Răut se depărtase spre Ineu, Păun o luase spre 
Şicula, iară Pintea, văzând focul la Moara cu noroc, îi lăsă pe săteni 
să creadă că a trăsnit din cer, şi aducându-şi aminte de vorbele lui 
Ghiţă, se întoarse drept pe zarea de lumină ca să sosească, dacă mai 
era cu putință, la vreme. 

Când ajunse la murgul lui Lică, calul îi sări speriat în lături. 

— Un cal?! Murgul lui Lică! strigă el sărind din scări. Sfinte 
Doamne, încotro s-a dus! Îmi scapă, iar îmi scapă! La deal n-a putut 
să meargă, fiindcă l-aş fi văzut. 

El aştepta un fulger, ca să poată privi împregiur. 

Fulgerul nu-i fu trimis din cer, dar Lică se văzu trecând prin zarea 
focului pe care îl pusese la Moara cu noroc, pentru ca să arunce vina 
păcatului său asupra lui Dumnezeu, făcând lumea să creadă că a 
trăsnit. 

— Stăi! strigă Pintea tare, încât răsună toată valea. „Uf! Săracul 
de mine! îşi zise apoi! L-am scăpat! Acum fuge.” 

Aşa-i! dar astă dată Lică nu mai putea să fugă şi, dacă fugea, tot 
prins era, prins de mâna lui Pintea, prins cu toate dovezile. 

El se îndreptă încât părea îndoit aşa de nalt ca mai nainte, pri- 
vind împregiurul său, îşi tinti ochii la un stejar uscat ce stetea la 
depărtare de vreo cincizeci de paşi, scrâşni din dinți, apoi îşi încordă 
toate puterile şi să repezi înainte. 

Pintea îl găsi cu capul sfărâmat la tulpina stejarului şi rămase 
neclintit şi cuprins de fior în loc. 

— A scăpat! zise el într-un târziu. Dar asta nu are s-o afle nimeni 
în lume. 

Grăind aceste, el îl apucă pe mort de un picior şi îl târî după sine 
până la râuleț, apoi împinse trupul cu piciorul în valuri. 


XVII 


Luni pe la prânz focul era stins cu desăvârşire şi zidurile afumate 
steteau părăsite, privind cu tristeţă la ziua senină şi înveselitoare. 

Din toate celelalte nu se alesese decât praful şi cenuşa: grinzi, 
acoperământ, duşumele, butoaie din pivniță, toate erau cenuşă, şi 

Nuvelă - specie a genului epic, în 
proză, cu un singur fir narativ, cu un 
conflict concentrat, cu personaje puține 
şi construită, de obicei, în jurul unui 
personaj principal. 

Nuvela (din it. novella - „noutate”) a 
apărut în literatura italiană şi creatorul 
speciei este considerat Giovanni 
Boccaccio care a scris Decameronul, o 
grupare de o sută de nuvele, precedată 
de un prolog. De numele lui Boccaccio 
se leagă afirmarea nuvelei în secolul 
al XIV-lea, specie literară care s-a impus 
prin, noutatea” subiectelor prezentate. 
Acest tip de scriere narativă cunoaşte o 
tot mai mare înflorire, ce culminează în 
secolul al XIX-lea. 

Există mai multe tipuri de nuvelă, 
diferenţiate în funcţie de curentele 
literare (romantică, realistă, naturalistă 
etc.) sau de tematica abordată 
(psihologică, fantastică, istorică, 
filozofică etc.). 

În literatura română creatorul speciei 
este Costache Negruzzi, care prin 
Alexandru Lăpuşneanul a dat modelul 
nuvelei istorice. A fost urmat, fără 
aceeaşi strălucire, de Alexandru 
Odobescu prin Mihnea -Vodă cel Rău 
şi Doamna Chiajna. 

Mihai Eminescu este cel dintâi care 
scrie nuvelă fantastică (Sărmanul 
Dionis, Cezara), tip cultivat şi de I.L. 
Caragiale (Kir Ianulea, La hanul lui 
Mânjoală, La conac) ori Mircea Eliade 
(Pe strada Mântuleasa, La ţigănci 
etc.). 

Primii care scriu nuvelă psihologică 
sunt loan Slavici (Moara cu noroc, 
Pădureanca etc.) şi I.L. Caragiale (În 
vreme de război, O făclie de Paşte etc.). 

Ulterior, nuvela continuă să fie 
reprezentată de scriitori ca Liviu 
Rebreanu, Gib Mihăescu, Marin Preda 
şi alţii. 


PROZA SCURTĂ 


numai pe ici, pe colo se mai vedea câte un cărbune stins, iară în fundul 
gropii, care fusese odinioară pivniță, nu se mai vedeau decât oasele 
albe ieşind pe ici pe colo din cenuşa groasă. 

Bătrâna şedea cu copiii pe o piatră de lângă cele cinci cruci şi 
plângea cu lacrămi alinătoare. 

— Se vede c-au lăsat ferestrile deschise! zise ea într-un târziu. 
Sâmţeam eu că nu are să iasă bine: da aşa le-a fost data... 

Apoi ea luă copiii şi plecă mai departe. 


Puncte de reper kJ 


Capodoperă a nuvelisticii lui loan Slavici, nuvela Moara cu 
noroc pleacă de la o teză morală: în viață, omul trebuie să aibă 
simțul măsurii, echilibru şi stăpânire de sine. Spiritul 
moralizator este, de altfel, o caracteristică generală a prozei lui 
Slavici în opera căruia personajele sunt „judecate” în funcție 
de normele etice ale colectivității. 

Premisa de la care porneşte autorul în „demonstraţia” sa este 
expusă, prin vorbele bătrânei, în chiar debutul nuvelei: — Omul 
să fie mulțumit cu sărăcia sa, căci, dacă e vorba, nu bogăția, ci liniştea 
colibei tale te face fericit. Susţinând teza banului necurat care nu 
poate aduce decât nenorocire, scriitorul prezintă evoluția 
personajului principal Ghiţă, fost cizmar, ajuns cârciumar prin 
luarea în arendă a hanului „Moara cu noroc”. Stăpânit de 
patima obţinerii unei averi ce se poate câştiga uşor şi în scurt 
timp, Ghiţă nu ştie să se oprească la vreme din drumul 
primejdios pe care a apucat prin tovărăşia cu Lică Sămădăul. 
Acesta nu ezită să-i spună în faţă: Tu eşti om cinstit, Ghiţă, şi am 
făcut din tine om vinovat. Fire slabă şi duplicitară, Ghiţă este 
dominat de sămădău, care îi intuieşte cu multă pricepere 
slăbiciunea pentru bani, spunându-i: Pe om nu-l stăpâneşti decât 
cu păcatele lui, şi tot omul are păcate, numai că unul le ascunde mai 
bine. 

Iniţial un om cinsit, Ghiţă ajunge să şovăie între bine şi rău 
din cauza patimii banului care în cele din urmă îl va pierde. 
Îndepărtându-se de Ana, ascunzându-i complicitatea cu Lică, 
Ghiţă devine responsabil pentru pierderea unei valori 
fundamentale a lumii descrise de Slavici — familia întemeiată 
pe dragoste şi înțelegere. Autorul îşi „pedepseşte” cele trei 
personaje în finalul nuvelei, fiecare plătind pentru încălcarea 
normelor morale. Ana, fascinată de Lică Sămădăul, cade în 
braţele acestuia şi va fi omorâtă de Ghiţă, acesta piere 
împuşcat de oamenii lui Lică, iar Sămădăul se va sinucide, 
neputând accepta umilința capturării de către Pintea jandarmul. 

„Demonstraţia” lui Slavici devine şi mai evidentă prin cuvin- 
tele bătrânei din deznodământul nuvelei: Sâmțeam eu că nu are să 
iasă bine: dar aşa le-a fost data!... Focul care mistuie „Moara cu noroc” 
are menirea să purifice locul de un spirit malefic. 

Mesajul de ansamblu al textului este că fiecare trebuie să 
răspundă pentru faptele sale. 

Personajul literar (din fr. personage, 
lat. persona - „mască de teatru”; „des- 
chizătură din masca actorilor antici 
prin care se auzeau vorbele acestora”) 
constituie elementul esenţial într-o 
operă literară epică sau dramatică. 
Valoarea unei opere este în directă 
legătură cu modul în care este ales şi 
constituit personajul. Clasificări realizate 
în funcţie de anumite criterii diferenţiază 
personajele literare. 

Personajul este persoana implicată în 
acţiunea unei opere literare. Personajele 
se pot clasifica în funcţie de tipul de text 
în care trăiesc”, de curentul literar, vi- 
ziunea artistică, perspectiva narativă etc. 

Eroul sublim din tragedia şi epopeea 
clasică, se caracterizează prin calităţi 
excepţionale. Însuşirile lui sfidează 
măsura obişnuită, iar singura răsplată pe 
care o aşteaptă este celebritatea. 

Clasicismul a impus caracterele, per- 
sonaje având o singură trăsătură domi- 
nantă: avarul, ipocritul, mizantropul, 
fanfaronul etc. Personajele clasice nu 
înfăţişează „oameni”, ci tipuri morale 
ideale, modele imuabile de compor- 
tament, încât uneori numele lor au 
devenit sinonime cu o trăsătură umană: 
un Harpagon sau un Hagi Tudose (zgâr- 
citul), un Don Juan (curtezanul), un Don 
Quijotte (visătorul incurabil) etc. 

Romantismul aduce în prim-plan 
perechi antitetice în care se combină 
adesea categoriile morale (bine - rău) 
şi cele estetice (frumos — urât): leronim 
şi marchizul Castelmare (Mihai Emi- 
nescu - Cezara), Alexandru Lăpuş- 
neanul şi doamna Ruxanda (Costache 
Negruzzi - Alexandru Lăpuşneanul) 
etc. 

Realismul este interesat de tipurile 
sociale, parvenitul de exemplu, precum 
Dinu Păturică (Ciocoii vechi şi noi). 

Alte criterii de clasificare pot fi eticul: 
pozitive (banul C., Gheorghe) şi negative 
(Păturică, Duduca, Costea); raportul cu 
realitatea: istorice (Ştefan cel Mare - 
Fraţii Jderi), legendare (Aprodul Purice 
- Osamă de cuvinte), fabuloase (Spânul 
- Povestea lui Harap-Alb) etc.; amploa- 
rea  caracterizării şi profunzimea 
investigării psihologice: plate/ unila- 
terale (Spancioc) şi rotunde/ complexe 
(Alexandru Lăpuşneanul); rolul jucat: 
protagonist (Jean Valjan - Mizerabilii) 
şi antagonist (Javert - Mizerabilii) etc. 


Explorarea textului [] 


lubirea de arginti 


> 


1. Stabileşte timpul şi locul în care se desfăşoară acţiunea 


10 


nuvelei lui loan Slavici. 

Comentează teza-morală cuprinsă în cuvintele bătrânei, din 
debutul textului, punct de plecare în „demonstrația” 
autorului pe tema patimii pentru bani. 

Explică modul de a gândi al lui Ghiţă, opus mentalităţii bă- 
trânei. 

Prezintă ambianța în care este plasată cârciuma „Moara cu 
noroc”. 

Conturează, pe baza informaţiilor din capitolul al III-lea, 
portretul lui Lică Sămădăul. 

Urmăreşte modul cum autorul anticipează confruntările 
dintre Ghiţă şi Lică încă de la apariția sămădăului la hanul 
„Moara cu noroc”. Comentează, din acest punct de 
vedere, gândul lui Ghiţă (Ăştia nu prea îmi par a oameni buni), 
precum şi tonul, insinuările şi ameninţarea lui Lică. 
Intâlnirea cu Lică are urmări inedite pentru Ghiţă. Arată 
care sunt măsurile de precauţie pe care şi le ia cârciumarul. 
Lică, bănuind că Ghiţă nu a devenit cârciumar din 
pasiune pentru meserie, ci pentru bani, îl încearcă pe acesta 
pentru a vedea în ce măsură este stăpânit de mirajul unui 
câştig uşor şi rapid. Prezintă „testul” la care este supus 
Ghiţă (capitolul al IV-lea al nuvelei). 

In lumea târgurilor transilvănene, meşterul era în vremea 
aceea o persoană respectată. A fi meşter şi a avea calfe 
(ucenici) era nu doar semnul bogăției, ci şi al valorii 
personale. Comentează, din acest unghi de vedere, 
proiectul de viitor pe care şi-l face Ghiţă: Trei ani, numai trei 
ani să pot sta aici [...] şi mă pun în picioare, încât pot să lucrez 
cu zece calfe şi să le dau altora de cârpit. 

Arată schimbarea care se produce în mintea cârciumarului 
în ceea ce priveşte relația dintre el şi familia sa. 


11. Identifică în text două pasaje care denotă că Ghiţă se simte 


tot mai mult legat de ban. 


Forţa destinului 


1. A doua venire a lui Lică la „Moara cu noroc” se constituie 


într-o confruntare pe față între acesta şi Ghiță. Fiecare per- 
sonaj încearcă, prin tatonare, să descopere punctele slabe 
ale celuilalt. Prezintă înfruntarea dintre cei doi pe baza 
informațiilor oferite de capitolul V al nuvelei. 


2. Lică Sămădăul şi Pintea fuseseră cândva prieteni şi aliați 


în fărădelegile comise. Ce destăinuiri surprinzătoare îi face 
lui Ghiţă, Pintea, fostul tovarăş al lui Lică, devenit acum 
jandarm? 


3. Căzut sub influenţa nefastă a lui Lică, Ghiţă se compromite 


în mod public, întrucât este anchetat în două rânduri 


Modulul 1 PROZA SCURTĂ 


În operele literare de mare întindere, pentru bănuieli în legătură cu jefuirea arendaşului şi crimă. 
personajele se pot clasifica şi în funcție Deşi eliberat din lipsă de probe, Ghiţă devine conştient de 
Ge OCU ocupat in- economia, tul: puterea diabolică a lui Lică. Comentează, în acest sens, 


principale, secundare şi episodice (care Ă A . : A edita © v 
apat © singură dat); Evident- unul.si conținutul importantului capitol XII, care înfăţişează o nouă 


acelaşi personaj poate fi caracterizat în înfruntare între Ghiţă şi Lică. 

funcţie de mai multe criterii. 4. Explică înţelesul acestor cuvinte ale lui Lică Sămădăul, cel 
În proza modernă a secolului al XX- care acum cunoaşte cu mare precizie caracterul slab al lui 

lea, noţiuni precum caracter, sublim, tip, Ghită: 


dihotomia pozitiv - negativ devin mai 
puţin relevante, încât clasificări de felul 
celor de mai sus se dovedesc în mare 
măsură inoperante. 


Pe om nu-l stăpâneşti decât cu păcatele lui, şi tot omul are păcate, 
numai că unul le ascunde mai bine. Ca să le dea mai lesne pe 
față, caută-i slăbiciunea, fă-l să şi-l deie de gol şi faci cu el ce 
vrei... 

5. Lică, un caracter puternic, a cărui patimă este să devină 
stăpân peste sufletele oamenilor, are şi el o slăbiciune care 
îl va duce în cele din urmă la pieire. Din această perspec- 
tivă, comentează schimbul de replici dintre Lică şi Ghiță, 
precizând la cine face referire Lică: 

E însă o slăbiciune de care mă tem, fiindcă nu ştii niciodată cum 
s-o apuci; e azi mai mare, mâne mai mică şi când ai crede c-ai 
nimerit-o, dai greş. [...] 

— Ce fel de slăbciune? întrebă Ghiţă cam cu jumătate de gură. 

— De femei, ba chiar mai rea decât aceasta, de o singură femeie. 

6. Prezintă modul în care evoluează, pe de o parte, relația 
dintre Ghiţă şi Ana şi, pe de altă parte, cea dintre Lică şi 
Ana până în momentul petrecerii din ziua de Paşti de la 
„Moara cu noroc” (capitolul al XIV-lea). 

7. Ana este o femeie profund cinstită, devotată casei şi copiilor 
săi, care a intuit din prima clipă caracterul malefic al lui 
Lică. Cum explici faptul că o asemenea femeie ajunge să-şi 
înşele bărbatul? 

8. Comentează semnificația cuvintelor Anei şi atitudinea lui 
Lică, personaj de care Ana, căzută în păcat, se agaţă acum 
cu disperare: 

— Dacă te duci şi te duci, ia-mă şi pe mine: nu vreau să-l mai 
văd; nu pot să mai dau față cu el! 

— Ei! ce să fac cu tine!? îi răspunse el, şi-o dete, aşa cam în silă, 
cu cotul la o parte. 

9. Exprimă-ţi opinia în legătură cu gestul lui Ghiţă de a-şi 
omori soția, ținând seama şi de această mărturisire a sa: 
— Nu-ţi fie frică [...]; tu ştii că-mi eşti dragă ca lumina ochilor! 
N-am să te chinuiesc: am să te omor cum mi-aş omori copilul 
meu când ar trebui să-l scap de chinurile călăului, ca să-ți dai 
sufletul pe nesimţite. 

10. Prezintă sfârşitul lui Ghiţă. 

11. Motivează starea sufletească a jandarmului Pintea, dedusă 
din gândurile care îi trec prin minte despre Lică: Sfinte 
Doamne, încotro s-a dus? Imi scapă, iar îmi scapă! 

12. Cum explici gestul lui Lică Sămădăul de a se sinucide? 

13. Comentează replica bătrânei, din finalul nuvelei: Sâmțeam 
eu că nu are să iasă bine: dar aşa le-a fost data!... 

Nuvela 


Die d Gaimana n AEZ, 


E Nei E RETA FO nA 
Anata, a atie n dol Masirana 
i Sianndata demite Lier. 
<, p a m ni Aail s'a apo 
twa ae saaa R vada zoe ot m 
Kaut ya SE SA Du avia 


PS oa Maa aa a 


Scrisoare a lui loan Slavici cu 
autograful autorului 

Evaluare curentă. Aplicaţii p 


1. 


ză 


și 


10. 


1. 


Compoziţia nuvelei Moara cu noroc face din această operă 
literară capodopera nuvelisticii lui loan Slavici. Prezintă 
narațiunea urmărind momentele subiectului (expoziţiunea, 
intriga, desfăşurarea acțiunii, punctul culminant, dezno- 
dământul). 

In Moara cu noroc, fiecare episod aduce o doză de ne- 
prevăzut, răstoarnă o situație sau împinge mai departe 
acțiunea. Prezintă câteva episoade din cuprinsul nuvelei 
care se impun atenţiei cititorului prin ineditul lor, chiar 
printr-o tentă de senzațional. 

Stabileşte o legătură între soarta lui Ghiţă şi reflecția din 
Cazania mitropolitului Teofil (vezi secvenţa Inainte de text) 
de la care s-a pornit discutarea nuvelei: Mărirea deşartă şi 
iubirea de arginți, acestea sunt neşte neputinți iuți ale sufletului 
(motto al dramei istorice Răzvan şi Vidra de B. P. Hasdeu). 
Explică prin ce se deosebeşte Lică Sămădăul de oamenii 
locului, o lume cu legi etice bine stabilite, cu oameni cinstiți, 
având respectul binelui, al adevărului şi al muncii. 
Construcţia personajului Lică Sămădăul este realizată cu 
deosebită artă. Ca şi în cinematografie, în literatură se în- 
tâmplă ca de multe ori personajele negative, bine conturate, 
credibile, să fie chiar mai reuşite din punct de vedere artistic 
decât cele pozitive. Ce consideri că este interesant în con- 
ceperea acestui personaj? 

Soarta Anei, a cărei vină pare îndoielnică, este una dra- 
matică. Explică motivul pentru care autorul hotărăşte să 
o „sacrifice” în finalul nuvelei. 

Demonstrează că, potrivit gândirii lui loan Slavici, fiecare 
personaj (Ghiţă, Ana, Lică) moare din cauza slăbiciunii sale. 
Această nuvelă, care pleacă de la o teză morală (necesitatea 
echilibrului şi a stăpânirii de sine), debutează prin cuvin- 
tele bătrânei (în spatele cărora se ascund vocea şi opinia 
autorului) şi se încheie tot cu vorbele ei. Stabileşte o co- 
nexiune între începutul şi sfârşitul nuvelei pentru a de- 
monstra un anumit tip de construcţie a textului. 

Deşi se intitulează Moara cu noroc, nuvela are un final tra- 
gic. Comentează, din această perspectivă, semnificaţia 
titlului. 

Urmăreşte trăsăturile acestei specii literare — nuvela. De- 
monstrează că Moara cu noroc este o nuvelă. 


Dincolo de text D 


Citeşte nuvela Comoara de Ioan Slavici în care personajul 
Duţu este mânat de aceeaşi dorinţă de înavutire ca şi Ghiță. 
Observă paralelismul celor două texte: când averea la care 
visează îi iese în cale (banii oferiţi de Lică Sămădăul, în 
cazul lui Ghiță sau găsirea unei comori, în cazul lui Duţu), 
personajul îşi trădează slăbiciunea şi în cele din urmă pierde 
totul. 


PROZA SCURTĂ 


2. Exprimă-ţi opinia, prin redactarea unui eseu cu răspuns 
restrâns (10-15 rânduri), despre aceste fragmente cu 
valoare aforistică (elemente de compoziţie specifice 
modalității de creaţie a lui loan Slavici) prin care se 
deschide fiecare nuvelă menţionată: 

e Sănătatea! Binecuvântarea de sănătate! Sănătos să fii, şi ţi-e 
destul un pumn de mălai ca nici pe un împărat să nu te dai! 
(Comoara) 

e — Nu-i vorbă! Răi sunt oamenii, încât mai răi nici n-ar putea 
să fie. Chiar şi acela pe care toată lumea îl ştie de bun îşi are 
ceasurile de răutate, şi nu avem decât să-l atingem unde-l doare 
_pentru ca să-l facem mai dârz decât alții. (Gura satului) 

3. În anul 1957 a avut loc la Bucureşti premiera filmului La 
Moara cu noroc, în regia lui Victor Iliu. În ecranizarea 
nuvelei lui loan Slavici, Constantin Codrescu joacă rolul 
lui Ghiţă, loana Bulcă o interpretează pe Ana, iar Geo 
Barton este Lică Sămădăul. Acest film, neatins de trecerea 
timpului, este unul dintre momentele de referință ale cine- 
matografului românesc. 

De-a lungul vremii, mai multe creaţii literare au fost transpuse 

pentru marele ecran. Cele mai importante ecranizări au fost 

făcute după opere precum: 

e O noapte furtunoasă de I.L. Caragiale, regia Jean Geor- 
gescu (1942); 

e Visul unei nopți de iarnă de Tudor Muşatescu, regia Jean 
Georgescu (1945); 

e O scrisoare pierdută de I.L. Caragiale, regia Sică Ale- 
xandrescu şi Victor Iliu (1953); 

e D-ale carnavalului de I.L. Caragiale, regia Gheorghe 
Naghi şi Aurel Miheleş (1958); 

e Titanic-Vals de Tudor Muşatescu, regia Paul Călinescu 
(1964); 

e Pădurea spânzuraţilor de Liviu Rebreanu, regia Liviu 
Ciulei (1965) — premiul pentru regie la festivalul de film 
de la Cannes; 

e Răscoala de Liviu Rebreanu, regia Mircea Mureşan (1965); 

e Steaua fără nume de Mihail Sebastian, regia Henri Colpi 
(1966); 

e Baltagul de Mihail Sadoveanu, regia Mircea Mureşan 
(1969); 

e Enigma Otiliei de G. Călinescu, ecranizare cu titlul Felix 
şi Otilia, în regia lui Iulian Mihu (1972); 

e Mara de loan Slavici, ecranizare cu titlul Dincolo de pod, 
în regia lui Mircea Veroiu (1976); 

e Ion de Liviu Rebreanu, ecranizare cu titlul Blestemul 
pământului, blestemul iubirii, în regia lui Mircea 

: Mureşan (1979); 

Geo Barton, interpretul lui Lică e Adela de G. Ibrăileanu, regia Mircea Veroiu (1985); 


Modulul 1 


Sămădăul e Moromeţii de Marin Preda, regia Stere Gulea (1987) etc. 
în ecranizarea nuvelei Moara După cum ai observat, unele dintre aceste filme sunt ecra- 
cu noroc (1957) nizări ale unor opere literare pe care le-ai studiat sau le vei 


studia de acum înainte. Caută-le şi vizionează câteva dintre ele. 

Nuvela 


Limbă ŞI comunicare 


| STILUL DIRECT, STILUL INDIRECT, STILUL INDIRECT LIBER 


Stil direct — modalitate prin care se reproduce integral, fără modificări un 
enunţ. Enunţul reprodus este introdus sau urmat de cuvinte cu valoare 
declarativă, care pot fi de cele mai multe ori verbe precum „a întreba”, „a zice”, 
„a spune” etc. In stilul direct, propoziția sau fraza prin care se reproduc spusele 
unui personaj nu este subordonată din punct de vedere sintactic verbului de 
declarație. Independența față de verbul de declarație se evidențiază prin două 
puncte sau linie de dialog: 

Ea pune hârtiile una peste alta, apoi se întoarse cu capul ridicat la soțul său și-l deşteptă 
din somn: 

— Ce-i? Ce s-a întâmplat? întrebă el speriat. 

— Vino cu mine! îi spuse ea. (Ioan Slavici, Moara cu noroc) 


Şi-i zise-ncet: — Încă de mic 
Te cunoşteam pe tine, 
Şi guraliv şi de nimic 
Te-ai potrivi cu mine... 
(Mihai Eminescu, Luceafărul) 


Stil indirect — modalitate prin care enunţul este transpus de la persoana 
I la persoana a III-a. Enunţul este subordonat, prin transpunere, față de un 
verb de declaraţie. Propoziţiile principale din stilul direct devin propoziţii 
subordonate în stilul indirect. Transformarea implică o serie de modificări în 
concepţia propoziției transpuse, prin pierderea unor elemente afective şi 
limitarea la o intonaţie de tip enunţiativ. 

Transpunerea în stil indirect a fragmentului din Moara cu noroc de loan 
Slavici este următoarea: 

Ea puse hârtiile una peste alta, apoi se întoarse cu capul ridicat la soțul său şi-l 
deşteptă din somn. El o întreabă speriat ce este şi ce s-a întâmplat. Soția îi zise să 
vină cu ea. 


Stil indirect liber — reproducerea cuvintelor sau gândurilor unui pesonaj 
fără ca naratorul să se folosească de verbe de declaraţie. Reproducerea se 
realizează fără utilizarea unui element de relaţie, ceea ce are ca efect 
interferența dintre planul sintactic al naratorului şi planul sintactic al 
personajului. 

Se caracterizează prin transpunerea enunţului de la persoana I la persoana 
a I-a, prin păstrarea nuanţelor intonaţionale, a elementelor lexicale şi 
gramaticale de tip afectiv. Sunt eliminate verbele de declaraţie şi conjuncțiile 
subordonatoare (proprii stilului indirect), precum şi linia de dialog. 

Stilul indirect liber a început să fie folosit în proză din secolul al XIX-lea, 
întrucât oferă naratorului posibilitatea de a prezenta gândurile personajului 
şi a pătrunde în universul acestuia: 


Modulul 1 


PROZA SCURTĂ 


— Săracul de mine! grăi Ghiţă aşa în glumă. Dar năzuroasă mi s-a mai făcut ne- 
vasta! Joacă muiere; parcă au să-ți ia ceva din frumusețe... 

Ana îşi călcă pe inimă şi se dete la joc. 

La început se vedea c-a fost prinsă de silă; dar ce avea să facă? La urma urmelor, 
de ce să nu joace? 


Aplicaţii A 


“i 


1. Transpune din stilul direct în stilul indirect următorul fragment din nuvela 

Moara cu noroc: 

— Banii mi-i laşi, urmă Ghiţă cam cu jumătate de gură. 

— Adică îi iau cu mine, răspunse Lică; ce-i în mână nu-i minciună. 

— Dar să ştii că nu mă ţii legat cu ei, grăi Ghiţă, şi plecă să aducă vin rece din pivniță. 
— Asta a fost prostia mea, grăi Lică, după ce se văzu singur cu tovarăşii săi. Tot 
era mai bine să ascult de tine şi să țin sluga la cârciumă. 

— Lasă, poate e mai bine aşa! răspunse Răut. 

— Să vedem! grăi celălalt. Eu mă tem că ne ține cu minciuna. 

— Asta e treaba mea! zise Lică, ridicându-şi capul. 

2. Un mijloc de investigaţie psihologică folosit de Slavici în Moara cu noroc 
este monologul interior, procedeu prin care sunt reproduse gândurile 
unui personaj în stil indirect liber. Identifică în cuprinsul nuvelei un 
fragment în care este folosit stilul indirect liber. 


| CARACTERIZAREA PERSONAJULUI 


Actualizarea cunoştinţelor 


Caracterizarea unui personaj este o compunere în care sunt descrise trăsăturile 
fizice şi morale ale unui erou de-a lungul acţiunii unei opere epice sau dramatice. 
In acest tip de redactare trebuie să se ţină seama de anumite repere pentru a 
se dezvălui particularitățile personajului şi specificul construcţiei sale. 

e Caracterizarea unui personaj din opera epică 

Intr-o operă epică, un personaj se dezvăluie cititorului atât indirect, prin 
modul în care stabileşte relații cu tot ce se află în jurul său, cât şi direct, printr-o 
serie de trăsături prezentate de narator, de alte personaje sau chiar de el însuşi. 
Caracterizarea unui personaj nu înseamnă doar portretizarea acestuia, ci 
precizează şi felul cum este reprezentat. 

e Caracterizarea unui personaj din opera dramatică 

Intr-o operă dramatică, prin natura particulară a textului, sunt dominante 
mijloacele indirecte de caracterizare a personajului, pentru că trăsăturile 
acestuia sunt desprinse cu precădere din faptele şi din spusele lui. 

° Statutul personajului 

Pentru a realiza caracterizarea, se recomandă să se stabilească locul 
personajului în operă (principal, secundar, episodic), precum şi poziţia lui 
socială (vârstă, profesie etc.). De asemenea, poate fi găsită o semnificație a 
numelui, prin care autorul sugerează anumite trăsături de caracter. 

° Portretul fizic 

Atunci când textul oferă detalii cu privire la portretul fizic (mai ales în 
nuvelă şi roman), se vor avea în vedere fizionomia, mimica, gesticulația, modul 
în care se îmbracă personajul etc. 


(loan Slavici, Moara cu noroc) | 

Nuvela 


° Portretul moral 

Realizarea portretului moral presupune identificarea trăsăturilor de 
caracter, a faptelor, a modului în care vorbeşte personajul, conturarea tipului 
de conflict (interior sau exterior), mentalitatea etc. 

e Mijloace de caracterizare 

Portretul fizic şi cel moral se realizează prin intermediul mijloacelor de 
caracterizare. Acestea sunt directe şi indirecte. 

Mijloacele de caracterizare directă se referă la prezentarea făcută de narator, 
de alte personaje şi autocaracterizare. 

Mijloacele de caracterizare indirectă se referă la vorbele şi faptele perso- 
najului, înfăţişarea mediului în care trăieşte, felul cum este îmbrăcat, aspectul 


locuinței, numele etc. 
Finalul compunerii trebuie să cuprindă o concluzie asupra personajului. | 


Aplicaţii = 


1. Caracterizează personajul Ghiță din nuvela Moara cu noroc de Ioan Slavici, 
urmărind reperele prezentate mai sus. Integrează în caracterizarea ta şi 
următoarele criterii: complexitate, grad de transfigurare a realității, loc 
ocupat în ansamblul operei literare, semnificație etică. 

2. Caracterizează personajul Lică Sămădăul, respectând cerința de mai sus. 


| EsEUL STRUCTURAT 


Actualizarea cunoştinţelor 


vi 


Eseul structurat este o compunere care tratează o anumită temă, indicată 
în cerință. Acest reper general are, la rândul său, un număr variabil de cerințe 
(3-5) care trebuie respectate în redactare. Ordinea integrării cerințelor nu este 
una obligatorie, prestabilită, cel care scrie eseul având libertatea de a le 
organiza după cum doreşte. 

Evaluarea unui eseu structurat se face după următoarele criterii: 

— tratarea tuturor ideilor menţionate în formularea cerințelor; 

— prezentarea logică, însoţită de argumente/ exemple convingătoare; 

— organizarea ideilor în scris (text cu structura clară, coerent, echilibru între 
introducere, cuprins şi încheiere, idei subliniate prin construcția para- 
grafelor, raport corespunzător între ideile principale şi cele secundare); 

— capacitatea de analiză şi de interpretare (bună relaţie între idee şi argu- 
ment, succesiunea logică a ideilor, abilitatea de a formula judecăţi de 
valoare şi de interpretare personală); 

— respectarea normelor de ortografie şi punctuație; 


— aşezarea corectă a textului în pagină, lizibilitatea. | 


Aplicaţii A 


Scrie un eseu structurat de circa două pagini în care să prezinți evoluția celor 
trei personaje (Ghiţă, Ana, Lică Sămădăul) puse în prim-plan de loan Slavici 
în nuvela Moara cu noroc. 

Modulul 1 


PROZA SCURTĂ 


În redactarea eseului structurat se recomandă să dezvolţi următoarele 
repere: 

— explicarea semnificației cuvintelor bătrânei (din debutul nuvelei); 

— prezentarea evoluţiei lui Ghiţă, orbit de patima pentru bani; 

— motivarea transformării personajului Ana dintr-o soție iubitoare şi 
devotată într-una care-şi trădează soţul; 

— evidenţierea rolului malefic pe care îl are Lică Sămădăul. 


| Mono.ocuL 


Actualizarea cunoştinţelor 


Monologul este vorbirea neîntreruptă a cuiva, o replică de dimensiuni 
ample, emisă de o persoană sau un personaj, care îşi exprimă sentimente, 
gânduri, idei etc. 

Există mai multe tipuri de monolog: povestirea sau relatarea orală, descrierea 
orală, argumentarea orală a unei opinii, discursul unei personalități publice etc. Pentru 
ca un monolog, să fie eficient, el trebuie adecvat la situaţia de comunicare 
(auditoriu, context) şi la scopul comunicării (informarea, argumentarea, 
divertismentul etc.). 

De regulă, un monolog este structurat în trei părţi: introducerea, cuprinsul 
şi încheierea. Introducerea are rolul de a capta atenţia şi bunăvoința auditoriu- 
lui. Cuprinsul (partea cea mai întinsă) trebuie să se remarce prin claritatea 
ideilor, coerenţa lor, puterea de convingere, accentuarea anumitor termeni. 
Încheierea trebuie să ofere o concluzie. 

În timpul susţinerii unui monolog, se recomandă ca vorbitorul să stabilească 
un contact vizual cu auditoriul. De asemenea, el nu poate ignora reacția 
ascultătorului/ascultătorilor şi este necesar să-şi modifice discursul în funcţie 
de aceasta. 

Elementele nonverbale (mimica, gestica, poziția corpului) şi paraverbale 
(accentul, tonalitatea, pauzele în vorbire, ritmul expunerii) au un rol important 
în convingerea auditoriului. Mişcarea braţelor, privirea, limbajul trupului pot 
vorbi uneori mai mult decât înseşi cuvintele. 


1. Imaginează-ţi că eşti purtătorul de cuvânt al unei instituții şi trebuie să 
informezi presa în legătură cu un eveniment important petrecut de curând. 
Alege-ţi un subiect pe care îl consideri potrivit şi susține un monolog de 
trei minute. 

2. Susţine în faţa clasei un monolog; prin care să imiți o persoană publică 
din România de astăzi, folosind gestica şi mimica pentru a pune în evi- 
denţă anumite aspecte. 

3. Organizaţi un concurs la care să participe cel puţin trei elevi. Fiecare 
trebuie să susțină un monolog despre un film vizionat de curând. Câş- 
tigătorul va fi desemnat de un juriu format din cinci elevi care vor aprecia 
atât adecvarea la scopul comunicării (informarea, argumentarea, 
divertismentul etc.), cât şi folosirea elementelor nonverbale şi paraverbale. 

ROMANUL 


ROMANUL 


Ciocoii vechi şi noi de Nicolae Filimon 
LIMBĂ ŞI COMUNICARE 

Evaluarea discursului oral 

Ion de Liviu Rebreanu 


LIMBĂ ŞI COMUNICARE 

Calitățile generale şi particulare ale stilului 
Dialogul 

Dezbaterea 


Maitreyi de Mircea Eliade 


LIMBĂ ŞI COMUNICARE 
Scrierea şi pronunţarea numelor proprii 


RECENZIA 
Mircea Eliade: Maitreyi (roman) 
de Pompiliu Constantinescu 


EVOLUȚIA PROZEI ÎN LITERATURA ROMÂNĂ 


Modulul 2 


E Notă biobibliografică 


Nicolae Filimon (1819 - 1865), pro- 
zator şi publicist. Este fiul lui Mihai 
Filimon, protopopul Bisericii Enei din 
Bucureşti, şi al Mariei. Învață la Şcoala 
catihetică de la Biserica Enei şi, se pare, 
la şcoala de cântăreţi bisericeşti a unui 
călugăr rus, Visarion. Frecventează, de 
asemenea, cursurile de cântăreți orga- 
nizate de Societatea Filarmonică a lui 
Heliade Rădulescu şi C. Aristia. Este mulţi 
ani cântăreţ la biserică. În Scrisorile sale, 
lon Ghica afirmă că ar fi fost şi corist şi 
flautist în orchestra unei trupe italiene de 
operă care dădea spectacole în Bucureşti. 
Ocupă funcţii administrative mărunte, 
„ajutor la masa a doua’, secretar, în di- 
verse instituţii ale statului. Colaborează 
la ziare şi reviste ale timpului cu scrieri 
felurite: cronici muzicale (a fost primul 
critic muzical român profesionist) şi tea- 
trale, basme culese şi prelucrate, memorii 
de călătorie, nuvele. „Romanţul său 
original”, Ciocoii vechi şi noi sau Ce 
naşte din pisică şoareci mănâncă este 
publicat şi el mai întâi tot în foileton. 

Opera: Escursiuni în Germania me- 
ridională. Memorii artistice, istorice şi 
critice (1860), nuvelele Mateo Cipriani, 
Bergamo, Slujnicarii (devenită Neno- 
rocirile unui slujnicar sau Gentilomii de 
mahala), (1861), Ciocoii vechi şi noi 
(1863). 


ROMANUL 


Romanul 


A 


Inainte de text i 


1. 


Ce anume considerați că vă poate oferi lectura unei cărți: 
e amuzament? * informații? e emoții? è experiență de 
viață? e modele de urmat sau de evitat? Discutați pentru a 
alege una dintre variante sau propuneţi o alta şi motivaţi-vă 
opţiunea. In expunerea argumentelor aveţi în vedere şi 
componenta nonverbală a comunicării (mimică, gestică, 
tonalitate, ritmul vorbirii). 

Reuşita sau eşecul unui personaj literar te bucură/ te 
mâhneşte/ îţi este indiferentă? Argumentează-ţi oral 


punctul de vedere în faţa colegilor. 


CIOCOII VECHI ŞI NOI 
sau 


CE NAŞTE DIN PISICĂ ȘOARECI 
MANANCA 
de Nicolae Filimon 
romant original 


- fragmente - 


Ciocoii vechi şi noi este un roman de moravuri a cărui 
acţiune se petrece în ultimii ani ai domniilor fanariote şi în 
primii ani ai domniilor pământene. Autorul aduce în prim-plan 
câteva tipuri umane pe care, pentru a le conferi credibilitate, 
le face să trăiască într-o lume descrisă cu asemenea minutie şi 
presărată cu atât de numeroase evenimente şi personalități 
istorice reale, încât, cum ar fi spus Balzac, ea ajunge „să 
concureze starea civilă”. Protagonistul este ciocoiul vechi, Dinu 
Păturică, june de 22 de ani, la începutul romanului, individ 
viclean şi ambițios, dar purtându-se umil cu postelnicul An- 
dronache Tuzluc pentru a-i câştiga încrederea, şi care, aliin- 
du-se cu amanta acestuia, chera Duduca şi cu negustorul 
Costea Chiorul, ajunge să mănânce averea stăpânului şi să 
dobândească înalte funcții administrative în vremea domniilor 
lui Caragea şi Alexandru Şuţu. Parvenitul (ciocoiul) care se 
dovedeşte a fi personajul este un individ capabil de orice 
ticăloşie pentru a-şi atinge țelul. El nu se va da în lături să-l 
trădeze chiar şi pe Tudor Vladimirescu pentru a obţine mai 
multă mărire, dar va plăti până la urmă pentru faptele sale, 
sfârşind în ocnă, ruinat şi trădat la rândul său de cea care îi 
devenise între timp soție, Duduca. În schimb, sluga credin- 
cioasă ce s-a dovedit a fi vătaful Gheorghe, va ajunge din opincar, 
mare spătar şi se va căsători cu Maria, fiica banului C., boierul 

Romanul 


E Dicționar literar 


Roman - specie epică de mare 
întindere, cu o intrigă în general com- 
plicată şi o cu acțiune care se poate 
desfăşura pe mai multe planuri grupate 
în jurul unui nucleu, punând în mişcare, 
de asemenea, un număr mare de 
personaje. 

Deşi structuri epice ample au exis- 
tat încă din antichitatea greco-latină 
(Longos - Daphnis şi Chloe, Petronius — 
Satyricon), continuând în Evul Mediu şi 
Renaştere până în Epoca Luminilor 
(romanele cavalerești ale lui Chrétien de 
Troyes, romanele psihologice ale doam- 
nei de La Fayette, ale lui Marivaux şi ale 
abatelui Prévost, romanele picareşti/ de 
aventuri ale lui Cervantes, Lesage etc.), 
începuturile romanului trebuie plasate 
în Anglia secolului al XVIII-lea, mai cu 
seamă în scrierile lui Daniel Defoe, 
Richardson şi Fielding. Până la sfârşitul 
secolului al XVIII-lea, romanul fusese 
considerat o specie „joasă, datorită 
lipsei de rigoare a formei, a excesului de 
imaginaţie şi a frivolității erotice. 

Creatorul romanului modern poate 
fi considerat Balzac. În ciclul intitulat Co- 
media umană, el a aspirat spre cuprin- 
derea totalităţii atât din punctul de 
vedere al modalităţilor narative, cât şi al 
conţinutului, propunându-şi ca în des- 
crierea societăţii timpului său,„să concu- 
reze starea civilă: Spre acelaşi ideal vor 
aspira şi alţi romancieri realişti precum 
englezii Dickens sau Thackeray. Natu- 
ralismul, prin Zola sau Thomas Hardy, va 
aduce în prim-plan descrierea reacţiilor 
psihologice primare, instinctuale, 
subconştientul. 

Romanul modern, prin Proust, Joyce 
şi Virginia Woolf, renunţă la investigația 
socială şi studiul tipologiilor în favoarea 
jocului memoriei asociative şi a fluxului 
conştiinţei, ceea ce va duce la pulve- 
rizarea cronologiei şi la o aparentă des- 
tructurare a formei. Este în fond o 
revoltă împotriva anecdoticului, chiar 
dacă, în timp, se vor produce şi reacţii de 
sens contrar. 

În secolul al XX-lea, romanul a fost 
probabil specia narativă cea mai mobilă, 
permiţând o multitudine de clasificări. 
Se poate vorbi de romanul comporta- 
mentist (Ernest Hemingway), romanul-pa- 
rabolă (Franz Kafka), romanul-eseu 
(Thomas Mann, Vintilă Horia, Nicolae 
Breban), romanul existențialist (Albert 


patriot, care, la rândul său, va deveni omul de încredere al 
primului domn pământean, Grigore-Vodă Ghica. 

Continuarea romanului, căci titlul însuşi indică intenţia 
scrierii unui diptic, în care ciocoiul fanariot cu îşlic şi cu giubea 
să fie înlocuit de ciocoiul modern, cu frac şi cu mănuşi, nu s-a 
mai realizat, datorită morţii neaşteptate a scriitorului. 

Departe de a fi o capodoperă, puternic influențat de aşa- 
numitele romane-foileton sau populare, în vogă atunci, care îmbi- 
nau gustul pentru senzaţional cu interesul pentru studiul 
fizionomic şi observaţia social-morală, dar şi de opera lui Balzac, 
meritele cărții trebuie căutate mai puţin în domeniul esteticului, 
deşi ele există în mod cert, cât în încercarea de a orienta gustul 
publicului către o specie practic inexistentă în literatura română 
a momentului, romanul, care abia în secolul următor va ajunge 
să domine „piaţa” literară, şi în fixarea câtorva tipuri umane 
ce vor face carieră în literatura română, cel mai bine reprezentat 
fiind acela al arivistului. Şi nu în ultimul rând, pentru cititorul 
de azi, în pitorescul lumii pe care o descrie. 

Perspectiva narativă omniscientă din care sunt observate 
personajele nu este însă dublată şi de obiectivitate, aşa cum vom 
constata la romancierii de mai târziu, care vor aborda acelaşi 
„unghi al privirii”, ci abundă în comentarii subiective ce 
urmăresc să impună un anume punct de vedere. Căci naratorul 
se bucură atât de eşecul acelora dintre personajele sale pe care 
le-a displăcut de la bun început, cât şi de reuşitele celor „buni”, 
dorind să determine aceeaşi reacţie şi din partea cititorului. 


DEDICAŢIE 


Domnilor ciocoi! 


Este mult timp de când îmblu cu această nuvelă ziua şi noaptea, 
întocmai ca Diogen, căutând o clasă de oameni ca să le-o dedic. Am 
voit să fac această onoare boierilor; dar, după o gândire serioasă, mi-am 
schimbat hotărârea, căci, deşi într-această clasă s-au strecurat mulți 
venetici corupți şi cu toate lovirile şi tentațiunile străinilor la care 
servă de ţintă de un secol şi jumătate, tot se găsesc pintre dânşii 
bărbați cu simțiminte nobile şi cu inimă de adevărați români, cari 
au făcut, fac şi sunt convins că vor face mult bine patriei lor. 

De la boieri am alergat la neguțători. Am revizuit toate stabi- 
limentele de comerciu, de la magaziile cele mari şi luxoase până la 
maghernițele cele umilite ale precupeților. Am văzut zarafi fără 
capital, fanfaroni şi maloneşti, cari sărăcesc lumea prin dobânzile 
cele nemăsurate, lipscani şi bogasieri care îşi împodobesc magazinele 
cu marfă putredă şi cu oglinzi mincinoase şi, dându-şi ton de mari 
capitalişti, ruinează societatea prin falimente frauduloase, ce se 
efectuesc foarte lesne în țara noastră; băcani cari vând rapiță în loc 
de untdelemn, orez îndoit cu pietricele ca să tragă mai greu la cântar 
şi cafea amestecată cu orz şi fasole. Am văzut cârciumari 
amestecând vinul cu apă şi vânzând cu ocale cu două funduri, 
măcelari şi precupeți vânzând cu cântare strâmbe şi m-am mâhnit, 
căci răul este foarte mare; dar n-am găsit în aceşti amăgitori decât 
nişte hoți sau ciocoiaşi ordinari, ieşiţi din şcoala voastră fără diplomă 
de specialitate!... Am alergat prin sate şi cătune, am vorbit cu țărani 


Modulul 2 


Camus, Marin Preda), noul roman francez 
(Nathalie Sarraute, Alain Robbe-Grillet), 
realismul magic de tip sud-american 
(Garcia Márquez, Ştefan Bănulescu) etc. 

Alte criterii de clasificare mai pot fi 
situarea în timp a acțiunii: istoric, con- 
temporan, de anticipație; cadrul social/ 
geografic: urban, rural; forma de orga- 
nizare: epistolar, jurnal, cronică; perspec- 
tiva narativă: la persoana |, la persoana 
a III-a; subiectiv, obiectiv. În aprecierea 
unui roman pot funcţiona simultan mai 
multe criterii: de exemplu, Ciocoii vechi 
şi noi este un roman realist, social, urban, 
scris la persoana a III-a. 


E Dicționar cultural 


Diogene (413 - 327 î.H.) - filozof cinic 
grec. Dispreţuind bogăţia şi convențiile 
sociale, a locuit multă vreme într-un 
butoi. | se atribuie câteva fapte şi 
replici semnificative. Lui Alexandru cel 
Mare, venit să-i ceară sfatul, i-ar fi 
răspuns că va trebui mai întâi să se dea 
în lături, pentru că-i acoperă soarele. Se 
mai povesteşte că a fost văzut umblând 
prin Atena în plină zi, cu o lampă în 
mână, spunând: Caut un om. 


ROMANUL 


bătrâni şi tineri; ce e drept, sunt plini şi ei, sărmanii, de mârşăvii 
până între urechi, dar n-am găsit nici între dânşii pe oamenii ce 
căutam. Am intrat în locaşul lui Dumnezeu, am observat cu 
conştiinţă clerul înalt şi pe cel proletar. Dar vai! ce dezamăgire!... 
Acolo unde credeam că voi găsi toiagul şi traista, sacrul simbol al 
umilinței şi pietăței creştine, am găsit ignoranta întronată, invidia, 
mândria, lăcomia şi alte păcate mortale pe cari ne oprim a le descrie, 
căci legea de presă, fară îndoială, ne-ar condamna la zece ani de ocnă. 
Obosit de atâtea cercetări zadarnice, hotărâsem să-mi ard 
manuscriptul; dar tocmai când mă pregăteam să dau flăcărilor rodul 
ostenelilor mele de şase luni, m-am gândit şi la voi, prea-iubiții mei 
ciocoi ai condeiului, de toate clasele şi partidele, şi am zis ca 
strămoşul nostru Pilat: „Ecce homo” sau „lată oamenii mei!” 
Vouă dar, străluciți luceferi ai vicielor, cari ați mâncat starea 
stăpânilor voştri şi v-aţi rădicat pe ruinele acelora ce nu v-au lăsat 
să muriți în mizerie; vouă, cari sunteți putrejunea şi mucegaiul ce 
sapă din temelii şi răstoarnă împărățiile şi domniile; vouă, cari ați 
furat cu Zoanțul din funcțiunele cele mici şi cu miile de galbeni din 
cele mari, iar acum, când v-aţi cumpărat moşii şi palate, stropiți 
cu noroi pe făcătorii voştri de bine; vouă şi numai vouă dedic această 
slabă şi neînsemnată scriere. Citiţi-o cu băgare de seamă, domnii 
mei, şi oricâte hoţii îmi vor fi scăpat din vedere, însemnați-le pe un 
catastih şi mi le trămiteți ca să le adaog la a doua edițiune. 


Dicţionar g 


bogasier, s.m. — negustor de pânzeturi 

malonest, adj. — necinstit, incorect 

nuvelă, s.f. (înv.) — noutate; aici termenul nu se referă la specia 
narativă, ci trebuie pus în relaţie cu subtitlul romant original care 
atrage atenţia asupra noutăţii scrierii 

oca, s.f. — veche unitate de măsură egală cu aproximativ un litru 
(sau un kilogram) şi un sfert 

venetic, s.m. — străin 

zaraf, s.m. — persoană care se îndeletnicea cu schimbul banilor; 
cămătar 


Explorarea textului [] 


Domnilor ciocoi! 

1.  Dedicaţia are un caracter evident ironic. Identifică, în text, 
exemple care să poată susține această afirmaţie. 

2. Scriitorul enumeră câteva tipuri umane caracteristice pen- 
tru societatea românească din primele decenii ale seco- 
lului al XIX-lea: boierul, zaraful, negustorul lipscan, 
bogasierul, băcanul, măcelarul, precupeţul, cârciumarul, 
preotul. Alege patru dintre acestea şi, ăa caietul de notițe, 
completează tabelul cu scurte extrase care să descrie 
comportamentul fiecăruia. 

Romanul 


E Dicționar literar 


Tipuri - reprezentări având un ca- 
racter de generalitate şi, în consecință, 
convenționale, ale unor categorii uma- 
ne. Ele însumează numai caracteristicile 
stabile şi definitorii ale indivizilor, com- 
portamentul personajelor-tip fiind 
previzibil. Scriitorii realişti, precum 
Nicolae Filimon, au fost atraşi mai cu 
seamă de tipurile sociale, parvenitul 
ocupând o poziție de prim-plan. 


Prolog - partea de început a unei 
creații literare, care oferă cititorului 
informaţii considerate importante 
pentru înţelegerea operei. 


Realism - curent literar apărut în pri- 
mele decenii ale secolului al XIX-lea, 
care, prin reprezentarea  veridică şi 
obiectivă a lumii, îşi propune să dea 
cititorului impresia că universul ficțional 
este o oglindă exactă a realității. 
Scriitorul realist este un Demiurg, 
creator şi stăpân absolut al destinului 
personajelor, el manifestându-se cu 
precădere ca narator omniscient. 
Scriitorul, considera Gustave Flaubert, 
trebuie să fie pentru opera sa ceea ce este 
Dumnezeu pentru creaţie: pretutindeni 
simțit, dar niciodată văzut. Între cei mai 
cunoscuţi scriitori realişti ai lumii sunt 
Stendhal (1783 - 1842), Balzac (1799 - 
1850) şi Flaubert (1821 - 1880), în 
Franţa, Dickens (1812 — 1890) şi Thackeray 
(1811 - 1863), în Anglia, Tolstoi (1828 - 
1910) şi Dostoievski (1821 — 1881), în 
Rusia. În literatura română, în afara lui 
Nicolae Filimon trebuie amintiţi loan 
Slavici, I.L. Caragiale, Liviu Rebreanu, 
Hortensia Papadat-Bengescu, G. Căli- 
nescu, Camil Petrescu şi Marin Preda. 


3. Şi totuşi, niciunul dintre aceştia nu se va dovedi a fi pro- 
tagonistul, deşi îi vom întâlni în paginile romanului. Cui 
îi este dedicat romanțul? Identifică fragmentul în care este 
prezentat „eroul” principal. 

4. Citeşte Prologul romanului. Vei constata că el conţine o 
descriere a tipului ciocoiului din toate țările şi mai cu seamă din 
tara noastră. Enumeră trăsăturile care îi compun portretul. 

5. Indică drumul parcurs de ciocoi de la anii dintâi până când 
ajunge la gradul de mărire pentru care a comis toate mişeliile, 
aşa cum este descris el în Prolog. 


PARTEA I 
CIOCOII VECHI 
DE LA 1814 PANA LA 1830 


CAPITOLUL I | 
DINU PATURICA 


Într-o dimineaţă din luna octombre, anul 1814, un june de 22 de 
ani, scurt la statură, cu față oacheşă, ochi negri plini de viclenie, un 
nas drept şi cu vârful cam ridicat în sus, ce indică ambițiunea şi 
mândria grosolană, îmbrăcat cu un anteriu de şamalgea rupt în spate, 
cu caravani de pânză de casă văpsiți cafeniu, încins cu o bucată de 
pânză cu marginile cusute în gherghef, cu picioarele goale băgate în 
nişte iminei de saftian, care fuseseră odată roşii, dar îşi pierduseră 
culoarea din cauza vechimei, la încingătoare cu nişte călimări colosale 
de aramă, în cap cu cauc de şal, a cărui coloare nu se putea destinge 
din cauza peticelor de diferite materii cu care era cârpit, şi purtând 
ca veştmânt de căpetenie o fermenă de pambriu ca paiul grâului, 
căptuşit cu bogasiu roşu, un astfel de june sta în scara caselor marelui 
postelnic Andronache Tuzluc, rezimat de stâlpii intrării şi absorbit 
în nişte meditațiuni care, reflectându-se în trăsurele feţei sale, lăsau 
să se vază până la evidență că gândirea ce-l preocupa nu era decât 
planuri ambițioase, ce închipuirea lui cea vie îi punea înainte, şi 
obstacolile ce întâmpina în realizarea lor. 

În momentul acela, uşa scărei se deschise şi se arătă înaintea junelui 
un arnăut îmbrăcat numai în fir, cu pistoale şi iatagan la brâu şi cu 
tătarcă roşie blănită cu vulpe nafe. Mândrul albanez, fără să privească 
cât de puțin pe bietul june ce-i făcea temenele până la pământ, strigă 
cu voce de stentor: 

— Ioane, trage butca boierului la scară! 

Vizitiul, după ce plesni de câteva ori din bici şi mai făcu câteva 
marafeturi, prin care voia să arate abilitatea ce avea în meseria sa, 
trase butca la scară. 

Nu trecu mult şi se auzi paşii cei leneşi şi gravi ai marelui postelnic, 
ce cobora scara cu o cadență simetrică. Junele, a cărui atențiune era 
ațintită la cea mai mică mişcare ce se petrecea, auzi şi el acest zgomot 
ŞI, Cu un aer în care se vedea foarte curat neliniştea, ridică de la pământ 
două cutii cu păstrăvi şi câteva găini; apoi vârî machinăliceşte mâna 
în sân şi scoase un plic sigilat, iar după ce îşi strânse fermeneaua la 
piept şi-şi luă caucul din cap, lăsând să se vază o căpățână rasă peste 

tot şi numai în creştet cu vreo câteva fire de păr, luă o poziție umilitoare 
şi aşteptă sosirea boierului. 

In fine, postelnicul apăru în scară îmbrăcat cu antiriu de cutnie 
ca gușa porumbelului, încins peste mijloc cu un şal de Țarigrad, cu 
işlicul în cap şi învelit până la ochi cu o giubea de postav albastru 
blănită cu blană de râs. El zări pe june şi-i zise cu gravitatea de boier 
de protipendadă: 

— Cine eşti, mă băiete, şi ce voieşti de la mine? 

Junele căzu în genunchi şi, sărutând pulpana antiriului, răspunse 
cu o voce lângedă, ce inspira compătimire: 

— Să trăiţi întru mulți şi fericiți ani! Sunt Dinu Păturică, nemernicul 
fiu al preaumilitei voastre slugi, treti-logofăt Ghinea Păturică, fostul 
odinioară vătaf de curte al înălțimei-voastre. 

— Ei bine, spune-mi ce vrei de la mine? 

— Am o scrisoare de la tata către preacinstitul şi de bun neam obraz 
al măriei-voastre. 

— Ad-o-ncoa, să vedem acea scrisoare. 

Junele se apropie de postelnicul ținând capul plecat până la pământ 
şi-i dete scrisoarea, apoi căzu iarăşi în genunchi şi, stând în această 
pozițiune, aşteptă răspunsul. 

Boierul deschise scrisoarea şi citi cele următoare: 

„Prea milostivului şi de bun neam al meu stăpân, cu cea de slugă 
supunere mă închin. 

După sânta datorie ce am, ca un supus credincios viu a cerceta despre 
fericita şi mie foarte scumpă sănătate a panevsheniei-tale, ca, aflându-o 
pe deplin, să mă bucur din rărunchii inimei mele, căci eu, din mila 
Domnului, mă aflu în toată întregimea sănătăței şi mă îndeletnicesc cu 
umilita mea slujbuliță de sameş, ce te-ai milostivit a-mi da. Am primit 
preacinstita scrisoare a blagorodniciei-tale şi cele ce îmi porunceşti le-am 
pus în lucrare. Cele patruzeci lude scutelnici: pescari, răcari, vânători 
şi dărvari, i-am împrăştiat în tot județul şi crez că, cu ajutorul lui 
Dumnezeu şi iuşchiuzarlâcul smeritului tău rob, curtea blagorodniciei- 
tale în scurtă vreme se va împlea de toate cele trebuincioase. 

Alta am să te rog, arhon postelnice; fiul meu, înfățişătorul acestei umilite 
scrisori, a ajuns în ilichie şi cu toate că m-am silit a-l învața toate iuş- 
chiuzarlâcurile şi marafeturile cu care trebuie să fie împodobit un adevărat 
calemgiu, dar nefiind de ajuns toate acestea, îl trămit la domnia-ta ca să 
se mai roadă, să poată ieşi şi el mâne-poimâne la obraze. 

Primeşte, milostive stăpâne, două bote cu păstrăvi şi zece găini crescute 
şi îngrăşate de mine. 

A panevgheniei-tale smerită şi umilită slugă, treti-logofăt Ghinea 
Păturică ot Bucov”. 

După ce postelnicul Andronache citi scrisoarea, chemă pe vătaful său 
de curte şi-i zise: 

— Ia aceste cutii cu păstrăvi şi să le trămiți colo, ştii tu! Iar pe ştrengarul 
acesta de băiat să-l opreşti în curtea mea şi să mi-l faci deocamdată ciubucciu. 

La aceste vorbe ale boierului, inima lui Dinu Păturică săltă de bucurie, 
şi avea mare dreptate, căci prin admiterea lui în serviciul postelnicului 
devenise proprietar pe prima literă a alfabetului fortunei. 

In timpul acesta, vizitiul atinse caii cu biciul şi ieşi cu butca din curte, 
iar vătaful luă cutiile cu păstrăvi împreună cu găinile şi, urmat de noul 
său confrate în ciocoism, sui mai întâi scara cea mare a casei, trecu prin 

sală şi, ajungând la o galerie cam întunecoasă, se opri în loc şi zise lui 
Dinu Păturică: 

— lată odaia ce ţi-am gătit pentru locuință; intră într-însa şi peste 
un ceas voi veni să te învăt meseria de ciubucciu cu care te-a cinstit 
stăpânul. 

Noul ciocoi aşteptă până se depărtă vătaful, iar după aceea se cobori 
în curte şi, luând o păreche de desagi în care era o colecțiune de trențe 
ce compuneau averea ce aducea el din casa părintească, sui scara cu 
repeziciunea vântului şi, intrând iarăşi în camera sa, îşi aşeză toate 
lucrurile pe la locul lor. 

Camera despre care vorbim era în periferie de un stânjin pătrat; 
într-unul din cele patru unghiuri era o vatră întocmai ca cele obicinuite 
la cafenelile turceşti, pe care sta un ibric colosal, încongiurat de toate 
părțile cu cărbuni stinşi pe jumătate. În cellalt unghi era aşezat un 
dulap prin ale cărui sticle se vedeau o mulțime de ciubuce cu antep 
şi de iasomie, cu imamele de chihlibar limoniu, iar mai sus, pe o 
despărțire făcută într-adins, se vedeau o mulțime de feligene pentru 
cafea, cu zarfurile lor de argint, şi câteva chisele de dulceaţă. La 
extremitatea de jos a acestui dulap se zărea un lighean de argint, pe 
al cărui acoperământ era pusă o bucată de săpun mosc în formă sferică. 
Lângă acest dulap era un pat mizerabil de scânduri, acoperit cu o pătură 
de lână albastră, iar pe pereţi erau țintuite câteva cadre de hârtie, 
zugrăvite cu vopseli proaste: una dintr-însele reprezinta lupta navală 
de la Ceşme-Liman şi arderea flotei turceşti de către prințul Orlof, iar 
pe cealaltă era desemnată asasinarea principelui Hangerli de către 
trămisul Porței Otomane. 

Dinu Păturică dete o privire repede şi disprețuitoare camerii sale, 
apoi deschise fereastra şi începu să se uite în curte. Privi cu băgare 
de seamă mulțimea de găini, gâşte, rațe, claponi, cocori şi călifari ce 
furnicau prin curtea boierească, apoi se întoarse către bucătărie şi, 
la vederea mulțimei de tingiri de diferite capacități, în care se pregăteau 
cele mai gustoase bucate din Fanar, fața lui se coloră de o bucurie 
nedescriptibilă, iar după o reflecțiune de câteva minute, zise în sine: 
„lată-mă, în sfârşit, ajuns în pământul făgăduinţei, am pus mâna 
pe pâne şi pe cuțit; curagiu şi răbdare, prefăcătorie şi iuşchiuzarlâc, 
şi ca mâne voi avea şi eu case mari şi bogății ca ale acestui fanariot.” 


Dicţionar p 


antiriu de cutnie, s.n. — haină lungă confecționată dintr-o țesătură 
de mătase amestecată cu bumbac 

bogasiu, s.n. — panza pentru căptuşeală 

caravani, s.m. — pantaloni largi în talie şi strâmţi de la 
genunchi în jos 

calemgiu, s.m. — funcționar 

ciubucciu, s.m. — slujitor care avea însărcinarea să umple şi să 
aprindă ciubucul (pipă orientală cu ţeavă lungă) domnului sau 
al boierilor 

ciubuce de antep cu imamele de chihlimbar limoniu — pipă de vişin 
turcesc, având la capăt un ornament de chihlimbar de 
culoarea lămâii 

[] Dicţionar literar 


Perspectivă narativă (punct de 
vedere/ focalizare/ viziune) — poziţia din 
care se produce enunţarea (cine şi din 
ce unghi „priveşte“ ce interpretare dă 
faptelor etc.). Ea se află într-o relaţie de 
interdependenţă cu tipul naratorului şi 
cu felul narațiunii, presupunând trei 
moduri de raportare la personaj: viziune 
„dindărăt', în care naratorul ştie totul 
despre personajul său; viziune 
„Împreună cu', unde naratorul ştie tot 
atât cât personajul, încât el nu poate da 
explicaţii cititorului decât dacă i le 
oferă personajul însuşi; viziune „din 
afară”, în care naratorul este doar 
martor, ştie mai puţin decât personajul. 
Primul tip este caracteristic prozei 
secolului al XIX-lea, celelalte două sunt 
cultivate cu precădere în proza 
modernă. În textele de mai mare 
întindere, nuvele, romane, mai cu 
seamă, dar şi în povestire, perspectiva 
se poate modifica de la o secvenţă la 
alta, alternând punctul de vedere al 
naratorului cu acela al personajului. 

dărvar (darvar), s.m. — lemnar 

felegen (s.f.) cu zarfuri (s.n.) — suport metalic lucrat în filigran, 
pe care se pune felegenul (ceaşca de cafea fără toartă) 
fermenă (de pambriu), s.f. — haină scurtă din stofă de lână 
iminei de saftian, s.m. — pantofi fără toc din piele de Yemen (Imin) 
ilichie, s.f. — vârstă 

iuşchiuzarlâc, s.n. — abilitate, pricepere 

lude scutelnici, s.m. — ţărani scutit de plata birului domnesc, în 
schimbul unor obligaţii suplimentare față de domn sau de 
proprietarii de moşii 

nafe, s.f. — blana de pe burta vulpii 

panevghenie, s.f. — termen reverenţios de adresare către un boier 
sameş, s.m. — administrator, logofăt de moşie 

şamalgea (alagea de Şam — de Damasc), s.f. — stofă vărgată din 
fire de in şi de mătase 

răcar, s.m. — bărbat care prinde sau vinde raci 

treti-logofăt, s.m. — vătaf al treilea (la o moşie boierească) 


Explorarea textului [] 


. Uun june de 22 de ani... 

1. Stabilirea unei legături între fizionomie şi psihologia perso- 
najului este o modalitate de caracterizare frecvent întâlnită 
în romanul realist. Identifică în capitolul I un asemenea 
exemplu. Ce informaţii despre firea lui Păturică oferă des- 
crierea chipului său? Extinde cercetarea şi în celelalte 
capitole ale romanului pentru a descoperi situații asemă- 
nătoare, cel puţin în cazul următoarelor cinci personaje: 
Andronache Tuzluc, Costea, Duduca, Maria şi Banul C. 

2. Nesiguranţa junelui contrastează cu siguranța de sine a 
postelnicului. Descrie comportamentul celor doi în momentele 
premergătoare şi în timpul întâlnirii. Vei constata, desigur, că 
şi slugile lui Tuzluc împrumută ceva din comportamentul 
stăpânului, în momentul în care au de-a face cu Dinu. 

3.  Identifică formulele de adresare şi de referire pentru a înţelege 
mai bine raporturile dintre cele două personaje. 

4. Scrisoarea lui Ghinea Păturică este un model de artă a per- 
suasiunii. Ea se deschide cu o formulă de adresare complicată 
şi linguşitoare, menită a capta bunăvoința celui căruia i se 
adresează, şi continuă pe acelaşi ton, cu încredințarea fericirii 
ce i-ar produce-o aflarea veştilor bune despre scumpa sănătate 
a postelnicului, şi a deplinei credinţe a slugii, hotărâte să-şi 
mulțumească stăpânul. Urmează informaţii privitoare la în- 
deplinirea poruncilor primite şi abia în acest moment, când 
expeditorul crede a fi pregătit suficient de bine terenul, este 
plasată şi rugămintea, de fapt scopul unic al scrisorii. lar pentru 
mai multă siguranţă, este amintit şi peşcheşul, care să facă totul 
mai convingător. Identifică în text toate aceste etape. 

După ce postelnicul Andronache citi scrisoarea... 


1. Explică sensul afirmației: ...prin admiterea lui în serviciul pos- 
telnicului devenise proprietar pe prima literă a alfabetului fortunei. 

2.  Adevăratele intenții ale lui Păturică cititorul le află abia în 
finalul capitolului. Şi din nou fizionomia devine un reper 
important în descifrarea planurilor sale. Identifică, în text, 
această secvenţă. Motivează privirea sa repede şi disprețuitoare 
în momentul în care rămâne singur în cameră. 

3. Transcrie un fragment de maximum 15 cuvinte în care Dinu 
Păturică îşi afirmă țelul în viaţă. 

4.  Numeşte „calităţile” de care trebuie să uzeze el pentru a-şi 
atinge țelul. 


CAPITOLUL II 
POSTELNICUL ANDRONACHE TUZLUC 


Să lăsăm pe ambițiosul nostru ciocoi în pace a-şi face planurile 
sale pentru exploatarea averei stăpânului său şi, în loc de a-l întrerupe 
din visările sale ambiţioase, să facem cunoscut lectorilor noştri pe 
postelnicul Andronache Tuzluc. 

Acest fanariot venise din Constantinopole în suita domnitorului 
George Caragea şi făcuse meseria de ciohodar în curtea acelui principe. 

Ca fanariot, născut în ulițele cele strâmte ale Fanarului, unde se 
urzesc şi se pun în lucrare cele mai întunecoase intrigi ce au ruinat 
imperiul greco-roman, el moştenise din naştere un mare talent de 
intrigă şi de linguşire; ştia din încercare că raiul ceresc şi pământesc 
nu se poate deschide decât prin femei; de aceea, îşi îndreptase bateriile 
intrigilor sale în contra femeilor doamnei şi mai cu seamă ale domniţei 
Ralu, fiica preaiubită a domnului Caragea. 

EI făcu cunoştinţă cu acea volubilă şi caprițioasă principesă prin 
mijlocul unei dame a ei de onoare, cu care se înamorase numai pentru 
împlinirea acestui scop. Un an întreg fanariotul nostru făcu 
domniței tot acele service ce făcea odinioară Mercur celui mai mare 
dintre zeii Olimpului elenic, cu deosebire numai că domnița, neputând 
să dea fanariotului nemurirea, făcu să cază în mânile lui pitacul 
domnesc prin care îl numea vel-cămăraş. 

A fi mare cămăraş al unui principe care are un fiu frumos ca Paris 
şi desfrânat ca Don Juan şi a fi rădicat la această demnitate prin 
intrigele unei principese frumoasă ca Elena lui Menelau şi mai 
desfrânată decât Phrine şi decât Cleopatra este negreşit a poseda cheile 
minelor de aur ale Californiei. 

Fanariotul nostru exploată cât se putu mai bine postul de cămăraş, 
iar când văzu că în cămară nu mai rămăsese nimic de furat, cumpără 
mai întâi calemul vinăriciului, al oieritului şi mai în urmă huzmetul 
spătăriei şi astfel, unindu-se cu hoţii şi tâlharii de drumuri, despuie 
țara în toate modurile mai mult de trei ani, până ce îşi cumpără vreo 
zece moşii, câteva familii de țigani, case, vii şi altele; iar după aceea 
izbuti, tot prin intrigă şi baseţă, a deveni mare postelnic. 

O singură dorință mai avea să-şi împlinească, ca să ajungă la 
culmea fericirii sale. 

El hrănea de mult timp un amor foarte tare pentru juna Maria, 
unica fiică a banului C..., român de națiune, dar rangul tatălui 
frumoasei copile, sufletul ei nobil şi curat, faptele ei pline de cuviință 
şi de blândețe înfrângeau toate semețele dorințe ale depravatului 

venetic. [...] El se hotărî într-o zi a merge la banul şi, dupe mai multe 
complimente şi linguşiri, reclamă de la dânsul onoarea de a deveni ginere 
al său. 

Bătrânul rămase uimit de cutezarea cea mare a fanariotului; cunoscând 
însă influinta ce exercita asupra principelui Caragea şi relele ce ar fi putut 
să-i pricinuiască un refuz d-a dreptul, se prefăcu că priimeşte cu bucurie 
propunerea şi îl lăsă a se încânta de acest vis. 

Grecul înțelese însă din trăsurile feței bătrânului ura ce avea asupra 
lui, dar nu disperă, ci se duse la principele Caragea, plin de speranță 
că va dobândi prin forță ceea ce bătrânul îi refuzase prin manieră 
diplomatică. 

Trei zile în urma acestei întrevorbiri, banul C... se preîmbla prin 
grădina casei sale, absorbit în cugetări melancolice ce-i inspira trista 
stare în care adusese țara jafurile acestei domnii dărăpănătoare, iar 
mai cu seamă preocupat de un vis groaznic ce-l făcea să se aştepte la 
o mare nenorocire. 

Intr-acest timp se prezintă înainte-i un slujitor de ai casei sale şi 
îi anunță că un ciohodar domnesc cere a vorbi cu dânsul. 

— Să intre, zise venerabilul bătrân, îndesându-şi caucul peste perii 
capului său cei albi ca zăpada şi cercând a se distra privind şi mirosind 
florile unui neramz înflorit. 

Ciohodarul intră în grădină şi, făcând câteva complimente 
orientale, dete banului un plic sigilat; apoi, trăgându-se puţin, luă 
o pozițiune respectuoasă. 

Banul deschise plicul şi găsi într-însul scrisoarea aceasta: 

„Arhon bane, mâne dimineaţă să vii la Curte, căci am să-ți vorbesc 
ceva tainic. 

loan Gheorghe Caragea” 

După ce bătrânul boier băgă scrisoarea iarăşi în plic şi plicul în 
buzunarul de la pieptul anteriului, zise ciohodarului: 

— Spune măriei-sale că voi face astfel precum îmi poruncește. [...] 

Curtea domnească, pe timpul acela, se deosebea cu totul de curțile 
domnitorilor din zilele noastre. Atunci ea înfățişa un centru unde 
se aduna tot ce avea Bucureştii mai inteligent, dar mai leneş şi mai 
depravat. Palatul era plin de boieri şi de calemgii de tot felul, dintre 
cari fanarioții se deosebeau prin cochetăria îmbletului lor, prin desele 
complimente şi temenele ce făceau în dreapta şi în stânga, iar mai 
cu seamă prin eleganța veştmintelor tăiate după ultima modă venită 
din Fanar. Interiorul curții prezinta vederii o panoramă foarte curioasă 
şi variată: în mijloc stau înşirate caretele şi butcile boierilor; mai încolo, 
vizitiii lui vodă preîmblau armăsarii îmbrăcaţi cu cioltare cusute cu 
sârmă de aur; dinaintea unui rând de odăi numai cu un rând, tufecciii, 
arnăuții şi satâraşii îşi curățau armele, şuierând printre dinți câte o 
arie albaneză. [...] 

Pe când se petreceau aceste variate scene în curtea lui vodă 
Caragea, butca marelui ban intră cu paşi gravi şi măiestoşi. Poporul 
saluta din toate părțile pe venerabilul bătrân, iar el răspundea printr- 
un surâs dulce, puindu-şi mâna dreaptă la barbă şi la frunte. 

Ajungând la scara palatului, feciorul deschise uşa butcei şi ajută 
bătrânului să se coboare, apoi îl urmări pe scară până la perdeaua 
sălii de priimire. Acolo boierul se opri puțin, iar feciorul îi trase cizmele 
cele galbene de saftian şi, scoțând de la brâu o păreche de papuci, i-i 

Mănăstirea Mihai Vodă din 
Bucureşti 
Desen de Luigi Mayer (1794) 


loan Gheorghe Caragea, domn 
al Ţării Româneşti (1812-1818) 


puse în picioare, îi netezi puțin şi binişul pe spate şi apoi se trase la 
o parte cu respect. 

Cum intră banul în sală, un slujitor strigă cu glas puternic: 
„Marele ban C...”. Bătrânul boier înaintă câțiva paşi, apoi se opri în 
loc şi salută pe toți boierii, iar după aceea merse cu paşi statornici şi 
maiestoşi până la treptele tronului, privi pe domnitor cu un ochi în 
care cel mai mare fizionomist n-ar fi putut să descopere nici linguşire, 
nici servilism, ci numai ură şi despreț, acoperite cu vălul indiferenței; 
apoi, după ce făcu un compliment oriental, sărută mâna asupritorului 
cu o neplăcere destul de învederată. 

Caragea era destul de fin ca să nu-i scape din vedere aversiunea 
ce avea banul către dânsul; cu toate acestea, îi întinse mâna cu un 
zâmbet care ar fi amăgit pe orice om nededat cu fineța fanariotică, 
dar bătrânul stâlp al țărei văzuse şi pățise în viața lui foarte multe. 
El sărută mâna fanariotului şi, făcând câțiva paşi înapoi, se duse de- 
şi ocupă locul cuvenit demnităței sale. 

In fine, ceremonialul sărutării de mână se săvârşi; toți boierii 
părăsiră sala, afară numai de banul C... şi postelnicul Andronache, 
cari rămaseră în urma tutulor. 


Dicţionar | 


calemul vinăriciului, al oieritului şi huzmetul spătăriei — funcţii în 
Evul Mediu: cancelaria unde se încasau impozitele pe vin şi 
creşterea oilor. 

ciohodar (cihodar), s.m. — slujitor 

cioltare cusute cu sârmă de aur, s.n. — pătură împodobită cu diferite 
cusături (aici confecţionate din fir/ sârmă de aur), care se pune 
sub şa. 

cizme galbene de saftian, s.f. — piele moale şi fină (de capră) 
logofăt de obiceiuri, s.m. — maestru de ceremonii; cel care avea 
grijă de respectarea ceremonialului la curtea domnească 
neramz, s.f. — portocală cu gust amărui 

pitac, s.m. — decret de ridicare în rang boieresc 

tufecciu, arnăut şi satâraş, s.m. — puşcaş, soldat (de origine 
albaneză) şi soldat înarmat cu secure 

vel-cămăraş, s.m. — mare cămăraş, slujbaş care avea în grijă 
cămara domnească 


Explorarea textului [] 


.. Să facem cunoscut lectorilor noştri pe postelnicul 

Andronache Tuzluc. 

1. Din prezentarea pe care o face lui Andronache Tuzluc, re- 
zultă în mod evident că naratorul îl antipatizează. Recon- 
stituie firul vieţii personajului pentru a identifica motivele. 

2. Un anume gând al fanariotului trezeşte totuşi în cel mai 
înalt grad nemulțumirea naratorului. Care este acesta? 


Ne oprim puţin din această naraţiune... 

1. Descrierea minuțioasă a „decorului” este, cum am arătat, 
o caracteristică a tipului de roman pe care îl scrie Filimon. 
Ea are menirea de a întreţine cititorului iluzia realității 


Case în Bucureşti la începutul 
secolului al XIX-lea 

Gravură în lemn după desenul lui 
Charles Doussault 


ROMANUL 


întâmplărilor narate, dar este totodată şi o modalitate 
indirectă de caracterizare a personajelor. Impresia pe care 
o produc curtea şi palatul domnesc este de lipsă de gust, de 
lucru făcut în grabă, ca pentru cineva care nu-şi propune să 
zăbovească decât timpul strict necesar realizării planurilor 
de mărire şi de îmbogăţire rapidă, prin orice mijloace. Este 
o evidentă deosebire față de grădina îngrijită şi de casa 
elegantă şi rafinat amenajată a banului C. Compară cele două 
descrieri pentru a verifica adevărul acestei afirmaţii. 
2. Descrie ritualul primirii la curtea domnească. Vei constata, 
desigur, amestecul neobişnuit de obiceiuri orientale şi locale. 
3. Precum ai constatat, narațiunea se realizează şi în acest ca- 
pitol din aceeaşi perspectivă omniscientă. Abundenţa şi 
minuţia descrierilor, poate exagerată, mulțimea arhaismelor 
şi a regionalismelor, care face lectura mai dificilă, perma- 
nenta raportare la evenimente istorice, toate acestea trebuie 
puse în relaţie cu un anume program estetic, realismul de 
influență balzaciană, care, aşa cum spuneam, doreşte să ofere 
cititorului iluzia realităţii, „concurând starea civilă”. Pentru 
cititorul de azi ele pot capăta totuşi o anume savoare prin 
pitorescul şi neobişnuitul lor, precum secvenţa în care bă- 
trânul ban C., îndesându-şi caucul peste perii capului său cei albi 
ca zăpada, miroase melancolic flori în grădina casei; sau aceea 
în care este descrisă lumea pestriță (simigiii, cu tablalele lor 
sferice, bragagiii şi salepgiii, alunarii şi vânzătorii de şerbet, 
pungaşii jucând stos pe despuiate) de la curtea domnească. Iden- 
tifică şi alte exemple în capitolul al II-lea. Extinde cercetarea 
în celelalte capitole şi selectează trei — patru exemple. Mo- 
tivează-ţi opțiunea pentru fiecare caz în parte. 


J CAPITOLUL XVI, 
FĂ-TE OM DE LUMEA NOUĂ, SĂ FURI CLOŞCA 
DUPA OUA! 


Să părăsim partea de sus a caselor postelnicului, căci nu mai are 
niciun interes pentru lectorii noştri, şi să ne coborâm în partea de 
jos, sau mai bine în beciuri, ca să vedem ce face Dinu Păturică. 

Acest ambițios ciocoi, nevoind a se lăsa nicidecum mai jos decât 
stăpânul său, pregătise şi el o cină, la care invitase pe câțiva din cei 
mai de aproape amici ai săi. [...] 

— Aduceţi ciorba, bre! 

— Numaidecât, cuconaşule! răspunseră țigănaşii, plecând toți deodată 
ca să arate mai mult zel. După câteva minute ei puseră pe masă un castron 
colosal plin cu ciorbă de ştiucă fiartă în zeamă de varză cu hrean; pe urmă 
aduseră două farfurii lunguiețe cu mihalți şi păstrăvi rasol, muiaţi în oțet 
şi untdelemn, aduseră mai multe vase de cositor pline cu iahnii, cu plachi, 
cu morun gătit în măsline şi foi de dafin, cu crapi împluți cu stafide şi 
coconare şi alte felurite mâncări care se ziceau în vechime bucate cu cheltuială. 

Vinul asemenea curgea fără încetare din pahare şi aluneca pe gâtul 
ciocoilor cari, la fiecare deşertare de pahar, strigau: 

— Să trăiască nenea Păturică! [...] 

— Iar noi să ne veselim ca nişte oameni de ispravă, adaose Păturică. 

E Dicționar cultural 


Apă de Filaret pentru boieri, apă de 
gârlă pentru slugi 

Oraş de câmpie, Bucureştiul epocii 
avea puţine surse de apă potabilă. Ra- 
rele izvoare, aflate de regulă pe dealurile 
din marginea oraşului (al Cotrocenilor, 
al Izvorului, al Filaretului, al Cişmigiului), 
erau captate şi aduse cu ajutorul 
conductelor din lemn de pin până în 
mahalalele din apropiere, devenind 
adevărate repere pentru localnici (Ciş- 
meaua Roşie, pe actuala Cale a Victoriei, 
în apropierea căreia s-a aflat prima sală 
de teatru din oraş, Cişmeaua lui 
Mavrogheni - cunoscută şi sub numele 
de Izvorul Tămăduirii - unde s-a con- 
struit, şi mai există încă, o frumoasă 
biserică, Fântâna Beizadelelor, azi dis- 
părută). Cum cişmelele erau insufici- 
ente pentru nevoile locuitorilor, sursa 
principală de apă era Dâmboviţa de 
unde era cărată cu sacaua şi vândută 
mai ieftin celor cu bani puţini, în timp 
ce apa de izvor, de calitate, şi-o per- 
miteau doar cei avuţi. 

Îmbrăcatul ţiganilor 

În epocă, ţiganii find robi, între 
îndatoririle stăpânilor era şi aceea a 
îmbrăcării lor, în funcţie de anotimp. 


— Şi să vorbim de trebşoarele noastre, răspunse Neagul Chioftea, curmân- 
du-i vorba. Ştiţi, boieri, că am cam ajuns în vremea de apoi! Pare-mi-se că 
stăpânii noştri au cam băgat de seamă că le mâncăm stările şi s-au pus pe 
economie. Alte dăți, când le înfățişai catastihul, nici că se uitau pe dânsul 
şi-ţi împleau mâna de rubiele; iar acum te ţine câte trei-patru ceasuri 
în picioare şi te descoase din toate încheiturile ca pe hoţii de cai. 

— Bine vă face, ciocârlanilor! zise Păturică râzând. 

— Ce-ai zis? întrebă Neagul Chioftea cu mirare. 

— Am zis că vă face foarte bine, căci nu ştiţi să furați. 

— Noi nu ştim să furăm? observă Chioftea cu un zâmbet de ironie. 

— Da, da, voi! replică cu siguranță. Sunteţi nişte bojogari. 

— Daca este aşa, apoi învață-ne tu meseria. |...] 

— Ei bine, boieri, fiți cu băgare de seamă, că am sa vă fac o socoteală, 
ca să vedeți că vorba mea e vorbă; şi ca să nu ziceți că măresc sumele, voi 
începe chiar de la casa stăpânului meu. Aşadar scriu aci: 


MARELUI POSTELNICA-TUZLUC resp sa ir 
MARELUI POSTELNIC A. TUZLUC Socoteala dreaptă | Socoteala încărcată 
e RI RI BR 
E A 5 EI E E AIP 
Pe | 
piper 

SE Ec PRI SIR 
meee BI SI EI 
CE RR E RI CI 
pe 
Pee pf | 

CD E, A, RR E 
FI a 
Eee e pp 
Ess RI RE RI 
CE RR RI E 
Ca a RR RR DI 
Pie a) 
St CTE ee EI 
E RR RR 

E RE E DI RI EI 
ECC RI RI 


Să scădem cheltuiala cea dreaptă din cea 57 72 
încărcată ... 


Râmâne câştig curat 


Modulul 2 


E Dicționar literar 


Instanțele comunicării 
în textul narativ 


Autorul este persoana care concepe 
şi scrie opera literară. Cu excepția textelor 
de natură memorialistică (memorii, 
jurnale) şi a scrisorilor, în fond texte de 
graniţă, nonficţionale, autorul nu apare 
direct în opera sa, ci prin intermediul 
naratorului, căruia îi conferă „misiunea” 
de a relata faptele universului ficțional 
creat de el. 

Naratorul îşi asumă o anumită postură 
față de evenimentele narate, fiind un 
mediator între autor şi cititor. Prin narator 
se înțelege în general eul lucrării, care nu 
trebuie confundat cu imaginea implicită 
a artistului. Trei sunt ipostazele sale frec- 
vente: 

Naratorul-personaj presupune relata- 
rea la persoana | şi o perspectivă subiec- 
tivă asupra evenimentelor narate, căci 
naratorul face parte din lumea fictivă pe 
care o expune. Narator-personaj este, de 
exemplu, Allan, din Maitreyi de Mircea 
Eliade, sau Ştefan Gheorghidiu, din ro- 
manul Ultima noapte de dragoste, 
întâia noapte de război de Camil 
Petrescu. 

Naratorul-martor presupune atât 
relatare la persoana |, şi deci relativă 
implicare în evenimentele narate, cât şi 
la persoana a III-a, în acest din urmă caz 
naratorul fiind absent din întâmplările 
prezentate. În povestirile din volumul 
Hanu Ancuţei de Mihail Sadoveanu, în 
Negustor lipscan de exemplu, în care 
modalitatea narativă dominantă este 
povestirea în ramă, linia care desparte 
cele două lumi, a „realităţii” povestirii şi 
a existenţei povestitorului este mai dificil 
de trasat. Trebuie remarcat aici că alter- 
nanţa persoanei a treia singular, care 
indică o prezenţă exterioară a povestito- 
rului, cu persoana întâi plural (noi), care 
plasează povestitorul în lumea perso- 
najelor şi, implicit, în universul fictiv al 
textului, creează o mai puternică im- 
presie de realitate. Aceasta este şi una 
dintre capcanele în care poate cădea 
cititorul „începător”, confuzia dintre 
ficțiunea operei literare şi realitatea 
„Vieţii” narate în text. 

Naratorul omniscient este cel care 
cunoaşte gândurile personajelor, inten- 
tiile acestora, pe care le narează la per- 
soana a III-a, ca în romanul lui Nicolae 

Să înmulțim acum acest câştig cu zilele anului şi veți vedea că dă o 
sumă de talere 10.785, bani 90. Această sumă vine numai de la cuinie; 
dar unde puneţi domnia-voastră îmbrăcatul țiganilor, cumpărătoarea 
orzului, a fânului, a cărbunilor, a lemnelor şi altele mai multe de felul 
acesta, care aduc pe an alți opt sau zece mii de lei cel puţin? 

— Toate aceste gheliruri, le ştim, sunt bune, nu tăgăduim, dar vin 
cu țârâita. Noi voim să ne arăţi vreun mijloc prin care să câştigăm 
sume mari în puţin timp, ca să ne cumpărăm moşii şi acareturi, să 
ne facem şi noi boieri ca stăpânii noştri. [...] 

— Lăsaţi-mă să isprăvesc şi veţi înțelege. Când se apropie vremea 
arenduirei moşiilor, înțelegeți-vă mai întâi cu arendaşul cel vechi. 
Spuneţi-i că pe toată ziua vin câte doi-trei muşterii ca să ia moşiile 
cu arendă îndoită şi că numai din pricina prieteşugului îi goniți pe 
toți; scoateţi chiar muşterii mincinoşi şi veți vedea cum o să-şi deschiză 
grecul punga şi o s-o verse într-a voastră. Osebit de aceasta sunt 
ispăşaniile de păduri, facerea de hanuri, mori şi altele mai multe, din 
care ați putea să câştigaţi sume însemnate, numai să ştiţi să pipăiți 
lucrul cumsecade. Aşa, dragii mei, trebuie ca fiecare dintre voi să se 
facă om de lumea nouă, ca să ştie a fura cloşca dupe ouă! 


Dicţionar P 


ciriviş, s.n. — carne conservată în seu topit 

coconar, s.m. — specie de pin cu fructul comestibil 

imilicul oamenilor — porţia de pâine pentru o zi a unei slugi 
licurin, s.m. — varietate de chefal afumat 

rubia, s.f. (rubiele) — monedă turcească de aur 

saca, s.f. — butoi aşezat pe un cadru cu două sau patru roți, cu 
care se transporta apa de la râu 

socoteală cu tahmin — cu aproximaţie 

varză pentru calabalâc (înv.) — pentru slugi 


Explorarea textului |] 


Acest ambițios ciocoi [...] invitase pe câţiva din cei mai de 

aproape amici ai săi. 

1. Pe măsura trecerii timpului, ambiția lui Păturică sporeşte. 
Dacă multă vreme l-a avut ca model, acum el vrea să-şi 
depăşească stăpânul în toate privinţele. Compară secvenţa 
petrecerii de Sfântul Andrei, patronul lui Andronache 
Tuzluc, descrisă în capitolul precedent, al XV-lea, Scene din 
viața socială, cu cea înfăţişată în acest capitol, pentru a 
constata deosebirile. Ai în vedere descrierea încăperilor, 
invitaţii, meniul şi modul în care a fost servit, relația dintre 
gazdă şi oaspeți. 

2. Remarcă formula de adresare a lui Neagul Chioftea către 
ceilalți invitaţi, boieri. Comentează faptul, având în vedere 
că toţi cei de faţă sunt, în fond, doar slugile participanţilor 
la petrecerea lui Tuzluc. Observă că, puţine rânduri mai 
departe, şi Dinu Păturică foloseşte aceeaşi formulă de 
adresare. 

Filimon. Este o viziune,„dindărăt”, în care 
naratorul, aşa cum afirmă Camil Petrescu 
în Noua structură şi opera lui Marcel 
Proust, ştie totul despre personaj: Casele 
par pentru el fără acoperișuri, distanţele nu 
există, depărtarea în vreme de asemeni nu. 
În timp ce pune să-ţi vorbească un 
personaj, el îti spune în acelaşi alineat unde 
se găsesc şi celelalte personaje, ce fac, ce 
gândesc exact, ce plănuiesc. 

Cititorul se află la celălalt capăt al 
lanţului comunicării, fiind cel care 
receptează şi interpretează mesajul 
transmis de autor prin intermediul 
naratorului, în funcţie de propriul cod de 
referințe şi de propria capacitate de 
înțelegere. 


i bine, boieri, fiţi cu băgare de seamă... 


Ceea ce urmează acum este un adevărat schimb de 
experienţă între nişte pungaşi. Remarcă precizia calculelor 
şi amploarea furturilor. 

Observă că aceste furturi constituiau doar o parte dintre 
modalităţile prin care se puteau obține profituri, căci mo- 
mentul arenduirii moșiilor oferea şi alte avantaje. Discutaţi, 
întreaga clasă, motivele pentru care erau posibile, în epocă, 
asemenea fapte. 

Pentru amuzament, încercaţi să faceți o comparaţie între 
preţurile unora dintre produsele acelor timpuri şi cele de azi. 
Deşi valoarea banilor este alta acum, puteţi face calcule prin 
analogie. De exemplu: 20 de pituşti (pâinişoare) costau un 
taler, iar doi curcani costau trei taleri, ceea ce înseamnă că 
preţul unui curcan era echivalentul a treizeci de pâini. 
Comparati, întreaga clasă, rezultatele la care ați ajuns. 
După cum se poate constatata, Dinu Păturică se află în plină 
ascensiune. Identifică momentele care îi marchează mărirea 
şi decăderea, folosind întregul text al romanului. Vei 
remarca, desigur, că, ajuns mare stolnic, se ruşinează de 
originea sa umilă pe care doreşte să şi-o ascundă. Reciteşte 
secvenţa din capitolul XVIII, Blestemul părintesc, în care 
fiul îşi reneagă tatăl. 


Evaluare curentă. Aplicaţii E 


1; 


Reciteşte cu atenţie capitolul I, Dinu Păturică, şi răspunde 
la fiecare dintre următoarele cerințe, realizând înţelegerea 
textului: 

e identifică detalii legate de îmbrăcămintea personajelor, 
care să indice faptul că acțiunea romanului este plasată 
în primele decenii ale secolului al XIX-lea; 

e identifică elemente de arhitectură şi de mobilier specifice 
epocii fanariote; 

e argumentează, apelând numai la particularităţi de 
limbaj, că acţiunea romanului este plasată în primele 
decenii ale secolului al XIX-lea; 

e numeşte două ocupaţii pe care le consideri a fi carac- 
teristice pentru începutul secolului al XIX-lea; 

e transcrie două formule de adresare pe care le consideri 
specifice epocii fanariote. 

Există în roman mai multe scrisori din care cititorul poate 

obţine informații utile atât despre expeditor (vârstă, edu- 

cație), cât şi despre relaţia dintre acesta şi destinatar. Com- 
pară, într-un eseu de circa o pagină, cele două scrisori 
reproduse mai jos, a treti-logofătului Ghinea Păturică şi a lui 

Dinu Păturică, din capitolul Educațiunea ciocoiului, pentru 

a argumenta diferenţa de vârstă şi de mentalitate dintre tată 

şi fiu. Vei avea în vedere coerenţa şi coeziunea textului, 

valenţele stilistice ale unor categorii morfosintactice precum 
şi valorile stilistice generate de folosirea registrelor limbii 

(arhaic, regional, familiar etc.). Pentru clarificarea sensului 

unor cuvinte, este recomandabil să utilizezi un dicţionar. 

Cu părintească dragoste mă închin dumitale, prea 
iubitul meu fiu! 

Iată doi ani în cap de când te-am dat pe procopseală la postelnicul 
şi nu văz niciun spor de la tine; aceasta mă pune în aporie. Se vede 
că tu, în loc să te sileşti a ieşi la obraze, îmbli haimana pe poduri cu 
derbedeii. Bagă-ți mințile în cap, măi băiete, vezi că eu sunt bătrân şi 
sărac, să n-ai la mine nicio nădejde. Cum îţi vei aşterne, aşa vei dormi, 
auzitu-m-ai? Scrisoarea ce-ţi empericlisesc este către d-lui postelnicul; 
să i-o dai negreşit, căci într-însa îi vorbesc pentru tine şi îl rog să te 
puie în vreun mansup. 

Al tău prea doritor părinte, 
treti-logofătului Ghinea Păturică ot Bucov 


Modulul 2 


1816, mai 17 
Cu fiiască plecăciune! 


Părinteasca dumitale scrisoare de la 17 zile ale lunei lui mai am 
primit-o cu nespusă veselie şi m-am bucurat din rărunchi că te afli 
sănătos, căci eu, din mila cerescului Părinte, mă aflu întru toată 
întregimea sănătății. Bucură-te, taică, şi iarăşi bucură-te, căci, deşi am 
slujit doi ani la postelnicul pe îmbrăcăminte şi mâncare şi mi-am plecat 
capul la toți calicii fără osebire, dar acum, slavă domnului, am pus 
mâna pe pâne şi pe cuțit. Am oprit roata norocului: n-am să mă mai 
tem de nimic! 

Postelnicul m-a ales sfetnic de taină al său şi pe negândite mi-a 
încredințat o taină prin care în puţin timp poci să ajung om mare. Atât 
deocamdată: îți voi mai scrie! 

Prea plecat şi dorit al domniei tale fiu, 
Dinu Păturică 


3. Imaginează-ţi următoarea situaţie: eşti grămăticul 
(secretarul) lui Dinu Păturică şi stăpânul, care vrea să obțină 
o slujbă de la Caragea-Vodă, ţi-a poruncit să-i prezinţi 
„parcursul vieţii”. Redactează, în manieră ironică, un 
curriculum vitae, respectând toate convențiile unui 
asemenea tip de scriere. 

4. Imaginează-ţi următoarea situaţie: eşti avocatul lui Dinu 
Păturică şi încerci să obţii clemenţă de la Grigore Ghica-Vodă. 
Redactează, în numele clientul tău, o cerere de grațiere, 
respectând convențiile unui asemenea tip de scriere şi, în 
măsura posibilului, limbajul epocii istorice în care este plasată 
acțiunea romanului. 

5. Argumentează, într-un text de maximum o pagină, că 
romanul Ciocoii vechi şi noi este scris din perspectiva unui 
narator omniscient. 

6. Reconstituie, într-o lucrare de una — două pagini, imaginea 
Bucureştiului şi a locuitorilor săi, de la începutul secolului 
al XIX-lea, folosind numai informaţiile oferite de romanul 
lui Nicolae Filimon. Vei avea în vedere cel puţin urmă- 
toarele aspecte: arhitectura oraşului, ocupațiile locuitorilor, 
îmbrăcămintea şi modul de petrecere a timpului liber. 

7. Folosind ca model Foaia de socoteală a curții marelui postelnic 
A. Tuzluc, din capitolul Fă-te om de lume nouă, să furi 

Romanul 


[] Dicţionar cultural 


Teofrast - scriitor grec, 372 - 287 î.H., 
discipol al lui Aristotel, autor al unei 
lucrări, Caracterele, în care descrie, în 
mod abstract, cusururi omeneşti 
precum ipocrizia, linguşirea, avariţia, 
înfumurarea, laşitatea etc. 


cloşca după ouă!, scrie, în registru ironic-neologic, o Listă 

de achiziții şi cheltuieli necesare bunei funcționări a clasei a X-a 

al cărei casier eşti. 

8.  Redactează un eseu de una-două pagini, în care să înfățişezi 
statutul social şi psihologic al personajului Dinu Păturică, din 
romanul Ciocoii vechi şi noi de Nicolae Filimon. 

In elaborarea eseului, vei avea în vedere: 

e descrierea formulei estetice folosite de romancier în 
construcţia personajului; 

e identificarea tipului uman reprezentat de personajul pe 
care vei face aplicaţia; 

e argumentarea, pornind de la întîmplări şi situaţii 
semnificative, selectate din cuprinsul romanului, a 
tipologiei identificate; 

e prezentarea, cu ajutorul exemplelor, a modalităţilor de 
caracterizare a personajului; 

e integrarea, în cuprinsul eseului, a cel puţin patru dintre 
următoarele concepte: epilog, ficțiune, final, incipit, personaj 
literar (tipuri), perspectivă narativă, prolog, realism, roman 
(tipuri), secvență narativă. 


Dincolo de text F 


1. Citeşte textul de mai jos: 


Am putea înfățişa cusurul acesta ca fiind o lipsă de sinceritate 
atât în ceea ce spunem, cât şi în ceea ce facem. Prefăcut este omul 
care de față cu duşmanii lui se fereşte să le arate ura ce le-o poartă. 
În taină se năpusteşte asupra lor, iar când sunt de faţă, îi ridică-n 
slăvi. Când duşmanii lui au pierdut un proces, prefăcutul este gata 
să le arate părerea lui de rău. Nu arată că ar pătimi din pricina celor 
ce-l bârfesc, iar vorbele lor de ocară nu le pune la inimă. Vorbeşte 
cu blândeţe cu cei nedreptățiți şi care vin la el să-şi arate nemul- 
tumirea. Celor ce vin cu diverse treburi le recomandă să nu-l ocolească. 
Nu destăinuie altora nimic din ceea ce pune la cale, ci spune că mai 
are de gândit. Se preface că abia a sosit, că e prea târziu ca să poată 
pune treburile la cale, că nu e în apele lui. Când este rugat să sprijine 
un prieten aflat la nevoie sau să-l împrumute, spune că are ce vinde 
pentru a-l ajuta, şi chiar dacă nu are ce vinde, susține că are. Când 
a aflat o veste, se face că n-a aflat; tăgăduieşte c-ar avea cunoştinţă 
de unele lucruri; zice că nu-şi aminteşte să fi ajuns la o înțelegere. 
Uneori răspunde că problema îl preocupă, alteori că habar n-are de 
ea sau că i se pare ciudat cazul, iar alteori, în sfârşit, că şi el a ajuns 
să fie acum de aceeaşi părere. 

Intr-un cuvânt, putem spune că e dibaci în a născoci răspunsuri 
de felul acestora: „Nu am convingerea; nu cred; mă surprinde. La 
drept vorbind, nu mi-a prezentat lucrurile astfel. Ciudat! S-o spui 
altuia! Nu mă lasă inima să-ți dau crezare, dar nici să-l condamn pe 
el. Fii cu băgare de seamă.” 

lată ce fel de vorbe şi de vicleşuguri ştie să descopere omul cel 
prefăcut şi cum se dezice el. De aceste apucături dubioase şi 


Modulul 2 


Comisar de poliţie, din primele 
decenii ale secolului al XIX-lea, în 
uniformă de gală 


ROMANUL 


duşmănoase trebuie să te fereşti, mai mult chiar decât de otrava 
viperelor. 


(Teofrast, Prefăcutul, în Caracterele) 


Poţi identifica în portretul lui Teofrast, fie şi parţial, felul 


de a fi al lui Dinu Păturică? Ai putea identifica şi persoane din 
viaţa de zi cu zi care se comportă asemănător? Cum îţi explici 
faptul că, deşi scrisă acum mai bine de două mii de ani, 
descrierea este încă actuală? 


2. 


Pentru a cunoaşte câteva dintre variantele” personajului 
Dinu Păturică şi a face eventuale comparații, îți recoman- 
dăm următoarele texte: A 

e Grigore Alexandrescu, Boul şi vițelul. In literatura 
română, fabula face una dintre primele descriei ale 
parvenitului, stabilind odată pentru totdeauna trăsăturile 
generale ale acestui tip uman: Un bou ca toți boii, ajuns în 
post mare ajutat de soartă şi nu datorită meritelor, ru- 
şinându-se de trecutul său umil, nu-şi mai recunoaşte 
ruda, viţelul, al doamnei vaci fiu, poruncind slugilor să-l 
dea pe scări, afară. 

e Duiliu Zamfirescu, Tănase Scatiu. Protagonistul ur- 
mează, la jumătate de secol distanţă şi într-un alt mediu, 
acelaşi drum cu al lui Păturică — fiu de țăran, apoi arendaş 
şi, în sfârşit, „boier”. 

e I.L. Caragiale, La Peleş, Five o'clock. Cele două schiţe 
sugerează în mod comic acelaşi traseu, străbătut însă de 
nişte „doamne”. Şi aici vom întâlni de acum cunoscutul 
moment al ascunderii unui trecut considerat com- 
promițător, de data aceasta prin intermediul schimbării 
numelui. O Smarandă (Manda) oarecare, pătrunsă prin 
căsătorie în „lumea bună”, devine madam Esmeralde 
Piscopesco (La Peleş). Aceeaşi Manda (Măndica, pentru 
amice), anunţă în I'Independence roumaine: Madame 
Esmeralde Piscopesco, five o'clock tea tous les jeudis. Ea îşi 
primeşte invitaţii în salonul splendid al somptuosului hôtel 
Piscopesco unde tronează un serviciu de argint, pentru ceai, 
ornat cu coroană de conte deasupra monogramei, dar se păruie 
cu rivala sa, Miţa Potropopeasca, pentru „inima“ lui 
Mitică Lefterescu, sublocotenentul (Five o'clock). 

Limbă ŞI comunicare 


| EVALUAREA DISCURSULUI ORAL 


În receptarea şi evaluarea discursului oral trebuie avute în vedere atât 
componenta verbală (adecvarea conţinutului la tema expunerii, claritatea 
ideilor şi logica înlănțuirii acestora, interacțiunea cu partenerul, prin inter- 
mediul dialogului) cât şi componentele nonverbală (gesturi, mimică, mişcarea 
corpului, ţinuta, privirea) şi paraverbală (timbrul, volumul şi inflexiunile vocii 
- murmurată, şoptită, şuierătoare, mormăită etc. —, tonul, ritmul, tăieturile 
cuvintelor, articularea specifică, pauzele, râsul, oftatul). 


`i 


Aplicații m _ 

1. In debutul capitolului I, Păturică aşteaptă neliniştit apariţia lui Tuzluc, 

sperând să obțină o slujbă de la acesta. Identifică elemente ale comunicării 

nonverbale şi paraverbale care să confirme starea de spirit a personajului. 

2. Atitudinea postelnicului este diferită de a interlocutorului său, căci rangul 

îl face sigur de sine. Identifică, şi în cazul acestuia, elemente ale comunicării 
nonverbale şi paraverbale care să confirme această atitudine. 

3. Imaginează-ţi următoarea situaţie: în timpul vacanței de vară doreşti să 
te angajezi, pentru o lună, ca distribuitor la o agenţie de publicitate. La 
interviul de angajare, directorul ţi-a cerut să-i expui, în maximum cinci 
minute, câteva informaţii despre tine, motivele pentru care soliciți postul, 
calitățile care te îndreptăţesc să consideri că eşti potrivit pentru el, precum 
şi intenţiile tale de viitor. Ai în vedere că te afli într-o situaţie oficială, iar 
prezentarea trebuie realizată într-un registru stilistic adecvat. Colegii te 
vor urmări şi te vor evalua, folosind Fişa de mai jos şi oferind trei puncte, două 
sau unul pentru fiecare criteriu. La sfârşit, poți să le pui întrebări în legătură 
cu felul în care te-au evaluat şi să le ceri să-şi justifice punctajul acordat. 

4.  Repetaţi „jocul”, dar de data aceasta unul dintre voi va povesti o întâm- 
plare al cărei scop să fie acela de a stârni buna dispoziţie a ascultătorilor. 
Aveţi în vedere că vă aflați alături de persoane cunoscute, iar registrul 
stilistic va fi acum unul informal. 


FIŞĂ DE EVALUARE A DISCURSULUI ORAL 


calitatea calitatea privire | gesturi | ţinută |mimică | volumul şi poziția 
argumentelor | argumentării inflexiunile | corpului 
vocii 


foarte bine: 3 p.; bine: 2 p.; satisfăcător: 1 p. 


ROMANUL 


Modulul 2 


A 


Inainte de text | 


1. Romanul, specia cea mai complexă a genului epic, 
reprezintă semnul de maturitate al unei literaturi. Care este 
romanul tău preferat din literatura română? Dar din cea 
universală? Argumentează-ţi opțiunile. 

2. Cum crezi că ia naştere, după opinia ta, un roman? Poţi 
explica, alegându-ţi una dintre aceste variante sau poți 
propune una diferită: 

- romancierul valorifică anumite elemente ale realităţii; 
- romancierul se bazează numai pe imaginaţie; 
- romancierul îmbină realul cu imaginarul. 

3. Comentează această afirmaţie a lui Liviu Rebreanu din 
discursul de recepţie la Academia Română intitulat Lauda 
ţăranului român (1940): ...pentru țăranul nostru pământul 
nu e obiect de exploatare, ci o ființă vie, faţă de care nutrește un 
sentiment straniu de adorație şi de teamă. 


f Notă biobibliografică 


Liviu Rebreanu (1885-1944), pro- ION 
zator şi dramaturg. Se naşte în satul 
Târlişua, judeţul Bistriţa-Năsăud. 

Începe şcoala primară sub îndru- 
marea tatălui său, apoi urmează diferite 
şcoli din Năsăud, din Bistriţa şi din 
Sopron (Ungaria). 

Debutează la revista Luceafărul (1908). 
Se stabileşte la Bucureşti în anul 1909. 

Este secretar literar la Teatrul Naţional 
din Craiova, cronicar teatral, reporter în 
timpul războiului balcanic. Schiţele şi 
nuvelele publicate în reviste sunt 
incluse în volumele Golanii, Mărturisiri 
şi Răfuiala. 

În anii Primului Război Mondial, ră- 
mâne în capitală. E arestat de auto- 
ritățile germane, dar reuşeşte să fugă în 
Moldova. 

După război frecventează asiduu ce- 
naclul Sburătorul condus de criticul E. 
Lovinescu. În 1920 publică Ion, care îi 
aduce consacrarea ca romancier. Ur- 
mează Pădurea spânzuraților (1922), 
carte care pleacă de la experienţa tra- 
gică a fratelui său, Emil. Romanul îi 
consolidează definitiv reputaţia de 
scriitor. 

În 1925 este ales preşedinte al Socie- 
tății Scriitorilor Români, calitate în care 
va fi reales de şase ori consecutiv. În 
acelaşi an îi apare romanul Adam şi Eva, 
urmat de Ciuleandra (1927) şi Crăişorul 
(1929). Concomitent scrie şi teatru. LENE |) 

de Liviu Rebreanu 
- fragmente — 


Romanul Ion, publicat în anul 1920, prezintă destinul unui 
fiu de țărani, Ion al Glanetaşului, din satul transilvănean Pripas. 

Ion, personajul central, flăcău harnic şi isteţ, suportă 
umilința de a nu fi bine văzut de cei din jurul său şi de a nu 
avea un loc de frunte în ierarhia satului, pentru că este sărac. 
Ca să iasă din această condiție, pune la cale planul de a o seduce 
pe Ana, fiica lui Vasile Baciu, un țăran înstărit, pentru a obţine 
prin căsătorie zestrea apreciabilă a fetei. Planul îi izbuteşte şi, 
fără să o iubească, o ia de nevastă pe Ana, deşi tatăl ei se 
împotriveşte. 

După obţinerea pământului, Ion o supune pe Ana unor 
violenţe fizice, destrămându-i acesteia iluzia că prin plecarea 
din casa tatălui său traiul i se va îmbunătăţi. Neiubită de Ion, 
nemaiputând să îndure viața mizerabilă alături de acesta, Ana 
se sinucide, spânzurându-se. La scurt timp, moare şi copilul 
lor. 

Ion, după ce şi-a satisfăcut dorinţa arzătoare de a avea mult 
pământ, rămas singur, hotărăşte să se întoarcă la dragostea 
dintâi, Florica, fată săracă, dar frumoasă. Aceasta este acum 
căsătorită cu George Bulbuc. Simţind că Ion îi dă târcoale 
Floricăi, acesta îl omoară, din gelozie. Întreaga avere a lui Ion, 
pentru care el sacrificase totul, trece în posesia bisericii. 

Romanul este alcătuit din două mari planuri. În cel dintâi, 
autorul prezintă soarta lui Ion al Glanetaşului, iar în cel de-al 
doilea, interferat primului, este descrisă viața familiei 
învățătorului Zaharia Herdelea şi a intelectualităţii satului în 
timpul stăpânirii austro-ungare din Transilvania. 

Romanul 


Călătoreşte mult în Europa şi publică 
impresii din locurile pe care le-a vizitat. 

În 1930 cumpără o casă în satul Valea 
Mare, lângă Piteşti, unde se va retrage 
adesea pentru a scrie. Continuă să pu- 
blice romane: Răscoala (1932), consa- 
crat evenimentelor anului 1907, Jar 
(1934), Gorila (1938), Amândoi (1940). 

Este ales membru al Academiei 
Române la propunerea lui Mihail Sa- 
doveanu. Discursul de recepţie la Aca- 
demie, intitulat Lauda ţăranului 
român, impresionează auditoriul. 

În anii celui de-al Doilea Război 
Mondial, este director al Teatrului 
Naţional din Bucureşti. Cea mai mare 
parte a timpului şi-o petrece însă la 
Valea Mare, unde va trece în eternitate 
la 1 septembrie 1944. 


Structural, romanul Ion este format din două mari părți: 
Glasul pământului şi Glasul iubirii. Titlul fiecăreia arată im- 
boldul în numele căruia acționează personajul principal. Atât 
timp cât a fost sărac, Ion a ascultat de „glasul pământului”; 
după obținerea pământului, în sufletul lui s-a trezit un alt 
„glas” — cel al iubirii. 


ÎNCEPUTUL 


Din şoseaua ce vine de la Cârlibaba, întovărăşind Someşul când 
în dreapta, când în stânga, până la Cluj şi chiar mai departe, se 
desprinde un drum alb mai sus de Armadia, trece râul peste podul 
bătrân de lemn, acoperit cu şindrilă mucegăită, spintecă satul Jidoviţa, 
şi aleargă spre Bistriţa, unde se pierde în cealaltă şosea națională care 
coboară din Bucovina prin trecătoarea Bârgăului. 

Lăsând Jidovița, drumul urcă întâi anevoie până ce-şi face loc 
printre dealurile strâmtorate, pe urmă însă înaintează vesel, neted, 
mai ascunzându-se printre fagii tineri ai Pădurii-Domneşti, mai 
poposind puţin la Cişmeaua-Mortului, unde picură veşnic apă de izvor 
răcoritoare, apoi coteşte brusc pe sub Râpele-Dracului, ca să dea buzna 
în Pripasul pitit într-o scrântitură de coline. 

La marginea satului te întâmpină din stânga o cruce strâmbă pe 
care e răstignit un Hristos cu fața spălăcită de ploi şi cu o cununiță 
de flori veştede agățată de picioare. Suflă o adiere uşoară şi Hristos 
îşi tremură jalnic trupul de tinichea ruginită pe lemnul mâncat de 
carii şi înnegrit de vremuri. 

(Cap. 1) 


SFÂRŞITUL 


Peste drum, pe crucea de lemn, Hristosul de tinichea, cu fața poleită 
de o rază întârziată, parcă îi mângâia, Zuruindu-şi uşor trupul în 
adierea înserării de toamnă. 

Zăgreanu rămase în mijlocul uliței urmărind cu priviri drăgăstoase 
trăsura ce se depărta în trapul cailor. Ghighi, şezând pe scăunelul 
din față îl vedea şi-l găsea mai drăguţ ca orice alt bărbat din lume. 

La Râpile-Dracului bătrânii întoarseră capul. Pripasul de-abia îşi 
mai arăta câteva case. Doar turnul bisericii noi, strălucitor, se înălța 
ca un cap biruitor. Zăgreanu însă era tot în drum, în fața crucii, cu 
capul gol şi, cum stătea acolo aşa, parcă făcea un jurământ mare. 

Apoi şoseaua coteşte, apoi se îndoaie, apoi se întinde iar dreaptă 
ca o panglică cenuşie în amurgul răcoros. In stânga rămâne în urmă 
Cişmeaua-Mortului, pe când în dreapta, pe hotarul veşted, delniţele 
se urcă, se împart, se încurcă până sub pădurea Vărarei. Apoi Pădurea- 
Domnească înghite uruitul trăsurii, vâltorindu-l în ecouri 
zgomotoase... 

Satul a rămas înapoi acelaşi, parcă nimic nu s-ar fi schimbat. 
Câţiva oameni s-au stins, alții le-au luat locul. Peste zvârcolirile vieții 
vremea vine nepăsătoare, ştergând toate urmele. Suferințele, patimile, 
năzuințele, mari sau mici, se pierd într-o taină dureros de necuprinsă, 
ca nişte tremurări plăpânde într-un uragan uriaş. 


Modulul 2 


E Dicționar literar 


Incipit -începutul unei opere literare 
(primele cuvinte, primele versuri etc.) 
care poate sugera, în mod concis, 
semnificaţia întregului text. Incipitul 
poate varia de la autor la autor sau în 
funcţie de tipul de text. El poate fi brusc 
(ex abrupto), se poate realiza sub forma 
unui prolog, ca în romanul Ciocoii 
vechi şi noi de Nicolae Filimon, poate 
fi pus în relaţie cu finalul, ca în romanul 
lon al lui Liviu Rebreanu, poate fi 
reprezentat de formulele iniţiale ale 
basmului (care trebuie puse şi ele în 
legătură cu formulele finale); poate fi, de 
asemenea, reprezentat de formulele 
convenţionale ale unor texte funcţionale 
(cerere, proces-verbal, scrisoare etc.). 


Epilog - partea finală a unei creații 
literare, în care autorul subliniază 
anumite idei din operă ori semnificaţia 
ei de ansamblu. 


Final — partea de sfârşit a unei opere 
literare, dependentă de tipul şi 
dimensiunea textului. Cele mai 
cunoscute tipuri de final sunt: epilogul, 
ca în cazul romanului Ciocoii vechi şi noi; 
morala (numită uneori şi învățătură), în 
cazul fabulei; poanta, în cazul 
anecdotei; concluzia, în cazul unei 
demonstraţii (de orice tip); formulele de 
încheiere stereotipe (... ş-am încălecat 
pe-o şa...), în cazul basmului, care trebuie 
puse în legătură şi cu formulele iniţiale. 
Tot stereotipe sunt şi finalurile diverselor 
tipuri de texte funcţionale (cerere, 
proces-verbal, scrisoare etc.). 

Finalul mai poate fi reprezentat şi de 
ultimele rânduri (paragraf, frază, replică) 
ale unui text narativ sau dramatic, de 
ultima strofă sau de ultimul vers, al unui 
text liric. El poate fi închis, ca în romanul 
lui Nicolae Filimon, sau deschis, când nu 
există o rezolvare explicită a conflictului 
(ex: Maitreyi de Mircea Eliade). 


ROMANUL 


Herdelenii tac toți trei. Numai gândurile lor, ațâțate de speranța 
împodobitoare a tuturor sufletelor, aleargă neîncetat înainte. Copitele 
cailor bocănesc aspru pe drumul bătătorit şi roțile trăsurii uruie mereu, 
monoton, monoton ca însuşi mersul vremii. 

Drumul trece prin Jidoviţa, pe podul de lemn, acoperit de peste 
Someş, şi pe urmă se pierde în şoseaua cea mare şi fără început... 


(Cap. XIII) 


Puncte de reper [] 


A începe şi a sfârşi un roman exprimă o anumită concepție 
asupra lumii. Modalitatea de a deschide şi a închide un text 
narativ diferă de la o epocă la alta şi particularizează 
capacitatea unui autor de a structura un univers. 

În concepţia lui Liviu Rebreanu, primele fraze ale romanului 
au o semnificație deosebită, pentru că în ele trebuie să se afle 
întreaga tonalitate a cărții. Găsirea „frazei salvatoare”, cum o 
numeşte el, cea care inaugurează corpul masiv al romanului, 
a fost întotdeauna chinuitoare pentru scriitor şi i-a cerut de 
fiecare dată, pentru fiecare roman, săptămâni întregi de căutare. 
Dar, odată găsit incipitul, romanul începea să se ordoneze şi 
scrisul îşi urma cursul firesc. 

Romanul Ion se deschide cu imaginea unui drum care şer- 
puieşte printre coline şi ajunge în satul Pripas. Prin intermediul 
drumului, scriitorul face legătura între lumea reală şi lumea 
romanului, lumea ficţiunii. Drumul este o cale de acces şi, prin 
el, cititorul „intră“ în roman. 

Viziunea autorului e una cinematografică. „Ochiul” 
obiectivului cinematografic — „ochiul” romancierului obiectiv 
-înregistrează totul, aşa cum este. Aplicând la roman o tehnică 
proprie cinematografiei, Rebreanu îşi pregăteşte cu minutie 
prim-planurile. În oglinda pe care o poartă de-a lungul unui 
drum se vede totul, căci nimic nu se poate ascunde. „Camera 
de filmat” prinde, selectiv, detalii ale unui sat ce pare adormit 
de căldura zilei şi e aproape pustiu. Numai ajuns în preajma 
cârciumii lui Avrum, participantul la acest mic spectacol 
cinematografic poate constata că, de fapt, satul trăieşte. Pe 
nesimţite timpul real se contopeşte cu timpul fictiv al ro- 
manului. Ce se va întâmpla de acum înainte, cititorul va afla 
din corpul de câteva sute de pagini ale cărții. 

După ce a asistat la bucuriile şi mai ales, la dramele satului, 
cititorul va părăsi Pripasul pe acelaşi drum pe care a venit în 
incipitul romanului. Purtat în sens invers, el se depărtează de 
locul unde viaţa clocotise cu toate suferinețe, patimile şi 
năzuinţele ei. De la distanţă urmele se şterg, iar timpul redevine 
nepăsător. Lumea ficţiunii a rămas între paginile cărții. 

Romanul 


L. REBREANU 


BUCUREŞTI 


1920 


Coperta primei ediții a 
romanului lon 


EDITURA ALCALAY & Co. 


Cârciuma din satul Prislop 
(în roman, Pripas) 


Explorarea textului [] 


Romanul circular 


1. 


Între cele două fragmente selectate mai sus (incipitul şi 
finalul romanului) există o evidentă simetrie. Pentru a 
demonstra aceasta parcurge următorii paşi: 

a) extrage substantivele proprii (termeni toponimici) din 
primele trei alineate ale textului (incipitul romanului); 

b) extrage substantivele proprii (termenii toponimici) din 
cel de-al doilea fragment; 

c) identifică termenii comuni celor două fragmente, 
arătând diferenţa dintre cele două texte în ceea ce 
priveşte succesiunea acestor cuvinte. 

Închipuie-ţi că tu însuți străbaţi drumul pe care naratorul 

te conduce către sat. Descrie în detaliu ceea ce vezi până 

la intrarea în Pripas. 

Precizează modul de expunere folosit de autor în pre- 

zentarea drumului şi a satului. 

Pentru a ne înfăţişa drumul, romancierul foloseşte anumite 

verbe. În debutul romanului ele sunt spintecă, aleargă, înain- 

tează (vesel), coteşte (brusc), dă buzna, iar în ultima parte se 
îndoaie, se întinde, trece, se pierde. Explică această schimbare 
de ritm. 

Arată semnificaţia simbolică a drumului. 

Comentează următorul pasaj din finalul romanului: 

Satul a rămas înapoi acelaşi, parcă nimic nu s-ar fi schimbat. 

Câţiva oameni s-au stins, alții le-au luat locul. Peste zvârcolirile 

vieții, vremea vine nepăsătoare, ştergând toate urmele. Suferințele, 

patimile, năzuințele, mari sau mici, se pierd într-o taină dureros 
de necuprinsă, ca nişte tremurări plăpânde într-un uragan uriaş. 

Interpretează semnificația comparaţiei din această frază cu 

valoare conclusivă: Copitele cailor bocănesc aspru pe drumul 

bătătorit şi roțile trăsurii uruie mereu, monoton, monoton ca 
însuşi mersul vremii. 

Romanul Ion are un final închis sau deschis? Argumentează. 

Demonstrează, într-un text de circa o pagină, că Ion de 

Liviu Rebreanu este un roman circular. Foloseşte în 

redactare şi aceste mărturisiri ale autorului: 

Toate acestea apoi au trebuit înnodate în anume fel ca să se poată 

întoarce în cuprinsul acțiunilor principale, care şi ele, la sfârşit, 

trebuiau să se unească, să se rotunjească, să ofere înfăţişarea unei 
lumi unde începutul se confundă cu sfârşitul. De aceea romanul, 

un corp sferoid, se termină precum a început. Cititorul care s-a 

dus în satul Pripas pe şoseaua laterală, trecând peste Someş şi 

prin Jidovita, se întoarce la sfârşit pe acelaşi drum înapoi, până 
ce iese din lumea ficţiunii şi reintră în lumea lui reală. Lumea 
romanului rămâne astfel în sufletul cititorului ca o amintire vie, 
care apoi se amestecă cu propriile-i amintiri din viața-i proprie... 


(L. Rebreanu, Mărturisiri, 1932) 


Modulul 2 


Casa lui lon Pop-Glanetaşu 


Casa Glanetaşului 
Desen de Liviu Rebreanu 


ROMANUL 
ZV ÂRCOLIREA 


Flăcăul sosi încălzit de drum. Se opri în marginea delniței, pe 
răzorul ce-o despărțea de altă fâneață, tot aşa de lungă şi de lată, pe 
care Toma Bulbuc o cumpărase acum vreo zece ani de la Glanetaşu. 
Cu o privire setoasă, lon cuprinse tot locul, cântărindu-l. Simţea o plăcere 
atât de mare văzându-şi pământul, încât îi venea să cadă în genunchi 
şi să-l îmbrățişeze. I se părea mai frumos, pentru că era al lui. Iarba 
deasă, grasă, presărată cu trifoi, unduia ostenită de răcoarea 
dimineții. Nu se putu stăpâni. Rupse un smoc de fire şi le mototoli 
pătimaş în palme. 

Se aşeză pe răzor, înțepeni nicovala în pământ, potrivi tăişul coasei 
şi apoi începu a-l bate cu ciocanul rar, apăsat, cu ochii țintă la oţelul 
argintiu. Când isprăvi, se sculă, scoase de la brâu gresia, o înmuie 
bine în apa din toc şi apoi mângâie ascuțişul coasei cu gresia, schimbând 
mereu degetele mâinii stângi. Pe urmă, cu un pumn de iarbă, şterse 
toată coasa. In clipa aceea privirea i se odihnea pe delnița lui Toma 
Bulbuc, cosită, cu fânul adunat în căpițe care stăteau încremenite ici- 
colo, ca nişte mormoloci speriați. Pământul negru-gălbui părea un 
obraz mare ras de curând... Privindu-l, Ion oftă şi murmură: 

— Locul nostru, săracul!... 

Se gândi puțin de unde să înceapă şi hotărî să pornească brazda 
de la capătul dinspre sat, cu fața către răsărit, să-l vadă soarele când 
se va înălța de după dealurile Vărărei. Incercă întâi coasa în colt, 
făcându-şi loc, apoi croi brazda în latul locului ca să se usuce mai 
deodată şi mai repede. [...] 

Sub sărutarea zorilor tot pământul, crestat în mii de frânturi, după 
toanele şi nevoile atâtor suflete moarte şi vii, părea că respiră şi trăieşte. 
Porumbiştile, holdele de grâu şi de ovăz, cânepiştile, grădinile, casele, 
pădurile, toate zumzeau, şuşoteau, fâşâiau, vorbind un grai aspru, 
înțelegându-se între ele şi bucurându-se de lumina ce se aprindea din 
ce în ce mai biruitoare şi roditoare. Glasul pământului pătrundea 
năvalnic în sufletul flăcăului, ca o chemare, copleşindu-l. Se simțea mic 
şi slab, cât un vierme pe care-l calci în picioare, sau ca o frunză pe care 
vântul o vâltoreşte cum îi place. Suspină prelung, umilit şi înfricoşat 
în fața uriaşului: 

— Cât pământ, Doamne... 

În acelaşi timp însă iarba tăiată şi udă parcă începea să i se 
zvârcolească sub picioare. Un fir îl înțepa în gleznă, din sus de opincă. 
Brazda culcată îl privea neputincioasă, biruită, umplându-i inima 
deodată cu o mândrie de stăpân. Şi atunci se văzu crescând din ce în 
ce mai mare. Vâjâiturile stranii păreau nişte cântece de închinare. 
Sprijinit în coasă pieptul i se umflă, spinarea i se îndreptă, iar ochii 
i se aprinseră într-o lucire de izbândă. Se simțea atât de puternic încât 
să domnească peste tot cuprinsul. 

Totuşi în fundul inimii lui rodea ca un cariu părerea de rău că din 
atâta hotar el nu stăpâneşte decât două-trei crâmpeie, pe când toată 
ființa lui arde de dorul de a avea pământ mult, cât mai mult... 

Iubirea pământului l-a stăpânit de mic copil. Veşnic a pizmuit pe 
cei bogați şi veşnic s-a înarmat într-o hotărâre pătimaşă. Trebuie să 
aibă pământ mult, trebuie! De pe atunci pământul i-a fost mai drag 
ca o mamă... 


(Cap. ID P= 

Romanul 


Biroul lui Liviu Rebreanu 


Liviu Rebreanu (stânga), 
la Academia Română 


SĂRUTAREA 


Vremea se dezmorțea. larna, istovită ca o babă răutăcioasă, se 
zgârcea mereu, simțind apropierea primăverii din ce în ce mai 
dezmierdătoare. Haina de zăpadă se zdrențuia dezvelind trupul negru 
al câmpurilor. 

Ion de-abia aşteptase zilele acestea. Acuma, stăpân al tuturor 
pământurilor, râvnea să le vadă şi să le mângâie ca pe nişte ibownice 
credincioase. Ascunse sub troienele de omăt, degeaba le cercetase. 
Dragostea lui avea nevoie de inima moşiei. Dorea să simtă lutul sub 
picioare, să i se agațe de opinci, să-i soarbă mirosul, să-şi umple ochii 
de culoarea lui îmbătătoare. 

leşi singur cu mâna goală, în straie de sărbătoare, într-o luni. Sui 
drept în Lunci, unde era porumbiştea cea mai mare şi mai bună, pe 
spinarea dealului... Cu cât se apropia, cu atât vedea mai bine cum 
s-a dezbrăcat de zăpadă locul ca o fată frumoasă care şi-ar fi lepădat 
cămaşa arătându-şi corpul gol, ispititor. 

Sufletul îi era pătruns de fericire. Parcă nu mai râonea nimic şi nici 
nu mai era nimic pe lume afară de fericirea lui. Pământul se închina în 
fața lui, tot pământul... Şi tot era al lui, numai al lui acuma.. 

Se opri la mijlocul delniţei. Lutul negru, lipicios, îi țintuia picioarele, 
îngreuindu-le, atrăgându- -lca brațele unei iubite pătimaşe. Îi râdeau ochii, 
iar fața toată îi era scăldată într-o sudoare caldă de patimă. ÎI cuprinse 
o poftă sălbatecă să îmbrățişeze huma, să o crâmpoțească în sărutări. 
Intinse mâinile spre brazdele drepte, z3runțuroase şi umede. Mirosul acru, 
proaspăt şi roditor îi aprindea sângele. 

Se aplecă, luă în mâini un bulgăre şi-l sfărâmă între degete cu o 
plăcere înfricoşată. Mâinile îi rămaseră unse cu lutul cleios ca nişte 
mănuşi de doliu. Sorbi mirosul, frecându-şi palmele. 

Apoi încet, cucernic, fără să-şi dea seama, se lăsă în genunchi, îşi 
coborî fruntea şi-şi lipi buzele cu voluptate de pământul ud. Şi-n 
sărutarea aceasta grăbită simţi un fior rece, ameţitor... 

Se ridică deodată ruşinat şi se uită împrejur să nu-l fi văzut cineva. 
Faţa însă îi zâmbea de o plăcere nesfârşită. 

Îşi încrucişă brațele pe piept şi-şi linse buzele simțind neîncetat 
atingerea rece şi dulceața amară a pământului. Satul, în vale, departe, 
părea un cuib de păsări ascuns în văgăună de frica uliului. 

Se vedea acum mare şi puternic ca un uriaş din basme care a biruit, 
în lupte grele, o ceată de balauri îngrozitori. 

Îşi înfipse mai bine picioarele î în pământ, ca şi când ar fi vrut să 
potolească cele din urmă zvârcoliri ale unui duşman doborât. Şi 
pământul parcă se clătina, se închina în fața lui... 

(Cap. IX) 


Dicţionar p 


delniță, s.f. — fâşie îngustă şi lungă de teren 
hotar, s.n. — linie care desparte o proprietate de alta. 


Modulul 2 


[| Dicţionar literar 


Episod/ secvență narativă - 
moment/ parte a unui text narativ care 
conţine o singură acțiune, realizată de 
unul sau mai multe personaje. Schița 
conţine o singură secvenţă narativă, în 
timp ce povestirea şi nuvela conţin mai 
multe, integrate însă într-un fir epic unic. 
În roman, datorită construcţiei sale com- 
plexe şi a existenței mai multor planuri 
narative, se poate întâmpla ca unele 
personaje, în funcţie de tipul lor (mai ales 
cele secundare şi episodice, dar şi cele 
principale) să lipsească din anumite 
secvenţe şi să reapară ulterior. Între 
secvențele narative pot fi intrecalate 
caracterizări de personaje, descrieri etc. 

Succesiunea secvenţelor nu trebuie să 
respecte neapărat cronologia eveni- 
mentelor, dar modificarea ordinii are 
întotdeauna o semnificaţie. Naratorul 
poate omite, cu bună ştiinţă, anumite 
secvențe, ele fiind înlocuite de comen- 
tarii personale ori ale personajelor, 
complicând şi amplificând, în acelaşi 
timp, perspectiva narativă. 

În oricare dintre situaţiile descrise, 
legătura dintre secvenţe, coeziunea tex- 
tului se realizează prin câteva modalități 
între care folosirea conjuncţiilor coordo- 
natoare (dar, iar, şi etc.), a locuţiunilor 
adverbiale (de altfel, de aceea etc.), a 
complementelor circumstanţiale de 
timp şi a adverbelor relative (a doua zi, 
după un timp, îndată, când etc.), prin 
repetiţii ale unor cuvinte-cheie ori pur şi 
simplu cu ajutorul topicii. 


ROMANUL 
Puncte de reper E 


Autorul prezintă în primul fragment circumstanțele prin 
care Ion, personajul central din roman, a ajuns într-o stare de 
sărăcie care îl complexează. Dacă munca nu prea îl îndemnase 
pe Glanetaşu, tatăl lui Ion, în schimb mama, Zenobia, o femeie 
ca un bărbat, era harnică, alergătoare, strângătoare. Destoinicia şi 
truda femeii nu sunt însă suficiente, iar încet-încet familia 
sărăceşte prin pierderea treptată a pământului. 

Ion, căruia pământul îi era drag ca ochii din cap, suferă 
consecinţele: în ierarhia socială a satului, respectat este doar 
acela care posedă pământ. Neavând pământ, flăcăul ştie că 
trebuie să trăiască în umilinţă. Ca să iasă din această situaţie, 
pune la cale un plan: o va seduce pe Ana, fiica lui Vasile Baciu, 
care deține mult pământ, o va sili să se mărite cu el, chiar dacă 
n-o iubeşte, şi astfel va scăpa de sărăcie. 

Al doilea fragment înfăţişează trăirile lui lon care, după 
căsătoria cu Ana, a intrat în posesia pământului acesteia. 
Simţind apropierea primăverii, îmbrăcat în haine de sărbătoare, 
el se duce să-şi întâlnească „iubita”. Sărutarea aceea grăbită 
denotă pasiunea bolnăvicioasă a lui lon pentru pământul care 
era al lui, numai al lui acuma. În atitudinea sa față de pământ 
există o diferenţă fundamentală între cele două fragmente: dacă 
în primul, pământul este un uriaş care îl copleşeşte, în cel de- 
al doilea, este un duşman doborât, pe care îl stăpâneşte după o 
grea luptă. 


Explorarea textului j 


Glasul pământului 


1. Descrie reacția pe care ai avut-o citind cele două fragmente 
de mai sus. Poți alege dintre următoarele variante sau 
propune una proprie: curiozitate, uimire, emoție, neîn- 
credere, nedumerire etc. 

2. Arată cauzele care au dus la sărăcirea familiei lui Ion. 

3. Extrage din primul fragment pasajele care denotă pasiunea 
fără margini a lui Ion pentru pământ. 

4. Comentează semnificația oftatului pe care îl scoate per- 
sonajul la vederea delniței lui Toma Bulbuc: 

— Locul nostru, săracul... 

5. Explică sintagma glasul pământului care dă şi titlul primei 
părți a romanului Ion. 

6. Justifică starea personajului care (în primul fragment) se 
simte umilit şi înfricoşat în fața uriaşului (pământul). 

7.  Motivează de ce Ion, acum stăpân al tuturor pământurilor, 
aşteaptă cu nerăbdare venirea primăverii. 

8. Relevă considerentele pentru care personajul este îmbrăcat 
în straie de sărbătoare, deşi este o zi de luni. 


89 


90 


Romanul 


Casa memorială Liviu Rebreanu de la 
Valea Mare (jud. Argeş) 


9. Comentează semnificaţia pe care o are pământul pentru 


Ion, prin referire la umătorul pasaj: Cu cât se apropia, cu atât 
vedea mai bine cum s-a dezbrăcat de zăpadă locul ca o fată 
frumoasă care şi-ar fi lepădat cămaşa arătându-şi corpul gol, 
ispititor. 


10. Motivează starea de fericire care îl cuprinde pe Ion, dedusă 


din afirmaţia autorului: Şi tot era al lui, numai al lui acuma... 


11. Extrage, prin rescriere, pasajul din al doilea fragment în 


care pământul capătă semnificaţia unei iubite ce îi aprinde 
simţurile. 


Realitate şi ficţiune 


1. 


Precizează ideea dominantă care leagă cele două texte 
selectate. 
Încadrează cele două fragmente într-un gen literar, adu- 
când argumente pentru aceasta. 
La ce persoană se realizează narațiunea în text? 
Care este modul de expunere dominant în al doilea frag- 
ment? 
Precizează cine relatează întâmplările din cele două texte. 
Alege dintre următoarele variante: atât naratorul, cât şi 
personajul; personajul; un narator neutru. 
Numeşte principalele trăsături ale romanului ca specie 
literară; exemplifică prin aplicare la romanul Ion. 
Caracterizează personajul lon, pe baza fragmentelor 
cuprinse în manual. 
Prezintă relaţia lui lon cu Ana şi cu Florica. 
Stabileşte o corelaţie între textul din capitolul Sărutarea şi 
geneza romanului, prezentată de autor în această mărturisire: 
Ei bine, Ion îşi trage originea dintr-o scenă pe care am văzut-o 
acum vreo trei decenii. Era o zi de început de primăvară. Pământul 
jilav, lipicios. leşisem cu o puşcă la porumbeii sălbatici. Hoinărind 
pe coastele dimprejurul satului, am zărit un țăran, îmbrăcat în 
straie de sărbătoare. El nu mă vedea... Deodată s-a aplecat şi a 
sărutat pământul. L-a sărutat ca pe o ibovnică... Scena m-a uimit 
şi mi s-a întipărit în minte, dar fără vreun scop deosebit, ci numai 
ca o simplă observaţie. Nici măcar n-am fost curios să aflu pentru 
ce a sărutat omul glia. M-a observat pe urmă şi el, căci, pre- 
făcându-se că e grăbit, a luat-o repede spre sat. Cu toate că nu-i 
văzusem fața şi deci nu-l recunoscusem, aş fi putut afla cine a fost 
şi ce l-a îndemnat să facă acest gest atât de neobişnuit. Dar, repet, 
m-a interesat numai ca o bizarerie, ca o ciudățenie țărănească. 
Scena aceasta s-a petrecut pe hotarul satului Prislop, de lângă 
Năsăud, unde stăteau părinții mei de vreo zece ani şi unde tatăl 
meu era învățător. 

(Liviu Rebreanu, Mărturisiri, 1932) 


Modulul 2 


Actorii Şerban Ionescu şi loana 
Crăciunescu interpreţi ai 
personajelor lon şi Ana în filmul 
Blestemul pământului, blestemul 
iubirii (1979) 


ROMANUL 


Evaluare curentă. Aplicaţii T 


1. 


Comentează într-un eseu cu răspuns restrâns (circa o 

jumătate de pagină) semnificația sintagmelor Glasul 

pământului şi Glasul iubirii, care dau titlurile celor două părți 

ale romanului. 

Caracterizează personajul principal al romanului, având 

în vedere dilema în care se află Ion: „a trăi fără dragoste, 

dar cu pământ” şi „a trăi cu dragoste, dar în umilință”. 

Vorbind într-o conferință despre geneza romanului Ion, 

Liviu Rebreanu arăta că problema pământului i-a apărut 

a fi „însăşi problema vieţii româneşti”. În acest roman 

pământul hotărăşte destinul unor personaje. Demonstrează 

adevărul acestei afirmaţii referindu-te la personajele Ion, 

Ana şi Florica. 

Romanul Ion este construit pe două planuri: unul în care 

sunt prezenți ţăranii, iar altul în care apare intelectualitatea 

satului (familia Herdelea, preotul Belciug). Demonstrează 

că romanul este o operă epică a cărei acţiune se desfăşoară 

pe mai multe planuri grupate în jurul unui nucleu. 

Scrie un eseu structurat în care să prezinţi arhitectura epică 

a romanului Ion de Liviu Rebreanu. 

În redactarea eseului se recomandă să ai în vedere urmă- 

toarele repere: 

e explicarea noțiunii de roman circular; 

e prezentarea modalităţii prin care autorul face trecerea de 
la realitate spre ficțiune şi invers; 

e evidenţierea simetriei dintre începutul şi finalul roma- 
nului; 

e explicarea modului în care autorul a conceput struc- 
turarea romanului în părți şi capitole. 


Dincolo de text E 


1. 


Citeşte comentariile critice consacrate romanului Ion de Liviu 
Rebreanu cuprinse în Istoria literaturii române contem- 
porane de E. Lovinescu şi în Istoria literaturii române de la 
origini până în prezent de G. Călinescu. 

Urmăreşte tehnica romanului circular prezentă în începutul 
şi finalul altor romane ale lui Rebreanu: spânzurarea lui 
Svoboda şi a lui Apostol Bologa în Pădurea spânzuraților 
şi „problema țărănească” în Răscoala. 

Vizionează filmul Blestemul pământului, blestemul iubirii, 
ecranizare a romanului Ion în regia lui Mircea Mureşan 
(1979) pentru a observa diferențele dintre viziunea ro- 
mancierului şi viziunea regizorului. 

Limbă ŞI comunicare 


| CALITĂŢILE GENERALE ŞI PARTICULARE ALE STILULUI 


Stilul, în accepţia cea mai larg răspândită, denumeşte modalitatea proprie 
unui scriitor de folosire a resurselor limbii. Practica tradițională a împărțit 
trăsăturile stilului în două mari categorii: calități generale, care sunt obligatorii, 
şi calități particulare, care sunt subordonate celor generale şi definesc mai 
precis specificul unei opere. 

|. Calitățile generale ale stilului sunt: corectitudinea, claritatea, proprietatea, 
precizia, puritatea. 

Corectitudinea implică respectarea strictă a regulilor gramaticale în 
exprimare. Abaterea de la cerința corectitudinii este solecismul, care se manifestă 
prin greşeli de natură sintactică, în primul rând dezacordul. Scriitorii folosesc 
solecismul pentru efectul său artistic, în special în scopul caracterizării 
personajelor. 

Claritatea rezultă din folosirea termenilor uşor de înţeles, prin evitarea celor 
necunoscuţi, echivoci, vagi, contradictorii. In plan sintactic, claritatea este dată 
de construcțiile fireşti, în spiritul limbii. Contrare clarității sunt obscuritatea, 
echivocul şi non-sensul. 

Proprietatea se referă la alegerea cuvintelor şi construcțiilor sintactice 
potrivite pentru exprimarea ideilor. Această calitate impune un deosebit simţ 
al nuanţei, pentru a selecta dintre posibilităţile lexicale, aparent numeroase 
în exprimarea unei idei, pe acelea care o surprind în întregime. 

Precizia rezultă din exprimarea directă a ideilor, prin termeni precişi, la 
obiect, fără divagaţii ori dezvoltări colaterale. Aceasta nu exclude nici bogăţia 
vocabularului, nici ornamentarea stilului. Opus preciziei este stilul difuz şi 
prolix. 

Puritatea constă în utilizarea cuvintelor, expresiilor, locuţiunilor consacrate 
de uzul general al limbii, prin evitarea abuzului de neologisme, arhaisme sau 
regionalisme, greu de înţeles. 


ll. Calitățile particulare ale stilului sunt: concizia, simplitatea, naturalețea, 
fineţea, armonia, oralitatea, demnitatea. 

Concizia rezultă din exprimarea ideii într-un mod sintetic, dens, prin cât 
mai puţine cuvinte. 

Simplitatea, apropiată de concizie, este modalitatea prin care un scriitor 
reuşeşte să folosească structuri sintactice obişnuite, sobre, cu o largă 
circulaţie în limbă, dar fără a aduce o atingere profunzimii ideilor. 

Naturaleţea este consecinţa exprimării fireşti, fără afectare. Opus naturaleții 
este stilul afectat în mod voit, artificial, bombastic (exagerat, umflat). 

Fineţea este rezultatul unei exprimări subtile a anumitor idei, al căror sens 
aluziv trebuie „descifrat” de cititor. 

Armonia este rezultanta folosirii cuvintelor în aşa fel încât să ducă la 
încântarea auzului. Armonia e un termen sinonim cu eufonia (evitarea sunetelor 
neplăcute, nemuzicale, a cacofoniilor). 

Oralitatea este calitatea particulară care provine din folosirea adecvată a 
mijloacelor de expresie proprii limbii vorbite. Caracteristică stilului oral e 
utilizarea unor termeni ori locuţiuni expresive, a interjecţiilor, a proverbelor 
şi zicalelor. 

Demnitatea este socotită a fi un rezultat al folosirii, în vorbire sau scriere, 
a cuvintelor şi expresiilor alese, prin evitarea unor forme necuviincioase, 
vulgare sau triviale. | 


Aplicaţii E 
1. Identifică în fragmentul din incipitul romanului Ion de Liviu Rebreanu 
calități generale şi calități particulare ale stilului. 
2. Citeşte următorul fragment din schița Proces-verbal de I.L. Caragiale şi 
arată care dintre „calităţile” generale ale stilului sunt puse în evidență 
de autor. Argumentează-ţi răspunsul. 


`i 


Astădi Miercuri 27 Oct. anul una mie nouă sute orele 1 p.m. 

Noi comisarul secției 55 după reclamația părților şi anume domnişoara Matilda 
Popescu de profesiune particulară menajeră împreună cu mama sa d-na Ghioala 
Popescu idem, domnişoara Lucreția Ionescu de profesiune rentieră împreună cu 
mătuşa sa d-na Anica Ionescu de profesiune văduvă pensionară viageră şi d. 
Stavrache Stavrescu de profesiune proprietar, după ce l-am eliberat asi dimineață 
de la secție, deoarece la prima cercetare ce am făcut-o aseară la fața locului pentru 
scandalul provenit, s-a pronunțat cu vociferări la adresa guvernului, care este un 
obicei al său cunoscut de toți concetățenii din această suburbie şi în contra noastră 
chiar în eserciciul foncțiunii, transportându-ne în strada Grațiilor no. 13 bis unde 
se află imobilul în cestiune al sus-mencionatului proprietar Stavrache Stavrescu, 
închiriat domnişoarei Matilda Popescu cu mama sa pe şase luni, de la Sf. Dumitru 
corent până la Sf. Gheorghe următor şi pe care nu-i permite a intra în posesiune 
numai cu arvuna fără a complecta chiria, iar domnişoarei Lucreția Popescu cu 
mătuşa sa trebuie să se mute şi pretinde că nu vrea, deşi proprietarul susține că 
i-a rămas pe trecut datoare 22 de lei, lăsând şi soba stricată, care d-sa contesteasă 
şi nu lasă nici o mobilă amanet, constatând următoarele: 

Având în vedere că... [...] 


| DiaLoGuL 


Actualizarea cunoştinţelor 


Dialogul se întâlneşte în conversaţia cotidiană. În cadrul unui dialog 
vorbitorul este, alternativ, atât emițător (E), cât şi receptor (R). 


Reguli şi tehnici ale dialogului 
Când participi la o conversaţie, se recomandă să respecţi o serie de norme 
pentru buna desfăşurare şi eficienţă a acesteia: 

“propune un subiect de conversaţie, în cazul că deschizi dialogul; 

enu întrerupe dialogul, dacă acesta este în desfăşurare; 

eparticipă activ la dialog, prin mesaje adecvate contextului, temei şi 
partenerilor; 

econstruieşte-ți un mesaj clar, care să fie inteligibil şi uşor de urmărit; 

eascultă-ți atent şi cu răbdare partenerul, dovedind prin aceasta că îi acorzi 
respect; 

e nu intervni pentru a vorbi în acelaşi timp cu partenerul, când acesta nu 
a terminat ceea ce avea de spus; 

efii atent la evoluţia dialogului; 

enu divaga de la subiect; 

e răspunde la ceea ce ai fost întrebat; 

e evită replicile prea lungi care pot plictisi partenerul/ partenerii; 

*dozează-ți intervenţia, acordând celuilalt şansa de a se exprima; 

preia dialogul când observi că partenerul are un moment dificil în con- 
versaţie (nu îşi aminteşte un anumit lucru, se poticneşte, nu poate 
răspunde la o întrebare etc.); 

colaborează cu partenerul, în situațiile semnalate mai sus, ajutându-l să 
continue conversaţia. 


Structura dialogului 
Orice conversaţie are, în mod obişnuit o anumită structură. 


Partea introductivă a unui dialog, cum ar fi salutul, răspunsul la salut, 
elementele introductive ale conversaţiei etc., este marcată de obicei de formulele 
de deschidere (Bună dimineața!; Bună ziua!; Salut!; Ce mai i faci?; Îmi pare bine că te 
întâlnesc!; Ce surpriză să te văd; Cum îți merge?; Ce mai e nou? etc.) 

Dacă partenerii nu se cunosc, în partea introductivă este necesar ca aceştia 
să se prezinte. 

Partea centrală a unui dialog, este cea mai importantă. Ea conţine oferta de 
dialog, pentru că în acest moment se imprimă conversaţiei o direcţie. Pro- 
punerea (oferta de dialog) exprimă o intenţie din partea celui care o face, 
întrucât urmăreşte un scop. Nu se poate anticipa cum se va desfăşura în mod 
concret un dialog, deoarece nu se cunoaşte întotdeauna ce intenții au vorbitorii. 

In partea centrală formulele de menţinere a conversaţiei au rolul fie să 
încurajeze partenerul de discuţie (Interesant!; Sunt de acord cu tine!; Desigur!; 
Fireşte! etc.), fie să mai „învioreze” atmosfera într-un dialog care trenează şi 
devine plictisitor (Ce-ar fi să mai discutăm şi despre... ?; Nu crezi că este preferabil 

? etc.). 

Partea finală a unui dialog este reprezentată de momentul când unul dintre 
participanţi (în cazul că sunt numai doi) sau participanţii doresc să se retragă 
din conversaţie. Ieşirea dintr-un dialog — potrivit normelor unei conversații 
civilizate — se face printr-o anunţare a retragerii: Aceasta se realizează prin 
formule de încheiere (Mi-a părut bine că ne-am întâlnit!; Sper să ne revedem curând!; 
La revedere!; Drum bun! etc.) când există convingerea că subiectul abordat a 
fost epuizat şi partenerul consimte şi el ca dialogul să se sfârşească. | 


Aplicaţii E 


“i 


1. Citeşte următorul fragment din romanul Ion de Liviu Rebreanu. 
În cele din urmă Titu îşi curmă indignarea şi întrebă iscoditor: 
— Mi se pare mie că alte necazuri te mănâncă pe tine, mai mari? 
Ion se opri, îşi încrucişă braţele pe piept şi-l privi lung. Titu vedea cum îi scapără 
ochii în întuneric, ca la pisici. 
— Altele, domnişorule, bine zici, răspunse scurt şi apăsat. 
— Şi nu-mi spui mie? se supără Titu. Să ştii, Ioane, că m-ai supărat! Zău m-ai 
supărat... 


Modulul 2 

Analizează dialogul din această secvenţă, raportându-te la următoarele 

aspecte: 

- identificarea celor doi vorbitori (un emiţător şi un receptor, poziţiile lor 
putând fi alternative); 

— scopul comunicării (informativ/ argumentativ/ persuasiv); 

— contextul comunicării (relaţia dintre vorbitori, intenţiile lor, locul şi 

momentul desfăşurării dialogului). 

2. Iniţiază, în faţa clasei, un dialog cu unul dintre colegii tăi/ una dintre 
colegele tale, închipuindu-ţi că porţi cu acesta/ aceasta o conversaţie la 
telefon. Respectă regulile şi tehnicile dialogului prezentate mai sus. 

3. Organizaţi-vă în grupuri de patru - cinci elevi. Fiecare grup va trebui să 
susțină, în fața clasei, o conversaţie pe o anumită temă, respectând cu 
stricteţe regulile unui dialog, precum şi structura acestuia. 

Tema aleasă poate fi în legătură cu: 

e un text literar studiat în clasa a X-a; 

e o întâmplare, un eveniment de dată recentă; 

e un subiect care poate trezi interesul întregii clase. 


DEZBATEREA 


Dezbaterea este o abordare a unei teme din perspective opuse. În orice 
dezbatere există două echipe (grupuri), dintre care una (echipa afirmatoare) 
trebuie să susțină tema propusă, iar cealaltă (echipa negatoare) să o combată. 
Tema dezbaterii este concentrată într-un enunţ (o propoziție afirmativă) care 
poartă numele de moțiune. 


Pregătirea dezbaterii 

După anunțarea temei (moțiunii) cu 2-3 săptămâni înainte de data 
desfăşurării dezbaterii, profesorul recomandă bibliografia. Documentarea se 
va realiza prin consultarea bibliografiei propuse şi elaborarea unor fişe de idei. 

Clasa este împărțită în echipe de 3-5 elevi care vor construi argumente atât 
în favoarea motțiunii, cât şi împotriva ei. Componenţa şi poziția celor două 
echipe (afirmatoare şi negatoare) se vor stabili cu o zi înaintea dezbaterii, even- 
tual prin tragere la sorți. De aceea toți elevii clasei se vor angrena în căutarea 
argumentelor, atât cele pro, cât şi cele contra moţiunii. 

Construcția argumentelor (pro sau contra) se realizează în cadrul grupului 
prin contribuţia individuală a membrilor. Aceasta trebuie să fie definitivată 
în preziua dezbaterii. Tot cu o zi înainte se alege şi echipa de arbitri (în număr 
egal cu cel al membrilor unei echipe) şi se hotărăşte formatul fişei de arbitraj 
care va cuprinde şi o grilă de notare pentru evaluarea fiecăruia dintre cei şase 
- zece participanţi la dezbatere. În timpul dezbaterii, rolul profesorului este 
doar acela de moderator, el neputând interveni nici în nuanţarea argumentelor, 
nici în evaluarea participanţilor. Timpul alocat pentru fiecare intervenţie nu 
trebuie să depăşească trei minute, cu o pauză de maximum două minute, 
pentru a permite următorului vorbitor să-şi adapteze contraargumentul la 
argumentul venit de la echipa adversă. Acest lucru va face ca dezbaterea, în 
funcţie de numărul de participanţi (trei, patru sau cinci) să dureze cel mult 
45 de minute, putându-se astfel încadra în intervalul unei ore normale de 
şcoală. 

Desfăşurarea dezbaterii 
Desfăşurarea propriu-zisă a dezbaterii este următoarea: prezentarea pri- 
mului argument (pro sau contra moțiunii) de către primul dintre vorbitori, lucru 
în grup în echipa adversă pentru pregătirea contraargumentului, expunerea 
contraargumentului, lucru în grup al primei echipe pentru pregătirea răs- 
punsului care constă în reluarea contraargumentului şi prezentarea dovezilor 
prin care acesta să poată fi combătut. Se continuă în acelaşi mod până când 
toți participanţii şi-au expus argumentele. Argumentele şi contraargumentele 
sunt rezultatul consultării din cadrul întregului grup, chiar dacă vor fi pre- 
zentate doar de câte unul dintre membri, de aceea în susținere este reco- 
mandabilă folosirea persoanei întâi plural (Noi considerăm/ susținem/ credem că...). 
Sugestii în legătură cu etapele prezentării unui argument: 
e Afirmația: Noi considerăm că.../ Noi susţinem că.../ Noi credem că... etc. 
«Motivarea: Ne bazăm această afirmaţie pe următoarele dovezi...) Argumentele 
noastre în sprijinul celor afirmate sunt... Ne susţinem afirmaţia, aducând în sprijin 
următoarele dovezi... etc. 
«Concluzia: In consecință.../ Deci.../ Drept urmare... etc. (este de preferat a fi 
reluat cel mai puternic argument dintre cele prezentate anterior). 


Sugestii în legătură cu etapele prezentării unui contraargument: 

“Identificarea argumentului/ argumentelor celeilalte echipe şi enunţarea 
contraargumentului/ contraargumentelor pentru fiecare situaţie în parte 
(Echipa afirmatoare susține/ consideră! crede că... etc.). 

«Expunerea contraargumentului parcurgând următoarele etape: afirmaţia, 
motivarea, concluzia (Noi nu suntem de acord, deoarece considerăm! susținem/ 
credem că... etc.). 


Analiza dezbaterii 

In timpul analizei arbitrii pot pune întrebări participanţilor pentru a-şi 
lămuri eventuale neclarităţi. Va urma anunţarea rezultatului şi justificarea 
acestuia. 

Se recomandă ca dezbaterea să se finalizeze printr-un referat, un proiect 
sau o sinteză, astfel încât toţi elevii să valorifice cunoştinţele dobândite. | 


Aplicaţii E 


Valoarea şi importanța romanului Ion de Liviu Rebreanu au fost scoase în 
evidență, de-a lungul timpului, în numeroase studii şi eseuri. Critici literari 
de prestigiu precum E. Lovinescu, G. Călinescu, Lucian Raicu, Nicolae Balotă, 
Nicolae Manolescu ş.a. au analizat romanul. În legătură cu personajul principal 
- Ion - criticii E. Lovinescu şi G. Călinescu au avut păreri diferite. 


vi 


1. Organizați o dezbatere în care să aduceți argumente şi contraargumente 
în legătură cu această afirmaţie: Ion e expresia instinctului de stăpânire a 
pământului, în slujba căruia pune o inteligență ascuțită... (E. Lovinescu, Istoria 
literaturii române contemporane) 

2. Organizaţi o altă dezbatere în care să aduceţi argumente şi contraargu- 
mente în legătură cu această opinie: lon nu e însă decât o brută, căreia şiretenia 
îi ține loc de deşteptăciune. (G. Călinescu, Istoria literaturii române de la 
origini până în prezent) 

[| Notă biobibliografică 


Mircea Eliade (1907 - 1986), proza- 
tor, eseist, filozof, istoric al religiilor, 
născut în Bucureşti. Studii la Liceul Spiru 
Haret din Bucureşti, apoi la Facultatea 
de Filosofie a Universităţii din Bucureşti. 
O parte a adolescenţei sale este sur- 
prinsă în scrierea cu caracter de jurnal 
literar intitulată Romanul adolescentu- 
lui miop. Un moment decisiv pentru ca- 
riera lui Mircea Eliade îl constituie 
şederea în India, pentru studii, la Uni- 
versitatea din Calcutta (1928 - 1932). 

Creaţia lui se constituie din proză 
fantastică (povestiri, nuvele, romane) — 
La ţigănci, Domnişoara Christina, 
Şarpele etc. - şi din romane, care au ca 
temă generică existența - Maitreyi, 
Nuntă în cer, Huliganii. Epicul este 
uneori convertit în confesiune ca în 
romanul Maitreyi. 

Mircea Eliade este şi autorul unor im- 
portante studii asupra istoriei religiilor 
(Istoria credințelor şi ideilor religioase) 
asupra miturilor (De la Zalmoxis la 
Genghis-Han) sau asupra simbolurilor 
sau tehnicilor yoga ori ale şamanis- 
mului. Cea mai mare parte a activităţii 
sale ştiinţifice şi literare s-a desfăşurat 
în afara graniţelor ţării. În ultimii ani ai 
vieţii a fost profesor de istoria religiilor 
la Universitatea din Chicago (SUA). 


ROMANUL 


A 


Inainte de text g 


1. Ce îţi evocă substantivul propriu India? 

2. Citeşte următorul fragment şi identifică ideile conţinute: 
Arta de tip asiat desconsideră prin urmare cu totul pe om, 
făcându-l un element neglijabil în fața cristalelor şi a animalității 
monstruoase, strivindu-l sub formele iraționale, mineralogice, 
botanice, zoologice. 

[...] Dacă trecem la arta mediteraneană, vedem că omul este 
obiectul aproape exclusiv al sculpturii, un om liniştit, ridicat la 
proporțiile divinității, perfect inteligibil. 

(G. Călinescu, Clasicism, romantism, baroc) 

3. Aicitit de curând un roman de dragoste? Prezintă succint 
subiectul. 


MAITREYI 
de Mircea Eliade 


- fragmente - 


Roman al experienţei, publicat în anul 1933, Maitreyi 
este povestea iubirii imposibile dintre englezul Allen și 
Maitreyi, o tânără bengaleză, fiica bogatului inginer Sen. 
Textul este scris sub forma unui jurnal adnotat, formulă 
narativă ce instituie o dublă convenţie în prezentarea 
întâmplărilor trăite de către naratorul-personaj, cea a ca- 
ietului în care acesta înfăţişează evenimentele convenţional 
şi oarecum „rece”, şi cea a însemnărilor intime, în care 
aceleaşi evenimente sunt consemnate imediat ce ele au avut 
loc, cel mai adesea sub imperiul unei puternice emoţii. Se 
poate constata astfel o distanţare în timp între momentul 
derulării evenimentelor (istoria propriu-zisă) şi momentul 
povestirii acestora (discursul). Neconcordanţa dintre 
istoria propriu-zisă (trecutul) şi rememorarea acesteia 
(prezentul spunerii) relativizează evenimentele şi le 
conferă o notă de evidentă subiectivitate, amplificând astfel 
caracterul problematic al experienţei trăite. Căci acele însem- 
nări anterioare caietului nu sunt altceva decât un pretext 
pentru construirea unei narațiuni ce-și propune să creeze 
impresia de autenticitate, transmițând o senzaţie puternică 
de eveniment întâmplat în realitate: Am şovăit atât în fața 
acestui caiet pentru că n-am izbutit să aflu încă ziua precisă când 
am întâlnit-o pe Maitreyi. În însemnările mele din acel an n-am 
găsit nimic. 


[Inceputul romanului Maitreyi evocă acea ambiguitate cu 
care este însoţită prezenţa inițială a Maitreyiei în existenţa lui 

[| Dicţionar literar 


Jurnalul - specie a prozei memo- 
rialistice care presupune consemnarea, 
în general cotidiană, a evenimentelor 
trăite şi a reacţiilor pe marginea 
acestora. Jurnalul se află la granița 
dintre textul ficțional şi nonficţional. 
Jurnalul literar se depărtează de 
canonul  consemnării zilnice a 
evenimentelor. El este mai degrabă o 
convenţie pentru a da glas vieţii 
interioare a personajelor. Există şi jurnal 
ştiinţific asociat unor expediţii de natură 
ştiinţifică, aşa cum există şi jurnale de 
bord care sunt texte nonficţionale, cu 
caracter administrativ 

Confesiune - mărturisire, destăi- 
nuire. Scriere literară care cuprinde 
mărturisirea unor gânduri şi sentimente 
legate de viaţa intimă a autorului. În 
proza ficțională, acestea sunt puse pe 
seama unui narator care le istoriseşte, 
de regulă, la persoana |. Se creează cu 
această ocazie o impresie de 
veridicitate, de adevăr al vieţii, de 
document real. 


Allan. Discuţia cu Harold, un prieten al lui Allan, european şi 
el, nu pare să aibă alt rezultat decât acela de a întări în 
subconştientul naratorului enigma asociată Maitreyiei.] 


I 


Am şovăit atât în fața acestui caiet, pentru că n-am izbutit să aflu 
încă ziua precisă când am întâlnit-o pe Maitreyi. În însemnările mele 
din acel an n-am găsit nimic. Numele ei apare acolo mai târziu, după 
ce am ieşit din sanatoriu şi a trebuit să mă mut în casa inginerului 
Narendra Sen, în cartierul Bhowanipore. Dar aceasta s-a întâmplat 
în 1929, iar eu întâlnisem pe Maitreyi cu cel puțin zece luni mai 
înainte. Şi dacă sufăr oarecum începând această povestire, e tocmai 
pentru că nu ştiu cum să evoc figura ei de-atunci şi nu pot retrăi 
aievea mirarea mea, nesiguranța şi turburarea celor dintâi întâlniri. 

Îmi amintesc foarte vag că, văzând-o o dată în maşină, aşteptând 
în fața lui Oxford Book Stationary - în timp ce eu şi tatăl ei, inginerul, 
alegeam cărți pentru vacantele de Crăciun — am avut o ciudată 
tresărire, urmată de un foarte surprinzător dispreț. Mi se părea urâtă 
- cu ochii ei prea mari şi prea negri, cu buzele cărnoase şi răsfrânte, 
cu sânii puternici, de fecioară bengaleză crescută prea plin, ca un fruct 
trecut în copt. Când i-am fost prezentat şi şi-a adus palmele la frunte, 
să mă salute, i-am văzut deodată brațul întreg gol — şi m-a lovit 
culoarea pielii: mată, brună, de un brun nemaiîntâlnit până atunci, 
s-ar fi spus de lut şi de ceară. Pe atunci locuiam încă în Welleslez 
Street, la Ripon Manios, şi vecinul meu de cameră era Harold Carr, 
impiegat la „Army and Navy Stores”, a cărui tovărăşie o cultivam 
pentru că avea o sumă de familii prietene în Calcutta, unde îmi 
petreceam şi eu serile şi cu ale căror fete ieşeam săptămânal la 
dancinguri. Acestui Harold încercai să-i descriu — mai mult pentru 
lămurirea mea decât a lui — brațul gol al Maitreyei şi straniul acelui 
galben întunecat atât de tulburător, atât de puțin feminin, de parcă 
ar fi fost mai mult al unei zeițe sau al unei cadre, decât al unei indiene. 

— Nu zău, Allan, cum de-ți poate plăcea ție o bengaleză? Sunt 
dezgustătoare. M-am născut aici, în India şi le cunosc mai bine decât 
tine. Sunt murdare, crede-mă. Şi apoi nu e nimic de făcut, nici 
dragoste. Fata aceea n-are să-ți întindă niciodată mâna. 

Ascultam toate acestea cu o nespusă desfătare, deşi Harold nu 
înțelesese nimic din cele ce îi spusesem eu şi credea că dacă vorbesc 
de brațul unei fete mă şi gândesc la dragoste. Dar e ciudat cât de mult 
îmi place să aud vorbindu-se de rău de cei pe care-i iubesc, sau de 
care mă simt aproape, sau care îmi sunt prieteni. Când iubesc cu 
adevărat pe cineva, îmi place să ascult lumea bârfindu-l; asta îmi 
verifică oarecum anumite procese obscure ale conştiinţei mele — pe 
care nu le pricep şi de care nu-mi place să-mi aduc aminte. S-ar spune 
că paralel cu pasiunea sau interesul meu sincer faţă de cineva creşte 
şi o pasiune vrăjmaşă, care cere suprimarea, alterarea, detronarea celei 
dintâi. Nu ştiu. Dar surprinzându-mă plăcut impresionat de critica 

idioată pe care Harold — prost şi fanatic ca orice eurasian — o făcea 
femeilor bengaleze, mi-am dat îndată seama că ceva mai adânc leagă 
încă amintirea Maitreyiei de gândurile şi dorurile mele. Lucrul acesta 
m-a amuzat şi m-a turburat totdeodată. Am trecut în odaia mea, 
încercând automat să-mi desfund pipa. Nu ştiu ce-am mai făcut după 
aceea, pentru că întâmplarea nu se află în jurnalul meu de-atunci 
şi nu mi-am adus aminte de ea decât cu prilejul coroniței de iasomie, 
a cărei poveste am s-o scriu eu mai departe, în acest caiet. 


Explorarea textului F 


Am şovăit în faţa acestui caiet... 

1. Identifică personajele prezente în fragmentul dat şi 
stabileşte statutul lor profesional, social etc. Ce tip de 
portrete (fizic, moral, psihologic) se realizează pentru fiecare 
personaj în parte? Motivează-ţi afirmaţia cu extrase din text. 

2. Care este atitudinea lui Allan față de lumea indiană. 
Identifică în text fragmente care te-ar putea ajuta în 
lămurirea cerinței. 

3. Selectează secvențele în care este realizat portretul fizic al 
Maitreyiei. Ce impresie îi face lui Allen, în momentul în care 
o zăreşte așteptând în mașină, în față la Oxford Book Stationary? 

4. Explică atitudinea lui Harold cu privire la interesul lui 
Allan pentru o indiancă. 

5. Exprimă-ţi opinia cu privire la următoarea afirmaţie a 
personajului-narator: S-ar spune că paralel cu pasiunea sau 
interesul meu sincer față de cineva creşte şi o pasiune vrăjmaşă, 
care cere suprimarea, alterarea, detronarea celei dintâi. 

6. Ce rol joacă memoria în povestirea de față? Ai în vedere 
ultimul enunţ al textului. 


[Allan este trimis să lucreze la Assam, o localitate depărtată de 
Calcutta, şi acolo, după câteva luni se îmbolnăveşte de malarie. Adus 
la Calcutta pentru tratament, el este vizitat de către Maitreyi şi 
Narendra Sen, tatăl acesteia, care-i propune să locuiască în casa 
familiei sale.] 


V 


Aş vrea să mărturisesc de la început şi răspicat că niciodată nu 
m-am gândit la dragoste în cele dintâi luni petrecute în tovărăşia 
Maitreyiei. Mă ispitea mai mult faptul ei, ceea ce era sigilat şi fascinant 
în viața ei. Dacă mă gândeam adesea la Maitreyi, dacă în jurnalul 
meu se găsesc notate o seamă din cuvintele şi întâmplările ei, dacă, 
mai ales, mă turbura şi mă neliniştea, aceasta se datora straniului 
şi neînțelesului din ochii, din răspunsurile, din râsul ei. Este adevărat 
că spre fata aceasta mă simțeam atras. Nu ştiu ce farmec şi ce chemare 
aveau până şi paşii ei. Dar aş minți dacă n-aş spune că întreaga mea 
viață din Bhowanipore — nu numai fata — mi se părea miraculoasă 
şi ireală. Intrasem atât de repede şi fără rezervă într-o casă în care 
totul mi se părea neînțeles şi dubios, încât mă deşteptam câteodată 
din acest vis indian, mă întorceam cu gândul la viața mea, la viața 
noastră şi-mi venea să zâmbesc. Ceva se schimbase, desigur. Nu mă 

Rabindranath Tagore (1861-1941), 
filozof, poet, pictor, laureat al premiului 
Nobel, în 1913. 

vaishnave - sectă devotată lui 
Vishnu (Protectorul lumii), divinitate 
aparținând trinităţii hinduse primor- 
diale, alături de Brahma (Creatorul 
lumii) și Shiva (Distrugătorul lumii). 
opţiunea 

Chaitanya (1486-1533), fondator al 
secei vaishnave şi autor de poeme în 
bengaleză. 


mai interesa aproape nimic din vechea mea lume, nu mai vedeam pe 
nimeni în afară de musafirii familiei Sen şi începusem aproape să- 
mi schimb chiar lecturile. Încetul cu încetul, interesul meu pentru 
fizica matematică a scăzut, am început să citesc romane şi politică, 
apoi tot mai multă istorie. 


Explorarea textului i 


Mă ispitea mai mult faptul ei, ceea ce era sigilat şi fascinant în viaţa ei 

1. Substantivul „fapt” este aici sinonim cu „existenţa” 
Maitreyiei, cu semnificația prezenţei ei în viaţa lui Allan. În 
fond, ce „descoperă” europeanul î în momentul în care o 
cunoaște pe Maitreyi? Ai în vedere și referirea acestuia la 
„visul indian” şi la comparaţia cu viaţa lui de până atunci. 

2. Care crezi că ar putea fi motivul schimbării felului de viață 
al lui Allen? 


VIII 


Ziua aceea are o mare însemnătate în povestirea de față. 
Transcriu din jurnal. „Am găsit-o abătută, aproape plângând. l-am 
spus că am venit pentru că m-a chemat, şi aceasta a surprins-o. Ne-am 
despărțit apoi, pentru cinci minute, ca să sfârşesc scrisoarea. Când m-am 
întors, dormea pe canapeaua din fața mesei. 

Am deşteptat-o. A tresărit; ochii îi erau măriți. Am început s-o 
privesc țintă; ea îmi sorbea privirile, ochi în ochi, întrebându-mă la 
răstimpuri, şoptit: „„Ce?” Apoi n-a mai fost în stare să vorbească, nici 
eu n-am mai putut s-o întreb, ci ne priveam fix, fermecați, stăpâniți 
de acelaşi fluid supranatural de dulce, incapabili să ne împotrivim, 
să ne scuturăm de farmec, deşteptându-ne. Mi-e greu să descriu emoția. 
O fericire calmă şi în acelaşi timp violentă, în fața căreia sufletul nu 
opunea nici o rezistență; o beatitudine a simțurilor care depăşea 
senzualitatea, ca şi cum ar fi participat la o fericire cerească, la o stare 
de har. La început, starea se susținea numai prin priviri. Apoi am 
început să ne atingem mâinile, fără a ne despărți, totuşi, ochii. Strângeri 
barbare, mângâieri de devoțiune. (Notă: Citisem recent despre dragostea 
mistică a lui Chaitanya, şi de aceea îmi exprimam experimentările mele 
în termeni mistici.) Au urmat, firesc, sărutările pe mâini. Era atât de 
pierdută, îşi muşca atât de pătimaş (şi totuşi cast) buzele, încât aş fi 
putut-o săruta pe buze, aş fi putut face tot. M-am reținut cu multă 
greutate. Situaţia era de-a dreptul riscantă. Puteam fi văzuți de oricine 
cobora scările. Ea este de o emotivitate mistică. (Notă: În jurnalul meu 
de atunci, influențat de anumit lecturi vaishnave, întrebuințam foarte 
des termenul de „mistic“. De altfel comentariul acestei întâmplări, 
aşa cum îl găsesc într-un caiet rătăcit, este străbătut de la un capăt 
la altul de „experiența mistică”. Eram ridicol.) Am întrebat-o, încă o 
dată, de ce nu putem fi, noi doi, uniţi. S-a cutremurat. Ca s-o încerc 
i-am cerut să recite de două ori acea mantră pe care a învățat-o Tagore 
ca să se apere de primejdiile contra purității. Totuşi, după ce le-a repetat, 
farmecul stăruia. Cu aceasta i-am dovedit, căci credeam şi eu, că 
experiența noastră nu-şi are rădăcini sexuale, ci e dragoste, deşi 
manifestată în sincerități carnale. Am simţit şi verificat această minune 

monolog narativ - forma narativă 
pe care o ia romanul lui Mircea Eliade 
este apropiată de formula „literaturii 
autenticităţii”, promovate de Camil 
Petrescu în proza sa, termenul de 
autenticitate fiind asociat cu ideea de 
experienţă personală pe care trebuie 
s-o transmită literatura. Pentru a con- 
vinge că romanele sunt expresia unor 
experiențe reale, personale, autorul 
recurge la forma monologului narativ 
și al scrierii la persoana întâi, naratorul, 
în cazul de faţă Allan, devenind astfel 
personaj al propriului său roman. 


mantră, s.f. - formulă rituală sonoră 
dată de maestru discipolului în religiile 
hinduită şi budistă. Ea are rol în 
direcționarea energiei celui care o ros- 
teşte. Este, în esenţă, expresia puterii 
tainice de comuniune cu cosmosul. 


ROMANUL 


umană: contactul cu suprafirescul, prin atingere, prin ochi, prin carne. 
Experienţa a durat două ceasuri, istovindu-ne. O puteam relua de câte 
ori ne fixam privirile în ochii celuilalt. 


Explorarea textului [] 


Dubla narațiune 

1. Trimiterile la „caietul” în care Allen a notat evenimentele 
particularizează „situaţia de comunicare” specifică din 
aceste secvenţe. De fapt, există două „contexte” prin care 
se manifestă: pe de-o parte sunt evenimentele pe care Allan 
le consemnează în jurnal în momentul în care acestea au 
loc (Iranscriu din jurnal, notează el), pe de altă parte 
evenimentele sunt narate din perspectiva trecerii timpului, 
de către cel care a încheiat „experienţa indiană” (Notă: In 
jurnalul meu de atunci..., [...] Eram ridicol.), iar cele două 
„realităţi” nu se suprapun niciodată. Ce efecte are asupra 
cititorului o asemenea tehnică? 

2. Identifică „vocile” narative din fragmentele de mai sus şi 
relaţiile dintre ele şi personaje, potrivit următoarei scheme: 
Allan care-şi face însemnări zilnice — Maitreyi; Allan care 
consemnează în caiet — Maitreyi. Explică în ce constă 
particularitatea alcătuirii discursului narativ. 

3. Numeşte modurile de expunere prezente în secvența dată 
şi motivează predominarea unuia dintre acestea. În formu- 
larea răspunsului, ai în vedere şi termenul de monolog narativ. 


Un timp al trăirii 

1. In romanele cu caracter confesiv precum Maitreyi, indicii 
temporali, cu excepţia celor din incipit nu sunt foarte 
importanţi, esenţial fiind ceea ce am putea numi un „timpul 
trăirilor interioare”, un timp psihologic. Discutaţi ce 
semnificaţie ar putea avea în text sintagme precum jurnalul 
meu de atunci, citisem recent, ziua aceea etc. 

2. Cei doi îndrăgostiţi trăiesc clipe de adevărat extaz, o stare 
aproape mistică. Am simţit şi verificat această minune uma- 
nă: contactul cu suprafirescul, prin atingere, prin ochi, prin carne. 
Compară modul în care este descrisă experienţa iubirii în 
paginile jurnalului de „atunci” cu intervenţiile și comen- 
tariile de „acum” ale lui Allen. Care crezi că este motivul 
schimbării? 

3. Ce înţelege Allan prin „experienţă mistică”? De ce crezi că 
simte nevoia, în comentariul său din paranteză, să se 
delimiteze de acele însemnări, afirmând tranșant: eram 
ridicol? 


X 


Au început de atunci altfel de zile. Despre fiecare din ele aş putea 
scrie un caiet întreg, într-atât erau de bogate şi într-atât au rămas 
de proaspete în amintirea mea. Ne aflam pe la începutul lui august, 
în vacanță. Rămâneam aproape tot timpul împreună, eu retrăgân- 
du-mă în odaia mea numai ca să mă schimb, să scriu în jurnal şi să 

când lucra la Maitreyi 

Bachelor of Arts — titlu de absolvire dat 
unei persoane care a făcut studii în 
domeniul ştiinţelor sociale şi umaniste. 
brahman - persoană aparținând 
castei brahmanilor, una dintre cele 
patru caste din India. 

pandit - titlul dat învăţaţilor brah- 
mani din India. 

Sakuntala - dramă în limba sanscrită 
al cărei autor este poetul indian Kali- 
dassa. 


dorm. Restul timpului învățam împreună, căci Maitreyi se pregătea 
în particular pentru Bachelor of Arts, şi eu o ajutam. Ceasurile noastre 
de atunci, ascultând comentariile Shakuntalei, unul lângă altul, pe 
covor, nepricepând un singur cuvânt din textul sanscrit, dar şezând 
alături de Maitreyi, pentru că îi puteam strânge pe furiş mâinile, o 
puteam săruta pe păr, o puteam privi şi necăji, în timp ce profesorul, 
un pandit miop, îi corectă traducerea sau răspunsurile la chestionarul 
gramatical. Cum îmi interpreta ea pe Kalidassa şi cum găsea în fiecare 
vers un amănunt din dragostea noastră tăinuită... Ajunsese să-mi 
placă numai ce îi plăcea şi ei; muzica, poezia, literatura bengaleză. 
Mă străduiam să descifrez poeziile vaishnave, citeam emoționat 
traducerea Shakuntalei, şi nimic din cele ce mă interesau odinioară 
nu mai îmi reținea acum atenția. Priveam rafturile cu cărțile de fizică 
fără niciun fior. Uitasem tot în afară de munca mea (pe care o sfârşeam 
în silă, aşteptând să mă întorc mai curând acasă) şi de Maitreyi. 

Câteva zile după mărturisirea noastră veni să-mi spună că mi-a 
ascuns ceva. Eram atât de infatuat de siguranța dragostei Maitreyiei 
şi de voluptatea care mă cuprindea întotdeauna în apropierea ei, încât 
o luai îndată în braţe şi începui s-o sărut. 

— Trebuie să mă asculți, repetă ea. Trebuie să ştii tot. Tu ai mai 
iubit vreodată aşa, ca acuma? 

— Niciodată, răspunsei repede, fără să ştiu dacă mint sau exagerez 
numai. 

(De altfel, ce erau acele dragoste efemere şi senzuale din tinerețea 
mea, alături de patima asta nouă, care mă făcea să uit tot şi să mă 
mulez după sufletul şi vrerile Maitreyei?) 

— Nici eu, mărturisi Maitreyi. Dar alte iubiri am mai avut. Să ți 
le spun? 

— Cum vrei. 

— Am iubit întâi un pom, din aceia pe care noi îi numim „şapte 
frunze”, se pregăti ea să povestească. 

Incepui să râd şi o mângâiai protector, ridicol. 

— Asta nu e dragoste, scumpa mea. 

— Ba da, e dragoste. Şi Chabu iubeşte acum pomul ei; dar al meu 
era mare, căci şedeam pe atunci în Alipore, şi acolo erau arbori mulți 
şi voinici, şi eu m-am îndrăgostit de unul înalt şi mândru, dar atât 
de gingaş, atât de mângâietor... Nu mă mai puteam despărți de el. Stam 
ziua întreagă îmbrățişați, îi vorbeam, ne sărutam, plângeam. li făceam 
versuri fără să le scriu, i le spuneam numai lui; cine altul m-ar fi 
înțeles? Şi când mă mângâia el, cu frunzele pe obraz, simțeam o fericire 
atât de dulce, încât îmi pierdeam răsuflarea. Mă rezemam de trunchiului, 
ca să nu cad. Fugeam noaptea din odaie, goală, şi mă urcam în pomul 
meu; nu puteam dormi singură. Plângeam, sus, între frunze, până 
ce se apropia ziua şi începeam să tremur. Odată era să mă prindă mama 
şi am tras o spaimă, că am rămas multe zile în pat. De atunci m-am 
îmbolnăvit eu de inimă. Şi nu puteam sta în pat dacă nu mi se aduceau 
în fiecare zi ramuri proaspete din pomul meu cu „şapte frunze”... 

O ascultam cum se ascultă o poveste, dar în acelaşi timp simțeam 
cum se depărtează de mine. Cât de complicat îi era sufletul! Inţelegeam 
încă o dată că simpli, naivi şi clari suntem numai noi, civilizații. Că 
oamenii aceştia pe care îi iubeam atât de mult, încât aş fi voit să ajung 
unul din ei, ascund fiecare o istorie şi o mitologie peste puțință de 

străbătut, că ei sunt stufoşi şi adânci, complicați şi neînţeleşi. Mă 
dureau cele ce spunea Maitreyi. Mă dureau cu atât mai mult cu cât 
o simțeam în stare să iubească totul cu aceeaşi pasiune, în timp ce 
eu voiam să mă iubească veşnic numai pe mine. 


XI 


Maitreyi continuă, totuşi, cu o simplitate care începu să mă 
cucerească. Vorbea apei. Vorbea cerului cu stele, pădurii, pământului. 
Işi sprijini bine în iarbă pumnii purtând inelul şi făgădui: 

— Mă leg pe tine, pământule, că eu voi fi a lui Allan, şi a nimănui 
altuia. Voi creşte din el ca iarba din tine. Şi cum aştepţi tu ploaia, 
aşa îi voi aştepta eu venirea, şi cum îți sunt ție razele, aşa va fi trupul 
lui mie. Mă leg în fața ta că unirea noastră va rodi, căci mi-e drag cu 
voia mea, şi tot răul, dacă va fi, să nu cadă asupra lui, ci asupră-mi, căci 
eu l-am ales. Tu mă auzi, mamă pământ, tu nu mă minţi, maica mea. 
Dacă mă simţi aproape, cum te simt eu acum, şi cu mâna şi cu inelul, 
întăreşte-mă să-l iubesc todeauna, bucurie necunoscută lui să-i aduc, 
viață de rod şi de joc să-i dau. Să fie viața noastră ca bucuria ierburilor 
ce cresc din tine. Să fie îmbrățişarea noastră ca cea dintâi zi a 
monsoon-ului. Ploaie să fie sărutul nostru. Şi cum tu niciodată nu 
oboseşti, maica mea, tot astfel să nu obosească inima mea în dragostea 
pentru Allan, pe care cerul l-a născut departe, şi tu, maică, mi l-ai 
adus aproape. 

O ascultam tot mai fascinat, până ce nu i-am mai putut înțelege 
cuvintele. Vorbea o bengaleză de prunc, simplificată, aproape cifrată. 
Auzeam sunetele, ghiceam pe ici, pe colo câte un cuvânt, dar îmi scăpa 
tâlcul acestei incantații. Când a tăcut, parcă mi-era teamă s-o ating, 
într-atât mi se părea de fermecată, de inaccesibilă. A vorbit tot ea întâi. 
(Rămăsesem cu o mână pe genunchi şi cu cealaltă apăsată palmă pe 
pământ, parcă mă legasem şi eu, printr-o magie a gestului.) 

— Acum nu ne mai desparte nimeni, Allan. Acum sunt a ta, cu 
desăvârşire a ta... 


Explorarea textului F] 


Au început de atunci altfel de zile. 

1. Capitolele X şi XI surprind scene ale istoriei iubirii dintre 
Allan şi Maitreyi. Iubirea adevărată presupune o acomo- 
dare a cuplului. Allan începe să fie interesat de ceea ce 
iubeşte Maitreyi, muzica, poezia, literatura, chiar dacă avea 
dificultăți în întelegerea limbii bengaleze. Astfel, iubirea 
lor este mediată de lecturile din Sakuntala, în care cei doi 
descoperă asemănări cu dragostea lor tăinuită. Identifică 
secvențe care să ilustreze această mărturisire a îndrăgos- 
titului din acele momente. 

2. Exprimă-ți opinia despre următorul comentariu al perso- 
najului-narator: Eram atât de infatuat de siguranța dragostei 
Maitreyiei. Ai în vedere şi faptul că acesta nu este plasat între 
paranteze, aşadar aparține momentului derulării eveni- 
mentelor, al „istoriei propriu-zise” și nu al celui ulterior, 
al „povestirii”. 

lubirea ca mister cosmic 

1. Jurământul de logodnă al Mitreyiei este construit pe baza 
unor corespondențe metaforice de genul: mamă pământ — 
maica mea. Extrage alte asemenea corespondențe şi explică- 
le, având în vedere şi următoarea semnificație sim- 
bolistică a unora dintre cuvintele folosite de Maitreyi, 
precum: Pământul (principiu universal, pasiv, care se opune 
cerului) — Ploaia (simbol al influențelor cereşti ce se exercită 
asupra pământului). 

2. Iubirea Maitreyiei, ce trăieşte într-o lume în care totul e încă 
viu şi formează o unitate (Am iubit întâi un pom, din aceia 
pe care noi îi numim „şapte frunze” este o referire ce are în 
vedere ideea de comuniune cu universul, concentrată în 
existența acestui copac care, conform simbolisticii cifrei 
şapte, este copacul cosmic.) nu poate fi înţeleasă de Allan 
care aparţine unei culturi profund depărtate de natură. 
Discutaţi problema relaţiei cu natura a celor două lumi, 
reprezentate de Allan şi Maitreyi. Notaţi ideile care apar 
şi prezentaţi apoi o concluzie asupra discuţiilor. 

3. Explică următoarea construcție: viață de rod şi de joc să-i dau. 

4. Comentează semnificația jurământului Maitreyiei. 


[Ultimele capitolele ale romanului (XIV şi XV) prezintă lunile 
petrecute de Allan în Himalaya, într-un bungalov, ca o urmare nefirească 
la dragostea şi despărțirea de Maitreyi, şi, apoi, reîntoarcerea în lumea 
obişnuită. Personajul-narator suprinde izolarea şi sentimentul de 
singurătate pe care le trăieşte în acele luni de recluziune, urmărit în 
continuare de imaginea iubirii pierdute ca şi de gustul amar pe care 
i-l lasă aventura cu evreica finlandeză Jenia, cea care venise aici în 
căutarea absolutului.] 


XIV 


S-ar părea că cele ce am scris în ultimele pagini nu mai interesează 
povestea Maitreyei. Şi totuşi nu e decât o continuare a ei. La Maitreyi 
m-am gândit îmbrățişând acel trup bălan şi robust de evreică fin- 
landeză; pe Maitreyi o căutam în sărutare, de ea voiam să mă dezbar, 
pe ea voiam s-o uit. O căutam şi o izgoneam. Cerşeam un singur 
amănunt care să mi-o amintească; şi în acelaşi timp ştiam că m-ar 
fi zguduit şi m-ar fi dezgustat să-l aflu, undeva, de-a lungul trupului 
ăstuia alb peste care dragostea trecuse fără să se oprească. 

...Voiam s-o uit cu adevărat, sau voiam să-mi dovedesc că numai pe 
ea am iubit-o şi că orice altă dragoste ar fi fost zadarnică? Nu ştiam dacă 
este o simplă verificare sau cea dintâi fugă, cea dintâi haltă în noroi. Nu-mi 
venea a crede că s-ar putea uita vreodată asemenea lucruri. Nu puteam 
crede că sunt şi eu asemenea celorlalți mii de muritori nefericiti, care iubesc, 
şi uită, şi mor fără să socotească nimic etern, nimic definitiv. Numai cu 
câteva săptămâni mai înainte mă simțeam atât de legat şi atât de sigur 
în iubirea mea pentru Maitreyi. Să fie, oare, viața toată o asemenea farsă?... 

Imi puneam astfel de întrebări stupide pentru că-mi era teamă să 
constat imensa tărie a dragostei pentru Maitreyi. [...] 

... Am condus-o, luni, până la pârâul ce străbate pădurea cu pini. 
De ce mi-a scos-o Dumnezeu înainte? Jenia Isaac, ne vom mai întâlni 
noi vreodată? 


ROMANUL 


Modulul 2 


Am rămas iarăşi singur; dezgustat, năuc, încercând să înțeleg ce 
are să se întâmple cu mine, încercând să mă întorc iar în dulcele meu 
somn alături de Maitreyi. Nu voi izbuti niciodată să scriu tot ce mi-a trecut 
atunci prin minte, în lungile săptămâni ce au urmat plecării Jeniei. Imi amintesc 
vag de insomniile mele, de zădărnicia zilelor. 

Şi parcă totul a trecut într-o singură clipă, deşteptându-mă o dată 
cu dimineața ceva mai devreme, privind surprins soarele drept în față, 
lumina, verdeața. Scăpasem de ceva greu, de ceva ucigător. Imi venea 
să cânt, să alerg. Nu ştiu cum s-a întâmplat aceasta. Se coborâse ceva 
în mine, mă năpădise ceva. 

Şi atunci m-am întors. 


XV 


...Mă întâlnesc cu J..., nepotul doamnei Sen, venit aici pentru 
un angajament la o mare tipografie. Bucurie, îmbrățisări, amintiri. 
E cel dintâi cunoscut pe care-l văd în Singapore. Il invit la masă, şi 
după a treia țigară îmi spune, privindu-mă în ochi, serios: 

— Allan, ştii că Maitreyi te-a iubit foarte mult? A aflat toată lumea 
de dragostea aceasta... 

Eu încerc să-l opresc, căci dacă îmi place să întâlnesc câteodată 
oameni din acele locuri, apoi mi-e peste putință să-i aud compă- 
timindu-mă sau comentând dragostea noastră. Ştiu acum că s-au aflat 
multe. Dar la ce bun dacă s-au aflat? 

— Nu, nu, stărui el, am să-ți spun lucruri triste. 

— Nu cumva a murit? mă înspăimântai eu. (Deşi nu puteam crede 
în moartea ei, căci ştiu că am să simt ceasul acela, dacă se va întâmpa 
ca Maitreyi să moară înainte de mine.) 

— Ar fi fost mai bine să moară, adaugă ]..., superstițios. Dar a 
făcut un lucru netrebnic. S-a dat vânzătorului de fructe... 

Imi venea să urlu, să râd. Simţeam că dacă nu mă apuc bine de masă, 
îmi pierd cunoştinţa. ]...observă schimbarea mea şi mă consolează. 

— A fost o lovitură grea pentru noi toți. Maica e aproape nebună 
de durere. Maitreyi a plecat la Midnapur, să nască, chipurile în taină, 
dar toată lumea a aflat. Au încercat să cumpere pe nemernicul acela, 
dar acum sunt în proces. 

Il întreb dacă au dat-o afară pe Maitreyi. 

— Sen nu vrea sub nici un chip s-o gonească. A spus că mai bine 
o omoară cu mâna lui decât s-o dea afară. Vor s-o facă poate filosoafă, 
mai ştiu eu ce...Cine are s-o mai ia? Şi, totuşi, nu vor s-o gonească. 
Matreyi ţipă într-una: „De ce nu mă dați la câini? De ce nu mă 
aruncați în stradă?!” Eu cred că a înnebunit. Altminteri cine ar fi 
făcut una ca asta?... 

Sunt ceasuri de când mă gândesc. Şi nu pot face nimic. Să 
telegrafiez lui Sen? Să scriu Maitreyiei? 

Simt că a făcut-o asta pentru mine. Dacă aş fi citit scrisorile aduse 
de Khokha. .. Poate plănuise ea ceva. Sunt foarte turbure, acum, foarte 
turbure. Şi vreau totuşi să scriu aici tot, tot. 

... Şi dacă n-ar fi decât o păcăleală a dragostei mele? De ce să cred? 
De unde ştiu? Aş vrea să privesc ochii Maitreyiei. 


lanuarie-februarie 1933 m 

Explorarea textului H 


S-ar părea că cele ce am scris în ultimele pagini 
nu mai interesează povestea Maitreyei... 


1. 


Fragmentul din capitolul XIV este o pagină de analiză a 
trăirilor lui Allan în încercarea de a-şi înțelege mai bine 
iubirea pentru Maitreyi. Semnificativ este enunţul cu pri- 
vire la imaginea acesteia: O căutam şi o izgoneam. Extrage 
şi alte fragmente care exprimă, uneori contradictoriu, in- 
terogativ, starea lui Allan în aceste luni în care el pare a 
fugi de intensitatea unei iubiri fără egal. 

Ultimul paragraf al fragmentului reprodus din capitolul 
XIV indică, odată cu plecarea Jeniei, o schimbare bruscă a 
atitudinii lui Allan, un fel limpezire a conştiinţei: Scăpasem 
de ceva greu, de ceva ucigător. Imi venea să cânt, să alerg. Nu 
ştiu cum s-a întâmplat aceasta. Se coborâse ceva în mine, mă 
năpădise ceva. Care crezi că este motivul acestei schmbări? 
In formularea răspunsului, reciteşte comentariile lui Allan 
cu privire la aventura lui cu Jenia. 

Finalul acestui capitol este alcătuit dintr-o singură pro- 
poziţie: Şi atunci m-am întors. Explică-i sensul. 

Rezumă informaţiile pe care i le dă lui Allan nepotul 
doamnei Sen. Găsiţi, prin discuţii între voi, explicaţii/ 
motivații pentru cele întâmplate. 

Comentează atitudinea lui Allan din finalul romanului. 
Finalul romanului lăsă neexplicată până la capăt drama 
acestei iubiri. Propune o interpretare pentru următoarei 
secvenţe: ...Şi dacă n-ar fi decât o păcăleală a dragostei mele? 
De ce să cred? De unde ştiu? Aş vrea să privesc ochii Maitreyiei. 


Evaluare curentă. Aplicaţii F 


1. 


Scrie un eseu liber de 25-30 de rânduri despre Allan, aşa 
cum îți apare el în fragmentele din capitolele XIV şi XV, 
aducând argumente că este un personaj modern, inte- 
rogativ şi problematic. 

Comentează într-un text circa o pagină problematica acestui 
roman. 


Dincolo de text E 


1. 


2. 


Citeşte romanul de dragoste Domnişoara Christina de 
Mircea Eliade. Reflectează asupra ipostazelor iubirii din 
cele două romane, Maitreyi şi Domnişoara Christina. 
Sacru şi profan sunt doi termeni ai unei opoziții prin care 
se defineşte condiţia omului în lume. A trăi în „profan” 
însemnă practic a nu da o semnificaţie înaltă existenţei. 
Pentru a afla mai mult despre această idee, merită să citeşte 
eseul lui Mircea Eliade, intitulat Sacru şi profan. 


Modulul 2 ROMANUL 


Limbă ŞI comunicare 


| SCRIEREA ŞI PRONUNȚAREA NUMELOR PROPRII 


e Toate substantivele proprii se scriu cu iniţială majusculă. Substantivele 
compuse cu termenii sudaţi (contopiţi) se scriu la iniţială cu majusculă ca şi 
substantivele cu structură lexicală simplă: Câmpulung, Sânmartin. 

e Numele proprii de persoane (inclusiv cele date personajelor din operele 
literare) se scriu cu inițială majusculă la toți termenii, cu excepţia cuvintelor 
ajutătoare: Liviu Rebreanu, Mihai Viteazul, Ştefan cel Mare, Richard Inimă de Leu, 
Ali-Paşa, Albă ca Zăpada, Făt-Frumos, Statu-Palmă-Barbă-Cot, Strâmbă-Lemne etc. 

e Se scriu cu majusculă numele proprii mitologice şi religioase: Minerva, 
Jupiter, Hercule, Buda, Hristos, Allah, Mahomed, Dumnezeu, lehova etc. 

e Se scriu cu mujusculă numele aştrilor şi constelaţiilor: Marte, Jupiter, 
Saturn, Casiopeea etc. Se scriu la fel: Pământul, Luna, Soarele când sunt 
considerate nume proprii de aştri. 

e Se scriu cu majusculă, la toți termenii, denumirile geografice: Poiana Țapului, 
Târgul Frumos, Târgu-Jiu, Someşul Mic, Târnava Mare, Carpaţii Orientali, La Om etc. 

e Indiferent de limba din care provin, toponimele străine (nume proprii 
de oraş, de apă, de munţi etc.) cunoscute de mai multă vreme la noi s-au 
adaptat fonetic, morfologic şi ortografic şi se scriu după tradiţie: Florența 
(Firenze), Londra (London), Lisabona (Lisboa), Marsilia (Marseille), Praga (Praha), 
Viena (Wien), Loara (Loire), Sena (Seine) etc. 

Toponimele străine neadaptate se scriu etimologic, cu ortografia limbilor 
respective: Bordeaux, Bruxelles, Miinchen, New York. 

e Tradiţia grafică menţine neregularități în prezentarea structurii fonolo- 
gice şi morfologice a unor toponime, unificarea scrierii acestora putându-se 
realiza prin consultarea indicaţiilor normative ale DOOM. De ex.: Izvoru 
Mureşului faţă de Izvorul Oltului (în Harghita). 

e Uneori, antroponimele româneşti se scriu în conformitate cu dorința 
purtătorilor acestor nume, chiar dacă acest fapt este în contradicție cu normele 
actuale ale limbii. De ex.: Vasile Alecsandri, George Topîrceanu. 

e Antroponimele străine se scriu respectându-se ortografia limbilor din care 
provin şi se pronunţă la fel. De ex.: Racine — pronunţat [rasin], Shakespeare — 
pronunţat [şecspir]. 


Aplicaţii E 


1. Pronunţă corect următoarele toponime; identifică locul lor pe harta Eu- 
ropei şi numeşte țara în care se află: 

Cortina d'Ampezzo, Düsseldorf, Graz, Le Havre, Mallorca, Nantes, Rouen, 
Salzburg, Sevilla, Stockholm, Toulouse, Zürich. 

2. Rescrie corect (utilizând dicționarul) următoarele antroponime româneşti: 

Vasile Alexandri, Bogdan Petriceicu Haşdeu, Mihail Cogălniceanu, Constantin 
Negrutți, Teodor Paladi, Anton Pan, Ion Pilat, Al. Filipide, C.A. Roseti, Alecu Ruso, 
Nicolae Ionita. 

3. Pronunţă corect următoarele nume de personalităţi ale culturii universale: 
Baudelaire, Boileau, Byron, Cervantes, Chopin, Corneille, Delacroix, Descartes, 
Dürer, Flaubert, Goethe, Hugo, Kepler, La Bruyere, Maupassant, Mickiewicz, memm 
Moliere, Mozart, Murillo, Nietzsche, Pasteur, Poe, Rabelais, Rousseau. 107 


“i 


108 


Recenzia 


[| Notă biobibliografică 


Pompiliu Constantinescu (1901 - 
1946), critic literar. A fost profesor la mai 
multe şcoli, între care şi Colegiul „Sf. 
Sava” din Bucureşti. Colaborează la 
unele dintre revistele perioadei inter- 
belice: Sburătorul, Revista Fundațiilor 
Regale, Vremea, Kalende, la ultima fiind 
chiar unul dintre fondatori. 

Este autorul unor volume precum: 
Opere şi autori - 1928, Tudor Arghezi 
(monografie critică) - 1940. 

Fără a avea un program evident al 
formulării judecăților de valoare, criticul 
se remarcă în surprinderea peisajului 
literar al vremii prin echilibru între en- 
tuziasm şi luciditate, între reflecţie şi 
admiraţie. (Aurel Sasu) 


Recenzia lui Pompiliu Constantinescu 
despre romanul Maitreyi de Mircea 
Eliade a fost publicată în revista 
Vremea, an VI, nr. 288, 21 mai 1933. 


Recenzia 


A 


Inainte de text | 


1. Discutaţi între voi şi numiţi două titluri de reviste literare 
care apar în acest moment. Precizaţi localitatea în care 
acestea apar şi, eventual, cine sunt redactorii acestor reviste. 

2. Indicați ce tipuri de texte se publică în asemenea reviste. 

3. Ce credeţi că înseamnă sintagma a recenza o carte? 

4. Alege tipul de cronică pe care ai dori să o citeşti şi 
motivează-ți opțiunea: 

e cronică literară; 

e cronică sportivă; 

e cronică dramatică; 
e cronică de film; 

e cronică muzicală; 
e cronică plastică. 


MIRCEA ELIADE: MAITREYI (ROMAN) 
de Pompiliu Constantinescu 


Primul roman al d-lui Mircea Eliade, Isabel şi apele Diavo- 
lului, a fost un compendiu de ideologie, alternat de un febril jurnal 
intim; de o netăgăduită fervoare spirituală, ne-a făcut însă impresia 
unei galere supraîncărcate şi vădit învălmăşite în variatele 
materiale ce conținea. 

Ne-am exprimat, cu prilejul celei dintâi opere a d-sale, nedu- 
merirea față de romancieri, deşi am insistat asupra problematicei 
dezbătute. Îi lipsea d-lui Eliade o necesară solubilitate în rațiune şi 
organizarea internă care implică arta romanului. Poate în rezervele 
noastre se ascundea şi o intimă convingere în deficienta unei orga- 
nice aplicații pentru evocarea epică. Timpul ne-a dezmințit reve- 
lator, căci Maitreyi este una din acele cărți cu destin de miracol în 
cariera unui scriitor şi chiar a unei generații. Se va cita romanul 
d-lui Eliade, în istoria noastră literară, ca un moment de graţie al 
autorului, viitorul rezervând operii o situație analoagă cu Manon 
Lescaut, cu Paul et Virginie sau cu acea încântătoare poveste de 
iubire a Evului Mediu, Le roman de Tristan et Iseult. Tragicul 
episod din Maitreyi participă la ardența pasională şi la aureola de 
mit a romanticilor, care au evocat profunda deznădejde şi iluminata 
poezie a celui mai devastator sentiment uman. 

Printr-o uşoară deviaţie de la simplitatea înaltă a narațiunii 
febrile sub care este scris Maitreyi, d. Mircea Eliade s-a folosit de 
procedeul jurnalului intim numai cu intermitență; cu precădere în 


Modulul 2 


E Dicționar cultural 


Manon Lescaut - capodoperă a 
romanului francez, scrisă de abatele 
Antoine-François Prévost (1697-1763) 
şi publicată în anul 1731. 

Romanul prezintă iubirea cava- 
lerului Des Grieux pentru Manon, 
femeie uşoară, de condiție modestă, 
dar de o frumusețe fermecătoare. 
Această pasiune îi va răscoli întreaga 
viață, cu toate că Manon se va dovedi 
nedemnă de dragostea lui. Deşi este 
înşelat, Des Grieux nu se poate des- 
părți de fată, iar când Manon este 
deportată în America, alături de alte 
femei de moravuri uşoare, Des Grieux o 
urmează. În urma unui duel cu un rival 
în dragoste, crezând că l-a omorât, 
îndrăgostitul fuge în pustietate 
împreună cu Manon. Aceasta va muri 
la scurt timp, neobişnuită cu 
privațiunile acestui tip de existență. 
Des Grieux îi va supravieţui şi va duce 
o existenţă cenuşie, cu inima sfâşiată 
de durere. 

Deşi caracterul frivol al eroinei 
este evident, pasiunea care îi uneşte pe 
cei doi îndrăgostiți păstrează o 
anumită inocenţă, şi aceasta pentru că 
este naturală, adevărată. Romanul 
scoate în relief forța iubirii şi ravagiile 
pe care aceasta le provoacă într-un 
suflet slab. 


ROMANUL 


capitolele VI şi VII şi în unele pasagii de monolog interior, în care 
eroul Allan, angajat într-o întreprindere tehnică în India, îşi 
comentează cu mentalitatea lui prezentă şi lucidă anume etape din 
transa erotică pe care a parcurs-o în tovărăşia tulburătoarei Mai- 
treyi, fiica inginerului Narendra Sen, care îl luase în cercul familiei, 
sub ocrotirea maternă a soției lui, Strimatri Devi Indira, într-o 
adopțiune spirituală de fiu. 

D. Eliade n-a scris un aşa-zis roman exotic; lipsa de culoare 
descriptivă (peisagiile sunt toate interiorizate), reducerea atmosferei 
locale la câteva duzini de expresii strict necesare pentru a ne aminti 
că faptele se petrec în India îl prezervă de toată facilitatea genului 
atât de cultivat, dintr-un decorativ romantism european pentru 
Orient şi farmecul lui standardizat în rețete literare. Dacă şi-a 
adaptat sensibilitatea la mediu, aceasta a făcut-o numai în măsura 
în care Maitreyi, eroina, trăieşte pe etica dragostei specific indiene. 
Există un pitoresc moral, în alcătuirea de magnifică pornire a tul- 
burătoarei iubite a lui Allan, european lucid, chiar în tensiunea 
supremă a patimei ce-l consumă, fascinat de vraja fizică şi de super- 
stiția poetică a exoticei cu destin damnat. Însuşi acest predestin la 
nefericire ne readuce în zona familiară a romantismului din veacul 
trecut, care a sanctificat iubirea şi i-a dat sensul de misiune supremă 
în viața individului. D. Mircea Eliade ne pune în contact cu sim- 
bolismul poetic şi încântarea de mit, tesute în jurul dragostei de toată 
romantica unui veac renăscut în psihologia celor doi parteneri, 
zguduiți de miracolul relevat al propriei lor pasiuni. 

Tânărul Allan poartă semnele elective ale tuturor marilor ob- 
sedați de aventura byroniană, de evadare din contemporan şi istoric, 
de refugiu în exotism şi reverie, de atracție a eternului feminin ca o 
expresie a unui puternic individualism şi a unui îndărătnic egoism. 
Dar sentimentul patetic al romanticilor se complică la acest spirit 
modern cu o luciditate de autoanaliză, un gust al experienței morale 
şi un obscur instinct demoniac atât de acute, încât îl situează în 
preajma unui corosiv monolog interior de natură gidiană. Allan se 
comentează în scurte, dar repetate paranteze, îşi dedublează perso- 
nalitatea, scrutând la rece cele mai înalte avânturi. D. Mircea Eliade 
şi-a combinat metoda narativă, alternând introspecția analitică şi 
elanul pur, transfigurator al iubirii. De aceea, Maitreyi se îmbină 
pe două planuri aproape fuzionate: al lucidității masculine şi al 
evocării de poetică narativă al unui senzualism de magie erotică. 
Modern prin cea dintâi înclinație, dovedind o nelinişte intelectuală 
şi un dubiu nervos de om al veacului, d. Mircea Eliade se aban- 
donează unei instinctive şi patetice simplități în crearea mitului 
erotic, născut din pasiunea eroinei. În centrul romanului este fără 
îndoială figura imaterială şi totuşi de o prezenţă carnală atât de vie 
a Maitreyiei. Fiinţă umană şi aspirație metafizică, naivitate animală 
şi trecere lunară, printre nori diafani, ingenuitate şi rafinament, 
pudicitate şi îndrăzneală impetuoasă, pachet de senzații forte şi pre- 
lungire de vis magic, consumare de simțuri şi ecou de adorație mis- 
tică — în această armonie de antinomii trăieşte, ca într-o transă, 
nefericita Maitreyi, despărțită brutal de habotnicia hindusă a fami- 

Recenzia 


[| Dicţionar cultural 


Paul şi Virginia - roman publicat 
în anul 1787 de scriitorul francez 
Bernardin de Saint-Pierre (1737-1814). 

Cartea, având ca decor o natură 
tropicală, descrie vârsta inocentă a 
adolescenţei, a purității sufleteşti, a 
tandreţii care se trezeşte inconştient 
în sufletele tinere. 

Două familii trăiesc în insula Mau- 
ritius din oceanul Indian. Madame de la 
Tour are o fiică, Virginia, iar prietena ei 
Marguerite, un băiat, Paul. Cei doi 
adolescenţi au crescut împreună, uniţi 
printr-o afecţiune puternică. Intuind 
dragostea care îi leagă pe amândoi, 
neconştientizată de aceştia, cele două 
mame decid să-i căsătorească. 

O mătuşă a Virginiei doreşte să-i 
ofere acesteia o educaţie mondenă şi 
să-i lase moştenire averea ei. Fata 
pleacă la Paris unde într-o societate 
artificială şi coruptă aspiră să regă- 
sească viaţa simplă şi fericită din me- 
diul insular. În acest timp, Paul este 
copleşit de durerea despărțirii şi 
trăieşte cu gândul numai la Virginia, 
aşteptând cu înfrigurare ca ea să se 
reîntoarcă. 

Într-o seară de decembrie se 
anunţă revenirea Virginiei cu un 
vapor, dar nava eşuează în plină 
noapte din cauza unei furtuni şi fata 
moare înghițită de valuri. Paul nu va 
supravieţui suferinţei de a-şi fi pierdut 
iubita. 


liei, când Chabii, sora ei mică, dezvăluie taina dintre ea şi albul 
intrus, care le-a adus în casă o dramatică şi nepermisă pasiune. 
Maitreyi este o femeie şi un mit; este mai ales un simbol al sa- 
crificiului în iubire, trăind cu o intensitate şi un farmec de substanță 
tare, aromitoare ca înseşi parfumurile orientale. În acest plan de 
suprarealitate stă marea sugestie a romanului; în specificul intrinsec 
al pasiunii de brahmană a Maitreyiei care îşi înconjoară dragostea cu 
toate superstițiile atavice ale misticismului de rasă, descifrăm exo- 
tismul d-lui Eliade. Însă dacă decorticăm învelişul uşor suprapus 
peste miezul povestirii, dincolo de aparențe dăm peste permanența 
umană a unei tragedii de iubire, idilică în împrejurările materiale în 
care se desfăşoară, de un patetism adânc în esența ei sufletească. 
După izgonirea lui Allan din casa lui Narendra Sen, d. Eliade 
urmăreşte şi procesul de dezintoxicare al romanticului său erou. 
Retras într-o singurătate de pustnic indian, departe de oameni, de 
civilizație şi de prezenţa fascinatoare şi primejdioasă a Maitreyiei, 
Allan se exercitează să-şi recapete luciditatea. Aici apare contrastul 
între două mentalități: între europeanul stăpân pe voința care-i 
scăpase din mână şi asiaticul cufundat în fericirea propriei suferinți. 
Două civilizații şi două moduri specifice de reacțiune morală se 
definesc în final. Maitreyi îşi ia asupră-şi toată vina păcatului; 
noțiunea de ispăşire îi este atât de organică, încât suportă umilinți, 
claustrare, dar nu-şi reneagă şi nu regretă o pasiune funestă. Vrea 
să-şi reîntâlnească iubitul şi să se cufunde, nelimitat, cu un simț al 
eternului indic, în pasiunea care a sanctificat-o prin suferință. Dacă 
nu-l va putea regăsi, îşi dă întâlnire în viața de dincolo. Metafizica 
iubirii este o trăire autentică în această brahmană, o mitologie pal- 
pabilă ca şi panteismul ei atavic. Allan însă refuză îndărătnic să 
reintre în magia unei pasiuni devastatoare. Individualismul lui de in- 
telectual egotist, luciditatea lui europeană nu doreşte decât elibe- 
rarea. Clătinat în temeliile pesonalității, Allan doreşte o refacere şi 
o purificare. Şi-o regăseşte în retragerea în sine. Egotismul este însă şi 
etica lui. Demonismul îl salvează de neființă, ca şi de aberația abso- 
lutului. Episodul cu Maitreyi va rămânea cea mai adâncă experiență 
pasională a lui, pe care va retrăi-o în imaginație şi în acel trist şi 
poetic farmec al retrospecțiunii. Pentru el, iubirea nu e o mitologie, 
ci numai o creştere suprafirească a personalității. Dincolo de punc- 
tul ei maxim, începe însă disoluția; de aceea se opreşte la confinele 
ratării. Sunt semnificative episoadele finale ale romanului d-lui 
Eliade pentru această psihologie de alb şi pentru terapeutica morală 
pe care şi-o impune Allan, asemenea olimpicului Goethe care-şi alina 
demența romantică prin expurgarea eului de pasiune. Allan n-o 
aplică pe planul contemplației artistice. Spirit voluntar, se vindecă 
de un exces de vitalitate interioară prin adaptarea la platitudinea 
vieții moderne. Se purifică de metafizica iubirii prin fizica ei. Ironia 
în care învăluie mania indianizantă a muzicantei Jenia Isaac, pe care 
o posedă rece, şi simpla colare cu Geurtie, care-i împarte patul şi 
banii, fără tragedii incomodante, îl restabileşte în individualismul 
lui inițial şi nativ. Sustras din magia indică a Maitreyiei, reintră în 
contingentul vieții mecanice europene. Pasiunea lui a fost şi o ex- 

[| Dicţionar cultural 


Tristan şi Isolda - legendă de 
origine celtică, apărută într-o primă 
versiune în a doua jumătate a se- 
colului al XII-lea, în stilul poemelor 
epice medievale. Originalitatea acestei 
legende constă în prezentarea fata- 
lităţii tragice a pasiunii, mai puternică 
decât legile umane şi cele divine. 

Dezvoltând motivul celtic al forței 
invincibile a destinului, legenda istori- 
seşte aventurile lui Tristan, nepotul 
regelui Marc din Cornwall, şi ale 
Isoldei, fiica regelui Irlandei. După ce 
s-a remarcat prin faptele sale de arme, 
cavalerul Tristan pleacă în căutarea unei 
soţii pentru unchiul său şi o alege pe 
frumoasa Isolda. În drum spre palatul 
lui Marc, din greşeală, cei doi tineri 
beau filtrul iubirii veşnice care era 
destinat viitorilor soți. Pasiunea pune 
îndată stăpânire pe ei şi îi împinge cu 
aceeaşi putere unul spre celălalt. Nici 
regele Marc, nici exilul lui Tristan nu 
izbutesc să-i despartă pe cei doi în- 
drăgostiţi care vor rămâne împreună 
până la moarte. 

Tristan şi Isolda reprezintă proto- 
tipul iubirii absolute, alături de eroii 
shakespearieni Romeo şi Julieta, ai căror 
precursori sunt. Legenda l-a inspirat pe 
compozitorul german Richard Wagner 
în admirabila sa operă Tristan şi 
Isolda. 


ROMANUL 


periență, tendința de a-şi multiplica eul, printr-un transfer de maximă 
trăire în pasiunea unei brahmane. Jenia Isaac este o reluare a sim- 
bolului de snobism exotic exprimat în Miss Roth din Isabel; este un 
corectiv venit la timp, ca să-l limpezească de vraja orientală în care 
se cufundase ca un somnambul. Allan are o concepție europeană, 
laică, orgolioasă a păcatului: sinuciderea personalității prin pasiune. 
Metafizica lui este o experiență care îi refuză absolutul, sub aspectul 
indic al topirii definitive, în neantul pasiunii, a individului. Rațiunea 
europeană îi îngăduie numai îmbogățirea eului, care din experiența 
umană face material de reflexie şi prilej de contemplaţie poetică. 

Nu fără adâncă semnificație, romanul d-lui Mircea Eliade se 
închide cu aceste rânduri de nostalgică evocare a Maitreyiei, dar şi 
de salutară inhibiție a dezastrului personal; când află că fiica lui Sen 
s-a lăsat posedată de un vânzător de fructe, ca tatăl ei s-o considere 
spurcată, s-o alunge şi să-şi poată astfel reîntâlni iubitul, Allan 
reflectează: 

„Şi dacă n-ar fi decât o păcăleală a dragostei mele? De ce să 
cred? De unde ştiu eu? Aş vrea să privesc ochii Maitreyiei.” 

Îndoiala e semnul refacerii din combustia pasională, iar dorin- 
ta este certitudinea că experiența umană se purifică în contemplație. 

În complexitatea fibrelor de sensibilitate prin care trăieşte 
Allan, regăsim toată problematica din Isabel; de data aceasta 
fuzionată într-o narațiune patetică, în al cărei centru de foc rămâne 
simbolul Maitreyiei, eroină şi realizare poetică de excepțională 
valoare în romanul d-lui Mircea Eliade şi în proza contemporană. 
Cartea sa e grea de revelația unui miracol, poate singular în însăşi 


cariera sa literară... 
1933 


Dicţionar | 


antinomie, s.f. — contradicţie aparent insolubilă între două 
teze, două legi, două principii (filozofice), care se exclud 
reciproc şi care totuşi pot fi denaturate, fiecare în parte, la fel 
de concludent. 

atavism, s.m. — apariţie la un descendent a unor particularități 
(fizice sau psihice) proprii ascendențţilor îndepărtați. 
claustrare, s.f. — izolare într-un loc retras. 

colare, s.f. — unire printr-o legătură nematrimonială, 
concubinaj. 

confine, s.n. — margine, vecinătate. 

contingent, s.n — (aici) ceva care poate să se întâmple sau nu. 
damnat, adj. — blestemat, care şi-a atras oprobiul opiniei 
publice. 

a decortica, vb. — a desprinde şi a înlătura cojile de pe unele 
seminţe în vederea consumului; aici, cu sens figurat. 

diafan, adj. — foarte puţin dens, foarte subţire. 

disoluţie, s.f. — descompunere, destrămare. 

egotism, s.m. — atitudine individualistă care provine din 
acordarea unei importanţe exagerate propriei persoane. 

Recenzia 


E Dicționar literar 


Cronica literară sau recenzia este 
o prezentare succintă a unei opere 
literare recente în care se consem- 
nează principalele teme, motive, idei 
şi se fac aprecieri critice sau co- 
mentarii. 

Cronica literară se publică în re- 
viste culturale săptămânale sau lunare 
pentru a atrage atenţia cititorilor 
asupra unui volum nou-apărut. Ea se 
adresează unui public larg sau unui 
public specializat, în funcţie de pro- 
filul publicaţiei respective. 

Cronica literară are rolul de a 
semnala o apariţie editorială, dar şi de 
a orienta lectura cititorului. 


[| Dicţionar literar 


Introspecţia - tehnică narativă 
constând în observarea propriilor trăiri 
psihologice. Procedeul este folosit de 
Mircea Eliade în romanul Maitreyi, 
alături de altele precum: monologul 
interior, care surprinde gândurile perso- 
najului, sau relatarea, rezumarea etc. 


egotist, adj. — stăpânit de egoism. 

electiv, adj. — bazat pe alegeri. 

exotic, adj. — care se află într-o regiune foarte îndepărtată şi 
impresionează prin aspectele neobişnuite, ciudate. 

expurgare, s.f. — eliminare a ceea ce nu e compatibil cu anumite 
principii. 

fervoare, s.f. — ardoare, înfocare, pasiune. 

funest, adj. — care provoacă nenoroc, care aduce nenorocire, 
moarte; trist, funebru, sinistru. 

habotnicie, s.f. — zel exagerat pentru respectarea ritualurilor 


religiei. 

hindus, adj. — care aparţine Indiei, privitor la India. 

imaterial, adj. — lipsit de formă precisă, de contur, de 
consistență. 

ingenuitate, s.f. — simplitate, naturaleţe, împletită cu 


sinceritate şi naivitate. 

magie, s.f. — putere irezistibilă de atracție, farmec, încântare. 
metafizic, adj. — care nu poate fi perceput cu simțurile noastre, 
depăşind cadrul realității. 

mistic, adj. — care are un înţeles ascuns; inexplicabil pe cale 
rațională; secret, tainic. 

panteism, s.n. — concepţie filozofică potrivit căreia divinitatea 
este identificată cu întreaga natură. 

senzualism, s.n. — înclinare spre plăcerile simţurilor, erotism. 
snobism, s.n. — atitudine a unei persoane care adoptă fără 
discernământ şi cu orice preţ tot ce este la modă. 

somnambul, s.m. — persoană care părăseşte patul în timpul 
somnului şi nu-şi mai aminteşte de aceasta la trezire. 
terapeutică, s.f. — ştiinţa vindecării bolilor; terapie; aici cu sens 
figurat. 

transă, s.f. — stare psihică specială în care se găseşte de obicei 
o persoană hipnotizată. 


Puncte de reper J 


Tema textului lui Pompiliu Constantinescu o constituie o 
prezentare a romanului Maitreyi, chiar în anul în care acesta 
a apărut, 1933. Autorul are în vedere principalele caracteristici 
ale romanului cu referire la: apartenenţa operei la o serie 
tipologică (roman de dragoste cu elemente romantice, dar şi 
moderne) şi o prezentare sintetică a personajelor (Allan e un 
personaj romantic, de speţă byroniană, dar modern prin 
luciditate şi autocunoaştere, care se „„dezintoxică” de aventura 
lui primejdioasă, îşi „salvează” cu alte cuvinte personalitatea 
lui de european; Maitreyi se sacrifică pentru iubire, aceasta fiind 
menirea, vocația ei). 

Se adaugă formularea unor judecăţi de valoare: Maitreyi nu 
este un roman exotic, ci mai degrabă unul modern. 


Modulul 2 


E Dicționar cultural 


George Gordon Byron (1788 - 
1824), poet romantic englez, autorul 
unor poeme ample precum: Pelerinajul 
lui Child Harold, Manfred, Don Juan, 
Corsarul etc. A fost voluntar în războiul 
de eliberare al grecilor de sub imperiul 
turcesc de la începutul secolului al XIX- 
lea (a murit în urma unei răni căpătate 
în bătălia de la Missolonghi). 

Andre Gide (1869 - 1951), scriitor 
francez, prozator, critic, memorialist, 
autorul unui Jurnal în care dezbate 
problemele intelectualităţii; este teo- 
retician al romanului modern. Primeşte 
Premiul Nobel în 1947. 


André Gide 


ROMANUL 


Acest tip de text poartă numele de recenzie. El este un text 


nonficțional care prezintă succint o operă literară în momentul 
apariţiei acesteia, cu accent pe trăsăturile ei de bază şi specifice, 
pentru a o fixa în peisajul literar al vremii. 


Explorarea textului H 


1. 
2. 


Precizează care este tema textului de mai sus. 

Stabileşte apartenența textului la categoria textelor ficțio- 

nale/ nonficționale, având în vedere următoarele carac- 

teristici: 

e informează, transfigurează, emoționează; 

e este dominat de cuvinte cu sens propriu/ cuvinte cu sens 
figurat; 

e conţine mesaje - idei caracterizate prin sugestivitate, poli- 
valență, ambiguitate; 

e se caracterizează prin prezenţa funcției emotive/ funcţiei 
referenţiale a comunicării. 

Primele două paragrafe ale textului se constituie într-un 

fel de ipoteză/ premisă a prezentării romanului Maitreyi. 

Sunt prezentate în această primă secvenţă unele caracte- 

ristici ale romanului, chiar şi judecăţi de valoare, în opoziţie 

cu un roman anterior al autorului: Isabel şi apele Dia- 

volului. Extrage din această secvenţă cel puţin două carac- 

teristici ale romanului. Numeşte operele din literatura 

universală cu care autorul stabileşte analogii, precizându- 

se astfel tipologia romanului Maitreyi. 

Identifică următoarele secvenţe ale textului şi stabileşte 

problema/ tema pe care o dezbate fiecare. 

Una dintre secvențele care alcătuiesc textul conţine şi o pre- 

zentare a Maitreyiei, realizată printr-o succesiune de cu- 

vinte antonimice. Identifică fragmentul şi argumentează, 

având în vedere conţinutul romanului, cel puţin una dintre 

perechile de antonime care privesc personajul Maitreyi. 

Extrage pe o fişă principalele trăsături ale lui Allan. 

Identifică trei dintre ideile şi problemele pe care le pune 

romanul lui Mircea Eliade, în accepţia lui Pompiliu Cons- 

tantinescu. 


Dincolo de text E 


Scrie pe caiet titlurile şi autorii a două cărți citite de curând. 

Imaginează-ți că una dintre aceste cărți a apărut recent, iar 

tu eşti redactor la revista Viața literară. Scrie o recenzie de 

circa o pagină pentru a consemna evenimentul. Vei avea 

în vedere: 

e tema cărții şi referirea succintă la restul creaţiei autorului 
sau la alte creaţii de acest gen; 

e personajele şi prezenţa lor în text; relaţiile dintre ele; 

e o judecată de valoare/ o concluzie, în final, care să în- 
semne fixarea cărţii nou-apărute în peisajul literar al 
momentului. 

Romanul 


Evoluția prozei în 
literatura română 


e ÎNCEPUTURILE PROZEI 


Proza se defineşte în general prin opoziție cu poezia şi poate fi 
recunoscută prin absența structurilor prozodice (vers, strofă, ritm, rimă, 
măsură) şi a limbajului poetic, ceea ce are drept consecință exprimarea ideilor 
în forma obişnuită a vorbirii curente. Ea este o modalitate de expresie 
caracteristică mai ales pentru basm, legendă, povestire, snoavă, schiță, nuvelă şi 
roman. 

In literatura română forme incipiente ale prozei literare (portrete, descrieri, 
legende) au apărut abia în secolul al XVII-lea în opera cronicarilor moldoveni 
(letopiseţele lui Grigore Ureche, Miron Costin, Ion Neculce) şi munteni (Radu 
Popescu, Radu Greceanu), scrierile acestora fiind la graniţa dintre istorie şi 
memorialistică. 


e EVOLUȚIA PROZEI SCURTE 


Primele creaţii în domeniul prozei scurte (schiţă, nuvelă, povestire, basm) 
datează de la jumătatea secolului al XIX-lea. Epoca literară marcată de 
revoluţia de la 1848 reprezintă perioada de început a literaturii române 
moderne. Prin opera scriitorilor paşoptişti se instaurează un nou climat 
literar şi o nouă stare de spirit. Prozatorii importanţi ai momentului sunt 
Costache Negruzzi (nuvela acestuia Alexandru Lăpuşneanul, publicată în 
1840, este o capodoperă) şi Vasile Alecsandri. 

In a doua jumătate a secolului al XIX-lea, numită „epoca marilor clasici”, 
proza scurtă devine genul dominant. Este o perioadă când se afirmă mari 
scriitori ca Mihai Eminescu (nuvele fantastice: Sărmanul Dionis, Cezara), lon 
Creangă (basme: Povestea lui Harap-Alb, Dănilă Prepeleac, Povestea lui Stan 
Pățitul şi povestiri: Moş Nichifor Coţcariul), loan Slavici (nuvele psi- 
hologice, cu subiecte din lumea satului: Moara cu noroc, Pădureanca), I.L. 
Caragiale (schiţe, cu accent pe latura comică: Telegrame, Tren de plăcere, 
Căldură mare şi nuvele: O făclie de Paşte, In vreme de război, Kir Ianulea). 

In perioada interbelică, prin dezvoltarea romanului, schița şi nuvela sau 
povestirea devin, în cazul multor prozatori, un exercițiu pregătitor pentru 
trecerea la roman. Autori reprezentativi sunt Mircea Eliade (nuvele 
fantastice bazate pe simboluri indiene: Nopți la Serampore, Secretul 
doctorului Honigberger sau autohtone: Domnişoarea Christina, Şarpele), 
Mihail Sadoveanu (Hanu Ancuţei), Liviu Rebreanu (Catastrofa, Răfuiala, Ițic 
“trul dezertor), Gib Mihăescu (La „Grandiflora”, Vedenia), Cezar Petrescu 
(Omul din vis). 

După al Doilea Război Mondial, proza scurtă cunoaşte o nouă perioadă 
de înflorire şi anticipează, pentru numeroşi scriitori, creaţii majore în 
domeniul romanului. Cele mai importante nume sunt: Marin Preda, Vasile 
Voiculescu, îtefan Bănulescu, Fănuş Neagu, A.E. Baconski. In ultimele două 
decenii s-au impus reprezentanți ai „Generației '80” ca Mircea Nedelciu, 
Mircea Cărtărescu, Christian Teodorescu, Ştefan Agopian. 

ROMANUL 
e EVOLUȚIA ROMANULUI 


Apărut abia la jumătatea secolului al XIX-lea prin imitații după romanul 
foileton francez şi cu o întârziere de câteva sute de ani faţă de primele 
manifestări ale speciei în literatura occidentală, romanul românesc 
înregistrează cea dintâi realizare notabilă în anul 1863 cu Ciocoii vechi şi 
noi, de Nicolae Filimon. Până la sfârşitul veacului, mai pot fi menţionate 
doar câteva titluri: Geniu pustiu (rămas neterminat) de Mihai Eminescu, 
Viața la ţară şi Tănase Scatiu (din „ciclul Comăneştenilor”) de Duiliu 
Zamfirescu şi Mara de loan Slavici (publicat în foileton în 1894). Vremea 
romanului, semnul de maturitate al unei literaturi, nu sosise încă. 

In secolul al XX-lea, perioada interbelică aduce o înflorire fără precedent 
a romanului românesc care devine specia dominantă, pentru că toți prozatorii 
vor să scrie roman. In anul 1920 apare Ion, de Liviu Rebreanu, care 
marchează în literatura noastră o dată memorabilă pentru toată evoluția 
ulterioară a genului. În această epocă se recuperează marele decalaj care ne 
separa de romanul occidental şi se produce, pentru prima oară, o 
sincronizare cu acesta. Se scrie atât roman de factură tradițională (G. Căli- 
nescu — Enigma Otiliei, Mihail Sadoveanu - Baltagul, Creanga de aur, Fraţii 
Jderi, Cezar Petrescu — Întunecare, Ionel Teodoreanu — La Medeleni), cât şi 
roman modern (Camil Petrescu — Ultima noapte de dragoste, întâia noapte 
de război, Patul lui Procust, Mircea Eliade — Maitreyi, Intoarcerea din rai, 
Lumina ce se stinge, Hortensia Papadat-Bengescu — Concert din muzică de 
Bach). 

După al Doilea Război Mondial, prin impunerea regimului comunist, 
vreme de două decenii romanul cunoaşte o involuţie datorită restricțiilor 
severe ale cenzurii şi intruziunii ideologicului în literatură. Câteva titluri se 
pot reţine din această perioadă nefastă: G. Călinescu — Bietul Ioanide, Marin 
Preda - Moromeţii, Petru Dumitriu — Cronica de familie. De la jumătatea 
anilor '60 romanul se relansează şi prozatorii caută un limbaj plin de 
subînţelesuri pentru a înşela vigilența cenzurii. Printre cei mai importanți 
romancieri ai momentului se numără Marin Preda (Delirul, Cel mai iubit 
dintre pământeni — roman cu un uriaş succes de public), Ştefan Bănulescu, 
Augustin Buzura, Nicolae Breban, Alexandru  lIvasiuc, Gabriela 
Adameşteanu. 

După anul 1989, prin recâştigarea libertăţii de expresie, romanul 
românesc intră într-o altă fază, în timp ce interesul pentru lectură scade în 
mod simţitor de la an la an. Din noua generaţie de romancieri se impun 
Mircea Nedelciu şi Mircea Cărtărescu. 


TABEL CRONOLOGIC 


1647 -Cronicarul moldovean Grigore Ureche lasă neterminat la moar- 
tea sa, în manuscris, Letopiseţul Ţării Moldovei care, prin portrete 
şi descrieri, constituie o formă incipientă a prozei literare. 

1675 -Cronicarul moldovean Miron Costin finalizează Letopiseţul 
Țării Moldovei, o continuare a cronicii predecesorului său, 
Grigore Ureche. 

Romanul 


1705  — Umanistul Dimitrie Cantemir termină redactarea Istoriei iero- 
glifice, considerată primul „roman“ din literatura română. 

c. 1743 -Cronicarul moldovean Ion Neculce încheie redactarea Letopi- 
sețului Ţării Moldovei, aducând la zi opera începută de Ureche 


şi Costin. 
1840 -Costache Negruzzi publică în „Dacia literară“ nuvela istorică 
Alexandru Lăpuşneanul, capodoperă a nuvelisticii româneşti. 
1855 -Dimitrie Bolintineanu publică romanul Manoil, urmat de un alt 


roman - Elena (1862), ambele fiind printre primele romane 
româneşti terminate. 


1860 -Se tipăresc în volum nuvelele istorice Mihnea-Vodă cel Rău şi 
Doamna Chiajna de Alexandru Odobescu. 

1863 - Apare volumul Ciocoii vechi şi noi de Nicolae Filimon, consi- 
derat primul roman românesc autentic. 

1863 - Apare nuvela Duduca Mamuca de B.P. Hasdeu, reluată cu unele 
modificări în Micuța. 

1872 -Se publică în revista „Convorbiri literare“ nuvela fantastică 


Sărmanul Dionis de Mihai Eminescu. 
1874 -Se tipăreşte volumul de eseuri Pseudo-kynegetikos de Alexandru 


Odobescu. 

1875 -Ion Creangă debutează în revista „Convorbiri literare“ cu po- 
vestea Soacra cu trei nurori. 

1881  — Amintiri din copilărie de Ion Creangă (primele două părţi) sunt 
tipărite în „Convorbiri literare“. 

1881 -Ioan Slavici debutează în volum cu Nuvele din popor, care cuprin- 
de şi nuvela psihologică Moara cu noroc, o capodoperă a 
autorului. 

1898 -Duiliu Zamfirescu publică romanul Viața la țară, primul dintre 


cele cinci care alcătuiesc Ciclul Comăneştenilor (Tănase Scatiu, 
In război, Indreptări, Anna). 
1901  — Apare volumul Momente de I.L. Caragiale. 


1904 -Debutează Mihail Sadoveanu cu patru volume: Povestiri, 
Dureri înăbuşite, Şoimii, Crâşma lui Moş Precu. 
1906 -Se publică în volum romanul Mara de loan Slavici, apărut în foi- 


leton, în anul 1894. 
1910  — Apare volumul Schițe nouă de I.L. Caragiale (îngrijit de autor), 
care include cele mai de seamă scrieri în proză ale sale. 


1914 -Se publică volumul Arhanghelii de Ion Agârbiceanu, care tinde 
să fie, după Mara lui Slavici, o radiografie a vieţii transilvănene. 

1920 -Liviu Rebreanu debutează cu romanul Ion, care face din acest an 
un moment de referință pentru întreg romanul românesc. 

1922  — Apare romanul Pădurea spânzuraților, o altă reuşită a lui Liviu 
Rebreanu. 

1927 -Cezar Petrescu se afirmă cu romanul Întunecare, prima sa carte 


dintr-o vastă „cronică românească a veacului“. 


Modulul 2 ROMANUL 


1927 -Hortensia Papadat-Bengescu publică romanul Concert din 
muzică de Bach, axat pe analiza psihologică. 

1928 -Lui Mihail Sadoveanu îi apare volumul de povestiri Hanu 
Ancuţei. 


1929 -Mateiu I. Caragiale publică romanul Craii de Curtea-Veche, 
operă singulară în peisajul prozei româneşti. 

1930 -Camil Petrescu debutează cu romanul Ultima noapte de 
dragoste, întâia noapte de război, influenţat de opera În căutarea 
timpului pierdut de Marcel Proust. 

1933  — An de referinţă pentru romanul românesc, când apar: Patul lui 
Procust de Camil Petrescu, Maitreyi de Mircea Eliade, Adela 
de G. Ibrăileanu, Creanga de aur de Mihail Sadoveanu. 


1938 -G. Călinescu publică Enigma Otiliei, demonstraţie a unui pro- 
gram estetic de esenţă balzaciană. 

1948 -Marin Preda debutează cu volumul de nuvele Întâlnirea din 
Pământuri. 

1953 -G. Călinescu publică romanul Bietul Ioanide. 

1955 -Apare primul volum din romanul Moromeţii de Marin Preda 
(volumul al II-lea se va tipări în 1967). 

1957 -Petru Dumitriu publică trilogia Cronică de familie, roman-fluviu 


care prezintă un secol de istorie: de la venirea la domnie a lui 
ALI. Cuza şi până la instaurarea regimului comunist. 


1965 -Ştefan Bănulescu debutează cu volumul de nuvele şi povestiri 
Iarna bărbaților. 

1966 -Se publică postum volumul Povestiri de Vasile Voiculescu. 

1967 -A.E. Baconsky îşi redactează scrierile în volumul Echinoxul 
nebunilor şi alte povestiri. 

1967  — Alexandru Ivasiuc debutează cu romanul Vestibul. 

1975  — Apare romanul Delirul de Marin Preda. 

1977 -Ştefan Bănulescu publică romanul Cartea Milionarului. 

1980 -Romanul Cel mai iubit dintre pământeni de Marin Preda se 
epuizează în câteva zile de la apariţie, înregistrând un enorm 
succes. 

1983  — Apare volumul colectiv Desant '83, manifest în proză al „Gene- 
raţiei '80“. 

1989  — Mircea Cărtărescu publică Visul, volum de nuvele reapărut în 


1993 cu titlul Nostalgia. 
Anii '90 - interesul publicului se deplasează înspre jurnal şi memorii, lite- 
ratură interzisă în timpul regimului comunist. 

POEZIA 


POEZIA EPICĂ 


Iepurele, ogarul şi copoiul de Grigore Alexandrescu 


LIMBĂ ŞI COMUNICARE 

Stilurile funcționale ale limbii române 

Texte funcţionale: curriculum vitae, scrisoarea de 
intenţie, scrisoarea în format electronic 


POEZIA LIRICĂ 


Floare albastră de Mihai Eminescu 


LIMBĂ ŞI COMUNICARE 

Figuri de stil 

Analiza. Comentariul 

Pe lângă plopii fără soț... de Mihai Eminescu 


LIMBĂ ŞI COMUNICARE 
Paralela 


STUDIU CRITIC 


Eminescu şi poeziile lui de Titu Maiorescu 


LIMBĂ ŞI COMUNICARE 
Texte funcționale: procesul-verbal, cererea 


Rondelul rozelor ce mor de Alexandru Macedonski 


LIMBĂ ŞI COMUNICARE 
Proiectul 


Cuvânt de Tudor Arghezi 


LIMBĂ ŞI COMUNICARE 
Valori stilistice ale unor categorii morfosintactice 


Cu o uşoară nostlagie de Nichita Stănescu 


LIMBĂ ŞI COMUNICARE 
Tipuri de frazare: concizie, prolixitate 


Modulul 3 POEZIA 


Poezia epică 


A 


Inainte de text E 


1. Buna funcționare a justiției este una dintre temeliile oricărui 
stat de drept. Un cunoscut dicton latin privitor la ideea de 
justiţie este următorul: Fiat iustitia, pereat mundus (Să se facă 
dreptate, chiar dacă ar fi să piară lumea). Exprimă-ţi opinia în 
legătură cu semnificaţia acestei maxime. 

2. În Constituţia României unul dintre articole este formulat 
astfel: Nimeni nu este mai presus de lege. Comentează conți- 
nutul acestui articol. 

3. Explică în ce măsură, după opinia ta, articolul de mai sus 
din Constituţie este respectat în societatea românească de 


astăzi. 
F Notă biobibliografică IEPURELE, OGARUL ŞI COPOIUL 
Grigore Alexandrescu (1810-1885), de Grigore Alexandrescu 
poet şi prozator. Studiază limba greacă 
la Târgovişte, apoi vine la Bucureşti, le f 
unde urmează cursuri de franceză. Calitățile noastre cele mai lăudate 
Citeşte cu pasiune şi cunoaşte în ori- Ne sunt ades în lume drept crime reproşate; 
ginal pe autorii greci, vechi şi moderni, Aceasta se întâmplă de câte ori prin ele 
precum şi literatura franceză clasică şi Opri i tenti l 
contemporană. În anii şcolii, face Prim executarea 1Ntenpitlor rele. 
dovada unei memorii ieşite din comun. Iepurele odată 
Publică traduceri din scriitorii fran- Fu tras la judecată 
cezi, dar şi poezii originale, îndeosebi De un ogar. În tufe atuncea prezida 
fabule, elegii şi epistole. ; A ; Tay 
În anul 1842, alături de prietenul său Copoiul, şi sentințe fără apel el da. 
lon Ghica, face o călătorie la mănăstirile Ogarul către el aşa se adresă 
din Oltenia. Impresiile sunt sintetizate Şi-n limba lui strigă: 
intr-un::Memorial:de călătorie care „O, tu ce prezidezi senatul cel câinesc, 
constituie şi o sursă de inspiraţie pentru S : A N ela 
poezii de factură romantică. În acelaşi Te rog să mă asculți: eu viu să jeluiesc 
an se publică la laşi o ediție completă De acest ticălos, 
a poeziilor sale de până atunci: epistole, Ce sufletul mi-a scos. 
aa el Sgt fapule epigrame, Căci vrând a-l întâlni, pe deal sau pe câmpii, 
Sub domnia lui Gheorghe Bibescu, se EI fuge parc-ar fi gonit de vijelii; 
bucură de protecția domnitorului, ia Ş-apoi n-aleargă drept, 
li la mişcarea lati şi ali În Cu el să poţi da piept, 
anul 1863 îi apare o ediţie completă a . . 
operelor sale, volumul Meditaţii, elegii, Ci NEL RE tot co tiş 
epistole, satire şi fabule. În aceeaşi Şi sare curmeziş: 
vreme e lovit de o crudă boală care nu-i C-un cuvânt, n-are pas, nici umblet creştinesc. 
mai lasă decât rare momente de lim- Dar ce să mai vorbesc, 
pezime a minţii până la stingerea din Cind chiar miria ta d-o fi giman aflat 
viață. i á 


Ai fost adeseaori de dânsul înşelat?” 
„Destul, lătră atunci copoiul cafeniu; 

Poezia epică 


[| Dicţionar literar 


Poezia (din gr. poiesis — „creaţie”) 
este o artă a limbajului, care evocă ima- 
gini, sugerează sentimente şi emoții, 
prin ritm şi spontaneitate. 

Din Antichitate până astăzi s-au for- 
mulat diverse teorii cu privire la esenţa, 
natura şi conţinutul poeziei. 

Concepţia potrivit căreia conţinutul 
poeziei este indiferent, iar fundamen- 
tale sunt forma de prezentare (versurile) 
şi respectarea regulilor obişnuite, a do- 
minat, cu mici variaţii, până la începutul 
secolului al XIX-lea când se face simțită 
ideea (exprimată cu timiditate încă din 
Renaştere), că nu numai forma (versul, 
rima, ritmul etc.) este elementul defini- 
toriu al poeziei, aşa cum nici conţinutul 
nu conferă, de unul singur, calitatea de 
poezie unei opere literare scrise în versuri. 

În poezia modernă, esenţa este dată 
de renunţarea poetului la evenimente 
exterioare, pentru a se concentra ex- 
clusiv asupra eului şi muzicii interioare 
a versului. Poezia se învecinează cu 
muzica, iar funcţia de comunicare se 
realizează mai ales prin armonie, prin 
înlănţuirea sunetelor, a imaginilor, capa- 
bile să sugereze, să evoce. Numeroşi 
reprezentanţi ai poeziei moderne de- 
monstrează că este vorba de o perce- 
pere a realităţii sub alte raporturi decât 
cele obişnuite. Poezia este aşadar ex- 
presia unei alte logici, logica poetică. 


Pe el nici îl ascult, purtările le ştiu, 
Orice pentru el crez, şi iată-l osândit 
Să fie jupuit. 

Carnea va rămânea pentru judecător, 
Iar labele vor fi pentru jeluitor.” 


Dicţionar H 


copoi, s.m. — câine de vânătoare de talie mare, care urmăreşte 
vânatul după miros. 

Ogar, s.m. — câine de vânătoare cu botul lung, cu corpul înalt, 
subţire şi svelt, cu picioare lungi, foarte iute la fugă. 


Puncte de reper [] 


Fabula Iepurele, ogarul şi copoiul de Grigore Alexandrescu 
a fost publicată în ultimul volum antum al autorului intitulat 
Meditaţii, elegii, epistole, satire şi fabule (1863). 

În mod atipic, poezia începe cu o învățătură care conţine 
morala fabulei. În continuare, autorul prezintă falsul „conflict 
de interese” dintre ogar şi copoi, pe de o parte, şi iepure, pe de 
altă parte. În fond, toţi au aceeaşi calitate dominantă — iuţeala 
deplasării. Există totuşi o mare diferenţă: în timp ce ogarul 
aleargă după pradă, iepurele, în postura de urmărit, fuge parcă 
ar fi gonit de vijelii doar pentru a-şi salva pielea. Goana iepurelui 
care merge tot cotiş şi n-are umblet creştinesc (evident, fapte demne 
de incriminat, în viziunea urmăritorului) trezeşte reacția 
violentă a ogarului care depune plângere către preşedintele 
senatului câinesc, nimeni altul decât copoiul. Într-un proces 
înscenat, sentința nu poate fi decât previzibilă. 


Explorarea textului [] 


1. În această fabulă, spre deosebire de majoritatea celorlalte 
scrise de Grigore Alexandrescu, morala precedă narațiunea. 
Comentează învățătura desprinsă din primele patru 
versuri ale textului. 

2. Narațiunea este plasată într-un timp nedeterminat, sugerat 
de adverbul odată (Iepurele odată/ Fu tras la judecată/ De un 
ogar.) Explică intenţia autorului care nu stabileşte cu 
precizie coordonatele temporale. 

3.  Copoiul îşi începe acuzaţia contra iepurelui pe un ton înalt, 
solemn, cu o invocaţie care aminteşte de modul de adresare 
către o zeitate (O, tu ce prezidezi senatul cel câinesc...). Arată 
ce urmăreşte personajul prin aceasta. 

4. Prezintă faptele iepurelui care — în viziunea copoiului — îl 
incriminează pe acest ticălos. 


Modulul 3 


[| Dicţionar literar 


Poezie epică - poezie cu subiect 
narativ. Specii ale genului epic, în 
versuri, sunt: fabula, balada, poemul 
eroic, legenda, epopeea. În mod 
frecvent poeziile epice cuprind secvențe 
în care este prezentat schimbul de 
replici dintre personaje. 


Fabula - specie a genului epic, în 
versuri sau în proză, care satirizează 
anumite forme de comportament sau 
trăsături caracterologice, cu o finalitate 
morală exprimată explicit sau implicit. 

Fabula are două părţi. În cea dintâi, 
partea narativă, se prezintă o povestire 
de obicei din lumea animalelor, care 
este întotdeauna o alegorie. Partea a 
doua este o învățătură ce se desprinde 
din naraţiune şi care constituie morala 
fabulei. Morala poate fi aşezată la 
începutul sau sfârşitul naraţiunii. Ea 
poate lipsi uneori din fabulă, mai ales 
când se deduce cu uşurinţă din 
naraţiunea alegorică. 


Alegorie - în sens larg, plăsmuire sau 
imagine determinată de substituție. 
Alegoria este o categorie a metaforei 
care impune lectura la cel puţin două 
niveluri ale textului: cel al sensurilor 
proprii şi cel al sensurilor figurate. În 
rândul metaforelor alegorice se înscrie 
şi fabula. 


11. 


12. 
13. 


POEZIA 


Precizează dacă fuga iepurelui este relevantă pentru a 
proba vreo vinovăţie a acestuia. 

Interpretează intenţiile ogarului care îşi încheie discursul 
acuzator la adresa iepurelui printr-o flatare a „măriei sale” 
copoiul. 

Un principiu juridic pentru o dreaptă judecată este acela 
ca ambele părţi să fie ascultate. În ce măsură este respectat 
acesta? 

Prezintă sentința pe care copoiul, edificat pe deplin de 
„vinovăţia” iepurelui, o pronunţă în calitate de judecător. 
Explică, prin prisma semnificației întregului text, morala 
acestei fabule a lui Grigore Alexandrescu. 

Orice fabulă se bazează pe o alegorie. Care este alegoria 
în poezia cuprinsă în manual? 

Fabula nu respectă, în general, regulile versificaţiei, căci îşi 
ia o mare libertate în folosirea măsurii versurilor, acestea 
fiind când lungi, când scurte. Caută o explicaţie pentru 
această modalitate de a compune versuri. 

Demonstrază că această fabulă este o poezie epică. 
„Predilecţia pentru fabulă a lui Alexandrescu şi a atâtor alți 
scriitori ai vremii — scrie criticul Silvian losifescu — se explică 
prin posibilităţile superioare de satiră politică pe care le oferea 
specia.” Ce persoane reale dintr-o epocă trecută sau din 
perioada contemporană îți sugerează cele trei personaje ale 
fabulei lui Grigore Alexandrescu: iepurele, ogarul, copoiul? 


Evaluare curentă. Aplicaţii H 


T: 


2. 


3. 


Interpretează, prin referire la fabula Iepurele, ogarul şi 
copoiul de Grigore Alexandrescu, următoarea afirmație a 
criticului G. Călinescu: Fabula este adesea o mică piesă de teatru 
sau un monolog — în acest caz înscenarea fiind totul. 
Identifică cel puţin trei trăsături pentru a demonstra că 
textul analizat este o fabulă. 

In orice fabulă, în general, animalele sunt alese în aşa fel 
încât să reprezinte o trăsătură de caracter a individului: 
şiretenia, lăcomia, cruzimea, laşitatea etc. Numeşte tră- 
sătura dominantă pentru fiecare dintr personajele fabulei 
Iepurele, ogarul şi copoiul de Grigore Alexandrescu şi 
argumentează-ţi opțiunea. 

Demonstrază că „procesul” intentat iepurelui nu este decât 
o înscenare pusă la cale de un cuplu solidar în interese: 
ogarul şi copoiul. 


Dincolo de text E 


Citeşte în volumul Singur printre poeți de Marin Sorescu fa- 
bula Boul şi vițelul, parodie a celei compuse de Grigore Alexan- 
drescu. 

Poezia epică 


Limbă ŞI comunicare 


| STILURILE FUNCȚIONALE ALE LIMBII ROMÂNE 


Stilul este expresia unei individualități. Însuşirile individuale ale 
vorbitorului unei limbi (talent, nivel cultural, temperament, modul în care 
stăpâneşte limba etc.) îşi pun amprenta asupra felului în care acesta 
comunică. În orice situaţie de comunicare (orală sau scrisă) se evidenţiază 
două tipuri de trăsături: unele arată într-o manieră distinctă faptul că actul 
comunicării aparţine unui anumit individ, şi nu altuia — stilul individual, 
pe când alte trăsături demonstrază apartenenţa la un anumit stil funcțional. 

Stilurile funcţionale sunt varietăți ale limbii comune, diferenţiate între 
ele prin funcţia pe care o au ca mijloace de comunicare în sfere determinate 
de activitate. Ele însumează un număr de procedee lingvistice (fonetice, 
morfologice, sintactice şi lexicale) menite să exprime un conţinut de idei. 

Din punct de vedere funcţional, limba literară nu are un caracater 
unitar. In dezvoltare, ea cunoaşte variante funcţionale a căror structură 
specifică se stabileşte în timp. În consecinţă, stilurile funcționale au caracter 
istoric. Ele apar într-un anumit moment din istoria limbii literare, se 
dezvoltă treptat şi apoi se fixează. 

În limba română contemporană există patru stiluri funcționale: 

- stilul artistic (beletristic); 

- stilul ştiinţific; 

- stilul juridico-administrativ; 

- stilul publicistic. 

Unele lucrări publicate după anul 1990 (de exemplu, Dumitru Irimia, 
Introducere în stilistică) includ în categoria stilurilor funcționale şi stilul 
religios. 

O posibilă clasificare a stilurilor (propusă de I. Coteanu în Stilistica 
funcțională a limbii române) are în vedere opoziţia artistic/ nonartistic, 
diferenţa dintre cele două categorii realizându-se prin prezența sau absența 
expresivităţii literare. 

Astfel, în mod schematic, cele două tipuri de limbaje au următoarele 
trăsături specifice: 

Stilul artistic 

1. limbaj conotativ (= cu sens figurat); 

2. unicitate şi inovare a expresiei; 

3. bogăţie lexicală; 

4. sensuri multiple, variabile în funcţie de context. 

Stilurile nonartistice 

1. limbaj denotativ (= cu sens precis, obişnuit); 

2. expresie caracterizată prin utilizarea unor formule şi construcții mai 
mult sau mai puțin fixe, repetabile; 

3. concentraţie lexicală; 
4. sensuri unice, cât mai puţin dependente de context. 

Rezultă de aici că, în timp ce pentru stilurile nonartistice (juridico- 
administrativ, ştiinţific, publicistic), important este ce informaţie se transmite, 
pentru stilul artistic e fundamental felul cum se transmite informaţia. 

Compuneri specifice stilului juridico-administrativ sunt: curriculum vitae, 
scrisoarea de intenţie, cererea, procesul-verbal, memoriul de activitate etc. 


TEXTE FUNCȚIONALE 
1. Curriculum vitae 


Curriculum vitae este o noţiune care vine din limba latină şi înseamnă 
„parcursul vieţii”. Ea desemnează un ansamblu de informaţii prin care o 
persoană (care aspiră sau candidează la o bursă, un post etc.) se face cunoscută 
pentru cel care este interesat în angajarea ei. Apărând adeseori sub o formă 
abreviată — CV —, curriculum vitae este sinonim cu sintagme ca „prezentare 
personală” sau „aplicaţie personală”. 

In relaţia dintre cel care angajează (poate fi numit generic „patron”) şi cel care 
solicită un anumit post, fiecare „parte” trebuie să ştie câte ceva despre cealaltă. 
Candidatul va încerca să prezinte unele caracteristici personale care să-i pună 
în lumină calitățile; drept urmare, un curriculum vitae bine structurat, complet, 
edificator va fi un prim pas al reuşitei. Un bun CV va relata ceea ce este 
semnificativ pentru propria existenţă, iar prezentarea va fi făcută în detaliu. Va 
trebui scris în aşa fel încât să trezească interesul şi să nu plictisească. El este 
pledoaria celui care îl scrie şi care are un scop bine determinat, acela de a fi ales. 

Nu există o schemă prestabilită pentru alcătuirea unei asemenea prezentări 
personale. Sunt însă câteva elemente care trebuie neapărat menţionate, după 
cum altele pot fi opționale pentru cel care se prezintă. O variantă de scriere a 
unui curriculum vitae ar putea să se bazeze pe următorul set de informații: 


Numele şi prenumele — ................. 


Adresă, telefon, e-mail —— ................. 
Vârstă, sex, stare civilă 


Studii 
La această rubrică trebuie menționate şcolile absolvite, profilul liceului, 
eventuale cursuri frecventate (operare PC, tehnoredactare, conduce- 
re auto), fiecare cu perioada respectivă. E bine ca prezentarea să înceapă 
cu evenimentul cel mai apropiat în timp, cu alte cuvinte cronologia să 
fie una inversă, dinspre prezent înspre trecut. 


Performanţe în activitatea şcolară 
Dacă au existat rezultate deosebite în participările la olimpiade la 
sesiuni de comunicări ştiinţifice, diverse alte concursuri,e bine să fie 

menţionate. O medie ridicată la examene, premii ori calificative foarte 
bune pot întregi o imagine de ansamblu. Dacă nu au existat rezultate 
deosebite, această rubrică poate fi eliminată. 


Activitate profesională 


Dacă ai mai lucrat cândva, indiferent în ce formă, sau dacă ai 
experienţă în domeniul solicitat, trebuie menţionat. Aici poți preciza 
ceea ce ştii să faci, chiar şi ceea ce nu are o tangenţă neapărată cu 
„domeniul” vizat. 


Abilităţi, calități 


Într-o societate în care circulaţia informaţiei e tot mai rapidă, cunoaş- 
terea unei (unor) limbi străine este extrem de importantă. Nivelul 
competenţei în cunoaşterea limbii străine respective va fi precizat prin 
particularizare: vorbit, scris (cărora li se poate adăuga citit). Pentru 
fiecare nivel se va indica, după caz: foarte bine, bine, satisfăcător. O 
serie de caracteristici personale pot fi luate în calcul: capacitate 
organizatorică, receptivitate la nou, loialitate, punctualitate, conştiincio- 
zitate, inițiativă etc. 


Obiective profesionale 


Rubrica vizează clarviziunea solicitantului în ceea ce îşi propune să 
facă (să realizeze) din punct de vedere profesional pe o anumită pe- 
rioadă de timp (1-3 ani). Cel care va citi CV-ul va înţelege că solicitantul 
postului are o planificare a traiectului profesional. 


Pasiuni (hobby-uri) 


Sportul, lectura, excursiile, muzica, alpinismul etc. pot fi pasiunile 
fiecăruia. Dacă una dintre ele vine în concordanţă cu natura postului vizat, 
trebuie insistat asupra ei. Muzica ori lectura sunt adecvate unei activități 
statice, pe când sportul ori alpinismul se potrivesc unei activități de tip 
dinamic. 


Recomandări, referinţe 


Pentru ca tot ceea ce ai scris să capete credibilitate, este indicat ca şi alte 
persoane să certifice conținutul setului de informaţii. De aceea, e 
preferabil să te gândeşti la cineva care te cunoaşte şi care poate susține 
cele afirmate în CV-ul tău. Te poţi orienta spre profesori, colegi sau 
prieteni. 


Semnătura şi data 


Semnătura dă nota de autenticitate şi de responsabilitate informaţiilor 


despre persoana ta. | 


Modulul 3 POEZIA 


Aplicaţii E 


Un curriculum vitae poate fi însoțit (şi este indicat să fie aşa) de copii xerox 
după diplomele de absolvire a cursurilor urmate, de orice document ori refe- 
rinţă care să vină în sprijinul celor afirmate. De asemenea, e recomandabil să 
fie ataşată o scrisoare de intenţie, pentru a rezulta clar disponibilitatea pentru 
postul solicitat, precum şi abilitățile, cunoştinţele, calitățile şi performanţele care 
te recomandă. 

Vei întâlni în viață împrejurări când vei fi pus să-ţi prezinţi cursul 
existenţei. Scrierea unui curriculum vitae nu trebuie să fie o redactare hao- 
tică, întâmplătoare a ceea ce îţi vine pe moment în minte. Ca să fii pregătit(ă) 
pentru o astfel de situație, care ţi se poate ivi oricând, completează cu atenţie, 
exactitate şi responsabilitate propriul CV, după posibilul model care ţi-a fost 
prezentat. 


| 2. Scrisoarea de intenţie 


Scrisoarea de intenţie conține motivaţia şi exprimă disponibilităţile tale 
față de firma la care vrei să te angajezi, într-un format atractiv şi concis. 
Ea constituie prima ta şansă pentru a face o bună impresie, iar o scrisoare 
concepută exclusiv pentru firma respectivă arată interesul deosebit pe care 
îl acorzi acesteia. Dacă prin CV-ul tău ai oferit o mulțime de informații 
despre tine, despre studiile, abilităţile şi performanţele tale, scrisoarea de 
intenţie trebuie să-l convingă pe angajator să te aleagă pe tine şi nu pe un 
alt candidat. 

Sugestii pentru redactarea unei scrisori de intenţie: 

° Personalizează scrisoarea. De câte ori este posibil, adresează mesajul 
direct celui care-l va citi. Dă un telefon sau uită-te pe Internet pentru a 
descoperi numele şi funcțiile persoanelor-cheie din firma respectivă, după 
care asigură-te că le-ai scris corect. 

* Foloseşte un limbaj simplu, nesofisticat. Fii formal, dar nu rigid. 
Exprimă ceea ce ai de comunicat într-o formă directă şi nu folosi un 
vocabular prea bogat. Utilizează verbe de acţiune, pentru a crea fraze 
dinamice. 

* Fii clar. Scrisoarea trebuie să-şi atingă scopul, să fie interesantă, 
îndeajuns de atractivă pentru a-l face pe cel care o citeşte să fie interesat 
de persoana ta. Scrisoarea şi CV-ul trebuie să răspundă clar la 
întrebarea: „De ce aş angaja această persoană?” Dacă răspunsul nu rezultă 
din ceea ce scrii, mesajul este ineficient. 

° Evită clişeele şi limbajul de lemn. 

* Fii încrezător în forțele proprii, dar nu arogant. Nu aborda o atitudine 
negativistă şi contradictorie, dar nici una supusă şi umilă. Fă-l pe angajator 
să înțeleagă că eşti calificat pentru postul vacant. Explică ce anume te atrage 
la firma respectivă. 

° Fii politicos şi oficial. 

* Fii direct. O scrisoare redactată profesionist şi un CV bun îți pot 
deschide calea spre o nouă slujbă. O prezentare clară şi fără greşeli (de 
orice natură) va încuraja cititorul să parcurgă cu atenţie CV-ul tău şi să te 
cheme la interviu. 

° Nu uita să specifici felul în care poți fi contactat, oferă un număr de 
telefon la care să poţi fi găsit oricând sau o adresă de e-mail. 


* Semnează scrisoarea de mână. Dacă uiţi un astfel de amănunt, cel care 
o citeşte va avea impresia că ai trimis o scrisoare formală. 


ă Împătureşte scrisoarea cu atenţie. Foloseşte acelaşi gen de hârtie ca 
şi pentru CV. Uniformitatea lasă o impresie favorabilă. Foloseşte o 
imprimantă care nu lasă urme sau semne neglijente. 


° Păstrează o copie şi pentru tine, pentru a şti ce anume ai scris în ea 
şi pentru a nu fi luat prin surprindere de întrebări privind conţinutul ei. 


Modelul unei scrisori de intenţie 


Numele 
Adresa candidatului 
Data 


Către Doamna/ Domnul .... 
Funcţia 

Firma 

Adresa 


Doamnă/ Domnule ... 


Primul paragraf 

Explică motivul expedierii scrisorii, arătând postul sau domeniul 
vizat. Specifică de unde ai aflat de postul vacant sau de existenţa 
organizaţiei. 


Al doilea paragraf 

Menţionează calificările pe care le consideri ca fiind de interes pentru 
respectiva organizaţie, fără a încerca să anticipezi punctul ei de vedere. 
Explică de ce eşti interesat în mod deosebit de acel post. Dacă ai 
experienţă sau pregătire de specialitate, menţionează acest lucru. 


Al treilea paragraf 

Fă referire la CV-ul anexat scrisorii de intenţie, precum şi la 
recomandările şi informaţiile pe care angajatorul le poate obţine despre 
tine din alte surse (agenţii de recrutare şi plasare a forței de muncă, foşti 
angajatori etc.). 

Al patrulea paragraf 

Încheie prin a solicita un interviu. Dacă ceea ce doreşti nu este un 
interviu, ci sunt informaţii suplimentare, este politicos să ataşezi un plic 
timbrat şi adresat. Încearcă să ceri un răspuns precis din partea 
angajatorului. 


Cu respect/ Cu deosebită consideraţie 


(semnătura de mână) 
Nume şi prenume 


Aplicaţii E] 


vi 


Redactează o scrisoare de intenție către Emil Vasilescu, directorul firmei 
Interelectronic S.R.L. din Piteşti, strada Cuza Vodă, nr. 24, prin care să soliciți 
angajarea pe un post propriu specializării tale. Respectă sau adaptează (după 
caz) modelul scrisorii de intenție de mai sus. 


| 3. Scrisoarea În format electronic 


E-mail este prescurtarea de la Electronic Mail (poştă electronică). Este 
unul dintre cele mai răspândite servicii Internet. A apărut iniţial ca un 
simplu serviciu capabil să mute un mesaj (şir de caractere) de pe un 
computer pe altul şi să-l depună într-un director numit căsuță poştală. 
Concomitent cu dezvoltarea rețelelor de comunicaţie, e-mail-ul a 
cunoscut şi el o evoluție spectaculoasă. 

Pentru a trimite cuiva o scrisoare electronică (mesaj de e-mail), trebuie 
cunoscută în primul rând adresa de e-mail. În afara acesteia mai este 
nevoie de un program de transmitere e-mail, care poate fi Mail, Elm sau 
Pine, dacă se foloseşte sistemul de operare Unix, sau Internet Mail, Netscape 
Mail, Eudora Pro, Outlook Express, Pegasus, dacă se foloseşte Windows. 

Un mesaj de e-mail este format din două componente: un conţinut (ceea 
ce doreşti să trimiţi prin e-mail) şi un header (generat de programul de 
mail care conţine informaţiile necesare pentru e-mailul tău către desti- 
natar). Headerul este format din nişte câmpuri de informaţie care sunt 
necesare diferitelor operaţii de transmisie. 

Lista câmpurilor care formează header-ul unui mesaj: 


From: Conţine adresa de e-mail a „expeditorului”. 
To: Conţine adresa de e-mail a „destinatarului”. 
Subject: Este o descriere în câteva cuvinte a mesajului - nu 


este obligatorie. 
Date: Este data la care a fost trimis mesajul; este completat 


automat de computer 

Reply-to: Este adresa la care expeditorul doreşte să primească 
răspunsul în cazul în care aceasta diferă de cea de 
la care a fost trimis e-mailul. 


Message-ID: Este un şir de identificare generat de agentul de 
transport la trimiterea mesajului. Acest identificator 
este unic pentru fiecare mesaj. 

Received: Fiecare computer care primeşte mesajul şi îl trimite 
mai departe (pe drumul de la expeditor la destinatar, 
inclusiv computerul expeditorului şi al destinatarului) 
adaugă câte un astfel de câmp (analog cu aplicarea 
ştampilelor de pe plicurile poştale). În felul acesta se 
poate reconstitui drumul urmat de mesaj de la expe- 
ditor la destinatar. 

Utilizatorii ale căror adrese vor fi trecute în acest câmp 

vor primi câte o copie a mesajului. 

BCC: Sunt copii trimise unei liste de cititori, asemeni unor 

(blind copii indigo obişnuite (CC). Totuşi, linia de antet care 

carbon copy) listează destinatarii este ştearsă automat din mesajul 

trimis. De aceea, niciunul dintre destinatarii mesajului 
(dacă este vreunul) nu va şti cine a mai primit „copii 
indigo blind“. 
Din moment ce nu există nicio înregistrare în mesajul 
recepționat că aceste copii au fost trimise, acțiunile 
ulterioare care folosesc date din antet (de exemplu 
Reply) nu îi vor include şi pe aceşti destinatari. 

Attachment Fişierele ataşate sunt o cale de adăugare a unor infor- 
maţii suplimentare (text, imagini sau video) la mesajele 
trimise. 

Signature Semnătura este adesea folosită pentru a include infor- 
maţii despre utilizator precum şi modul cum poate 


fi el contactat. 
(Sursa informaţiilor: Internet) | 


CC: 
(carbon copy) 


Aplicaţii E 


vi 


Redactează o scrisoare în format electronic de circa o pagină, pe o temă la 
alegere, pe care să o adresezi unui coleg/ unei colege de clasă. Solicită-i un 
răspuns la scrisoare într-un termen scurt. 

Citiţi apoi în clasă, într-o oră următoare, scrisori în format electronic 
redactate de voi potrivit cerinței de mai sus. 

A 


Inainte de text E 


1. Alcătuiți două echipe de câte patru colegi. Alegeţi una dintre 
= cele două valori: iubirea sau cunoaşterea. Căutaţi argumente 
pentru a susține alegerea. Găsiţi apoi şi contraargumente 
pentru cele propuse de echipa adversă. Ceilalţi colegi care 


9 A asistă la discuție vor putea interveni în final pentru a 

97 completa argumentele celor două echipe. 
- 5 . A . . .. . y 
2. Discutaţi între voi despre ratarea unei ocazii care credeți că 
SA v-ar fi oferit fericirea. Realizați, individual, o listă a 
\ g / cauzelor refuzului şi o listă a efectelor în planul propriei 

i existențe. 
„e 
i Notă biobibliografică FLOARE ALBASTRA 
Mihai Eminescu (1850-1889), poet şi de Mihai Eminescu 


prozator. Se naşte la Botoșani ca fiu al lui 
Gheorghe Eminovici şi al Ralucăi. E al i A 
şaptelea copil dintre cei unsprezece „lar te-ai cufundat m stele 
(patru fete şi şapte băieți). Copilăria şi-o Şi în nori şi-n ceruri nalte? 
petrece la Ipotești. De nu m-ai uita încalte, 


Din 1858 urmează clasele a III-a şi a Sufletul vietii mele 
IV-a primară la Cernăuţi. Nesuportând ? i 


rigorile disciplinei şcolare, se întoarce la 


Ipotești, apoi merge la Botoşani ca In zadar râuri în soare 
practicant la tribunal, iar după aceea, Grămădeşti-n a ta gândire 
copist. ză a ; 

felia toamna lui 1865 la Cernăuţi şi câmpiile ASITE 
şi locuieşte în casa profesorului Aron Şi întunecata mare; 
Pumnul, de a cărui bibliotecă se 
îngrijeşte. În luna februarie, acelaşi an, Piramidele-nvechite 


debutează la revista Familia de la 


Budapesta cu poezia De-aş avea... Urcă-n cer vârful lor mare — 


Directorul revistei, Iosif Vulcan, îi Nu căta în depărtare 
schimbă numele din Eminovici în Fericirea ta, iubite!” 
Eminescu. 

Între 1867 şi 1869, părăsind Bucovina, ; d 
viitorul poet rătăceşte prin Transilvania Astfel zise mititica, 
şi Muntenia cu trupe de teatru. E sufleor, Dulce netezindu-mi părul. 
copist şi, la nevoie, chiar actor. În Ah! ea spuse adevărul; 


toamna anului 1869 trece prin Botoşani 
şi tatăl său îi întrerupe peregrinările, 
trimițându-l la studii la Viena. Aici, se 
înscrie la Universitate. Frecventează „Hai în codrul cu verdeață, 
cursuri de filozofie, limbi romanice, Und-izvoare plâng în vale, 


medicină, economie etc. Se apropie de Stă na ala voal 
cercul societății literare Junimea de la tânca stă să se prăvale 


laşi, căreia îi trimite câteva poezii, In prăpastia măreață. 
publicate imediat în revista Convorbiri Acolo-n ochi de pădure, 


Eu am râs, n-am zis nimica. 

literare. La Viena se împrieteneşte cu 
loan Slavici. 

Cu ajutorul bănesc acordat de 
Junimea stă doi ani la Universitatea din 
Berlin, unde audiază cursuri de filozofie, 
istorie, limba sanscrită şi mitologie. 

Reîntors la laşi (1874), e numit director 
al Bibliotecii Centrale Universitare, apoi 
revizor şcolar al judeţelor Vaslui şi laşi. 
Acum îl cunoaşte pe lon Creangă şi lea- 
gă cu acesta o prietenie durabilă. În 
aceeaşi perioadă poate fi plasat începutul 
„romanului de dragoste” cu Veronica 
Micle. 

În toamna anului 1877 pleacă la 
Bucureşti şi intră în redacţia ziarului 
conservator Timpul. La sfârşitul anului 
1883 îi apare prima ediţie a unui volum 
de Poezii, prin grija şi cu prefața criticului 
Titu Maiorescu, cel dintâi care a avut 
intuiţia geniului eminescian. 

Restabilit parţial după tratamentul la 
un sanatoriu de lângă Viena, poetul 
trăieşte o lungă şi dureroasă agonie 
vreme de şase ani, până la 15 iunie 1889. 


[| Dicţionar literar 


Temă - aspect general care apare în 
opera literară. Marile opere au izvorât 
întotdeauna din teme majore, 
importante pentru om şi pentru 
destinul său. Fiecare creator tratează 
tema în funcție de personalitatea sa 
artistică. Aparenta lor mare diversitate 
ascunde, în fond, un număr de teme 
eterne: iubirea, natura, copilăria, timpul, 
războiul, prietenia, călătoria etc. 


Motiv - unitate structurală a operei 
literare. Se manifestă ca o situaţie 
tipică, purtătoare de semnificaţie. 
Motivul e o modalitate prin care tema 
se realizează în operă. Motivul central, 
cu grad sporit de repetabilitate, poartă 
numele de /aitmotiv. 

Marile teme ale creației eminesciene 
cuprind numeroase motive, unităţi 
structurale comune mai multor poezii. 
Printre cele mai frecvente motive care 
apar în opera lui Mihai Eminescu se pot 
aminti: lacul, codrul, teiul, izvorul, luna, 
geniul etc. 


Lângă balta cea senină 
Şi sub trestia cea lină 
Vom şede. în foi de mure. 


Şi mi-i spune-atunci poveşti 
Şi minciuni cu-a ta guriță, 
Eu pe-un fir de romăniță 
Voi cerca de mă iubeşti. 


Şi de-a soarelui căldură 
Voi fi roşie ca mărul, 

Mi-oi desface de-aur părul, 
Să-ţi astup cu dânsul gura. 


De mi-i da o sărutare, 
Nime-n lume n-a s-o ştie, 
Căci va fi sub pălărie — 
Şi-apoi cine treabă are! 


Când prin crengi s-a fi ivit 
Luna-n noaptea cea de vară, 
Mi-i ține de subsuoară, 
Te-oi ține de după gât. 


Pe cărare-n bolți de frunze, 
Apucând spre sat în vale, 
Ne-om da sărutări pe cale, 
Dulci ca florile ascunse. 


Şi sosind l-al porții prag 

Vom vorbi-n întunecime; 

Grija noastră n-aib-o nime, 
Cui ce-i pasă că-mi eşti drag?” 


Înc-o gură — şi dispare... 

Ca un stâlp eu stam în lună! 

Ce frumoasă, ce nebună 

E albastra-mi, dulce floare! 

Şi te-ai dus, dulce minune, 

S-a murit iubirea nostră — 
Floare-albastră! Floare-albastră!... 
Totuşi... este trist în lume! 


(Convorbiri literare, 1 aprilie 1873) 

Romantism - orientare ideologică, 
artistică şi literară manifestată în prima 
jumătate a secolului al XIX-lea în spaţiul 
european, caracterizată prin: afirmarea 
individualităţii, a originalității şi a 
spontaneităţii, primatul sentimentului 
şi al fanteziei creatoare, expansiunea 
eului individual, evadarea din realitate 
în fantezie, vis sau reverie, respingerea 
regulilor impuse de clasicism, fascinația 
misterului şi a excepţionalului. 

Alături de aceste caracteristici ale 
esteticii romantice, în literatură se ob- 
servă interesul pentru mituri, simboluri, 
culoare locală (folclor, trecut istoric, 
natură), spaţii exotice, amestecul genu- 
rilor, speciilor şi al stilurilor, preferința 
pentru situaţii şi personaje excep- 
tionale, antiteza, diversificarea resur- 
selor limbii literare (valoarea stilistică a 
limbajului popular sau arhaic etc.), 
cultivarea cu predilecție a unor specii 
lirice: meditaţia, elegia, romanţa; specii 
dramatice: drama; specii epice: legenda, 
balada, poemul, nuvela (istorică, fan- 
tastică), romanul (istoric, de aventuri, 
frescă). 

Reprezentanți: în literatura universală 
- Novalis, Heinrich Heine, E.T.A. 
Hoffmann, Byron, Shelley, John Keats, 
Victor Hugo, Alphonse de Lamartine, 
Alfred de Vigny, Alfred de Musset, 
Giacomo Leopardi, Aleksandr Mihail 
Puşkin, Mihail Lermontov; în literatura 
română - Mihai Eminescu, Costache 
Negruzzi, Grigore Alexandrescu. 


POEZIA 


Puncte de reper p 


Poemul Floare albastră, scris în 1872 şi publicat în revista 
Convorbiri literare, în 1873, este o capodoperă a lirismului 
eminescian din etapa de tinereţe, purtând în germene marile 
teme şi idei poetice reliefate mai târziu în Luceafărul. 

Dezvoltare a unui motiv poetic european într-o viziune lirică 
proprie, Floare albastră poate fi considerată o poezie-nucleu a 
romantismului eminescian. Viziunea romantică e dată de temă, 
de motivele literare, de atitudinea poetică, de asocierea speciilor: 
poem filozofic (meditaţie), eglogă (idilă cu dialog) şi elegie. 

La romantici, tema iubirii apare în corelaţie cu tema naturii, 
pentru că natura vibrează la stările sufleteşti ale eului. Floare 
albastră aparţine acestei teme şi reprezintă ipostaza iubirii 
paradisiace, prezentă în idilele eminesciene din aceeaşi perioa- 
dă de creaţie, Sara pe deal, Dorinţa, Lacul, Povestea teiului, 
sau în secvenţa idilică din Luceafărul. Depăşeşte însă cadrul 
unei idile, implicând condiţia geniului. 

Floare albastră îşi are punctul de plecare în mitul romantic 
al aspiraţiei către idealul de fericire, de iubire pură, întâlnit şi 
la Novalis sau Leopardi. Motiv romantic de largă circulație 
europeană, floarea albastră simboliza în romanul Heinrich von 
Ofterdingen de Novalis tendința spre infinit, năzuința de a atinge 
îndepărtata patrie a poeziei (D. Popovici), iar în opera lui Leopardi 
voinţa lirică de a naufragia în infinit. Simbolul florii albastre, 
regăsit şi în alte texte eminesciene, Călin (file din poveste), 
Sărmanul Dionis, dobândeşte aici valoare polisemantică: 
aspirație spre fericirea prin iubire, nostalgie a iubirii ca mister 
al vieţii, opoziţie ireductibilă între lumea caldă, efemer-terestră 
şi lumea rece a ideilor, a cunoaşterii absolute. In creația emines- 
ciană, albastrul este culoarea infinitului, a marilor depărtări, a 
idealului, iar floarea simbolizează viaţa, ființa păstrătoare a 
dorințelor dezvăluite cu vrajă. 

Poezia se structurează în jurul unei serii de opoziții: eter- 
nitate/ moarte — temporalitate/ viață, masculin — feminin, 
detaşare apolinică — trăire dionisiacă, abstract — concret, vis — 
realitate, aproape — departe, atunci — acum. 

Compoziţia romantică se realizează prin alternarea a două 
planuri, de fapt confruntarea a două moduri de existenţă şi 
ipostaze ale cunoaşterii: lumea abstractă, a cunoaşterii absolute 
şi lumea iubirii concrete, a cunoaşterii terestre. Celor două lumi 
li se asociază două ipostaze umane (masculin — feminin) sau 
portrete spirituale (geniul — făptura terestră). Ca în lirismul de 
măşti, eul liric împrumută pe rând, cele două ipostaze, masculin 
- feminin, el — ea, într-un dialog al eternului cu efemerul (Vladi- 
mir Streinu). 

Simetria celor patru secvenţe poetice este susținută de mo- 
nologul liric al fetei, care exprimă termenii antinomici (lumea 
lui — lumea ei), punctat de cele două reflecții ulterioare ale 
bărbatului. Monologul fetei ia, în primele trei strofe, forma repro- 
şului şi conţine simbolurile eternităţii-morții, configurând ima- 
ginea lumii reci a ideilor abstracte. Meditaţia bărbatului din strofa 

Poezia lirică 


E Dicționar literar 


Eul empiric (biografic) - reprezen- 
tarea poetului ca autor, persoană cu o 
existenţă reală, limitată în timp şi spaţiu, 
cu o anumită personalitate biografică, 
psihologie şi concepţie despre viaţă; 
stările, sentimentele sau ideile sale se 
proiectează în textul poetic de eul liric, 
cu care nu trebuie confundat. Eul em- 
piric este izvorul diferitelor ipostaze ale 
eului liric din creaţiile artistice. 


Eul liric — „vocea” care exprimă în text 
gândurile şi sentimentele poetului; 
individualitate care nu se confundă cu 
personalitatea biografică a autorului. 
Eul liric are ca sursă eul empiric, dar îl 
depăşeşte pe acesta, prin exprimarea 
unor trăiri sau valori general-umane. 
Mărci lexico-gramaticale ale eului liric: 
pronume şi verbe la persoana | singu- 
lar, la persoana | plural, la persoana a l-a 
singular, dativul etic, dativul posesiv, 
indici ai spaţiului şi ai timpului ordonați 
prin raportare la vorbitor, valoarea 
afectivă a unor derivate lexicale (dimi- 
nutive, augmentative), substantivul la 
vocativ, superlative stilistice ale adjec- 
tivului, topica afectivă. 


Idilă - (gr. eidyllion „mic tablou 
poematic”) specie a liricii peisagistice, 
apărută în Antichitate, având ca temă 
viaţa pastorală şi obiceiurile câmpe- 
neşti, înfăţişate într-o lumină naiv- 
sentimentală. Idila înfrumusețează viața 
rustică, adesea incluzând scene gra- 
ţioase de dragoste naivă, nevinovată. În 
timp, idila ajunge un gen poetic con- 
venţional, de un sentimentalism artifi- 
cial, în decor rustic. 


a patra poartă germenele ideii din final şi segmentează mo- 
nologul fetei, care se continuă cu chemarea la iubire în spaţiul 
terestru, cadru natural paradisiac. 

Trăirea dionisiacă, simbolizată de ipostaza feminină, este 
înlocuită, în final, cu detaşarea apolinică, asociată ipostazei 
masculine. Verbele la timpul trecut susțin decalajul temporal 
şi tonalitatea elegiacă. Contrastul dintre vis şi realitate, ca şi 
incompatibilitatea dintre cele două lumi care o clipă s-au întâlnit 
în iubire pentru ca apoi să se reaşeze în limitele lor, sunt sugerate 
de versul final, de o dulce tristețe: Totuşi... este trist în lume! 


Explorarea textului F 


1. După prima lectură a poeziei, propune un alt cuvânt/ o altă 
sintagmă cu sens potrivit pentru a înlocui titlul Floare 
albastră. 

2. O trăsătură romantică este amestecul speciilor în acelaşi 
text literar. In Floare albastră sunt prezente trăsături ale 
speciilor lirice: meditaţie (poezie filozofică), eglogă (idilă 
cu dialog), elegie (exprimarea unui sentiment de tristețe, 
de regret, de melancolie). Identifică în text câte o parti- 
cularitate a fiecărei specii. 

3. Selectează, din următoarea listă, teme şi motive romantice 
care se regăsesc în poezie: iubirea şi natura; meditaţia noc- 
turnă; singurătatea; geniul; visul sau reveria; viaţa ca vis; 
timpul; melancolia; trecutul istoric (ruinele); boala; fas- 
cinaţia misterului; revolta împotriva condiției umane. Com- 
pară selecţia ta cu aceea realizată de colegul/ colega de 
bancă. 

4. Grupează motivele literare din poezie în funcţie de cele 
două planuri cărora li se subordonează: 

e lumea rece, a contemplațţiei şi a ideilor abstracte; 
° lumea terestră, caldă, familiară. 

5 hh lirica eminesciană, tema iubirii apare îngemănată cu 
tema naturii (ca la romantici), dar se realizează în diferite 
ipostaze (conform lucrării Opera lui Mihai Eminescu de 
G. Călinescu): 

e cuplul adamic/ iubirea paradisiacă (în idile); 

e iubirea demonică; 

* „erotica funerară”; 

e iubirea pierdută (în elegii). 

Alege, din lista de mai sus, ipostaza iubirii realizată în 
Floare albastră. 

6. Textul este organizat în secvenţe poetice corespunzătoare 
celor două ipostaze/ voci ale eului liric. Delimitează sec- 
venţele poeziei şi stabileşte eventualele relaţii dintre ele 
(relaţii de opoziţie, relaţii de simetrie). 


Voci lirice 

Vocea feminină: Nu căta în depărtare/ Fericirea ta, iubite! 

1. Prima secvenţă poetică, alcătuită din strofele I-III, conţine 
reproşul adresat de fată bărbatului adâncit în contemplaţie, 


Modulul 3 


E Dicționar literar 


Apolinic şi dionisiac (de la numele 
zeilor Apollo şi Dionysos) - categorii 
estetice formulate de filozoful german 
Friedrich Nietzsche (1844-1900) în lu- 
crarea Naşterea tragediei din spiritul 
muzicii (1872) şi considerate drept 
„factori fundamentali” ai artei greceşti. 
Cele două atitudini pot fi însă recu- 
noscute şi aplicate în creații artistice din 
toate timpurile. Apollo este zeul luminii 
şi al purității, al fanteziei, al poeziei şi al 
artelor frumoase. Dionysos este zeul 
vinului, al beţiei extatice, al trăirilor dez- 
lănţuite. Principiul apolinic reprezintă 
atitudinea contemplativă, gândirea se- 
nină, întemeiată pe echilibru, armonie 
şi măsură, în opoziţie cu principiul 
dionisiac, principiu dinamic şi de trăire 
dezlănțuită a forțelor inconştiente, 
descătuşare a instinctului. 

Apolinic şi dionisiac: înţelepciune şi 
instinct, viaţă şi gândire, muzică şi 
plastică. 


9. 


10. 


POEZIA 


fascinat de cunoaşterea absolută. Selectează doi termeni 
populari şi două apelative care susțin adresarea familiară. 
Universul spiritual în care geniul/ omul superior este izolat 
se configurează prin enumeraţia simbolurilor eternității- 
morţii sau ale cunoaşterii absolute. Transcrie în caiet pe o 
coloană aceste simboluri şi completează a doua coloană cu 
posibilele semnificaţii ale acestora. 
Explică sensul avertismentului rostit de fată Nu căta în de- 
părtarel Fericirea ta, iubite!, referindu-te la calea împlinirii 
umane: iubirea sau cunoaşterea. 
Invitaţia la iubire în planul terestru, în strofele 5 — 12, pro- 
iectează aspiraţia spre fericire în planul reveriei, fapt sus- 
ţinut de verbele la viitor sau la modul conjunctiv. Transcrie 
aceste verbe. 
Spre deosebire de alte idile eminesciene, în Floare albastră, 
femeia este aceea care adresează chemarea la iubire, în 
paradisul naturii, ca aspirație spre refacerea cuplului ada- 
mic. Transcrie termeni ai vorbirii familiare care susțin inti- 
mitatea adresării. 
Imaginarul poetic eminescian are o serie de particularități 
care îl face original şi recognoscibil în creaţiile grupate în 
funcţie de o perioadă sau de o temă. În poeziile de tinerețe, 
cadrul natural paradisiac este un spaţiu protector al cu- 
plului de îndrăgostiţi. Transcrie şi comentează versuri/ 
fragmente de vers care configurează elementele spaţiale — 
motive fundamentale ale creaţiei eminesciene: codrul, 
izvorul, prăpastia, balta, trestia, foi de mure, romanița, crengi, 
luna, noaptea, cărarea. 
Comentează oral (la alegere) o strofă din secvenţa poetică 
a invitaţiei la iubire, arătând relaţia dintre ideea poetică şi 
figurile de stil utilizate. 
Portretul fetei se remarcă prin inocenţă şi senzualitate. 
Transcrie sintagmele/ versurile care sugerează trăsăturile 
fetei şi numeşte aceste trăsături. 
Chemarea la iubire organizează secvenţa poetică gradat, 
într-un scenariu erotic. Reciteşte secvenţa şi menţionează 
etapele acestui scenariu erotic. 
Observă trecerea de la peisajul rustic la peisajul feeric, de 
la regimul diurn la cel nocturn. Discută despre: 
e particularităţile de ordin vizual, cromatic, care se asociază 
celor două momente ale zilei; 
e semnificaţia trestiei, respectiv, a porţii în fiecare dintre 
cele două spaţii. 


Vocea masculină: Totuşi... este trist în lume! 


1. 


Reflecțiile bărbatului plasează chemarea la iubire într-un 
plan al trecutului. Transcrie verbele existente în intervenţiile 
reflexive din strofa a patra şi din cele două strofe finale. 
Prezintă rolul expresiv al timpurilor verbale utilizate. 
Reciteşte strofa a patra. Precizează atitudinile bărbatului 
față de chemarea iubirii, în planul trecut, al trăirii şi în pla- 
nul prezent, al rememorării. 

3. Comentează, din perspectiva finalului, relația dintre ver- 
surile constatative: Ah! ea spuse adevărul şi Totuşi... este trist 
în lume!. 

4.  Reciteşte ultima strofă şi răspunde la una dintre următoa- 
rele cerințe: 

e explică rolul rândului de puncte care izolează strofa finală 
de restul poeziei; 

e compară cele două versuri de mai jos (care au constituit 
o dispută în exegeza eminesciană) şi explică diferenţa de 
sens dintre ele: 

Totuşi... este trist în lume! 
Totul este trist în lume! 

e exprimă-ţi opinia despre cauza tristeţii în lume, aşa cum 
rezultă din poezie. 

5. Percepția principiului masculin asupra femeii înregistrează 
mai multe trepte ale cunoaşterii erotice, sugerate prin 
modificarea apelativelor/ a calificărilor acesteia. Transcrie 
fragmentele de vers/ versurile care conţin apelativele şi 
asociază fiecăreia o semnificaţie din lista de mai jos sau 
propune o altă semnificaţie: 

e iubirea ca joc; 

e asumarea iubirii-pasiune; 

e iubirea ca mister al vieții; 

e idealul de iubire. 

6. Identifică în text elementele de prozodie (rimă, ritm, mă- 
sură). Exprimă-ţi opinia despre relația dintre elementele 
identificate şi tema sau starea poetică din text. 


Evaluare curentă. Aplicaţii i 


1. Redactează, la alegere, una dintre următoarele compuneri: 
e Comentează ultima strofă din poezia Floare albastră, în 
maximum 10 rânduri, prin evidențierea relației dintre 
ideea poetică şi mijloacele artistice. 
e Comentează o secvenţă din poezie, explicând semnificația 
figurilor de stil. 


Dincolo de text F 


Realizează o fişă în care să notezi posibilele semnificații ale 
florii albastre din poezia eminesciană. În acest scop, consultă una 
dintre următoarele surse din exegeza operei eminesciene, la 
alegere: 

- Vladimir Streinu, „Floare albastră” şi lirismul eminescian 
în Studii eminesciene; 

- D. Popovici, Poezia lui Mihai Eminescu; 

- Zoe Dumitrescu-Buşulenga, Eminescu şi romantismul 
german; 

- Alain Guillermou, Geneza interioară a poeziilor lui 
Eminescu. 

Discutaţi în clasă şi comparaţi rezultatele investigaţiilor 
voastre. Ce aţi observat? 


Modulul 3 POEZIA 


Limbă ŞI comunicare 


| FIGURI DE STIL 


Figură de stil — procedeu artistic utilizat în scopul sporirii expresivităţii 
unei comunicări. 

Clasificarea figurilor 

1. Figurile sintactice sau de construcţie — ating forma expresiei şi vizează 
construcția gramaticală la nivel morfologic şi sintactic: 

* figuri sintactice ale insistenţei: enumerarea, repetiţia; 

* figuri compoziționale: simetria, antiteza; 

* figuri retorice: interogaţia retorică, exclamaţia retorică, invocaţia retorică. 

2. Figurile semantice (tropi) — antrenează modificări de sens, sunt mai 
complexe şi privesc atât substanţa conţinutului, cât şi forma lui. Acestea sunt: 

* epitetul; 

* comparaţia; 

* personificarea; 

° metonimia; 

e sinecdoca; 

* metafora; 

° oximoronul; 

° sinestezia; 

* alegoria; 

* simbolul. 

3. Figurile de sunet — produc modificări în substanţa expresiei, prin orga- 
nizarea într-un anumit fel a sunetelor. Acestea sunt: 

* aliterația; 

* eufonia. 


+ + 


Epitetul exprimă o însuşire neobişnuită a unui obiect, a unei acţiuni. Din 
punct de vedere gramatical, cel mai adesea epitetul constă într-o determinare: 

° a unui substantiv printr-un adjectiv: bolta cea senină (Floare albastră); 

° a unui verb printr-un adverb: să ne privim nesățios şi dulce (Luceafărul). 

Potrivit demonstraţiei făcute de Tudor Vianu în studiul Epitetul eminescian, 
această figură de stil „caracterizează un obiect prin reacţiile apreciative pe 
care le trezeşte sau prin una din însuşirile lui morale sau fizice”. Din acest 
punct de vedere, în poezia lui Eminescu există mai multe tipuri de epitete: 

* ornant, care exprimă o însuşire permanentă: somn lin (Mai am un singur 
dor); 

* individual, care arată o trăsătură proprie şi individuală a obiectului: mâni 
subțiri şi reci (Sonet); 

* antitetic, prin care se prezintă o însușire ce poate părea opusă calităților 
acordate în genere obiectului: bulgări fluizi (Călin — File din poveste ). 

Comparaţia exprimă raportul de asemănare între doi termeni (comparant 
şi comparat) pentru a scoate în evidenţă caracteristicile unuia dintre ei: 
Trecut-au anii ca nouri lungi pe şesuri (Trecut-au anii...). 

Personificarea presupune transferul unor însuşiri proprii speciei umane, 
obiectelor sau altor ființe: 

Lună tu, stăpân-a mării, pe a lumii boltă luneci/ Şi gândirilor dând viață, suferințele 
întuneci. (Scrisoarea I) 


1. Identifică, în textul de mai jos, figurile de stil (epitet, comparaţie, perso- 
nificare) şi explică rolul lor expresiv: 


Nourii curg, raze-a lor şiruri despică, 
Streşine vechi casele-n lună ridică. 
Scârție-n vânt cumpăna de la fântână, 
Valea-i în fum, fluiere murmură-n stână. 


Şi osteniți oameni cu coasa-n spinare 
Vin de la câmp, toaca răsună mai tare, 
Clopotul vechi împle cu glasul lui sara, 
Sufletul meu arde-n iubire ca para. 
(Sara pe deal) 


| Metafora este o figură de stil care prezintă ca identici doi termeni distincți, 


în urma unui transfer de trăsături semantice între aceştia: Părea că printre nouri 
s-a fost deschis o poartă/ Prin care trece, albă, regina nopții moartă. (Melancolie). 
Tudor Vianu, în studiul Problemele metaforei, constată: „Ceea ce dispare în 
trecerea de la comparaţie la metaforă, ar fi, aşadar, prezenţa termenului cu care 
se face comparaţia şi, în consecință, partea de cuvânt sau locuţiunea care 
mijloceşte apropierea celor doi termeni: ca, asemeni cu, întocmai ca, precum, tot astfel 
etc. Metafora ar fi deci o comparaţie subînţeleasă şi prescurtată sau eliptică”. 
Metonimia este înrudită cu metafora. Ea se realizează prin înlocuirea unui 
cuvânt prin altul între care există o relație logică (temporală, spaţială, cauzală). 
Prin metonimie se substituie: 
e efectul prin cauză sau cauza prin efect: Iroienind cărările/ Şi gonind 
cântările. (Revedere); 
e abstractul prin concret sau concretul prin abstract: Şi cosița ta bălaie o 
aduni la ochi plângând,/ Inimă făr'de nădejde, suflete bătut de gând. (Călin 
- File din poveste ); 
e numele unui lucru prin simbolul lui: Tot ce stă în umbra crucii, împărați 
şi regi s-adună/ Să dea piept cu uraganul ridicat de Semilună. (Scrisoarea III) 
Sinecdoca este considerată o varietate a metonimiei. Ea constă în 
restrângerea sau lărgirea sensului unui cuvânt prin folosirea întregului pentru 
parte, a părţii pentru întreg, a particularului pentru general a singularului în 
locul pluralului, a genului în locul speciei etc.: 


Ochii tăi mari caută-n frunza cea rară. (Sara pe deal) | 


Modulul 3 POEZIA 


Aplicaţii E 


1. Identifică, în textele de mai jos, figurile de stil (metaforă, metonimie, 
sinecdocă) şi explică rolul lor expresiv: 


Mureşan scutură lanțul cu-a lui voce ruginită, 

Rumpe coarde de aramă cu o mână amorțită, 

Cheamă piatra să învie ca şi miticul poet, 

Smulge munților durerea, brazilor destinul spune, 

Şi bogat în sărăcia-i ca un astru el apune, 

Preot deşteptării noastre, semnelor vremii profet. 
(Epigonii) 


Codrul clocoti de zgomot şi de arme şi de bucium, 

Iar la poala lui cea verde mii de capete pletoase, 

Mii de coifuri lucitoare ies din umbra-ntunecoasă; 

Călăreții împlu câmpul şi roiesc după un semn 

Şi în caii lor sălbateci bat cu scările de lemn, 

Pe copite iau în fugă fața negrului pământ, 

Lănci scânteie lungi în soare, arcuri se întind în vânt ... 
(Scrisoarea III) 


| Oximoronul constă în asocierea în aceeaşi sintagmă a două cuvinte care 
exprimă noțiuni contradictorii, incompatibile din punct de vedere logic, care 
creează prin contrastul lor o imagine poetică expresivă: 

Neguri albe, strălucite/ Naşte luna argintie. 

Sinestezia reprezintă o asociere spontană între senzaţii de natură diferită 
(de exemplu: sunet — culoare - parfum): Flori albastre tremur ude în văzduhul 
tămâiet. (Călin — File din poveste ) 

Alegoria este figura de stil alcătuită dintr-o înşiruire de metafore, comparații, 
personificări, formând o imagine unitară, concretă, prin care se sugerează 
noţiuni abstracte. 

Simbolul este legătura analogică între un aspect al lumii ideale (abstracte) 


şi un element al lumii vizibile, materiale. | 


Aplicaţii E 


1. Explică semnificația oximoronului din următoarele versuri: 


Când deodată tu răsărişi în cale-mi, 
Suferință, tu, dureros de dulce... 
Pân-în fund băui voluptatea morții 
Neîndurătoare. 
(Odă — în metru antic) 


vi 


2. Explică semnificația simbolului central din poezia Floare albastră. 
3. Analizează stilistic versurile de mai jos, specificând figurile de stil şi semnificația 
lor în context: 
De treci codri de aramă, de departe vezi albind 
Ş-auzi mândra glăsuire a pădurii de argint. 
Acolo, lângă izvoară, iarba pare de omăt, E 

Flori albastre tremur ude în văzduhul tămâiet; 
Pare că şi trunchii vecinici poartă suflete sub coajă, 
Ce suspină printre ramuri cu a glasului lor vrajă. 
(Călin — File din poveste ) 
4.  Reciteşte poezia Floare albastră pentru a identifica figurile de stil şi pentru 
a explica rolul lor în text. Completează în acest scop tabelul de mai jos: 


Denumirea figurii Transcrierea structurii | Explicarea semnificației 
de stil care conţine figura de stil| figurii de stil transcrise 
identificată 
epitetul 
comparaţia 
metafora 
personificarea 


metonimia 
sinecdoca 
oximoronul 


sinestezia 
alegoria 
simbolul 


— Ce observi după completarea tabelului? 

- Care sunt figurile de stil care lipsesc din poezia studiată? 

- Care este figura de stil care apare de cele mai multe ori? 

- Care este figura de stil pe care o consideri cea mai expresivă, care te-a 
impresionat cel mai mult şi pe care ai reținut-o? 


| ANALIZA. COMENTARIUL 


Analiza (din gr. analysis, „„descompunere”) este operaţia prin care un întreg 
este descompus în părţile lui componente, din a căror interpretare şi 
interrelaționare întregul poate fi mai bine înţeles. 

Analiza este o metodă generală de cercetare. Ea se practică nu numai în 
domeniul literar (analiza literară), ci şi în filozofie, psihologie, economie, 
politică, matematică etc. j 

Între analiza literară şi comentariul literar există unele diferenţe. În timp ce 
analiza literară se axează pe cercetarea tuturor elementelor constitutive ale 
operei (pentru a evalua ansamblul), comentariul literar se opreşte asupra unuia 
sau a câtorva elemente, pe care le explică minuţios şi le interpretează. 


Comentariul este un tip de redactare care presupune parcurgerea 
următoarelor etape, raportate, în cazul de față, la textul poetic: 


1. Lectura atentă şi repetată a textului poetic. 

Citirea inițială a întregului text pentru formarea primei impresii, prin 
sesizarea stării poetice, a atmosferei sau sentimentului dominant, ca şi a 
semnificației globale, este urmată de citirea „în diagonală”, pentru a sesiza tema, 


Modulul 3 


POEZIA 


elementele de recurenţă, cuvintele-cheie, structura, adică acele aspecte care au 
rolul unei coloane vertebrale pentru textul liric. Lectura pe fragmente/ pe secvenţe 
poetice pune în evidenţă identitatea eului liric, gradarea discursului liric şi relația 
dintre ideile poetice — imaginile artistice — elementele de limbaj poetic, figurile 
de stil în cadrul fiecărei secvenţe poetice. Lectura cu voce tare favorizează receptarea 
auditivă, a muzicalității versurilor şi lămurirea curgerii ideilor poetice, dar şi i- 
dentificarea elementelor de prozodie şi a figurilor de sunet. 


2. Stabilirea elementelor din textul poetic care vor fi abordate în lucrare. 

Care este contextul operei? 

- investigarea opiniilor critice despre textul ales sau despre opera 
scriitorului; 

- încadrarea textului în opera scriitorului, în epoca literară. 

Ce fel de text este? 

- încadrarea în gen şi/ sau specie, în curent literar. 

Ce prezintă textul? 

- temă şi motive; semnificaţia titlului; 

- problematică, idee centrală, sentimentul dominant, simbolul central etc. 

Cine vorbeşte”? 

- eul liric (ipostaze, mărci lexico-gramaticale). 

În ce mod „vorbeşte”? 

- elemente de compoziţie (titlu, incipit, relații de opoziţie şi de simetrie, 
elemente de recurenţă); elemente de prozodie; 

- idei poetice redate prin imagini artistice; 

- figuri de stil şi semnificaţia lor. 

Cu ce scop sau cu ce efect? 

- expresivitate, sugestie, ambiguitate; 

- semnificaţii globale, efecte asupra cititorului. 


3. Redactarea lucrării. 

Comentariul textului poetic este o redactare structurată, în care se abordează 
fiecare aspect specific acestui tip de text literar, 

avându-se în vedere mereu cele două etape obligatorii: identificare şi 
interpretare. Perspectiva interpretativă poate fi împrumutată” din exegeza operei 
sau poate fi personală. 

Comentariul respectă părţile unei compuneri, introducere — cuprins — 
încheiere, şi este organizat în paragrafe. Fiecare paragraf trebuie să cuprindă 
o idee centrală, susținută prin explicaţii, exemple/ citate adecvate şi sem- 
nificaţiile lor. Exprimarea este obiectivă, cu utilizarea limbajului de specialitate, 
care pune în evidență tehnica poetică şi cu respectarea normelor de 
ortografie şi de punctuație. Ideile personale trebuie argumentate. 


4. Verificarea. 
Are în vedere atât conţinutul compunerii, în ce măsură comentariul vizează 
cerința dată, cât şi respectarea regulilor redactării. 


Aplicaţii w 


“i 


Scrie, într-o compoziție de circa două pagini, comentariul poeziei Floare 
albastră de Mihai Eminescu, respectând recomandările de mai sus. 

A 


Inainte de text | 


1. 


Iubirea reprezintă una dintre temele majore în creația poe- 
tică din toate timpurile. Reaminteşte-ți o poezie de dragoste 
şi prezintă mesajul pe care textul îl transmite cititorului. 
Cuplul de îndrăgostiţi a fost una dintre constantele lite- 
raturii din antichitate şi până în contemporaneitate. Prezintă 
oral, în faţa clasei, o poveste de dragoste care să aducă în 
prim-plan cuplul de îndrăgostiți. Ai posibilitatea să apelezi 
la exemple celebre precum Paris şi Elena, Tristan şi Isolda, 
Romeo şi Julieta ş.a. sau îţi poţi alege un alt exemplu. 
Exprimă-ţi opţiunea, prin argumente, pentru una dintre 
variante: 

— iubirea se asociază, cel mai adesea, cu ideea de fericire; 
- iubirea se asociază, cel mai adesea, cu ideea de suferinţă. 
Poţi susține argumentaţia cu exemplificări din opere lite- 
rare, filme, situaţii din viaţă etc. 


PE LÂNGĂ PLOPII FĂRĂ SOT... 


de Mihai Eminescu 


Pe lângă plopii fără soț 
Adesea am trecut; 

Mă cunoşteau vecinii toți — 
Tu nu m-ai cunoscut. 


La geamul tău ce strălucea 
Privii atât de des; 

O lume toată-nţelegea — 
Tu nu m-ai înțeles. 


De câte ori am aşteptat 
O şoaptă de răspuns! 
O zi din viață să-mi fi dat, 
O zi mi-era de-ajuns; 


O oară să fi fost amici, 
Să ne iubim cu dor, 
S-ascult de glasul gurii mici 
O oară şi să mor. 


Dându-mi din ochiul tău senin 
O rază dinadins, 

În calea timpilor ce vin 
O stea s-ar fi aprins; 


Ai fi trăit în veci de veci 
Şi rânduri de vieți, 

Cu ale tale brațe reci 
Înmărmurai măreț, 


POEZIA 


Modulul 3 


[] Dictionar literar Un chip de-a pururi adorat 
i Cum nu mai au perechi 
Elemente de versificație Acele zâne ce străbat 


Prozodia este partea poeticii care se 
ocupă cu studiul tehnicii versificației. 
Elementele prozodice fundamentale 


ale poeziei sunt: versul, rima, ritmul, Căci te iubeam cu ochi păgâni 
măsura şi strofa. Şi plini de suferinți, 


Versul (din lat. versus - „şir”, „rând C i lăsară din bătrâni 
scris”, „vers”) este o unitate semantică şi e mi-i lăsară din bătrâni 


sintactică alcătuită după anumite reguli Părinții din părinți. 
prozodice (ritm, rimă, măsură) care 
formează un rând dintr-o poezie. Versul 
poate să conţină un sens deplin sau să 


Din timpurile vechi. 


Azi nici măcar îmi pare rău 


se continue în versul următor. Că trec cu mult mai rar, 
Rima este potrivirea muzicală, eu- Că cu tristeță capul tău 
fonică a sunetelor de la sfârşitul a două Se-ntoarce în zadar, 


sau mai multe versuri, începând cu 

ultima vocală accentuată. După modul AA , 

de îmbinare a versurilor în strofe Căci azi le semeni tuturor 
deosebim: La umblet şi la port, 


e rima împerecheată, când primul Şi te privesc nepăsător 
vers rimează cu al doilea, iar al treilea cu k P 


al patrulea; C-un rece ochi de mort. 
e rima încrucișată, când versul întâi 
rimează cu al treilea, iar al doilea cu al Tu trebuia să te cuprinzi 
patrulea; A 
e rima îmbrăţişată, când versul întâi i De acel farmec sfânt, i 
rimează cu al patrulea, iar al doilea cu Şi noaptea candelă S-Aprinzi 
cel de-al treilea; Iubirii pe pământ. 


rima amestecată, când versurile nu 
sunt dispuse într-o ordine uniformă (rimă 
folosită îndeosebi în fabulă). 

Versurile lipsite de ornamentaţia rimei D ictionar E 
se numesc versuri albe. Ele nu trebuie z 
confundate cu versul liber. Versurile = A E B . . E 
libere sunt rândurile dintr-o poezie „O oară şi nu o oră [...], pentru că Eminescu a scris o oară, pentru 


neprozodică, în care toate regulile privind că o oră e ştiinţific şi pedant, pentru că o oră e un hiat displăcut” 
N ritmul şi i al abolite. (notă a criticului G. Ibrăileanu în studiul Pe lângă plopii fără 
Eliberat de rigorile prozodiei clasice, ver- , AA ; R A iz OSATI 
; E EE REE sot... - consideraţii tehnice). Perpessicius, în ediția critică Mihai 

sul liber se mlădiază mai uşor, în funcţie a 3 y | J 3 
de starea sufletească a poetului. Eminescu, Opere, I, preferă varianta o oră. 

Ritmul (din gr. rhytmus - „ritm, 
„cadenţă”) este armonia ce rezultă din 


succesiunea regulată a silabelor accen- Puncte de reper | 


tuate şi neaccentuate dintr-un vers. 
Ritmul versurilor îşi are sursa în accentul Poezia Pe lângă plopii fără soț..., scrisă de Mihai Eminescu în 
natural i cr Altu pag după ultima perioadă a creaţiei sale, prezintă — ca toate versurile de acum 
intonaţia lor din uzul cotidian, în fiecare A PE EEE Su CRT RL: : 
CR pa având tema iubirii — dezamăgirea poetului şi stingerea dragostei. 
cuvânt există un accent - accentul to- A 3 5 
nic. Acest accent cade apăsat pe una Inceputul se face pe un ton de romanță, dominat de amă- 
dintre silabe şi o scoate în reliefîn raport răciunea că ființa iubită n-a putut pricepe ceea ce o lume 
cu celelalte. — , | toată-nțelegea. Textul este construit pe baza unei gradații. Dacă 
Măsura reprezintă numărul de silabe l fi iubit td tea 1 fi tut- invi hi 
din care este format un vers. În creația zar A AU A pe poe d aragos ça Or ar l pu AYAN SE cnar 
cultă, măsura merge de la 4silabe până moartea, iar iubita ar fi devenit eternă. Iubirea poetului nu e ca 


(Familia, 28 august/ 9 septembrie 1883) 


la 16-18 silabe. oricare alta, pentru că acumulează în ea patima generațiilor 
Strofa este un ansamblu unitar precedente. Aici este punctul de maximă intensitate lirică. 
dintr-o poezie, construit după anumite i 2 G y A E i f 
reguli de versificație (rimă, ritm, măsură) Poezia continuă prin punerea în antiteză a ceea ce a fost cu 
şi de organizare compozițională în ceea ce este. Gradația e acum descendentă. Neînţeles, poetul 
unități sematice. eeN 

Principalele tipuri de strofe, consi- 
derate după numărul de versuri, sunt: 
monostihul, distihul, terţina sau terțetul, 
catrenul, cvinaria sau cvintetul, sextina, 
septima, octetul, nona şi decima. 


E Dicționar literar 


Antiteză - figură de stil care asociază 
într-un enunţ cuvinte sau expresii cu 
sens opus pentru a pune mai bine în 
relief semnificaţiile contrastului expri- 
mat prin ele. 

Acest contrast este marcat mai frec- 
vent prin opoziţia unor verbe sau adjec- 
tive, care exprimă dinamica acţiunii şi 
polarizarea unor calități: 

Vreme trece, vreme vine, 

Toate-s vechi şi nouă toate, 

Ce e rău şi ce e bine 

Tu te-ntreabă şi socoate. 

(Mihai Eminescu) 


Prin alternarea pronumelor, scriitorii 
dau antitezei un caracter liric, subiectiv, 
amplificând natura afectivă a contex- 
tului: 

Altul este al tău suflet, 

Alţii ochii tăi acum 

Numai eu rămas acelaşi, 

Bat mereu acelaşi drum. 

(Mihai Eminescu) 


devine indiferent la iubire şi la un chip care i se pare comun. 
Prin opacitatea sa, prin inconsistența sentimentului, personajul 
feminin determină înstrăinarea definitivă şi superioară a poe- 
tului, atitudine care anticipează strofa de încheiere a Lucea- 
fărului. Finalul aduce un reproş, imputarea că ea a stricat 
rânduiala acestei lumi. Între poet, expresie a geniului artistic, 
şi femeie, făptură obişnuită, se pune o barieră de netrecut. 

Structura poeziei se constituie din înlănțuirea câtorva sec- 
venţe: iubirea neînţeleasă (strofele 1-2), elogiul iubirii ideale şi 
al iubitei (strofele 3-8), indiferența poetului (strofele 9-10), im- 
putarea eşecului (strofa 11). 


Explorarea textului |] 


1. Exprimă-ţi opinia, prin redactarea unui text de circa 5 
rânduri, în legătură cu reacția pe care ai avut-o citind 
această poezie. 

2. În primele două catrene ale textului, simetrice structural, 
se fixează opoziția principală a poeziei (eu — tu), accentuată 
de alternanţa afirmativ/ negativ. Comentează aceste 
versuri, punând în evidenţă paralelismul lor. 

3. Explică în ce constă valoarea pe care poetul o conferă clipei 
de iubire prin versurile: O zi din viață să-mi fi dat; O oară să 
fi fost amici; O oară, şi să mor. 

4. Arată semnificaţia folosirii modului condițional-optativ în 
strofele 5 şi 6, spre deosebire de celelalte părți ale poeziei 
unde prezenţa verbelor la perfect compus, perfect simplu 
sau imperfect reprezintă un indice al unor acţiuni trecute. 

5. Cum ar fi devenit femeia iubită, cui ar fi semănat ea dacă 
ar fi înţeles rostul iubirii? 

6. Există un punct culminant al gradaţiei ascendente pe care 
textul o realizează până la un anumit moment. Identifică 
strofa şi comentează-i semnificația. 

7. Trecutului poetul îi opune prezentul. Caută mărcile 
prezentului la nivelul verbelor şi al adverbelor. 

8. Explică înţelesul versurilor: Căci azi le semeni tuturor/ La 
umblet şi la port. De ce înainte iubita era diferită de celelalte 
femei, iar acum nu mai este? 

9. Relevă semnificaţia versurilor Şi te privesc nepăsător/ C-un 
rece ochi de mort, insistând asupra adjectivului rece. 

10. Explică reproşul pe care poetul îl adresează iubitei în ultima 
strofă. 

11. Stabileşte măsura şi tipul de rimă din această poezie. 

12. Demonstrează că poezia este construită pe baza unei 
antiteze. 

13. Explică semnificaţia titlului, punând în evidenţă sintagma 
fără soț. 


Modulul 3 POEZIA 


Evaluare curentă. Aplicaţii E 


Eseul liber este un tip de compunere în cerința căreia este 
indicată o temă ce trebuie tratată. Eseul liber permite mani- 
festarea creativității într-un grad foarte ridicat. El se evaluează 
fie pentru calitatea şi consistenţa argumentelor aduse, fie pentru 
originalitate, pentru aptitudinea de a realiza asocieri cu alte 
creaţii ale aceluiaşi autor sau ale unor autori diferiți etc. 

Obiectivele urmărite în redactarea eseului liber pot fi urmă- 
toarele: 

- capacitatea de a compara viziuni asupra unei teme, specii 

literare etc.; 

- posibilitatea de a susține un punct de vedere cu o notă 

personală pronunţată; 

— priceprea de a aplica, în noi contexte, cunoştinţele dobândite 

anterior. 


1. Poezia Pe lângă plopii fără soț... de Mihai Eminescu a fost 
comentată, în contextul general al liricii de dragoste 
eminesciene, de doi importanți critici literari — G. Ibrăileanu 
şi G. Călinescu. Folosind sugestii din cele două fragmente 
citate mai jos, scrie un eseu liber de cel puţin o pagină în 
care să analizezi sentimentul iubirii din această poezie: 

În faza ultimă de creaţie, Eminescu devine mai puțin atent la 
natură. Acum se concentrează asupra propriului său suflet. Altă- 
dată, ca să vorbim de poezia erotică, iubea iubirea, pe care o întrupa 
într-o femeie, văzută într-un decor poetic [...] Acum iubeşte femeia. 
Conştiința întreagă îi este plină de sentiment. Acum îşi analizează 
sensibilitatea cu înverşunare, iar în analiza aceasta nu mai are ce 
căuta culoarea. 

(G. Ibrăileanu, Pe lângă plopii fără soț... 
— considerații tehnice) 


Ceea ce era manifest pentru toți, n-a ajuns la cunoştinţa ta. 
Însă, urmează poetul, tu eşti aceea care a pierdut: eu sunt geniul 
care ridic efemerul la eternitatea astrelor. lubindu-te eu şi 
cântându-te, ai fi trăit perpetuu străbătând generațiile. [...] 

Vin apoi idei poetice profunde, precum aceea a unei capacități 
de a iubi şi a suferi, de origine ancestrală!, mergând până la era 
păgână: 

Căci te iubeam cu ochi păgâni 
Şi plini de suferinţi, 

Ce mi-i lăsară din bătrâni 
Părinţii din părinți. 


1. ancestral, adj. — transmis prin ereditate; ereditar, strămoşesc. 

Şi în fine poza ataraxică?, confirmând filozofia geniului inaccesibil 
contemporanului teluric3 şi atestând un orgoliu imens romantic: 
Căci azi le semeni tuturor 
La umblet şi la port, 
Şi te privesc nepăsător 
C-un rece ochi de mort. 
(G. Călinescu, Mihai Eminescu, poet universal) 
2. Sentimentul iubirii a cunoscut o evoluţie semnificativă în 
opera lui Mihai Eminescu. Creaţia poetului pe tema iubirii 

a fost marcată de câteva etape distincte, corespunzătoare 

vârstelor scriitorului: 

e sfâşierea între adularea femeii şi dispreţuirea ei ca fiind 
nedemnă de iubire: La o artistă, Amorul unei marmure, 

Venere şi Madonă, Mortua est!, Inger de pază; 

e trăirea plenară a sentimentului iubirii: Floare albastră, 
Făt-Frumos din tei, Crăiasa din poveşti, Lacul, Dorinţa, 
Sara pe deal; 

e dezamăgirea produsă de stingerea dragostei: Singurătate, 

Departe sunt de tine, Pe aceeaşi ulicioară..., Despărțire, 

De ce nu-mi vii; 

e constatarea unei fatalităţi care face dragostea imposibilă: 
Pe lângă plopii fără soț..., Scrisoarea IV, Scrisoarea V, 

Luceafărul; 

e iubirea care poate reînvia: Iubind în taină, De-or trece 
anii..., Lasă-ţi lumea... 

Citeşte aceste poezii şi alege o etapă a creaţiei poetului 
pe tema iubirii. Redactează un jurnal de lectură (două-trei 
pagini) care poate fi elaborat după următorul plan: 

- ce reacţii ţi-a provocat lectura fiecărui text; 

- ce ai reținut din poeziile pe tema iubirii; 

- comentarii personale în legătură cu poeziile citite (ce ți s- 

a părut interesant, ce te-a impresionat, ce semnificaţie are poezia 
respectivă, care sunt opiniile tale raportate la cele citite etc.). 


2. ataraxie, s.f. — concepţie filozofică din antichitate care susținea că omul 
trebuie să tindă spre o stare de perfectă linişte sufletească prin detaşare de 
frământările lumii. 

3. teluric, adj. — care aparține pământului; pământesc. 


Dincolo de text [] 


1. Poezia Pe lângă plopii fără soț... i-a fost inspirată lui Emi- 
nescu de iubirea nefericită trăită pentru artista Cleopatra 
Poenaru-Lecca. Intre viaţa lui Eminescu şi opera sa există 
însă o distanță suficientă. Crezi că în acest caz ar trebui 
făcută o legătură mai strânsă între amănuntul biografic 
şi text sau dimpotrivă? 

2. Pe lângă plopii fără soţ... a fost publicată de Iosif Vulcan 
în revista Familia, alături de alte şase creaţii pe tema des- 
părţirii: S-a dus amorul..., Când amintirile..., Adio, Ce e 
amorul?, Şi dacă..., Din noaptea... ldentifică, după lectură, 


II elementele comune ale acestor texte. 

Limbă ŞI comunicare 


| PARALELA** 


Paralela este un tip de compunere în care se consemnează şi se comentează, 
simultan, asemănările şi deosebirile dintre două opere literare, personaje, 
fenomene literare, cu scopul sublinierii prin comparaţie a trăsăturilor specifice 
acestora. 

Spre deosebire de eseul structurat, care solicită demonstrarea abilități- 
lor de analiză şi de argumentare, paralela necesită, pe lângă acestea, şi 
capacitatea de sinteză şi de emitere a unor judecăţi de valoare. De aceea, 
paralela este o compunere cu un grad ridicat de dificultate şi presupune 
o pregătire mai atentă a redactării. 

Paralela presupune parcurgerea următoarelor etape: 


1. Pregătirea redactării 

- citirea şi înţelegerea cerinţei; 

- (re)citirea textelor literare implicate în paralelă; 

- citirea bibliografiei critice necesare şi realizarea unor fişe de lectură. 


2. Alcătuirea planului compunerii 

- pentru introducere: stabilirea unei idei centrale/ a unei ipoteze de lucru; 

- pentru cuprins: dispunerea informaţiilor necesare într-un tabel 
conţinând: aspectele de structură şi de expresie specifice tipului de text 
literar căruia i se subordonează cele două opere implicate în paralele, ase- 
mănări între cele două opere implicate în paralelă, deosebiri între cele două 
opere implicate în paralelă; 

- pentru încheiere: notarea ideii finale, globale, cu rol conclusiv. 
3. Redactarea lucrării 

Paralela respectă structura oricărei compuneri (introducere — cuprins — 
încheiere) şi este organizată în paragrafe. Fiecare paragraf trebuie să cuprindă 
o idee centrală, susținută prin explicaţii, exemple/ citate adecvate şi semni- 
ficaţiile lor. Ideea centrală din fiecare paragraf priveşte un aspect de structură 
sau de expresie specific tipului de text literar căruia i se subordonează cele 
două opere implicate în paralelă. Aceste aspecte de structură şi de expresie 
sunt urmărite comparativ în cele două texte literare, arătând atât 
asemănările, cât şi deosebirile dintre trăsăturile specifice fiecăreia. 

Atenţie! Este o paralelă compunerea care abordează două opere literare 
simultan, pe baza asemănărilor şi a deosebirilor implicate la fiecare nivel 
al textului, şi nu succesiv. 


4. Verificarea lucrării 

Se urmăreşte respectarea cerinţei, evidenţierea comparativă şi gradată 
a aspectelor de structură şi de expresie specifice tipului de text literar ales, 
profunzimea analizei comparative şi a argumentării, capacitatea de sinteză 

şi de a emite judecăţi de valoare, organizarea ideilor în scris, utilizarea limbii 
literare, originalitatea în valorificarea informaţiei şi în expresie, respectarea 
normelor de ortografie şi de punctuație, dispunerea textului în pagină în 


paragrafe care marchează gradarea ideilor. | 


Aplicaţii E 


1. Citeşte, la alegere, câte trei poezii ale lui Mihai Eminescu pe tema iubirii 
şi naturii din perioada de tinerețe (de exemplu: Călin — file din poveste, 
Lacul, Dorința, Sara pe deal, Floare albastră), respectiv, din perioada 
maturității creatoare (de exemplu: De ce nu-mi vii, Pe lângă plopii fără 
sot.. Scrisoarea V). Notează în caiet exemple privind două - trei aspecte 
semnificative pentru realizarea temei iubirii şi naturii în poezia 
eminesciană în cele două perioade (la alegere: atitudinea față de iubire, 
ipostazele iubirii, particularităţile naturii, imaginea femeii, ipostaze ale 
eului liric, iubirea — vis şi realitate, imagini şi simboluri, particularități 
prozodice, figuri de stil etc.). 

Prezintă asemănările şi deosebirile constatate între poezia erotică de 
tinereţe şi aceea din ultima perioadă de creaţie, parcurgând următoarele etape: 

aspectele specifice poeziei erotice eminesciene; 

e asemănări între cele două etape de creaţie; 

e deosebiri între cele două etape de creaţie. 

Ce observi? Discută în clasă observațiile tale şi confruntă-le cu observaţiile 
colegilor. 

2. Realizează planul de idei pentru o paralelă între cele două poezii 
eminesciene, Floare albastră şi Pe lângă plopii fără soţ..., având în vedere 
concretizarea trăsăturilor celor două etape de creaţie cărora le aparțin 
acestea. 

3. Scrie un eseu de tip paralelă, de două - trei pagini, în care să evidenţiezi 
comparativ particularităţile de structură şi de limbaj, prin care se realizează 
tema iubirii, în cele două poezii eminesciene studiate: Floare albastră şi 
Pe lângă plopii fără soț.... 

În introducere, vei formula ideea centrală a eseului/ ipoteza de demonstrat. 

În cuprins, poți avea în vedere planul de idei alcătuit de tine sau poți 
dezvolta comparativ următoarele aspecte: 

e încadrarea celor două poezii în opera scriitorului (etape de creaţie), în 
temă şi în specie; 

e ipostazele eului liric (precizarea ipostazelor şi evidenţierea rolului mărcilor 
gramaticale şi lexicale); 

e relevarea elementelor de compoziţie (motive poetice, organizarea ideilor 
în discursul liric); 

e prezentarea imaginarului poetic (plasticizarea ideilor filozofice în imagini 
poetice); 

e evidenţierea expresivității textelor poetice, la nivelul lexico-semantic 

(elemente de câmp semantic), stilistic (figuri de stil/ procedee artistice) şi prozodic. 
În încheiere, vei preciza o idee de tip conclusiv în raport cu aspectele 

evidenţiate. Este de preferat o concluzie personală şi nu selectarea unei opinii 

critice necomentate. 


vi 

[| Notă biobibliografică 


Titu Maiorescu (1840 - 1917), critic 
literar şi estetician. Se naşte la Craiova, 
unde tatăl său, originar din Blaj, era 
profesor. Face studii în ţară şi le continuă 
la Viena (1851 — 1858), ca elev la vestita 
Academie Theresiană, şcoală cu tradiție 
culturală europeană. 

După absolvirea Academiei Theresiene 
ca şef de promoţie, pleacă la Berlin unde 
frecventează Facultatea de Filozofie şi îşi 
ia licenţa. La numai 19 ani obţine doc- 
toratul în filozofie. Beneficiind de o bursă, 
merge la Paris, unde îşi ia o licenţă în 
litere şi una în drept. 

Reîntors în ţară, practică pentru scurt 
timp magistratura în Bucureşti, apoi este 
numit profesor de filozofie la Univer- 
sitatea din laşi. Aici, împreună cu alți 
tineri veniţi ca şi el de la studii din 
străinătate, întemeiază societatea Juni- 
mea (1863) care din 1867 va dispune şi 
de un organ de presă, revista Convorbiri 
literare. În acelaşi an devine membru al 
Societăţii Academice unde continuă 
apriga bătălie, pornită în anii dinainte, 
pentru impunerea ortografiei fonetice 
în locul celei etimologice. 

În aceşti ani Maiorescu declanşează şi 
o violentă campanie împotriva „direcției 


POEZIA 


Studiul critic 


A 


Inainte de text | 


1. Termenul critică provine din cuvântul kritikos, care în greaca 
veche înseamnă în stare de a judeca, de a decide. Care este, 
după opinia ta, importanţa actului critic în cultură? 

2. Inainte dea citi studiul critic în care Titu Maiorescu anali- 
zează personalitatea şi creația lui Mihai Eminescu, împarte 
foaia de caiet în trei coloane. Întrucât nu vii pentru prima 
oară în contact cu poetul şi opera lui, scrie în coloana din 
stânga ceea ce îți aminteşti, tot ceea ce consideri că este 
important în legătură cu Eminescu. 

După ce ai completat această coloană, chiar cu informaţii 
de care nu eşti absolut sigur (le vei verifica ulterior, pentru 
a ţi le clarifica), vei constata că există elemente ce te inte- 
resează, dar pe care nu le cunoşti încă în momentul de față. 
Completează a doua coloană cu date pe care ai vrea să le 
afli despre personalitatea şi creaţia lui Eminescu, cu even- 
tuale întrebări la care nu ai încă un răspuns. 

A treia coloană rămâne deocamdată necompletată. Aici vei 
scrie — ca exercițiu de evaluare — după ce ai aprofundat 
studiul critic al lui Maiorescu, inclus în manual. 

Acum lucrează după următorul model: 


Ce ştiu despre 
Eminescu? 


Ce aş vrea să ştiu Ce am învăţat 


despre Eminescu? | despre Eminescu? 


EMINESCU ŞI POEZIILE LUI 
(1889) 
de Titu Maiorescu 
- fragment - 


I 

Care a fost personalitatea poetului? 

Viața lui externă e simplă de povestit, şi nu credem că în tot 
decursul ei să fi avut vreo întâmplare dinafară o înrâurire mai 
însemnată asupra lui. Ce a fost şi ce a devenit Eminescu este rezultatul 
geniului său înnăscut, care era prea puternic în a sa proprie ființă 
încât să-l fi abătut vreun contact cu lumea de la drumul său firesc. 
Ar fi fost crescut Eminescu în România sau în Franţa, şi nu în Austria 
şi în Germania; ar fi moştenit sau ar fi agonisit el mai multă sau mai 
puțină avere; ar fi fost aşezat în ierarhia statului la o poziție mai înaltă; 
ar fi întâlmit în viața lui sentimentală orice alte figuri omeneşti — 
Eminescu rămânea acelaşi, soarta lui nu s-ar fi schimbat. [...] 

vechi” în cultură şi literatură. Studiile sale 
vor fi reunite în anul 1874 într-o primă 
ediţie de Critice. Ulterior volumul va fi 
retipărit şi amplificat cu noi articole. 

Din 1874 părăseşte definitiv laşul şi se 
mută la Bucureşti. Ca ministru al Cultelor 
şi Instrucțiunii Publice (1874 - 1876), 
alcătuieşte un proiect pentru reorgani- 
zarea învățământului rural, se îngrijeşte 
de mai buna funcţionare a învățămân- 
tului politehnic, sprijină publicarea do- 
cumentelor istorice, hotărăşte restaurarea 
mănăstirii de la Curtea de Argeş etc. 

Reprezentând Partidul Conservator, 
este deputat în Parlament, unde se re- 
marcă prin excepţionale calități orato- 
rice. Numit profesor de logică şi istorie 
a filozofiei contemporane la Universi- 
tatea din Bucureşti (1884), ţine cursuri 
strălucite şi se bucură de notorietate. În 
anul 1889, la moartea lui Eminescu, publi- 
că studiul critic Eminescu şi poeziile lui. 

În anii următori este mereu în prim- 
planul vieţii publice: ministru, pentru a 
doua oară, al Cultelor şi Instrucțiunii 
Publice, ministru de justiţie, rector al 
Universităţii din Bucureşti (1892), minis- 
tru de externe, prim-ministru (1912), 
calitate în care prezidează Conferinţa de 
pace de la Bucureşti (1913). 

În timpul Primului Război Mondial, 
rămas în Bucureştiul ocupat de armata 
germană, refuză orice fel de colaborare. 
Se stinge din viaţă în 1917, după ce vre- 
me de mai multe decenii a fost o călă- 
uză, un,spiritus rector“al culturii române. 


Ceea ce caracterizează mai întâi de toate personalitatea lui Emi- 
nescu este o aşa de covârşitoare inteligență, ajutată de o memorie căreia 
nimic din cele ce-şi întipărise vreodată nu-i mai scăpa (nici chiar în 
epoca alienației declarate), încât lumea în care trăia el după firea lui 
şi fără nici o silă era aproape exclusiv lumea ideilor generale ce şi le 
însuşise şi le avea pururea la îndemână. În aceeaş proporție tot ce 
era caz individual, întâmplare externă, convenție socială, avere sau 
neavere, rang sau nivelare obştească şi chiar soarta externă a persoanei 
sale ca persoană îi erau indiferente. A vorbi de mizeria materială a 
lui Eminescu însemnează a întrebuința o expresie nepotrivită cu 
individualitatea lui şi pe care el cel dintâi ar fi respins-o. Cât i-a trebuit 
lui Eminescu ca să trăiască în accepțiunea materială a cuvântului, 
a avut el totdeauna. Grijile existenței nu l-au cuprins niciodată în 
vremea puterii lui intelectuale; când nu câştiga singur, îl susținea 
tatăl său şi-l ajutau amicii. lar recunoaşterile publice le-a disprețuit 
totdeauna. 

Vreun premiu academic pentru poeziile lui Eminescu, de a cărui 
lipsă se plânge o revistă germană din Bucureşti? Dar Eminescu ar 
fi întâmpinat o asemenea propunere cu un râs homeric sau, după 
dispoziția momentului, cu acel surâs de indulgență miloasă ce-l avea 
pentru nimicurile lumești. Regina României, admiratoare a poeziilor 
lui, a dorit să-l vadă, şi Eminescu a avut mai multe convorbiri literare 
cu Carmen-Sylva. L-am văzut şi eu la curte, şi l-am văzut păstrând 
şi aici simplicitatea încântătoare ce o avea în toate raporturile sale 
omeneşti. Dar când a fost vorba să i se confere o distincţie onorifică, 
un bene-merenti sau nu ştiu ce altă decorație, el s-a împotrivit cu 
energie. Rege el însuş al cugetării omeneşti, care alt rege ar fi putut 
să-l distingă? Şi aceasta nu din vreo vanitate a lui, de care era cu 
desăvârşire lipsit, nu din sumeția unei inteligente excepționale, de 
care numai el singur nu era ştiutor, ci din naivitatea unui geniu cu- 
prins de lumea ideală, pentru care orce coborâre în lumea conven- 
țională era o supărare şi o nepotrivire firească. 

Cine-şi dă seama de o asemenea figură înțelege îndată că nu-l 
puteai prinde pe Eminescu cu interesele care ademenesc pe cei mai 
mulți oameni. Luxul stării materiale, ambiția, iubirea de glorie nu 
au fost în nici un grad obiectul preocupărilor sale. [...] 

Dacă ne-ar întreba cineva: a fost fericit Eminescu? Am răspunde: 
cine e fericit? Dar dacă ne-ar întreba: a fost nefericit Eminescu? Am 
răspunde cu toată convingerea: nu! Ce e drept, el era un adept convins 
al lui Schopenhauer, era, prin urmare, pesimist. Dar acest pesimism 
nu era redus la plângerea mărginită a unui egoist nemulțumit cu 
soarta sa particulară, ci era eterizat sub forma mai senină a melancoliei 
pentru soarta omenirii îndeobşte; şi chiar acolo unde din poezia lui 
străbate indignarea în contra epigonilor şi a demagogilor înşelători 
avem a face cu un simțământ estetic, iar nu cu o amărăciune personală. 
Eminescu, din punct de vedere al egoismului cel mai nepăsător om 
ce şi-l poate închipui cineva, precum nu putea fi atins de un simțământ 
prea intensiv al fericirii, nu putea fi nici expus la o prea mare nefericire. 
Seninătatea abstractă, iacă nota lui caracteristică în melancolie, ca 
şi în veselie. Şi, lucru interesant de observat, chiar forma nebuniei 
lui era o veselie exultantă. 


Modulul 3 


Tabloul societăţii Junimea 


POEZIA 


Când venea în mijlocul nostru cu naivitatea sa ca de copil, care 
îi câştigase de mult inima tuturor, şi ne aducea ultima poezie ce o 
făcuse, o refăcuse, o rafinase, căutând mereu o formă mai perfectă, o 
cetea parcă ar fi fost o lucrare străină de el. Niciodată nu s-ar fi gândit 
măcar să o publice: publicarea îi era indiferentă, unul sau altul din 
noi trebuia să-i ia manuscrisul din mână şi să-l dea la Convorbiri 
literare. 

Şi dacă pentru poeziile lui, în care şi-a întrupat sub o formă aşa 
de minunată cugetările şi simțirile, se mulțumea cu emoțiunea estetică 
a unui mic cerc de amici, fără a se gândi la nici o satisfacție de amor 
propriu; dacă el se considera oarecum ca organul accidental prin care 
însăş poezia se manifesta, aşa încât ar fi primit cu aceeaş mulțumire 
să se fi manifestat prin altul, ne este permis a conchide nu numai că 
era nepăsător pentru întâmplările vieței externe, dar şi chiar că în 
relațiile lui pasionale era de un caracter cu totul neobişnuit. Cuvintele 
de amor fericit şi nefericit nu se pot aplica lui Eminescu în accepțiunea 
de toate zilele. Nici o individualitate femeiască nu-l putea captiva şi 
ținea cu desăvârşire în mărginirea ei. Ca şi Leopardi în Aspasia, el 
nu vedea în femeia iubită decât copia imperfectă a unui prototip 
nerealizabil. ÎL iubea întâmplătoarea copie sau îl părăsea, tot copie 
rămânea, şi el, cu melancolie impersonală, îşi căuta refugiul într-o 
lume mai potrivită cu el, în lumea cugetării şi a poeziei. De aci 
Luceafărul cu versurile de la sfârşit: 

Ce-ţi pasă ţie, chip de lut, 
Dac-oi fi eu sau altul? 


Trăind în cercul vostru strâmt, 
Norocul vă petrece; 

Ci eu în lumea mea mă simt 
Nemuritor şi rece. 


II 

Întelegând astfel personalitatea lui Eminescu, înțelegem totdeodată 
una din părțile esenţiale ale operei sale literare: bogăția de idei, care 
înalță toată simțirea lui (căci nu ideea rece, ci ideea emoțională face 
pe poet), şi vom vedea în chiar pătrunderea acestei bogății intelectuale 
pănă în miezul cugetărilor poetului puterea mişcătoare care l-a silit 
să creeze pentru un asemenea cuprins ideal şi forma exprimării lui 
şi să îndeplinească astfel amândouă cerințele unei noi epoci literare. 

Eminescu este un om al timpului modern, cultura lui individuală 
stă la nivelul culturei europene de astăzi. Cu neobosita lui stăruință 
de a ceti, de a studia, de a cunoaşte, el îşi înzestra fără preget memoria 
cu operile însemnate din literatura antică şi modernă. Cunoscător 
al filozofiei, în special a lui Platon, Kant şi Schopenhauer, şi nu mai 
puțin al credințelor religioase, mai ales al celei creştine şi budaiste, 
admirator al Vedelor, pasionat pentru operele poetice din toate 
timpurile, posedând ştiinţa celor publicate pănă astăzi din istoria şi 
limba română, el afla în comoara ideilor astfel culese materialul concret 
de unde să-şi formeze înalta abstracțiune care în poeziile lui ne 
deschide aşa de des orizontul fără margini al gândirii omeneşti. Căci 
cum să ajungi la o privire generală dacă nu ai în cunoştinţele tale 

E Dicționar cultural 


Carmen-Sylva - pseudonimul literar al 
reginei României, Elisabeta (1843-1916), 
soția regelui Carol |. A publicat poezii 
lirice, filozofice, romane, drame, cugetări. 


Bene-merenti („celui ce a binemeritat”) 
- decorație creată de regele Carol | în 
anul 1876, acordată celor care au adus 
contribuţii importante în domeniul 
literaturii, ştiinţei şi artei. 


Arthur Schopenhauer (1788 - 1860) — 
filozof german, a cărui lucrare Lumea ca 
voință şi reprezentare l-a influenţat pe 
Mihai Eminescu în creaţia sa. 


Giacomo Leopardi (1798 - 1837) - unul 
dintre cei mai importanţi poeţi romantici 
ai Italiei. Aspasia, poem scris spre sfâr- 
şitul vieţii, inspirat de iubirea fără 
speranţă pentru frumoasa Fanny Torz- 
zetti, pe care o cunoscuse în timpul unei 
călătorii la Veneţia. 


Platon (427 - 347 î.H.) - filozof grec, unul 
dintre cei mai mari gânditori ai Antichi- 
tății. 


Immanuel Kant (1724 - 1804) - filozof 
german, întemeietorul filozofiei clasice 
germane. 


budism — religie răspândită în Asia, care, 
considerând viața un izvor de suferințe 
şi de iluzii, propovăduieşte renunţarea 
la orice plăceri. 


Vede - nume dat culegerii de texte reli- 
gioase şi literare scrise în sanscrita veche. 
Ele reprezintă primele documente lite- 
rare din India. 


treptele succesive care să te ridice pănă la ea? Tocmai ele dau lui 
Eminescu cuprinsul precis în acele versuri caracteristice în care se 
întrupează profunda lui emoțiune asupra începuturilor lumii, asupra 
vieței omului, asupra soartei poporului român. 

Poetul e din naştere, fără îndoială. Dar ceea ce e din naştere la 
adevăratul poet nu e dispoziția pentru forma goală a ritmului şi a 
rimei, ci nemărginita iubire a tot ce este cugetare şi simtire omenească, 
pentru ca din perceperea lor acumulată să se desprindă ideea emo- 
țională spre a se înfățișa în forma frumosului. 

Acel cuprins ideal al culturei omeneşti nu era la Eminescu un 
simplu material de erudiție străină, ci era primit şi asimilat în chiar 
individualitatea lui intelectuală. Deprins astfel cu cercetarea 
adevărului, sincer mai întâi de toate, poeziile lui sunt subiectiv adevă- 
rate nu numai atunci când exprimă o intuiție a naturei sub formă 
descriptivă, o simtire de amor uneori veselă, adeseori melancolică, ci 
şi atunci când trec peste marginea lirismului individual şi îmbrățişează 
şi reprezintă un simțământ național sau umanitar. 

De aici se explică în mare parte adânca impresie ce a produs-o opera 
lui asupra tutulor. Şi ei au simţit în felul lor ceea ce a simțit Eminescu, 
în emoțiunea lui îşi regăsesc emoțiunea lor, numai că el îi rezumă pe 
toți şi are mai ales darul de a deschide mişcării sufleteşti cea mai clară 
expresie, aşa încât glasul lui, deşteptând răsunetul în inima lor, le 
dă totdeodată cuvântul ce singuri nu l-ar fi găsit. Această scăpare a 
suferinței mute prin farmecul exprimării este binefacerea ce o revarsă 
poetul de geniu asupra oamenilor ce-l ascultă, poezia lui devine o parte 
integrantă a sufletului lor, şi el trăieşte de acum înainte în viața 
poporului său. [...] 

Pe cât se poate omeneşte prevedea, literatura poetică română va 
începe secolul al XX-lea sub auspiciile geniului lui, şi forma limbei 
naționale, care şi-a găsit în poetul Eminescu cea mai frumoasă înfăp- 
tuire până astăzi, va fi punctul de plecare pentru toată dezvoltarea 
viitoare a sentimentului cugetării româneşti. 


Puncte de reper J 


Intrat în conştiinţa publică abia în primii ani după dispariţia 
sa, Mihai Eminescu va depăşi cu mult şi foarte repede cadrul 
a ceea ce îndeobşte se numeşte „un foarte mare scriitor”. 
Imediat ce poetul şi-a încheiat viața pământească, în jurul 
personalităţii sale a început să se creeze o aură care a crescut 
an de an. leşind din sfera restrânsă a iubitorilor de poezie şi 
trecând în zona opiniei publice, Eminescu s-a transformat într-un 
simbol. 

Eminescu şi poeziile lui de Titu Maiorescu, publicat în chiar 
anul când Eminescu îşi încheia existenţa — 1889, este cel dintâi 
studiu critic scris la noi despre marele poet. El pleacă de la 
premisa că tânăra generaţie se află astăzi sub influența operei 
poetice a lui Eminescu. 

În prima parte, Maiorescu analizează personalitatea poetului, 
explicând-o prin firea lui: ce a fost şi a devenit Eminescu este 
rezultatul geniului său înnăscut. In partea a doua, criticul exa- 

E Dicționar literar 


Critică literară - activitate aplicată la 
opera literară, pe care o analizează, o 
comentează sub unghi estetic (artistic). 
În strânsă relație cu istoria literară și 
teoria literară, critica elucidează sensul 
şi semnificațiile operei literare. 


Istorie literară - disciplină care se 
ocupă cu studiul istoriei literaturii, cu 
dezvoltarea acesteia de la origini şi 
până în contemporaneitate. Istoria 
literaturii nu poate cuprinde toate 
operele literare create într-o literatură. 
În mod necesar ea este selectivă şi 
devine o istorie de valori. 

„Critica şi istoria literară sunt două 
momente ale aceluiaşi proces. Nu poți 
fi critic fără perspectivă istorică, nu poţi 
face istorie literară fără criteriu estetic, 
deci fără a fi critic” (G. Călinescu) 


Teorie literară - disciplină care 
studiază principiile şi criteriile proprii 
creaţiilor literare, defineşte genurile şi 
speciile, curentele literare, stilul şi alte 
componente ale operei de artă. Ea 
serveşte ca fundament teoretic istoriei 
literare, care studiază operele în suc- 
cesiunea lor cronologică şi criticii literare 
care le analizează şi le explică. 

minează cultura poetului, arătând că Eminescu este un om al 
timpului modern, cultura lui individuală stă la nivelul culturii 
europene de astăzi. 

Studiul critic al lui Titu Maiorescu îl prezintă pe Mihai Emi- 
nescu în datele lui fundamentale. Prin obiectivitate, rigoare, 
clarviziune şi detaşare, autorul ne oferă o imagine convingătoare, 
originară a personalității celui mai mare poet român. 


Explorarea textului |] 


1. 


N 


10. 


11 


12 


13 


Încă din începutul studiului său critic, Titu Maiorescu fi- 
xează creația eminesciană sub semnul geniului. Prezintă 
argumentele pe care le aduce criticul. 

Precizează care sunt atributele personalității lui Mihai Emi- 
nescu în viziunea lui Maiorescu. 

O idee des întâlnită este aceea că Eminescu ar fi trăit în 
mizerie, care ar fi putut constitui şi cauza bolii care l-a se- 
cerat. Sintetizează explicația maioresciană cu privire la acest 
aspect controversat al existenţei poetului. 

Este cunoscut faptul că multe personalități nu rămân indife- 
rente la onoruri sau premii care să le încununeze opera. 
Prezintă concepţia particulară a lui Eminescu legată de 
acest aspect. 

Mai multe opere literare din ultima perioadă de creaţie a 
lui Eminescu ni-l înfăţişează ca pe un poet pesimist. Explică 
natura pesimismului eminescian. Este oare acest sentiment 
legat de viaţa pe care a dus-o Eminescu? 

Una dintre temele dominante ale creaţiei eminesciene este 
dragostea. Şi aici, ca în atâtea alte domenii, atitudinea lui 
Eminescu față de femeia iubită este una particulară. Prin 
ce se caracterizează aceasta? 

Negăsindu-şi locul în lumea în care trăia, ca orice romatic, 
poetul îşi caută un refugiu care să compenseze neajunsurile 
înconjurătoare. Arată unde şi-l găseşte. 

Explică motivul pentru care Maiorescu găseşte de cuviință 
să insereze în studiul său versurile din finalul poeziei 
Luceafărul. 

Mihai Eminescu este considerat în acest studiu critic drept 
un om al timpului modern. Care sunt argumentele lui Maio- 
rescu pentru a-şi susține afirmaţia? 

Comentează această consideraţie critică prin care este strân- 
să într-o memorabilă formulă ființa lui Eminescu: Poetul e 
din naştere, fără îndoială. 

Maiorescu socoteşte că, prin creaţia sa, Eminescu nu ră- 
mâne o voce individuală care se exprimă numai pe sine. 
Care este motivaţia criticului? 

Explică influenţa liricii eminesciene asupra poeziei româ- 
neşti din secolul al XX-lea, în accepţia lui Titu Maiorescu. 
Ce aspecte noi despre personalitatea şi creaţia poetului ai 
aflat din studiul critic al lui Maiorescu? Completează coloa- 
na Ce am învăţat despre Eminescu din secvenţa Inainte de text. 

i Dosarul critic 


Pentru redactarea unor teme de 
sinteză referitoare la opera literară stu- 
diată, se recomandă alcătuirea, în pre- 
alabil, a unui dosar critic. Etape ale 
alcătuirii dosarului critic: 

e consultarea profesorului de limba şi 
literatura română în legătură cu 
principalele aspecte ale temei 
abordate; 

e căutarea unei bibliografii critice, 
începând cu ultimele lucrări apă- 
rute [istorii literare, dicţionare de 
scriitori etc.); 

e selectarea volumelor, capitolelor, 
studiilor, fragmentelor etc. care se 
încadrează în tema urmărită; 

e alcătuirea unor fişe cu ideile impor- 
tante şi/ sau cu scurte citate critice, 
notând (în dreapta, sus) numele au- 
torului, titlul lucrării şi pagina/ pa- 
ginile la care se face trimitere; 

* gruparea fişelor redactate în funcţie 
de problematica temei respective. 


Evaluare curentă. Aplicaţii ii 


1. Poezia lui Mihai Eminescu reprezintă o adevărată reformă 


pentru limba literară. Până la el, în lirica poeților români 
rimă, cu rare excepții, substantiv cu substantiv, verb cu verb 
şi adjectiv cu adjectiv. Maiorescu demonstrează în studiul 
critic Eminescu şi poeziile lui că poetul a creat rime noi, 
surprinzătoare, care au învăţat limbajul poetic. Explică 
inovaţia eminesciană în ceea ce priveşte rima (punând accent 
pe categoriile morfologice ale cuvintelor) în aceste versuri 
citate de Maiorescu în studiul său: 


Şi dacă stele bat în lac, 
Adâncu-i luminându-l, 

E ca durerea mea s-0-mpac 
Inseninându-mi gândul. 


x 


Când luna trece prin stejari 
Urmând mereu în cale-şi, 
Când ochii tăi tot încă mari 
Se uită dulci şi galeşi. 


x 


De la Nistru pân” la Lisa 
Tot românul plânsu-mi-s-a... 


x 


Icoana stelei ce-a murit 
Incet pe cer se suie; 

Era, pe când nu s-a zărit, 
Azi o vedem, şi nu e. 


2. În studiul critic Eminescu şi poeziile lui, Titu Maiorescu 


prezintă, printre altele, anumite aspecte legate de tema 

iubirii în creaţia lui Mihai Eminescu, relevând faptul că el 

nu vedea în femeia iubită decât copia imperfectă a unui prototip 

nerealizabil. 

Incluzând şi studiul maiorescian, alcătuieşte un dosar critic 

intitulat Iubirea în poezia lui Mihai Eminescu, în care să valorifici 

operele critice ale unor importanți exegeți eminescieni, 

precum G. Călinescu, Tudor Vianu, Perpessicius, Rosa del 

Conte, Constantin Noica, loana Em. Petrescu ş.a. 

Alte propuneri de teme (sinteze) pentru alcătuirea unui 

dosar critic, din materia clasei a X-a (autori studiaţi până 

în acest moment): 

— Fantastic şi fabulos în Povestea lui Harap-Alb de Ion 
Creangă; 

— „Spectacolul” comunicării în povestirile din Hanu Ancuţei 
de Mihail Sadoveanu; 

— Norma morală în Moara cu noroc de loan Slavici; 

— Ciocoii vechi şi noi de Nicolae Filimon — moravuri şi năravuri; 
— „Glasul pământului” în romanul Ion de Liviu Rebreanu; 

— Orient şi Occident în romanul Maitreyi de Mircea Eliade. 


Dincolo de text A 


1. 


Titu Maiorescu este cel dintâi critic literar care a intuit geniul 
lui Eminescu. În studiul critic Direcția nouă în poezia şi proza 
română (1872), Maiorescu arată că „noua direcție”, spre 
deosebire de cea veche, se caracterizează prin simțimânt 
natural, prin adevăr, prin întelegerea ideilor ce omenirea întreagă 
le datorește civilizației apusene, şi totodată prin păstrarea şi chiar 
accentuarea elementului național. Aşezându-l pe Vasile Alec- 
sandri (poet deja consacrat) în fruntea noii mişcări, Maiorescu 
anticipează în cele numai câteva poezii publicate de tânărul 
Eminescu un poet în toată puterea cuvântului. 

Identifică trăsături ale creației eminesciene pornind de la frag- 
mentul de mai jos: 

Cu totul osebit în felul său, om al timpului modern, deocamdată 
blazat în cuget, iubitor de antiteze cam exagerate, reflexiv mai peste 
marginile iertate, până acum aşa de puțin format încât ne vine greu 
să-l cităm îndată după Alecsandri, dar în fine poet, poet în toată 
puterea cuvântului, este d. Mihai Eminescu. De la d-sa cunoaştem 
mai multe poezii publicate în Convorbiri literare, care toate au 
particularitățile arătate mai sus, însă au şi farmecul limbajului (sem- 
nul celor aleşi), o concepție înaltă şi pe lângă aceste (lucru rar între 
ai noştri) iubirea şi înțelegerea artei antice. 

Dacă Maiorescu a fost primul care a analizat personalitatea 
şi cultura lui Eminescu, cel care va aduce o contribuţie decisivă 
pentru înţelegerea profunzimilor creaţiei eminesciene este 
criticul G. Călinescu. Citeşte pasajul de mai jos şi arată cum 
demonstrează G. Călinescu faptul că Eminescu a devenit un 
personaj simbolic prin destinul său: 

Există o condiție excepțională care ridică pe Eminescu deasupra 
poeților de circulație mărginită. A cunoscut poporul şi provinciile 
româneşti, a devenit familiar cu speculațiile filozofice cele mai înalte, 
a iubit fără a fi fericit, a dus o existență nesigură şi trudnică, a trăit 
într-un veac ingrat ce nu răspundea idealului său, a plâns şi a 
blestemat, apoi s-a îmbolnăvit şi a murit foarte tânăr. Tot ce a avut 
de spus, a spus până la 33 de ani. Viaţa lui se confundă cu opera, 
Eminescu n-are altă biografie. Un Eminescu depăşind vârsta pe care 
a trăit-o ar fi ca un poem prolix. Însăşi nebunia pare o operă de 
protest. Şi de aceea oricine îl va citi, pe orice punct al globului, va 
înțelege că Eminescu a exemplificat o dramă a omului, că el a scris 
în versuri o zguduitoare biografie. Alții au o operă eminentă şi o 
biografie monotonă şi fără semnificaţie. Rar se întâmplă ca un poet 
să fie sigilat de destin, să ilustreze prin el însuşi bucuriile şi durerile 
existenței şi de aceea multă vreme M. Eminescu va rămâne în poezia 
noastră nepereche. 

Evoluția criticii literare 
în cultura română” * 


e Începuturile criticii literare româneşti datează din perioada paşoptistă, 
când actul critic are un caracter ocazional şi este practicat de scriitori care au 
rolul unor îndrumători culturali: Ion Heliade-Rădulescu, Gh. Asachi, Mihail 
Kogălniceanu, Alecu Russo, Vasile Alecsandri ş.a. Apariţia criticii literare este 
în strânsă legătură cu presa literară şi culturală, unde se schițează opere 
teoretice având ca scop modernizarea literaturii române. 

Momentul cel mai important al criticii din perioada paşoptistă este marcat 
de programul cuprins în articolul Introducţie, redactat de Mihail Kogălniceanu, 
care apare în revista ieşeană Dacia literară (1840). Aşezată în deschiderea 
primului număr al publicaţiei, Introducţie pledează pentru o literatură 
originală şi o critică nepărtinitoare. 


e În a doua jumătate a secolului al XIX-lea un rol esenţial în critica 
românească îl are societatea literară Junimea înfiinţată la laşi, în 1863, de un 
grup de cinci intelectuali: Titu Maiorescu, P.P. Carp, Theodor Rosetti, Iacob 
Negruzzi şi Vasile Pogor. Firesc pentru o literatură tânără, Junimea practică 
la început o critică de tip cultural, vizând probleme de limbă, ortografie, folclor 
etc. Având în Titu Maiorescu (1840 - 1917) o minte limpede şi un „spiritus 
rector”, junimiştii impun în cultura noastră spiritul critic, respectul față de 
adevăr şi cultul valorilor autentice. În revista societăţii, Convorbiri literare 
(apărută în 1867), se publică nu numai studiile critice ale lui Maiorescu, dar 
şi cele mai importante creații literare ale epocii. Astfel, Junimea îi promovează 
pe cei mai importanți scriitori ai timpului — Mihai Eminescu, lon Creangă, 
I.L. Caragiale, loan Slavici — , clasici ai literaturii române. 


e Perioada dintre cele două războaie mondiale, caracterizată prin 
modernizarea societăţii româneşti, are ca reflex modernismul în literatură. 
Produs al evoluţiei, modernismul implică diferenţierea față de literatura scrisă 
până atunci. Este epoca în care critica literară cunoaşte o dezvoltare fără 
precedent şi se afirmă o întreagă pleiadă de mari critici a căror operă devine 
indispensabilă pentru înțelegerea literaturii române. 

Cea mai mare influenţă o are E. Lovinescu (1881 - 1943), fondator al 
cenaclului Sburătorul şi editor al revistei cu acelaşi nume. În concepția criticului, 
arta nu trebuie îngrădită în niciun fel şi nici angajată forțat în slujba altor 
idealuri, în afară de acela al propriei desăvârşiri. In opoziție cu doctrinarii 
tradiționalismului (Nicolae Iorga, Nichifor Crainic ş.a.) care pledează pentru 
cultivarea prin artă a naţionalului şi a eticului, a sentimentului religios, 
Lovinescu crede în desăvârşita libertate şi independenţă a creatorului. Totul 
- consideră criticul — trebuie judecat în funcţie de criteriul estetic. Cele zece 
volume de Critice (1909 - 1923), Istoria literaturii române contemporane (vol. 

I-VI, 1926-1929), monografiile despre Junimea, Maiorescu şi posteritatea lui 
critică, sunt lucrări care au influențat decisiv evoluţia literaturii române. 
Tot în perioada interbelică o altă autoritate critică este G. Călinescu 
(1899-1965). În concepţia sa, orice critică este prin definiție „impresionistă”, 
pentru că însăşi „impresia” aparţine omului cu gustul rafinat. Critica devine 
astfel un act de creaţie, o „artă”. Dintre scrierile călinesciene, Istoria literaturii 
române de la origini până în prezent (1941) ori monografiile despre 
Eminescu şi Creangă sunt întreprinderi critice de referință în cultura noastră. 
Critica literară interbelică este reprezentată şi de alte nume mari: G. 
Ibrăileanu (1871-1936), care se afirmase înainte de Primul Război Mondial, 
Şerban Cioculescu (1902-1988), Vladimir Streinu (1902-1970), Pompiliu 
Constantinescu (1901-1946), Tudor Vianu (1897-1964), Perspessicius 


(1891-1971) ş.a. 


e În perioada postbelică, în statul totalitar caracterizat prin impunerea 
ideologiei comuniste în toate domeniile, critica literară românească înre- 
gistrează un recul vreme de două decenii. 

Obstrucționat de cenzură, actul critic suferă grave distorsiuni. Începând 
cu anii '70, în condiţiile unei relative liberalizări, criticul poate reveni la 
„instrumentele” sale, deşi ideologicul apasă mereu asupra lui. In ciuda acestor 
constrângeri, critica literară îşi recapătă importanţa cuvenită. Numele care se 
impun în ultimele decenii sunt numeroase: Nicolae Manolescu, Eugen Simion, 
Alexandru Piru, Ov. S. Crohmălniceanu, Ion Negoiţescu, Alexandru Paleologu, 
George Munteanu, Nicolae Balotă, Adrian Marino, Zoe Dumitrescu-Buşulenga, 
Paul Cornea ş.a. 

În exil, dar în deplină libertate, asumându-şi responsabilitatea şi riscul de 
a rosti opinii care nu puteau fi publice în ţară, s-au remarcat criticii Monica 
Lovinescu şi Virgil lerunca. 

Limbă ŞI comunicare 


| TEXTE FU NCŢIONALE 


1. Procesul-verbal 


Într-un registru legat la cotor în piele, având imprimate pe copertă, în se- 
micerc, cu litere gotice aurii, Societatea Junimea, iar mai jos, în linie dreaptă, cu 
litere latine, Prescripte verbale, se poate citi următorul text: 

Anul 1872 / 73 
Şedinţa I. 1 septemorie (la Maiorescu) 

Prezenti: Maiorescu, Pogor, I. Negruzzi, L. Negruzzi, N. Ganea, M. Pompiliu, 
Eminescu. a 

D. Eminescu ceteşte fragmente din Diorama şi anume Egipetul şi Inceputul Evului 
de mijloc. Apoi ceteşte novela sa Sermanul Dionisie. Asupra acesteia D. Pogor şi 
Maiorescu observă că sfârşitul şi modul dezlegărei nu corespunde cu caracterul întregei 
scrieri. Se primeşte pentru a se tipări. A. D. Xenopol 

Comunicarea din registrul Junimii se referă la un fapt de istorie literară. 
Momentul când Mihai Eminescu a citit nuvela fantastică Sărmanul Dionis în 
cadrul societăţii. În text se menţionează data şi locul unde s-a desfăşurat şedinţa, 
participanţii şi apoi, pe scurt, ceea ce s-a petrecut. In final, cel care a consemnat 
(marele istoric A. D. Xenopol) şi-a pus semnătura. Acest text este un proces-verbal. 

Proces-verbal — „înscris (cu caracter oficial) în care se consemnează un fapt 
de natură juridică; act cu caracter oficial în care se redau pe scurt discuţiile 
şi hotărârile unei adunări constituite” (DEX). 

Redactarea unui proces-verbal trebuie să ţină seama de câteva caracteristici: 

e respectarea strictă a normelor limbii literare (corectitudine fonetică, 

ortografică, lexicală, gramaticală); 

e caracterul obiectiv, impersonal, neutru, fără încărcătură afectivă; 

e accesibilitate, precizie, claritate. 

Folosirea unei terminologii specifice unor formulări tipice: încheiat astăzi..., 
în prezența! cu participarea, drept care s-a încheiat prezentul proces-verbal etc. 

Există două tipuri de proces-verbal: de constatare şi de consemnare. 


1. Procesul-verbal de constatare a unui eveniment, a unei fapte/ întâm- 

plări/ contravenţii etc. va cuprinde: 

e clişeul introductiv (Proces-verbal); 

e informații referitoare la data şi locul întocmirii, funcţia celui care întoc- 
meşte actul (Incheiat astăzi... de către...); 

e relatarea exactă, impersonală a evenimentului/ faptei/ întâmplării 
petrecute, numirea martorilor, măsurile şi hotărârile luate, concluziile (Am 
constatat că ...); 

e formula de încheiere (Drept care am încheiat prezentul proces-verbal); 

e semnătura celui care a constatat. 

2. Procesul-verbal de consemnare a unei şedinţe/ întâlniri/ adunări va 

cuprinde: 

e clişeul introductiv (Proces-verbal); 

e informații referitoare la data şi locul întocmirii procesului-verbal, numele 
participanţilor, scopul întâlnirii (Incheiat astăzi...); 

e menţionarea ordinii de zi, prezentarea succintă a desfăşurării întâlnirii, a celor 
prezentate/ discutate, a opiniilor exprimate, a propunerilor făcute, a 
hotărârilor luate; concluziile conducătorului şedinţei/ întâlnirii (Pe ordinea de 
zi se află ...); 

e formula de încheiere (Drept care s-a încheiat prezentul proces-verbal); 

e semnătura celui care a întocmit procesul-verbal de consemnare, însoțită 
de semnăturile participanților. 


1. Imaginează-ți că eşti administratorul unui bloc. O firmă de construcții a efectuat 
nişte reparații, dar acestea nu s-au făcut în mod corespunzător. Scrie un proces- 
vebal de constatare (după modelul prezentat mai sus) în care să menționezi 
deficiențele pe care le-ai observat în urma verificărilor întreprinse. 

2. Inchipuie-ţi că împreună cu un grup de colegi ai hotărât să înființezi, sub 
îndrumarea unui profesor, o revistă a şcolii. Pentru a-i stabili profilul, v-aţi 
întâlnit şi ați discutat îndelung cu toţii. In cele din urmă lucrurile s-au 
clarificat şi participanţii sunt ferm convinşi că se poate scoate o publicație 
interesantă şi atractivă pentru toți elevii. Ai fost numit secretarul grupului 
şi ți s-a încredinţat sarcina redactării unui proces-verbal. 

Scrie un proces-verbal de consemnare (după modelul arătat) în care să pre- 
zinţi întâlnirea ultimă unde s-a hotărât înființarea revistei şi profilul acesteia. 


| 2. Cererea 


Cererea este un text cu destinaţie oficială prin care se solicită ceva unei in- 
stituţii/ organizaţii în scopul eliberării unor acte oficiale (adeverinte, certifi- 
cate, aprobări etc.). Ea se scrie pe o coală întreagă, se lasă un spațiu liber în partea 
de sus (pentru formularea rezoluţiei de către cel căruia i se adresează) şi în 
partea stângă a paginii (pentru a putea fi îndosariată). 

Caracteristici ale cererii: 

e o formulă de adresare prin care să indici funcţia celui căruia i te adresezi 
(Domnule Director). Formula de adresare trebuie scrisă la aproximativ 5-6 
cm de marginea de sus a paginii (se lasă un spațiu pentru formularea 
rezoluţiei de către cel căruia îi soliciți un anumit lucru); 
numele, prenumele şi domiciliul petiţionarului; 
statutul social (elev) şi instituția unde îţi desfăşori activitatea; 
formularea scurtă, clară, precisă a solicitării de ordin personal; 
motivul solicitării; 
semnătura solicitantului (la 2-3 cm sub ultimul rând al textului, puţin 
către marginea din dreapta); 

e localitatea şi data întocmirii cererii (se pun aproximativ în dreptul sem- 
năturii, dar în partea stângă a paginii); 
e funcţia celui căruia îi adresezi cererea şi instituția pe care o conduce (în | 


josul paginii). 


Scrie o cerere adresată directorului liceului unde studiezi prin care să soliciți 
o adeverinţă ce trebuie să confirme statutul tău de elev. Această adeverinţă 
îţi este necesară pentru eliberarea unui permis la biblioteca oraşului în care 
locuieşti. Data redactării cererii este ziua şi anul când efectuezi acest exercițiu 
de comunicare scrisă. = 

E Notă biobibliografică 


Alexandru Macedonski (1854- 
1920), poet, prozator şi dramaturg. Se 
naşte la Bucureşti în familia unui 
general. Copilăria şi-o petrece la moşia 
părintească de lângă Craiova, unde 
urmează gimnaziul. În adolescenţă călă- 
toreşte în Austria, Elveţia şi Italia. La 
întoarcere publică cel dintâi volum de 
versuri, Prima verba (1872). 

Se încrie la Facultatea de Litere din 
Bucureşti, fără a-şi finaliza studiile. Vrea 
să devină ziarist şi înfiinţează revista 
Oltul, unde publică articole violent 
antidinastice, care duc la arestarea lui. 
În urma procesului e achitat. 

Anul 1880 deschide o scurtă peri- 
oadă glorioasă pentru poet: înființează 
revista Literatorul, de orientare anti- 
junimistă, publică al doilea volum al său 
(Poezii, 1882), i se joacă în premieră 
câteva piese. Fundamental orgolios, po- 
lemizează cu Alecsandri, atacă furibund 
Junimea, pornire care culminează cu o 
epigramă îndreptată împotriva lui 
Eminescu, în vremea când acesta sufe- 
rea primul atac al bolii. Epigrama îi 
atrage oprobriul public şi îi aduce o 
dizgrație îndelungată, ceea ce îi va 
marca destinul literar. 

Încercând să scape de atmosfera 
ostilă pe care şi-o crease, pleacă la Paris 
(1884), unde îşi face numeroase legături 
literare şi scrie poezii în limba franceză. 
Revine de câteva ori în ţară, dar 


A 


Inainte de text E 


Manifestări ale simbolului se întâlnesc de foarte multă 
vreme. Simbolul este o prezență permanentă în viața spirituală 
a omului şi, implicit, în creația sa. De exemplu, porumbelul 
simbolizează în Vechiul Testament pacea şi iertarea divină, iar 
în creştinism, Duhul sfânt, nemurirea sufletului. 

Explică, făcând analogiile necesare, ce ar putea simboliza 
câinele, albina, leul şi vulpea. 


RONDELUL ROZELOR CE MOR 


de Alexandru Macedonski 


E vremea rozelor ce mor, 

Mor în grădini, şi mor şi-n mine — 
Ş-au fost atât de viață pline, 

Şi azi se sting aşa uşor. 


În tot, se simte un fior. 

O jale e în orişicine. 

E vremea rozelor ce mor — 

Mor în grădini, şi mor şi-n mine. 


Pe sub amurgu-ntristător, 
Curg vălmăşaguri de suspine, 
Şi-n marea noaptea care vine 
Duioase-şi pleacă fruntea lor... — 
E vremea rozelor ce mor. 
(vol. Poema rondelurilor, 1927) 


Puncte de reper J 


Volumul Poema rondelurilor, apărut postum, aparţine 
perioadei finale a creaţiei lui Alexandru Macedonski, când 
poetul este preocupat în special de muzicalitatea versurilor. 
Scriitorul găseşte în rondel genul poetic potrivit esteticii sale. 

Rondelul rozelor ce mor, datat în manuscrisele poetului 13 
mai 1916, deschide unul dintre cele mai reuşite cicluri ale 
volumului, Rondelurile rozelor. „Tema" poeziei Rondelul roze- 
lor ce mor este anunţată chiar din titlu. Sosindu-le vremea, poe- 
tul constată inexorabila vestejire a trandafirilor (rozelor). Pe cât 
de pline de viaţă au fost odinioară, pe atât de uşor se sting acum. 
Ofilirea rozelor, o senzație de natură vizuală pentru poet, este 
asociată cu o anumită stare sufletească legată de propria ființă. 

Prin generalizare, rozele ce mor devin un simbol al efemerului, 
al dezagregării lente. Presimţindu-şi apropiatul sfârşit, poetul 
este conştient că va trebui să se supună aceleiaşi legi universale 
care duce la stingerea rozelor. Fără a fi menţionat ca atare în 
text, sfârşitul (marea noapte) este sugerat prin obiectele cadrului: 
trandafirii sortiți, prin anotimp, pieirii. 


POEZIA 
Modulul 3 


constată ca nimic nu se schimbase în Explorarea textului 
ceea ce-l priveşte. Este însă deosebit de Explorarea textului J 


activ ca literat şi publicist. În 1892 îi 1. Explică semnificaţia asocierii pe care poetul o realizează 
apare în „Literatorul” articolul Poezia între versul 1 şi secvenţa finală a versului 2 (şi mor şi-n mine), 
viitorului, un important manifest echivalând un fapt obiectiv cu unul subiectiv. 


simbolist. Volumele Excelsior (1895)şi 2, Comentează opoziția trecut-prezent sugerată de versurile 
Bronzes (1897), cel din urmă cuprin- 3 şi 4 din prima strofă. 
zând versuri în limba franceză, ilarată 3, Prezintă mijloacele folosite de poet în a doua strofă pentru 
i a unüls dintre. marii- ‘poeti zai a transmite/a sugera cititorului o anumită stare. 
DEO ee ee a ed iuni 4. Identifică în a treia strofă simboluri ale sfârşitului, ale stin- 

Activitatea literară a scriitorului se gerii ca tenhomen al dir În care totii 
manifestă şi în domeniul prozei; în 1902 : x $ . . ` A ; 
Sici ale e Ss jean ala 5.  Menţionează două teme/motive literare prezente în poezie. 
II ur, cu ._ v ce . PEP. . . . . 

: 3 6. Explică semnificația unei figuri de stil din poezie. 

7 


schițe şi nuvele, iar în 1906 la Paris Le 3 g a A 
j Pa a „  Motivează repetarea versului E vremea rozelor ce mor în cele 
calvaire du feu, proză poetică, rescrisă i Xa 
trei strofe ale poeziei. 


mai târziu, în versiune românească, sub 8. D A y i del 
titlul Thalassa (1915). „ Demostreaza că această poezie este un rondel. 


in ultima parte a vieții conduce un 9. Explică folosirea simbolului în text. 


cenaclu literar, pe care îl prezidează cu 


un aer ceremonios. Pe aici vor trece, Evaluare curentă. Aplicaţii 
printre alții, viitorii mari poeţi Tudor SVANTE curenta: KAPCAI ig 
Arghezi, George Bacovia ori lon Pillat. 
Tot mai retras, se refugiază în scris, 
publicând înainte de a se stinge un 
prim ciclu de versuri din Poema ronde- 
lurilor. 


În funcție de context, roza (trandafirul) are semnificații diferite 
în lirica lui Alexandru Macedonski. Citeşte poezia de mai jos, 
intitulată Rondelul rozelor de august, bazată tot pe un simbol 
al rozei, şi redactează pe o pagină o paralelă între acest text şi 
Rondelul rozelor ce mor: 


Mai sunt încă roze — mai sunt, 
Şi tot parfumate şi ele 


Ai : Aşa cum au fost şi acele 
E Dicționar literar Când ceru-l credeam pe pământ. 


Rondel - poezie cu formă fixă, de 


origine franceză („rondeau“ - rondel, Pe-atunci eram falnic avânt... 

disc). Rondelul este alcătuit din 13 Priveam, dintre oameni, spre stele; -- 
versuri, grupate în două catrene şi o Mai sunt încă roze — mai sunt, 
cvinarie; versul 1 este identic cu Şi tot parfumate şi ele. 


versurile 7 şi 13, iar versul 2 cu versul 
8. Având pe tot cuprinsul său numai 


două rime şi o dispunere simetrică a Zadarnic al vietii cuvânt 


versurilor, rondelul excelează prin A stins bucuriile mele, NE 
graţie şi muzicalitate. Mereu când zâmbesc uit, şi cânt, 
In ciuda cercărilor grele, 
Simbol - procedeu artistic, care, în Mai sunt încă roze, — mai sunt. 


baza unor corespondențe sau legături, 
înlocuieşte şi reprezintă altceva decât 


elementul concret-real pe care-l expri- Dincolo de text | 


mă la prima vedere şi de la care se : , E , 
porneşte; altfel spus, simbolul este o Ciclul Rondelurile de porțelan marchează alunecarea lui 


reprezentare concretă pentru o realitate Macedonski spre o altă zonă estetică - parnasianismul, curent 
oarecum ascunsă, abstractă. În poezia poetic apărut în Franţa, la mijlocul secolului al XIX-lea. Poezia 
simbolistă, işi dezvăluie semnificațiile în  parnasiană se caracterizează prin atitudine impersonală şi o 
funcţie de contextele poetice în care. viziune bazată pe receptarea strict senzorială a lucrurilor. 
ares ea pars; Identifică aspecte parnasiene în Rondelurile de porțelan. 

Limbă ŞI comunicare 


| PROIECTUL 


Proiectul şcolar este o metodă de lucru (de obicei în echipă), care are drept 
scop investigarea unei teme ample, într-o perioadă mai lungă de timp. Proiectul 
poate viza colectarea unor date, cercetarea detaliată a unei teme propuse, realizarea 
unor sinteze etc. 

Proiectul se concretizează într-o lucrare amplă, care poate cuprinde, alături de 
text, diverse ilustrații (desene, fotografii, hărți, tabele etc.). 

Etape: 

1. Pregătirea proiectului 

Asigură clarificarea căilor de urmat în vederea realizării proiectului: 

- precizarea temei şi a obiectivelor proiectului; 

- stabilirea componenţei grupelor şi repartizarea sarcinilor; alegerea unui 

responsabil şi a unui secretar al proiectului; 

- fixarea etapelor de realizare a proiectului/ a termenelor; 

- alegerea metodelor de lucru; 

- realizarea unui inventar al materialelor necesare (surse de documentare, 

ilustraţii etc.); 

- stabilirea formei de prezentare a proiectului (dosar, album, CD, film etc.). 

2. Realizarea proiectului 

Depinde în bună măsură de calitatea colaborării în echipă, fapt influenţat 
de următorii factori: 

- repartizarea judicioasă a sarcinilor (aproximativ acelaşi volum de muncă; 

sarcini adecvate intereselor şi competenţelor fiecărui membru al echipei); 

- îndeplinirea sarcinilor în termenele stabilite; 

- discutarea în grup a produselor individuale; 

- exprimarea liberă a opiniilor fiecăruia, luarea deciziilor în consens. 

3. Evaluarea proiectului 

Proiectul finalizat este prezentat în faţa clasei, la termenul stabilit. De obicei, 
sarcina aceasta revine responsabilului, dar el poate implica în anumite secvenţe 
şi colegii de echipă. Prezentarea şi proiectul sunt evaluate de profesor împreună 
cu întreaga clasă, după criterii anunţate inițial, dar avându-se în vedere atât 
procesul, cât şi produsul (proiectul şi prezentarea). 

Pentru ca un proiect să prezinte interes atât pentru autori cât şi pentru 
ceilalți elevi, tema, subiectul/ obiectivele acestuia trebuie să intereseze, să 
presupună obţinerea resurselor materiale fără mari dificultăţi, să aibă un grad 
de noutate în raport cu evaluarea curentă. 

În cadrul proiectului se va putea pune accent pe evidențierea câtorva capa- 
cități/ competenţe: modul de lucru în echipă, utilizarea eficientă a bibliografiei, 
folosirea resurselor materiale, capacitatea de a elabora un raport/ referat cores- 
punzător, calitatea prezentării, existenţa şi a altor finalități decât realizarea refe- 
ratului (de ex.: o expoziţie de desene pe marginea proiectului realizat). 


Aplicaţii w 
Realizați un proiect cu tema Simboluri în Poema rondelurilor de Alexandru 
Macedonski. În realizarea proiectului respectaţi etapele prezentate mai sus. 


POEZIA 


Modulul 3 


A 


Inainte de text F 


1. Explică ce înţelegi prin carte de buzunar. Dacă ai asemenea 
cărți în biblioteca ta, notează/ spune câteva titluri şi autorii 
acestora. 

2. Ce ştii despre harpă ca instrument muzical? 

3. Discutaţi în grupuri de câte patru problema rostului poeziei/ 
al creaţiei poetice în existența voastră/ a oamenilor în general 
şi notați-vă opiniile în legătură cu această temă. Realizaţi apoi 
o sinteză a acestor opinii şi prezentaţi-o în clasă. 

4. Exprimă-ţi opinia în legătură cu tema posibilă a urmă- 
toarelor versuri: Un om de sânge ia din pisc noroi/ Şi zămisleşte 
marea lui fantomă! De reverie, umbră şi aromă, Şi o pogoară 
vie printre noi. (Tudor Arghezi, Ex libris) 


CUVÂNT 
[] de Tudor Arghezi 
Notă biobibliografică 


Vrui, cititorule, să-ți fac un dar, 
O carte pentru buzunar, 


Tudor Arghezi (1880-1967) poet, 
prozator şi publicist. Se naşte la 


Bucureşti, pe numele său adevărat lon O carte mica, O cărticică. 
N. Teodorescu, Tudor Arghezi fiind un Din slove am ales micile 
pseudonim. Face studiile gimnaziale şi Şi din înțelesuri furnicile. 
liceale la Bucureşti. Am voit să umplu celule 


Debutează cu versuri în revista Liga 


ortodoxă (1896) a poetului simbolist Cu suflete de molecule. 


Alexandru Macedonski, fiind remarcat Mi-a trebuit un violoncel: 
de acesta. La nici 20 de ani, pare-se în Am ales un brotăcel 

urma morții iubitei, se retrage vreme de Pe-o foaie de trestie-ngustă. 
cinci ani la mănăstirea Cernica, sub O harpă: am ales o Lăcustă. 


numele de ieromonahul Iosif. De aici 


pleacă pentru studii în Elveţia şi rămâne Cimpoiul trebuia să fie un scatiu, 


alţi cinci ani în străinătate. Şi nu mai ştiu... 

Întors în ţară, începe o susținută 
activitate literară şi publicistică. Aflân- Farmece aş fi voit să fac 
du-se la Bucureşti în timpul ocupaţiei Şi printr-o ureche de ac 


germane din Primul Război Mondial, 


colaborează la presa oficială; învinuit Să strecor pe un fir de aţă 


după terminarea războiului de cola- Micşorata, subțiata şi nepipăita viață 
boraţionism, e întemnițat la închisoarea Până-n mâna, cititorule, a dumitale. 
Văcăreşti. Experienţa carcerală se va 
regăsi în creaţia sa, atât în poezie, cât şi Măcar câteva crâmpeie, 
în proză. S S ; 

În anul 1927, îi apare volumul de Măcar 4 fandără de curcubeie, 
poezii Cuvinte potrivite, care constituie Măcar nițică scamă de zare, 
unul dintre cele mai importante Nițică nevinovăție, nițică depărtare. 
momente pentru poezia românească 
interbelică. În 1928 scoate revista Bilete Aş fi voit să culeg drojdii de rouă, 


de papagal, insolită prin format, în care 


tipăreşte creații ale unor personalităţi de Intr-o cărticică nouă, 


marcă ale literaturii române. Volumele Parfumul umbrei şi cenuşa lui. 
de proză Icoane de lemn şi Poarta Nimicul nepipăit să-l caut vrui, 
neagră sunt mărturii ale celor două Acela care tresare 


experiențe cruciale din viaţa sa: 
mănăstirea şi închisoarea. 

Anul 1931 reprezintă, prin apariţia 5 | | 
volumului de versuri Flori de mucigai, Am răscolit pulberi de fum... EI 

o altă dată importantă pentru poezia 
argheziană. Volumele ulterioare, fie de 
poezie (Cărticică de seară, Ce-ai cu 
mine, vântule?, Hore), fie de proză 
(Ochii Maicii Domnului, Cimitirul 
Buna-Vestire, Lina), nu fac decât să 
confirme talentul unui mare scriitor. 

După cel de-al Doilea Război Mondial, 
unele articole, ca şi poeziile din volumul 
Una sută una poeme (1947), devin 
pretextul unor atacuri împotriva sa de 
pe poziţiile noii ideologii oficiale. 
Scriitorul este pus sub interdicţie vreme 
de câţiva ani. 

Împăcarea cu oficialităţile se produce 
după 1955, prin alegerea în Academia 
Română şi, în paralel, cu elogierea 
publică a noilor sale cărți. Continuă să 
scrie poezie, în ciuda vârstei înaintate, 
până în ultimele zile ale vieţii, dovedind 
o longevitate artistică de invidiat. 


tudor arghezi 


cărticică 
de seară 


editura „cultura naţională” 


Cărticică de seară de Tudor Arghezi 
Coperta ediţiei princeps 


Dicţionar [] 


slovă, s.f. (popular) — 1. literă chirilică; scriere, alfabet; 2. scri- 
sul cuiva cu caracteristicile lui, după care poate fi identificat; 
3. ştiinţă de carte, învăţătură 
brotăcel, s.m. — diminutiv al lui „brotac“; animal amfibiu, înrudit 
cu broasca, de culoare verde 


Puncte de reper [] 


Tudor Arghezi este unul dintre poeţii moderni interesat de 
rostul poeziei în lume şi de menirea poetului. Chiar din primul 
volum publicat, Cuvinte potrivite (1927), această preocupare 
iese la iveală vădit, căci primul text, intitulat Testament, este 
o artă poetică. Autorul introduce aici motivul cărții, ce se va 
regăsi şi în alte texte: Nu-ţi voi lăsa drept bunuri, după moarte,/ 
Decât un nume adunat pe-o cartel. În seara răzorătită care vinel De 
la străbunii mei până la tine,/ Prin râpi şi gropi adânci, Suite de 
bătrânii mei pe brânci,/ Şi care, tânăr, să le urci te-aşteaptă,/ Cartea 
mea-i, fiule,o treaptă/. 

Dacă în Testament sau în Rugă de seară motivul cărţii, al 
artei aşadar, se justifică în special prin rolul ei de a exprima 
idealuri sociale, în alte texte, Ex libris, de exemplu, Arghezi 
vede cartea/ poezia ca o exprimare a eului, dincolo de care 
semnificaţia ei este inutilă. 

În poezia Cuvânt, publicată în volumul Cărticică de seară, 
ceea ce impresionează la prima lectură este atitudinea ludică 
a eului, cantonarea universului cărții într-o lume miniaturală, 
fragilă, dar plină de farmec. Poezia este un joc, prin care poetul 
vrea să ofere cititorului imaginea unei lumi nevăzute, 
impalpabile: Măcar câteva crâmpeie,/ Măcar o țandără de curcubeie,/ 
Măcar nițică scamă de zare,/ Niţică nevinovăție, nițică depărtare.]; 
Parfumul umbrei şi cenuşa lui. 

Dar, deşi atitudinea poetului este una ludică, atunci când 
se referă, în finalul poeziei, la creaţie, cititorul descoperă că de 
fapt rostul poeziei, al creaţiei, este unul grav, care trece dincolo 
de lumea vizibilului, a realului, dar şi a jocului imaginativ al 
eului poetic: Nimicul nepipăit să-l caut vrui,/ Acela care tresare/ 
Nici nu ştii de unde şi cum./ Am răscolit pulberi de fum. 


Explorarea textului | 


1. Identifică în versul O carte mică, o cărticică un fenomen lexi- 
cal care în mod normal este o abatere de la normele limbii 
literare. În acest caz este, totuşi, vorba de o abatere sau nu? 
Explică. 

2. Extrage din text diminutivele. Explică prezenţa lor în 
poezie, având în vedere că există şi alte cuvinte care ex- 
primă ideea de mic, de mărunt. 


Modulul 3 


E Dicționar literar 


Artă poetică - lucrare teoretică sau 
un text artistic, poetic de regulă, care 
într-o manieră expresivă defineşte fie 
concepțiile, principiile unui curent lite- 
rar sau școală artistică, fie concepția 
particulară a unui scriitor despre rostul 
artei, despre felul în care aceasta se 
naşte, despre chinurile şi neliniştile 
creatorului în procesul creaţiei. Fiecare 
mare curent literar a avut o lucrare 
reprezentativă pentru felul în care a fost 
înţeleasă arta în epocă, fie ca mimesis 
(imitație a realului) în perioada clasicis- 
mului, fie ca transfigurare şi îndepărtare 
de real, în perioada modernă. 

Sunt cunoscute ca arte poetice 
reprezentative: Poetica lui Aristotel, 
Arta poetică a lui Horaţiu, Arta poetică 
a lui Boileau, toate ilustrând viziunea 
clasică despre literatură, poezie. 

În poezia românească, cele mai 
cunoscute arte poetice sunt: Epigonii 
de Mihai Eminescu, Rugăciune de 
Octavian Goga, Eu nu strivesc corola 
de minuni a lumii de Lucian Blaga, Joc 
secund şi Timbru de lon Barbu, Plumb 
de George Bacovia şi Testament de 
Tudor Arghezi. 


Casa memorială Tudor Arghezi 
din Bucureşti 


POEZIA 


Rescrie într-o topică mai apropiată de limba comună 
următoarele versuri: Până-n mâna, cititorule, a dumitale.; Din 
slove am ales micile/ Şi din înțelesuri furnicile. 

Precizează care sunt secvențele care structurează textul 
arghezian. 

Identifică versurile construite după un principiu al 
simetriei. Explică efectul expresiv al acestor simetrii. 

Dă o explicaţie versurilor: Din slove am ales micile/ Şi din 
înțelesuri furnicile. 

Reciteşte textul arghezian şi, având în vedere şi titlul 
poeziei, precizează care este tema textului. 

Extrage din prima strofă versurile care indică prezența 
unui motiv al cărții. 

Dacă în primele versuri ale poeziei comunicarea se face 
prin intermediul unor cuvinte cu sens denotativ/ propriu, 
în versurile următoare ale primei secvenţe, frecvența 
cuvintelor cu sens propriu scade, apărând în schimb 
cuvinte cu sens figurat: Am voit să umplu celule/ Cu suflete 
de molecule./ Mi-a trebuit un violoncel: Am ales un brotăcel. 
Se conturează astfel treptat imaginea unui univers 
miniatural care se însufleţeşte datorită harului creatorului. 
Cuvântul poetic pare că devine instrument muzical, parte 
dintr-o orchestră pe care artistul o descoperă în lumea 
universului mărunt, o lume plină de poezie, dar şi fragilă 
totodată. 

Extrage şi alte imagini în care sunt prezente instrumente 
muzicale. 


10. Cea de-a doua secvenţă exprimă ideea că poezia este un 


mister, o alchimie care porneşte de la elemente ale lumii 
reale, mărunte şi aparent neînsemnate: Farmece aş fi voit să 
fac! Şi printr-o ureche de ac! Să strecor pe un fir de ață/ Micşorata, 
subțiata şi nepipăita viață. Explică ultimul vers. 


11. Dacă din punctul de vedere al formei poetice, textul se naşte 


prin cântecul violoncelului, al harpei şi al cimpoiului, în 
cea de-a treia unitate poetică apare lumea de idei a poeziei. 
O serie de metafore (fandără de curcubeie, scamă de zare etc.) 
definesc conținutul cărții argheziene. 

Comentează acest conținut, având în vedere şi sensul pe 
care-l sugerează metaforele drojdii de rouă şi parfumul umbrei. 


12. În cele din urmă, căutările poetului şi, implicit, conţinutul 


poeziei par a se concentra într-o singură şi unică sintagmă: 
nimicul nepipăit. 

Discutaţi despre posibilele semnificaţii ale acestei cons- 
trucţii cu valoare simbolică, având în vedere şi celelalte 
determinări cu care acesta apare în text: Acela care tresare/ 
Nici nu ştii de unde şi cum. 

Duminică 21 Septembrie 1930 No. 475 
Anul ni 5 Lei 
12 Pagini 


hilete 


de papagal 


siepe 
Locotenentul pomenit la sretiugul de Duminică dela Băneasa, că 
şi-a rupt picioarele de crestele Alpilor Europei Centrale și că, renum: 
fâni la ele, se foloseşte dela Imminătoșirea Iwi incoace numai de aripi, 
ca Anllanii, are un predecesor, Mepterul Manole a fost- la Curtea-de= 
Argep, gel dintii ariator român, pi e de mirare cå numele acestui eti- 
tor nn'Tace partă tradițională din facultatea nouă de zbor a farii pi 
că un a fost amintit la sârbdtoarra a deschise Duminică 
nmpra Capitalei româneşti și sdmialit andăru lui Man 
oale festicităţile sfârzese in obosenl sentimentul fimpului 
pierdut, de la Bobotează pina la Nagierea ului. Cu toate că lungs 
cât o și întreagă, de treme ce a inceput în sori pi s'a taprăvit pe Mm- 
tuneri, la um cena tirziu, când nitimii poimi cu motoare, en ochii 
de rubin, păzeau din fundul nopții, bătând nanru? vindt cu pana, re- 
trageren miilor ge oameni, rămaşi cu capul vioi intors către vdalirea 
s gilae, Dominica swritorilor a trecut ea um fimture alb, 
ma a căpătat o certitudine, pe care o agteagtă nehotărită 
din activitatea mel pi di n Pas muncene. Pate imdisru 


= | ca 
ijo în a Pin a Tiniştită pi izolatà pe planeta 
th, gaa se gårpiy în plină ascendență. O elită de inteligenie de 


Director: 
T. ARGHEZI 


BILETE 


prompi i și de voinje s'a selecjionat progresie din cel mal tigu- 
Pos fineret și selecțiunea e În continuare 
e en noapte, silnic, un autobus militar ataționează în fiece 
tier, adunând la un sune! de klakson, pe narigalorii cerului din par- 
tea locului, bine odihni pi sprinteni, vehipaţi pentru o tuptă de fiece 
secunulă en marile lamuri ale naturii, arwneate prin rint, după îndrăa 
neala lor, Unii din ei poartă ln deget verigheta logoduei cu o pâmân- 
feaneă ; alții o caută încă printre stelele, de care se lovepte ritmic aripa 
ined maică a ldatueumlui de emib, Un semnal pi autobuzul, 
emblema prof jà a infinitului, căutat în imponderahii cu 
O mapină mai grea eterul, pleacă la Bâneoso, la Pipera, de unde 
incepe materia abstroci 
eocuparea lor c d lea dat e absmjă terestră evidentă. 
Ochiul lor a edpătat o acuitate non, frimțile încordate piau boltit 
coiful de gândire pe o linte de aprinceană ldiată dur. Marilara e tenace 
gura tăcuiă, barbia strinsd. Dacă me-am wita bine și dacă privinta 
monstri ar ji ajuns să previmid conturele inejabile pi Iuminipurile 
aferiale, am putea zări capetele ofițeri înconfurate de firul 
sstpârâter pe care iconarii Len seris eu awr pi argint în jurul feţii 
Rfântulmi Gheorghe, ca e margine de tund 


SUMAR: Bilete. B. de P. Aripa de fler.—N. Dimitriu: Papagalul po- 
Mitte: Motive de retragere. — lon Pogan: Darere simplă. — |. leșana: 
Siesta. M. Sânziamu: Pace, — Alexandru Bileimrescu : Moartea Imi 
Don juan. — Sm. M. Vizireseu: Talvur. — Eugen lonescu : Elegie. — 
Mariu Dobridor: Chenare critice. —- Isaila Răcăciuni: Cronica drama- 
tică. — Aurel Lambrino: Misit. — Cicerone Theodorescu: Mândrie 
Naţională. — B, de P.: Cronica Radiofonic. — Vorbe. 


Revista Bilete de papagal. 
Director Tudor Arghezi 
(din colecția Adrian Săvoiu) 


Evaluare curentă. Aplicaţii i 


1. 


Extrage din text cel puțin două construcții care argumen- 
tează atitudinea ludică (jucăuşă) a eului poetic. 

Explică, la alegere, semnificaţia/ sensul a trei metafore din 
textul arghezian. 

Identifică în poezia Cuvânt acei termeni care alcătuiesc 
câmpul semantic al substantivului carte. 

Reflectează asupra rolului pe care-l au, în exprimarea 
atitudinii eului poetic, verbele vrui, am voit, aş fi voit. 
Demonstrează, într-un eseu de o pagină, că poezia Cuvânt 
de Tudor Arghezi este o artă poetică. 

Redactează un eseu de minimum o pagină despre prezenţa 
eului poetic în opera literară Cuvânt de Tudor Arghezi. 
Porneşte în redactarea textului de la identificarea contextelor 
şi a indicilor care semnifică prezenţa eului poetic. 

Pune în relaţie poezia Cuvânt cu următoarea mărturisire 
a lui Tudor Arghezi publicată în revista „Adevărul lterar 
şi artistic“ (1927): 

Toată viața am avut idealul să fac o fabrică de jucării şi 
lipsindu-mi instalațiile m-am jucat cu ceea ce era mai ieftin şi 
mai gratuit în lumea civilizată, cu materialul vagabund al cu- 
vintelor date. Am căutat cuvinte care sar şi fraze care umblă — 
de sine stătătoare. 


Dincolo de text E 


Citeşte următoarea strofă din textul de mai jos, intitulat Ex 


libris (Din cărțile mele) de Tudor Arghezi: 


Carte frumoasă, cinste cui te-a scris, 
Încet gândită, gingaş cumpănită; 
Eşti ca o floare, - anume înflorită 
Mâinilor mele, care te-au deschis. 


Discutaţi în clasă despre rolul poeziei/ literaturii în viața 


contemporană, ținând cont şi de strofa de mai sus. În discuția 
voastră veţi avea în vedere: 


- raportul dintre ficțiune şi realitate, funcţiile/ rolul 


imaginaţiei; 


- unu-două texte poetice care dezbat probleme de artă 


poetică; 


- propria opinie cu privire la rolul artei în lumea con- 


temporană susținută, dacă este posibil, cu lecturi recente. 


Modulul 3 POEZIA 


Limbă ŞI comunicare 


VALORI STILISTICE ALE UNOR CATEGORII MORFOSINTACTICE 
TABLOU SINOPTIC 


Partea a i na îi 
Situaţii de expresivitate Exemple Observaţii 
vorbire i i 


Prezenţa locuţiunilor, topică],,M-or troieni cu drag Schimbarea categoriei gramati- 
afectivă, schimbarea catego-| Aduceri-aminte”; cale poate fi o sursă de expre- 
riei gramaticale. „Mă dor de crudul tău amor sivitate pentru toate părţile de 
A pieptului meu coarde” vorbire. 
(Mihai Eminescu) 
A ieşit glonț pe uşă. 
Locuţiuni, construcții afective [Locuitorii insulei erau făpturi de mirare. |Inversiunea este un procedeu de 
Comisia l-a declarat sănătos tun. topică în propoziţii care valo- 
Rămăsese acasă singur-singurel. rifică în primul rând adjectivul. 
Degeţica era mică-mică. Topica poate avea de asemenea 
roluri expresive şi la nivelul 
frazei. 


Substantivul 


Prezenţa locuţiunilor, construcții |,„„Cu mâinile-i de ceară, ea tâmpla şi-o [Reluarea pronumelui poate 
afective (dativul etic, dativul|mângâie” (Mihai Eminescu) deveni o sursă de expresivitate. 
posesiv, adjective posesive), folo-|Cade cât mi fi-i lunganul. 
sirea specială a unor pronume de|,,4/ vostru-i plânsul strunei mele” 
politețe, stil ceremonios. (Octavian Goga) 

„Trebuie să ştiţi dumneavoastră că ha- 

nul acela nu era han, — era cetate. [...] 

Dumnealui Ioniță comisul avea o pungă 

destul de grea în chimir.” 

(Mihail Sadoveanu) 

Prezenţa locuţiunilor, substi-[Singur se dă de gol până să-i dea ocol. | Formele populare ale diferitelor 
tuirea/ amestecul unor catego-[,,Părea că printre nouri s-a fost deschis|părți de vorbire sunt, în general, 
rii gramaticale cu  altele,|o poartă.” (Mihai Eminescu) surse de expresivitate. 
folosirea verbelor impersonale, |,,Dar ei în clipa asta simțeau c-o să 
forme de viitor popular. rămână”. (on Pillat) 


Valorile  adjectivale  sau|O mie de miei nu pot goni un lup. 
substantivale ale numeralului;|Șase/... Vine profesorul. 
schimbarea valorii gramaticale; 

topica acestuia. 


Prezenţa locuţiunilor, realizarea |,,Ca ieri sosi bunica... şi vii acuma tu; 
de repetiții sau enumeraţii;| Pe urmele berlinei trăsura ta stătu.” 
construirea de opoziții: aici - (on Pillat) 
acolo; ieri - azi etc. 


Forme arhaice (arhaisme fo-],,Şi iartă-ne pre noi”. 
netice) ale unor prepoziţii. 


Repetarea unor conjuncții coor-|,„Ș-au mâncat, ș-au băut, ş-au cântat,|cu toatele - pronume 
Conjuncţia donatoare: de ex. conjuncția şi|până au adormit cu toatele pe loc.”  |substantivizat 


(şi-ul narativ). (Ion Creangă) 


Locuţiunile, prezența unor in-[,„Doamne, parcă l-am învăţat eu, zicea 
terjecții provenite din alte părți|mama cu părere de bine.” 

Interjecţia de vorbire (substantive, verbe, |,,Mergând noi în pasul cailor din hop 
adjective), schimbarea valorii|în hop...” (Ion Creangă) 


gramaticale a interjecţiei. 

1. În Cuvânt de Tudor Arghezi, receptarea poeziei nu poate face abstracție 


de nivelul lexico-semantic al comunicării. Se poate de exemplu observa 
frecvenţa unor termeni care exprimă ideea de univers miniatural: brotăcel, 
lăcustă etc. Astfel, o grupare de termeni are ca temă lumea vieţuitoarelor, 
în vreme ce alta pare a aduna cuvinte care exprimă ideea de puţin, de 
mărunt şi neînsemnat: scamă, crâmpei etc. Se realizează în acest mod 
adevărate arii semantice specifice. 

Recitiţi textul şi grupaţi termenii în două câmpuri semantice. Discutaţi 
despre efectul pe care îl are, în realizarea de semnificaţii, această grupare 
a lexicului. 

Pe de altă parte, în receptarea textelor argheziene, cititorul observă la un 
moment dat construcții gramaticale şi valori stilistice neobişnuite ale unor 
categorii morfosintactice: 


Eşti ca o floare, anume înflorită 
Mâinilor mele, care te-au deschis.[...] 
Dar jerfa lui zadarnică se pare, 
Pe cât e ghersul cărții de frumos. 

(Ex libris) 


Toţi sfinții zugrăviți în tindă 

Cu acuarelă suferindă, 

Ai cinului monahicesc, 

Scrutându-l, îl disprețuiesc. 
(Mâhniri) 


Recitiţi cu atenţie strofele de mai sus şi încercaţi, prin discuţii, să lămuriți 

următoarele aspecte: 

e pe cine determină construcția mâinilor mele? În ce caz credeţi că ar trebui 
să se afle substantivul mâinile? 

e precizaţi în ce constă ambiguitatea morfosintactică a versurilor: Dar jertfa 
lui zadarnică se pare, Pe cât e ghersul cărții de frumos. 

e comentaţi efectul stilistic realizat de cuvântul ghersul. 

Tudor Arghezi este în acelaşi timp un poet care inovează în topica sintaxei 

limbii române, provocând aşa-numitele dislocări topice. 

Observaţi în ce constă fenomenul de dislocare/ mutare a poziţiei unor 

categorii morfosintactice în strofa reprodusă mai sus din poezia Mâhniri. 

Discutaţi efectul produs. 


Modulul 3 


[| Notă biobibliografică 


Nichita Stănescu (1933 - 1983), po- 
et. Se naşte la Ploieşti, unde îşi începe 
studiile. Se face remarcat de colegii de 
la Liceul „Sf. Petru şi Pavel” (numit 
ulterior „I.L. Caragiale”) prin atitudinea 
de frondă: sfidează eticheta severă a 
timpului, compune un ciclu de poeme 
argotice, scoate un ziar nonconformist, 
ironic. Între 1952 şi 1957 urmează cur- 
surile Facultăţii de Filologie din Bucu- 
reşti. După absolvire, este redactor la 
Gazeta literară (ulterior România literară) 
şi apoi la Luceafărul. 

În 1957, debutează în revista Tribuna 
din Cluj, iar în 1960, debutează editorial, 
cu volumul Sensul iubirii. Spirit boem, 
imprevizibil, un tip de beizadea într-o 
epocă proletară, cum va fi caracterizat 
la un moment dat, este considerat 
lider al Generației '60. Al doilea volum, 
O viziune a sentimentelor (1964), pre- 
miat de Uniunea Scriitorilor, îi aduce 
consacrarea. 

Alături de aceste volume, de elanu- 
ri adolescentine, de consonanţă cu 
sine şi cu lumea, în care se face elogiul 
stării de a fi, cele care urmează mar- 
chează alte trepte ale devenirii poetice. 

Începând cu volumul Dreptul la 
timp (1965), se construiesc marile teme 
ale lirismului stănescian şi se în- 
registrează o schimbare de tonalitate: 
11 elegii (1966), Oul şi sfera (1968), 
Laus Ptolemaei (1968), Necuvintele 
(1969), În dulcele stil clasic (1970) etc. 

Cu volumul Măreţia frigului (1972), 
sursa poeziei este căutată în formele 
poeticităţii, reluându-se ca un ritual 
„jocul de-a cuvintele”. Vor urma Epica 
Magna (1978), Opere imperfecte 


POEZIA 


A 


Inainte de text E 


1. Consideri că impresia de imponderabilitate poate fi 
determinată de una dintre următoarele stări: îndrăgostirea, 
aspirația către ideal, speranța, zborul gândului, puritatea 
trăirii, fericirea, visul, vârsta adolescenței? Motivează-ți 
opțiunea pe baza experienței personale. 

2. Alcătuiți grupe de patru - cinci colegi. Alegeţi un termen 
din următoarea listă şi încadrați-l într-o serie de minimum şase 
cuvinte cu care considerați că se poate asocia semantic: 
nostalgie, lumină, aur, hoinar, clipă, a pluti, a-şi aduce aminte. 


CU O UŞOARĂ NOSTALGIE 


de Nichita Stănescu 


Cu cât se-nsera peste arborii rari, 

cu atât începeau să lumineze mai tare 
inimile noastre de hoinari, 

căutătorii pietrei filozofale. 


Totul trebuia să se transforme în aur, 
absolut totul: 

cuvintele tale, privirile tale, aerul 

prin care pluteam, sau treceam de-a-notul. 


Clipele erau mari ca nişte lacuri 

de câmpie, 

şi noi nu mai conteneam traversându-le. 

Ora îşi punea o coroană de nori, liliachie. 
Ți-aduci aminte suflete de-atunci, tu, gândule? 


Dicţionar E 


nostalgie, s.f. — sentiment de tristețe, de melancolie provocat de 
dorința de a revedea un loc iubit, o persoană apropiată sau de 
a retrăi un episod din trecut 

piatra filozofală — instrumentul regenerării, în simbolismul alchi- 
MIC 


Puncte de reper kJ 


Poet al zborului, al bucuriei pure, Nichita Stănescu evoluează 
de la vizionarism la conceptualizarea limbajului. 

Al doilea volum, O viziune a sentimentelor (1964), aparţine 
etapei de tinereţe a creației sale, perioadă de consonanţă cu sine 
şi cu lumea, în care timpul nu este încă perceput dureros. Se 
face elogiul stării de a fi. Poetul trăieşte acum sub regimul plenar 

(1979), Noduri şi semne (1982), un 
triptic al investigării actului artistic. 

Pe lângă volumele de poezii, publi- 
că două cărţi de articole, eseuri po- 
ematice, Cartea de recitire (1972) şi 
Respirări (1982), iar postum, apare 
volumul de confesiuni Antimetafizica 
(1985). 

Este laureat al mai multor premii 
naţionale pentru poezie şi al Premiului 
Herder (1975) al Universităţii din Viena, 
în 1980. Opera i-a fost tradusă în mai 
multe limbi de circulaţie. 


[| Dicţionar literar 


Ambiguitate - capacitatea unui cu- 
vânt/ a unei sintagme de a avea mai 
multe sensuri posibile în acelaşi 
context, folosirea unui cuvânt cu o 
pluralitate de sensuri, deduse din 
contextul artistic. Unii critici consideră 
ambiguitatea o condiţie fundamentală 
a limbajului poetic. Cuvântul poetic do- 
bândeşte în context sensuri multiple. 
Spre deosebire de limbajul ştiinţific 
care este univoc, având caracter 
denotativ, limbajul artistic este plurivoc 
şi conotativ. Ambiguitatea este o ca- 
racteristică a operei în genere, dar 
capătă un sens special în opera 
deschisă, în care receptorul e invitat să 
participe activ la închegarea operei. 


al lui sunt. Starea incantatorie, poemele imateriale din volum 
prefigurează o poetică a diafanului şi a zborului, a transparenţei 
şi a matinalului. Iubirea este o certitudine, dar şi sentimentul 
originar al naşterii cuvintelor. Conţinând în majoritate poezii 
de dragoste, volumul este considerat de critica literară „ro- 
manul unei idile”. Titlul volumului sugerează cultivarea unei 
poezii a viziunilor, generate de structurarea trăirilor într-un 
univers poetic original. Se cultivă cu predilecție câteva motive 
(trezirea/ ieşirea din somn, răsăritul, lumina, zborul, timpul 
inaugural, cântecul, coloana etc.), embleme ale unui eu ascen- 
sional, pregătit să ia în stăpânire lumea: O jubilație necenzurată 
în fața unui univers în plină geneză [...], o patetică mitologie a ză- 
mislirii. (Eugen Simion) 

Poezia Cu o uşoară nostalgie este o rememorare subiectivă 
a unei etape a marilor elanuri. Sub forma monologului adresat, 
eul matur priveşte în urmă cu beatitudine, recuperând afectiv 
vârsta de aur a tinereţii. De aici derivă şi „ușoara nostalgie”, stare 
poetică diafană, care nu poartă încă stigmatul damnării sau 
tragismul luptei cu timpul. 

Amintirea, ca re-trăire afectivă a timpului inaugural, este 
redată în structura tripartită, semn al perfecțiunii vârstei evo- 
cate, dar frazarea versului liber ritmează bătăile inimii ome- 
neşti sau zborul neoprit al gândului atotputernic. 

Sugestia şi ambiguitatea, amplificarea înţelesului poetic prin 
nonspus sunt trăsături ale liricii neomoderne, care favorizează 
semnificaţiile plurale şi fac din cititor un partener al autorului, 
în actul său de re-creaţie a textului poetic. 


Explorarea textului i 


1. Indică un cuvânt sau o sintagmă care să exprime starea/ 
sentimentul pe care ți l-a trezit lectura poeziei. 

2. Motivează în ce măsură textul poeziei a răspuns/ nu a 
răspuns aşteptărilor pe care titlul acesteia ți le-a creat. 

3. Despre ce crezi că vorbeşte textul? Realizați, în grupe de 
patru colegi, o listă a temelor şi a motivelor literare 
identificate de voi în textul poetic. 

4. Elementele de prozodie sunt fenomene formale, dar şi 
semantice. Versul liber reflectă eliberarea ideii poetice de 
constrângerile rigide ale formei din poezia clasică. Identifică 
particularităţile fiecărui element de prozodie şi propune câte 
o explicaţie (la nivelul semnificației) pentru acestea, com- 
pletând enunţurile de mai jos: 

e Structura strofelor (numărul de versuri) este urmă- 


e Deosebirea de construcţia clasică, în catrene, o dă prezența 
versului final, care are drept rol....... 
e Versurile au o rimă interioară, realizată de exemplu 

Nichita Stănescu 

Desen de Nichita Stănescu 


go 

e Ritmul reflectă trăirile poetice declanşate de rememorarea 
stării de odinioară. 

e Măsura este variabilă, de la versul scurt, de ...silabe, la 
versuri ample, de ... sau ... silabe. Lungimea versurilor 


Motivează utilizarea verbelor la timpul imperfect, pre- 
dominant în poezie, respectiv, la timpul prezent, în ulti- 
mul vers. 

Utilizarea timpului prezent în ultimul vers semnifică, din 
punctul de vedere al relaţiei dintre om şi timp: 

e o relaţie trecut — prezent, ca trepte ale devenirii umane; 
e o întoarcere în timp; 

e perspectiva prezentului asupra trecutului; 

e o amintire; 

e rememorarea nostalgică a unei stări/ vârste; 

e regretul pentru trecerea ireversibilă a timpului. 
Selectează, din textul poetic, verbele care se pot asocia ideii 
de trecere. Observă persoana la care sunt utilizate (marcă 
a subiectivităţii) şi grupează-le corespunzător celor două 
planuri ale poeziei: obiectiv, al naturii şi subiectiv-uman. 
In incipitul poeziei se utilizează corelativele cu cât..., cu atât, 
pentru a pune în evidenţă simultaneitatea a două fenomene 
sugerate de alternanţa întuneric - lumină, unul din planul 
obiectiv, al naturii, altul din planul subiectiv-uman. Momentul 
misterios al înserării, ca fenomen exterior, se produce treptat, 
pe măsură ce are loc în planul interior momentul iluminării, 
ceea ce ar putea exprima: 

e o stare de graţie; 

e întoarcerea către sine; 

+ ancorarea în ideal; 

e bucuria de a trăi o vârstă; 

e trăirea iubirii; 

e o experienţă de cunoaştere. 

Discutaţi în perechi. Optaţi pentru cea mai potrivită dintre 
semnificaţiile propuse mai sus pentru prima strofă. Motiva- 
ţi-vă alegerea, având în vedere şi continuarea poeziei. 
Compară, din punctul de vedere al semnificației, prima 
strofă a poeziei citite cu versul eminescian din Scrisoarea 
III: Dară ochiu-nchis afară, înlăuntru se deşteaptă. 

Poezia este o rememorare subiectivă a unei etape a propriei 
existente, a unei vârste umane (adolescenţa sau tinereţea), 
perioadă a marilor elanuri şi aspirații. 

Asociază câte un atribut al vârstei cu fiecare dintre 
sintagmele extrase din prima strofă: 

e începeau să lumineze mai tare -nanen 

e inimile noastre E olari ia 

e hoinari CARE DR 

e căutătorii pietrei filozofale Cast TANTEN 
Pornind de la asocierile realizate, formulează ideea poetică 
din prima strofă. 

Poate, TAE P 


lentue a muz d Unha 
an f minut 
Nru mta turai peri ma iure 
[pnt ns yanik TE A mul 
petia cane -a [ot mat 
Ve mé Pujumaskkie tm Papu! 
Çan pta ET E E ic A 
Gati ud A i 
o 4 23 Utme RR 

Vidu Kasa 


liks 


Nichita Stănescu, pagină de 
manuscris 


Nichita Stănescu, sculptură de lon 
Gheorghe 


11. În timp ce prima strofă se construieşte pe o relație de opo- 


ziție, strofa a doua conţine cel puțin un element de recurenţă 
faţă de prima strofă. Identifică un asemenea element şi 
motivează-ţi alegerea. 
Explică semnificaţia a două figuri de stil identificate în 
versurile: Totul trebuia să se transforme în aur,/ absolut totul. 
Explică rolul în text al semnului de punctuație două puncte 
[:] care fragmentează strofa a doua. 
Substantivele care alcătuiesc enumeraţia din versul 
cuvintele tale, privirile tale, aerul au ca trăsătură comună ima- 
terialitatea, condiţie a stării de zbor, de antigravitaţie. 
Exprimă-ţi punctul de vedere despre relaţia dintre eu şi 
lume la vârsta evocată, referindu-te la posibilele sensuri 
ale acestor metafore-simbol, dar şi la verbele asociate. 
Identifică, în strofa a doua, cuvintele-cheie. Rescrie strofa 
sub forma a două versuri conținând cuvintele-cheie iden- 
tificate. 
Selectează din ultima strofă termenii care aparțin câmpului 
semantic al timpului. 
Comentează primele trei versuri din ultima strofă, relevând 
relația dintre eu şi timp la vârsta evocată. 
Ambiguitatea este capacitatea unui cuvânt sau a unei 
sintagme de a avea mai multe sensuri posibile. Alege, din 
lista de mai jos, o pereche de sensuri pe care consideri că 
le poate avea versul Ora îşi punea o coroană de nori, liliachie 
şi motivează-ţi opțiunea prin referire la ansamblul poeziei: 
e exprimarea esenţializată a vârstei evocate — încheierea 
amintirii; 
e visarea specifică tinereţii trecute — luciditatea prezentului; 
e apoteoza unei etape a vieţii — anunţarea schimbării ine- 
vitabile; 
e impresia de încremenire într-o stare de graţie — ieşirea din 
starea de graţie; 
e celebrarea bucuriei de a trăi — vag sentiment de tristeţe; 
e timpul ca limită a condiţiei umane - iluzia veşniciei; 
e obţinerea fericirii depline — presentimentul pierderii 
acesteia. 
Versul final: Ţi-aduci aminte suflete de-atunci, tu, gândule? 
schimbă tonalitatea de odă cu aceea elegiacă şi, impunând 
privirea din prezent spre trecut, dă o cheie de lectură a 
întregii poezii, ca rememorare nostalgică — amintire a stării 
de a fi a unei vârste anterioare, de-atunci. Explică semni- 
ficaţia pronumelui personal tu, plasat în poziție mediană 
în interogaţia retorică, în relație cu dubla adresare, prin cele 
două substantive în vocativ: suflete, gândule. 
Versul final impune eul ca instanță a comunicării în textul 
poetic, care se adresează autoritar acelui tu ambiguizat prin 
substantivele în vocativ. Reciteşte întreaga poezie şi 
identifică mărcile eului liric din fiecare strofă. Analizează 
metamorfozele eului liric, trecerile între noi, eu şi tu. Alege 


POEZIA 


apoi sau propune o altă explicație pentru sensul acelui noi, 

în care eul pare a se obiectiva în poezie: 

e o categorie de vârstă (tinerii/ adolescenţii); 

e perechea de îndrăgostiți; 

e eul şi sinele; 

e maturul care-l poartă în sine pe tânărul de odinioară. 

Desen de Nichita Stănescu Opţiunea ta trebuie să fie coerentă în raport cu discursul 

poetic, fiind susținută prin fiecare dintre secvențele 

poeziei. Ea constituie şi opţiunea pentru o anumită temă 

a poeziei, în funcţie de care vei realiza comentariul literar 

al acesteia. 

Referindu-se la poeziile din volumul O viziune a sentimen- 

telor, criticul Eugen Simion afirmă: Se prefigurează în aceste 

poeme tinereşti [...] şi o poetică a zborului asociată cu o poeti- 
că a diafanului sau a „diafanizării”, sublimării universului. Gru- 
pează imaginile artistice din poezie în funcţie de categoria 

pentru care consideri că ele sunt revelatoare: poetică a 

zborului sau poetică a diafanului. Propune o explicaţie pentru 

prezenţa exclusivă a imaginilor vizuale. 

Selectează din fiecare strofă câte una - două imagini artistice 

pe care le consideri cele mai sugestive. Realizează apoi o 

descriere artistică în care să integrezi imaginile alese, indife- 

rent de ordinea lor. Găseşte un titlu textului realizat de tine. 

Alcătuiți grupe de patru - cinci colegi şi discutaţi, la alegere, 

unul dintre următoarele aspecte referitoare la titlul poeziei: 

e identificaţi în poezie elemente care sugerează starea de 
nostalgie; 

e explicați rolul epitetului/ adjectivului uşoară plasat în 
inversiune; 

e menționați textul de tip funcțional în care formula de 
încheiere conține prepoziţia cu şi tipul de relaţie între 
interlocutori evidenţiat cu ajutorul acesteia; 

e explicați semnificaţia titlului în relaţie cu textul poeziei. 

Identifică în poezia citită două - trei elemente specifice scri- 

sorii, pentru a argumenta ideea că poezia constituie o scri- 

soare către sine, cel de-atunci. 


Evaluare curentă. Aplicaţii m 


Realizează, în una - două pagini, comentariul literar al 
poeziei Cu o uşoară nostalgie, de Nichita Stănescu, având în 
vedere următoarele aspecte: 

- precizarea temei şi a motivelor literare; 

- prezentarea tipului de lirism şi a instanţelor comunicării în textul 

poetic; 

- evidenţierea elementelor de compoziţie (titlu, incipit, relații 

de opoziţie sau de simetrie etc.); 

- comentarea particularităților de limbaj şi expresivitate 

(figuri semantice, elemente de prozodie); 

- exprimarea unui punct de vedere personal asupra sem- 

nificaţiilor poeziei. 

Dincolo de text ğ 


1. 


Redactează o scrisoare adresată sufletului tău de odinioară sau 
de mai târziu, pentru a-ți exprima gândurile sau sentimentele 
față de acea etapă din viața ta. 
Exprimă-ți opinia despre valabilitatea afirmației critice de mai 
jos în cazul poeziei studiate, referindu-te la mitul vârstei de 
aur: Miturile nu apar niciodată singure, în puritatea şi cu sensurile 
lor inițiale, miturile sunt asociate şi derivate spre alte înțelesuri. Nu 
este vorba de comuna „prelucrare“ modernă, ci de pretextul pe care 
îl oferă elementele mitului pentru a transmite o stare lirică polifonică. 
(Eugen Simion, Scriitori români de azi, I) 
Alege una dintre afirmaţiile de mai jos, aparţinând lui Eugen 
Simion, ca ipoteză pentru o argumentare orală sau scrisă, pe 
baza poeziei studiate. Vei avea în vedere respectarea struc- 
turii textului argumentativ (ipoteză, formularea şi susținerea 
argumentelor, concluzie) şi utilizarea mijloacelor lingvistice 
adecvate exprimării unei opinii (verbe evaluative, adverbe 
de mod, cuvinte cu rol argumentativ, structuri sintactice în 
argumentare etc.): 

e Există la Nichita Stănescu o vitalitate a diafanului. O stare incan- 
tatorie stăpâneşte aceste poeme imateriale. 

+ Poetul trăieşte acum sub regimul plenar al lui sunt. Nu va fi 
totdeauna astfel, orarul liric al verbelor se va modifica. In faza 
„viziunii sentimentelor” orele sunt pline, lucrurile sunt prie- 
tenoase, secundele zboară prin aer, lăsând urme luminoase, 
cuvintele (acelea care vor teroriza mai târziu pe poet), cuvin- 
tele sunt mingi de aer care umplu spațiul vid dintre îndrăgostiți. 

e Esențiale sunt în O viziune a sentimentelor sugestia de 
plutire, sentimentul imponderabilității. 

e Tinerii îndrăgostiți din poemele lui Nichita Stănescu scapă de 
sub controlul legii gravitației, sunt nişte pietoni ai aerului. 

e In călătoriile lui aeriene, acest tânăr Hyperion trece printr-un spa- 
tiu de sublimități, cosmosul este un ansamblu de obiecte transpa- 
rente, văzduhurile nu au tradiționalele vămi, plutirea este o 
mirifică aventură. Se prefigurează în aceste poeme tinereşti, lângă 
sugestiile cunoscute din volumul de debut, şi o poetică a zborului 
asociată cu o poetică a diafanului sau a „diafanizării”, sublimării 
universului. 

Citeşte următorul Poem, de Nichita Stănescu: 

Spune-mi, dacă te-aş prinde-ntr-o zi 

şi ți-aş săruta talpa piciorului, 

nu-i aşa că ai şchiopăta puțin, după aceea, 
de teamă să nu-mi striveşti sărutul?... 

Identifică şi explică o asemănare între starea exprimată în aceste 

versuri şi în titlul poeziei studiate, Cu o uşoară nostalgie. 

Citiţi în întregime volumul O viziune a sentimentelor. 

Referindu-vă cel puțin la poeziile Vârsta de aur a dragostei, 

Imbrățişarea, Cântec, Poveste sentimentală, La-nceputul 

serilor, Cântec fără răspuns, Clar de inimă, identificaţi şi 

discutați diferitele ipostaze ale temei timpului, respectiv, ale 
temei iubirii. 

Limbă ŞI comunicare 


| TIPURI DE FRAZARE**. CONCIZIE, PROLIXITATE 


Concizie - calitate a stilului; exprimare, formulare scurtă a unei idei prin 


cât mai puţine cuvinte. | 


Aplicaţii E 


1. Explică modul de realizare, în următoarele „definiții”, a impresiei de 
concizie (sintactic, lexico-semantic etc.). Folosind acelaşi model, con- 
struieşte două astfel de „definiții” concise. 

Zadarnic — Şi nimic şi de prisos. 

Zaraf — Tăbăcar care lua pielea de pe om. 

Zare — Loc dincolo de care n-a trecut nici o privire. 
Zarvă — Niţele femei la un loc. 

Zat — Soartă fiartă la ibric. 

Zgomot — Muzică de cameră la vecinii din bloc. 

Zi — Conjuncţie între ieri şi mâine. 

Zvon — Ştire în neştire. 

2. Precizează modul de realizare, în următoarele versuri, a impresiei de 

concizie şi efectele ei expresive: 
e Primăvară... 
O pictură parfumată cu vibrări de violet. 
(G. Bacovia, Nervi de primăvară) 


vi 


e Ce e poezia? Înger palid cu priviri curate, 
Voluptos joc cu icoane şi cu glasuri tremurate, 
Strai de purpură şi aur peste țărâna cea grea. 
(Mihai Eminescu, Epigonii) 


Prolixitate — abatere de la calitățile stilului; stil lipsit de concizie, prea 
complicat, confuz, exprimare cu prea multe cuvinte (inutile). 


Aplicaţii m 


Explică modul de realizare a prolixității în fragmentul următor. Precizează o 
trăsătură a personajului, care este pusă în evidență prin această abatere de 
la calitățile stilului: 

FARFURIDI: Într-o chestiune politică... şi care, de la care atârnă viitorul, prezentul şi 
trecutul țării... să fie ori prea-prea, ori foarte-foarte (se încurcă, asudă şi înghite)... 
încât vine aci ocazia să întrebăm pentru ce? ... da... pentru ce?... Dacă Europa... să fie 
cu ochii ațintiți asupra noastră, dacă mă pot pronunța astfel, care lovesc soțietatatea, adică 
fiindcă din cauza zguduirilor... şi... idei subversive (asudă şi se rătăceşte din ce în 
ce)... şi mă-nțelegi, mai în sfârşit, pentru că în orce ocaziuni solemne a dat probe de tact... 
vreau să zic într-o privință, poporul, națiunea, România... 

(LL. Caragiale, O scrisoare pierdută) — Pa 

Evoluția poeziei în 
literatura română 


Poezia este considerată îndeobşte o creație literară având anumite 
caracteristici formale şi care sugerează emoții, sentimente, prin intermediul 
armoniei, ritmului şi imaginilor. 

În Antichitate, era considerată poezie orice lucrare în versuri, indiferent 
de conţinut. Platon afirma că artistul reproduce în creația sa lumea 
înconjurătoare, care însă nu este decât o copie imperfectă a lumii ideilor pure, 
încât imitaţia creatorului (mimesis) devine doar o copie a unei copii. Aristotel 
vedea însă în mimesis o formă de cunoaştere autentică a realității, căci artistul 
nu doar copiază realitatea, ci oferă şi o satisfacție oamenilor, care se bucură 
de rezultatele imitaţiei. Conținutul a fost însă considerat mereu secundar în 
poezie, în dauna formei care presupunea respectarea unui ansamblu de reguli 
prozodice socotite imuabile. Estetica aristoteliciană, în ciuda unor nuanţări, 
a rămas inatacabilă până spre sfârşitul veacului al XVIII-lea când romantismul 
aduce o nouă concepție despre poezie înțeleasă ca pasiune şi expresie spontană 
a sentimentelor. În a doua jumătate a secolului al XIX- lea, simboliştii modifică 
încă odată modul de a înțelege poezia, concentrându-se asupra eului şi a 
muzicalității interioare. Ei considerau că sensibilitatea se manifestă după alte 
reguli decât cele ale logicii: Logica poeziei este, dacă ne > putem exprima astfel, nelogică 
într-un mod sublim, afirma Alexandru Macedonski. În anii '20 ai secolului trecut, 
odată cu scrierile abatelui Bremond, se impune conceptul de poezie pură, 
înțeleasă ca formă a extazului asemănătoare rugăciunii, care depăşeşte 
contingentul şi rațiunea. Alte forme de manifestare ale poeziei au fost ermetismul, 
suprarealismul, al cărui teoretician, Andre Breton va considera subconştientul 
ca singurul capabil să reţină fluxul primar al emoţiei şi, mai nou, post- 
modernismul, care presupune joc, combinaţie, ironie, retorică, eliberarea 
fanteziei şi împrumutarea limbajului familiar. Poezia se mai poate clasifica în 
lirică şi epică. Prima absolutizează rolul „vocii” lirice şi aduce în prim-plan 
trăirile eului, cea de a doua, cultivată cu precădere în baladă, epopee şi poem 
eroic, are un subiect narativ în care se împletesc totuşi elemente lirice. 

În literatura română, începuturile poeziei culte pot fi plasate în ultimele 
decenii ale secolului al XVIII-lea prin creaţiile poeţilor Văcăreşti (lenăchiță, 
Alecu şi Nicolae) şi Costache Conachi. Pot fi consemnate şi câteva încercări 
anterioare, precum întâia traducere în versuri a Psaltirii, a lui Dosoftei, poemul 
versificat Viața lumii, al lui Miron Costin ori diversele Versuri la stema țării, 
care deschid multe dintre cronicile timpului. Ele sunt însă departe de ceea 
ce se înțelege îndeobşte astăzi prin poezie. Le vor urma, la începutul secolului 
al XIX-lea, loan Budai-Deleanu, Gh. Asachi, Barbu Paris Mumuleanu, Vasile 
Cârlova şi lancu Văcărescu. Insă abia poeţii deceniului patru al secolului al 
XIX-lea vor începe să creeze în conformitate cu un program estetic mai mult 
sau mai puţin sincron cu ideile europene ale momentului. Cunoscuţi sub 
numele de paşoptişti, ei vor fi lon Heliade-Rădulescu, Cezar Bolliac, Grigore 
Alexandrescu, Dimitrie Bolintineanu şi Vasile Alecsandri. 

Generaţia următoare, junimistă, va sta sub semnul ideilor estetice ale lui 
Titu Maiorescu şi va fi dominată de romantismul lui Mihai Eminescu. Singurul 

său „concurent” în epocă a fost Alexandru Macedonski, poet în a cărui creație 
se întâlnesc trei direcţii lirice: romantism, parnasianism şi simbolism. La 
începutul secolului al XX-lea, se va produce o scindare în drumul poeziei. O 
parte a poeţilor generaţiei va alege direcţia tradiționalistă, tributară creaţiei 
eminesciene, din care va rezulta însă un amestec puţin interesant de romantism 
minor şi neoclasicism. Singurele nume consemnabile sunt ale lui George 
Coşbuc şi Octavian Goga. Cealaltă direcție, simbolistă, se va dovedi mult mai 
aproape de ceea ce se întâmpla în poezia europeană a acelor decenii. Alături 
de un mare poet precum George Bacovia, mai pot fi amintite şi alte câteva 
nume meritorii precum cele ale lui Ştefan Petică şi lon Minulescu. 

Abia generaţia interbelică va ajunge să se sincronizeze cu marea poezie 
europeană. Lirica acestor poeți este însă dificil de caracterizat în câteva cuvinte, 
datorită diversităţii şi originalității. Poezia lui Lucian Blaga, predominant 
metaforică, este influențată mai cu seamă de expresionism, cea a lui Vasile 
Voiculescu poate fi circumscrisă tradiționalismului autohton, Tudor Arghezi 
este cel mai cunoscut promotor al esteticii urâtului, lon Barbu este un poet 
ermetic. Niciuna dintre aceste „definiţii” nu acoperă însă în totalitate creaţia 
lor. Cea mai violent înnoitoare a fost însă direcția avangardistă, care s-a 
manifestat în numeroase forme, cele mai cunoscute fiind dadaismul, futurismul, 
integralismul şi suprarealismul. Dintre avangardiştii români trebuie consemnate 
cel puţin numele lui Tristan Tzara, Ion Vinea, Geo Bogza, Ilarie Voronca, Ştefan 
Roll şi Gellu Naum. Incă din timpul celui de-al Doilea Război Mondial se 
impune o nouă grupare, cunoscută sub numele de Cercul literar de la Sibiu. 
Cei mai cunoscuţi poeţi ai grupului au fost Radu Stanca, Ştefan Augustin 
Doinaş şi Ion Negoiţescu, dar destinul lor, şi nu numai al lor, va fi brutal frânt 
de perioada comunistă. 

Deşi dificil de clasificat riguros, perioada postbelică poate fi descrisă ca o 
succesiune de trei etape relativ distincte. A fost mai întâi stalinismul 
proletcultist şi dogmatic (1948 — circa 1963), urmat de o scurtă perioadă de 
relativă „deschidere” (circa 1964 — începutul anilor '70) şi de anii dictaturii 
şi ai cultului personalităţii lui Nicolae Ceauşescu (începutul anilor '70 — 1989). 
Locul comun al celor trei etape este lipsa libertăţii de creaţie, e drept, în doze 
diferite. In anii '50 nici nu se poate vorbi de poezie, ci doar de lungi discursuri 
politizate în versuri, pe teme specifice „luptei de clasă” (omul nou, patria, 
partidul, conducătorul iubit, lupta pentru pace, demascarea mentalităților mic- 
burgheze ori a duşmanilor dinăuntru şi dinafară ai patriei şi ai poporului 
muncitor etc.). „Poeţii” vremii, dintre care mulţi frecventaseră Şcoala de Poezie 
înfiinţată de partidul comunist, sunt tinerii Dan Deşliu, Maria Banuş, Veronica 
Porumbacu, Ion Brad, Victor Tulbure sau Eugen Frunză, alături de cei ce îşi 
făcuseră ucenicia în perioada interbelică şi care aderaseră la „noua religie“, 
precum Mihai Beniuc, Eugen Jebeleanu şi Demostene Botez. În primii ani ai 
deceniului şapte îşi face apariţia o nouă generaţie ale cărei nume de referință 
sunt fără îndoială Nichita Stănescu, A. E. Baconsky, Ana Blandiana şi Marin 
Sorescu. Intrarea ei în arenă a fost posibilă şi datorită acţiunii de „recuparare”, 
din acei ani, a unora dintre poeţii trecutului, interzişi în deceniul al şaselea. 
Este bine de ştiut că atunci, până şi ediţia critică a operei lui Mihai Eminescu, 
inițiată de Perpessicius, fusese cenzurată. Vor fi aşadar rând pe rând reeditaţi 
poeți precum Octavian Goga (1957), George Bacovia (1957), Lucian Blaga 
(1964), lon Barbu (1964), Vasile Voiculescu (1964), unii dintre avangardişti, 
toţi, este drept doar în selecții supravegheate. Şi tot acum reîncep să publice 
câțiva „supravieţuitori”: Ştefan Augustin Doinaş, Ion Negoiţescu, Ion 
Caraion şi Gellu Naum. 

Poezia lirică 


Generaţia '70, deloc unitară, cuprinde nume precum Leonid Dimov, Vintilă 
Ivănceanu, Emil Brumaru şi Mircea Dinescu. Le vor urma Mircea Cărtărescu, 
Traian T. Coşovei, Bogdan Ghiu, Florin Iaru, Alexandru Muşina, Ion Stratan, 
Magdalena Ghica, lon Bogdan Lefter, Matei Vişniec, Cristian Popescu şi încă 
alţii ce se vor face cunoscuţi în anii următori sub numele de „Generaţia '80“ 
sau, cum ironic şi-au spus, „Generaţia cu înlocuitori“. Le urmează „Generaţia 
'90“, nici ea unitară: Caius Dobrescu, Simona Popescu, Andrei Bodiu, Marius 
Oprea, loan S. Pop, lulian Tănase ş.a. 


TABEL CRONOLOGIC 


1643 - Varlaam, mitropolitul Moldovei, tipăreşte la Iaşi, Carte româ- 
nească de învățătură, numită şi Cazanie, lucrare în care sunt 
cuprinse stihuri omagiale la stema ţării, considerate primele 
versuri culte în româneşte. 

1671-1673 - Cronicarul Miron Costin scrie Viiața lumii, poem de meditaţie 
filozofică, pe tema sorții schimbătoare. 

1673 - Dosoftei, mitropolitul Moldovei, publică Psaltirea în versuri, 
traducere şi prelucrare a Psalmilor lui David, care îl consacră 
drept primul nostru poet cult. 

1812 - Ion Budai-Deleanu termină versiunea definitivă a celei mai im- 
portante epopei din literatura română: Tiganiada (publicată 
abia între anii 1875 şi 1877). 


1830 — Vasile Cârlova publică în revista „Curierul românesc“ poezii cu 
tentă romantică. 

1836 - Gheorghe Asachi publică la laşi primul său volum de Poezii. 

1838 -Se tipăreşte primul volum de Poezii al lui Grigore 
Alexandrescu (meditații romantice, epistole şi fabule). 

1844 - Ion Heliade-Rădulescu publică în revista „Curierul românesc“ 
poezia Zburătorul. 

1847 - Apare prima ediţie din Povestea vorbei de Anton Pann. 

1848 — Andrei Mureşanu scrie Un răsunet, cunoscută îndeosebi sub 


titlul Deşteaptă-te, române. Pusă pe muzică de Anton Pann, 
poezia este astăzi imnul naţional al României. 


1853 — Vasile Alecsandri debutează cu volumul Doine şi lăcrămioare. 
1858 - Apare volumul Legende sau basme naționale în versuri de 
Dimitrie Bolintineanu, poezii cu un accentuat caracter patriotic. 

1866 — Mihai Eminescu debutează cu De-aş avea..., în revista „Fa- 
milia“ din Budapesta, condusă de Iosif Vulcan. 

1882 - Alexandru Macedonski publică volumul Poezii. 

1883 - Luceafărul, capodopera liricii eminesciene, se publică în Al- 
manahul Societăţii academice social-culturale „România jună“ 
de la Viena. 

1883 - Apare volumul Poezii de Mihai Eminescu din iniţiativa lui 


Titu Maiorescu. 


Modulul 3 POEZIA 


1893 — George Coşbuc tipăreşte la Bucureşti volumul Balade şi idile. 

1905 - Octavian Goga debutează cu volumul Poezii, pentru care pri- 
meşte Premiul Academiei Române. 

1908 -Ion Minulescu debutează cu volumul Romanțe pentru mai 
târziu. 

1916 - Apare în numai 500 de exemplare volumul Plumb de G. Ba- 
covia. 

1919 - Debutul lui Lucian Blaga cu Poemele luminii. 

1923 - Ion Pillat publică volumul său cel mai reprezentativ: Pe Argeş 
în sus. 

1927 -Tudor Arghezi îşi adună poeziile în volumul Cuvinte 
potrivite, carte de referinţă pentru lirica interbelică. 

1927 - Vasile Voiculescu publică Poeme cu îngeri, volum reprezen- 


tativ pentru orientarea ortodoxistă a celor grupați în jurul 
revistei „Gândirea“. 


1930 - Ion Barbu îşi adună poeziile în volumul Joc secund, singurul 
publicat de autor. 

1931 - Tudor Arghezi cultivă „estetica urâtului“ în volumul Flori de 
mucigai. 


1943-1947 -Se afirmă generaţia de poeţi a „Cercului literar de la Sibiu“; cei 
mai reprezentativi sunt Radu Stanca şi Ştefan Augustin Doinaş. 

1947-1960 -Poezia publicată este aservită ideologiei comuniste; apare 
volumul Primele iubiri (1956) de Nicolae Labiş, singurul care se 
poate reţine dintr-o perioadă întunecată pentru poezie. 


1960 - Nichita Stănescu debutează cu volumul Sensul iubirii. 

1964 -Se tipăreşte postum Ultimele sonete închipuite ale lui Sha- 
kespeare... de Vasile Voiculescu. 

1964 - Marin Sorescu publică Singur printre poeți, volum de parodii 
prin care se impune un poet original. 

Anii '60 - Debutează o nouă generaţie literară (numită de critică „Gene- 


rația '60“); printre poeţii cei mai reprezentativi (în afara lui 
Nichita Stănescu şi Marin Sorescu) sunt: Ana Blandiana, loan 
Alexandru, A.E. Baconsky, Cezar Baltag, Constanţa Buzea ş.a. 

Anii '70 -Se afirmă poeţi ca Leonid Dimov şi Mircea Ivănescu; alţii 
precum Ileana Mălăncioiu, Emil Brumaru, Mircea Dinescu, 
Şerban Foarţă fac parte din „Generaţia '70“, mai puţin unitară 
decât precedenta. 

Anii '80 - „Optzeciştii“ Mircea Cărtărescu, Alexandru Mugina, Florin Iaru, 
Traian T. Coşovei, lon Bogdan Lefter, lon Stratan ş.a. sunt tinerii 
poeţi care debutează în ultimii ani ai regimului comunist. Unul 
dintre cele mai reprezentative volume ale „Generației '80“ este 
Levantul de Mircea Cărtărescu. 

DRAMATURGIA 


COMEDIA 


O scrisoare pierdută de I.L. Caragiale 


LIMBĂ ŞI COMUNICARE 

Caracterizarea personajului în textul dramatic 

Structuri şi tehnici argumentative în textul literar 
şi nonliterar 

Niveluri de constituire a mesajului în comunicarea 
orală şi scrisă 

Hipercorectitudinea. Etimologia populară 


CRONICA DE SPECTACOL 
O scrisoare pierdută de [Dumitru C. Ollănescu] 
Ascanio 


DRAMA 


Suflete tari de Camil Petrescu 


LIMBĂ ŞI COMUNICARE 
Interviul publicistic 
Interviul de angajare 


EVOLUȚIA DRAMATURGIEI ÎN LITERATURA ROMÂNĂ 


Modulul 4 


E Notă biobibliografică 


I.L. Caragiale (1852 -1912), dra- 
maturg, prozator şi publicist. Se naşte 
în satul Haimanale, din apropierea 
mănăstirii Mărgineni (Prahova). Urmea- 
ză clasele primare şi gimnaziul la 
Ploieşti. În 1866 se stabileşte la Bucu- 
reşti unde frecventează, la Conservator, 
cursurile de mimică şi declamaţie ale 
unchiului său Costache Caragiale. În 
anul 1873 debutează la revista satirică 
Ghimpele. Face ucenicie la mai multe 
ziare liberale, dar mai cu seamă în 
paginile revistei umoristice Claponul. 
Este chemat de Mihai Eminescu în 
redacţia ziarului Timpul, unde va 
rămâne patru ani. Tot prin Eminescu 
este introdus şi în cercul junimist unde 
îşi va citi comediile. Ca dramaturg, 
debutează în 1878 cu piesa O noapte 
furtunoasă care în anul următor se 
reprezintă şi pe scena Teatrului Naţional 
din Bucureşti. În prezenţa reginei, în 
anul 1884, se joacă având mare succes, 
comedia O scrisoare pierdută. Deşi 
premiată de un juriu competent, com- 
pus din Titu Maiorescu, Vasile Alec- 
sandri, Bogdan Petriceicu Hasdeu ş.a., 
comedia D-ale carnavalului este 
primită cu fluierături, ceea ce îl va de- 
termina pe Maiorescu să scrie articolul 
Comediile d-lui Caragiale. După 1892, 
relaţiile cu Junimea se răcesc, iar scrisul 


DRAMATURGIA 


Comedia 


A 


Inainte de text E 


1.  Obişnuieşti să mergi la teatru? 
În ce mod îţi alegi spectacolele pe care intenţionezi să le 
vizionezi (cauţi informații despre actori, despre regizor, despre 
autor, despre subiectul piesei, citeşti cronici de teatru etc.)? 
3. Crezi că o comedie care se referă la o „actualitate” veche 
de peste un secol mai poate interesa astăzi pe cineva? 


O SCRISOARE PIERDUTĂ 
de I.L. Caragiale 


COMEDIE ÎN PATRU ACTE 
PERSOANELE 


ŞTEFAN TIPĂTESCU, prefectul județului 

AGAMEMNON DANDANACHE, vechi luptător de la '48 
ZAHARIA TRAHANACHE, prezidentul Comitetului permanent, 
Comitetului electoral, Comitetului şcolar, Comiţiului agricol şi al altor 
comitete şi comiții 

TACHE FARFURIDI, avocat, membru al acestor comitete şi comiții 
IORDACHE BRÂNZOVENESCU, asemenea 

NAE CAȚAVENCU, avocat, director-proprietar al ziarului „Răcnetul 
Carpaţilor”, prezident fondator al Societăţii Enciclopedice-Cooperatiste 
„Aurora Economică Română” 

IONESCU, institutor, colaborator la acel ziar şi membru al acestei 
societăți 

POPESCU, institutor, asemenea 

GHIŢĂ PRISTANDA, polițaiul oraşului 

UN CETĂȚEAN TURMENTAT 

ZOE TRAHANACHE, soția celui de sus 

UN FECIOR 

ALEGĂTORI, CETĂŢENI, PUBLIC 

În capitala unui judeţ de munte, în zilele noastre. 


Puncte de reper il 


Să citim atent lista persoanelor din debutul comediei lui Ca- 
ragiale. În general, dramaturgii apelează la două modalități de 
prezentare a personajelor: în ordinea apariției pe scenă sau 
alfabetic. Niciuna dintre acestea nu se potriveşte însă în cazul 
de față. Este clar că autorul a vrut să transmită cititorului (căci 
această listă se adresează, evident, cititorului şi nu specta- 
torului!) mai mult decât simple informaţii privind identitatea 

Comedia 


lui Caragiale se orientează mai cu 
seamă în direcția prozei. Editează 
împreună cu Anton Bacalbaşa revista 
umoristică Moftul român şi colaborează 
cu schiţe la ziarul Universul. În 1902, 
procesul în legătură cu presupusul 
plagiat al dramei Năpasta, la care a 
pledat strălucit prietenul său Barbu 
Delavrancea, sfârşeşte prin condamna- 
rea calomniatorului Caion. În anul 1904, 
în urma obţinerii unei moşteniri, se 
stabileşte cu familia la Berlin, în exil 
voluntar, păstrând însă în permanență 
legătura cu ţara. Corespondenţa sa 
berlineză îl arată atent la tot ce se 
petrece în România, fie în literatură, fie 
în viaţa politică. Îl atrăgea în capitala 
Germaniei perspectiva unei vieţi con- 
fortabile şi posibilitatea de a-şi oferi 
plăceri artistice (era un pasionat melo- 
man). Va colabora intens la reviste şi 
ziare din ţară. Moare subit la Berlin, 
unde este înmormântat. Ulterior corpul 
său este adus la Bucureşti şi depus la 
Cimitirul Bellu. 


Opera dramatică 

- O noapte furtunoasă, comedie în 
două acte, 1879. 

- Conul Leonida faţă cu Reacţi- 
unea, farsă într-un act, 1880. 

- O soacră, farsă fantezistă într-un act, 
1883. 

- Hatmanul Baltag, operă bufă în trei 
acte şi cinci tablouri, 1884 (în colaborare 
cu lacob Negruzzi, după o nuvelă de 
Nicu Gane, pe muzica lui Eduard 
Caudella). 

- O scrisoare pierdută, comedie în 
patru acte, 1884. 

- D-ale carnavalului, comedie în 
trei acte, 1885. 

- Năpasta, dramă în două acte, 1890. 


eroilor săi. Ea pare a fi fost concepută mai curând ca un 
document strategic în care sunt delimitate precis linia frontului, 
zonele de influenţă şi posibilele direcții de atac. 

Primul pe listă este Ştefan Tipătescu, prefectul județului. El 
reprezintă puterea, „cota strategică” pe care aliații încearcă să 
o păstreze cu orice preţ, iar adversarii, să o cucerească, fiindcă 
acela care o domină are şi „cheia” succesului. 

Următorul este Agamemnon Dandanache, vechi luptător de la 
'45, care vrea să ajungă deputat, pentru că familia mea, de la pa- 
tuzsopt... luptă, luptă si dă-i, si dă-i si luptă... si eu mă-nţeledzi tocmai 
acuma să remâi pe dinafară... Ceea ce îl „mână în luptă” este, precum 
se vede, orgoliul. Caragiale însuşi îl descrie ca fiind mai prost decât 
Farfuridi şi mai canalie decât Caţavencu. Şi tocmai el este norocosul 
posesor al „cheii” care îi va permite să descuie uşa succesului. 

Celelalte personaje se vor grupa în funcţie de aceste două 
repere. Scopul lui Zaharia Trahanache, prezidentul, este de a-şi 
conserva cu orice preț întâietatea. Farfuridi, membru, este o copie 
a prezidentului. Brânzovenescu, în schimb, este doar asemenea... 
copiei. Regresul valoric este evident. Ei formează grupul 
orgolioşilor: ... dacă e trădare, adică dacă o cer interesele partidului, 
fie!... Dar cel puțin s-o ştim şi noi!, afirmă Farfuridi. Caţavencu 
este şi el prezident-fundator. Dar țelul său este puterea pe care 
caută să o obțină prin orice mijloace. De aceea este şi slugarnic, 
şi linguşitor, dar şi insinuant ori violent. Ionescu este colaborator, 
iar Popescu, asemenea. Cel de-al doilea grup este construit aşadar 
după aceeşi schemă, dar cei ce îl compun sunt cu o clasă mai 
jos decât corespondenții lor din tabăra adversă. De altfel, prin 
tot ce face, grupul lui Caţavencu, al dăscălimii, este mai 
rudimentar, şantajul se dovedeşte a fi ordinar, capitularea, 
banală. Confruntarea nu se poate produce aşadar decât între 
liderii celor două grupuri. Teritoriile taberelor fiind net 
diferenţiate, conflictul apare atunci când, din vina uneia dintre 
părţi, graniţele au fost încălcate şi se stinge atunci când linia de 
demarcaţie va fi fost restabilită. 

Dar, cum se întâmplă de obicei în comediile lui Caragiale, 
avem de-a face cu un fals conflict datorat unei confuzii. De fapt, 
fiecare doreşte altceva decât „„adversarul” său şi agitația se va 
potoli de la sine atunci când toată lumea va înţelege acest lucru: 
Trahanache îşi va păstra locul de prezident, iar Caţavencu va 
primi asigurări că asta nu-i cea din urmă Cameră. 


ACTUL II 
Scena I 
(TRAHANACHE, FARFURIDI şi BRÂNZOVENESCU stau 
împrejurul unei mese rotunde, studiind listele electorale; 
fiecare are câte un creion în mână) 


BRÂNZOVENESCU: Şaizeci şi nouă cu roşu, buni... unsprezece 
cu albastru... ai lor... 
FARFURIDI: Doisprezece... 


Modulul 4 


[] Dicţionar literar 


Termenul dramatic (genul) desem- 
nează totalitatea operelor literare scrise 
în formă de dialog şi menite, în general, 
a fi reprezentate pe scenă. El nu trebuie 
confundat cu dramaticul, o categorie 
estetică mai cuprinzătoare, care trebuie 
pusă în legătură cu noţiunea de 
conflict, acesta putând fi întâlnit în 
majoritatea creaţiilor artistice. 


Conflictul dramatic este carac- 
terizat de prezenţa unor forțe opuse, 
aflate într-o reacție ostilă, în cadrul unui 
sistem de acţiuni şi reacţiuni. Între 
aceste forţe se creează un obstacol, o 
barieră, iar ciocnirea lor produce o 
criză. Efectul crizei este tensiunea 
interioară (aşteptarea, încordarea) 
orientată în mod necesar spre o soluţie. 
Aşadar, situaţia dramatică presupune în 
orice moment posibilitatea unei 
rezolvări. Când aceasta nu există, 
dramaticul se transformă în tragic, care 
este legat de fatalitate, de inexorabil. 

Operele literare în care utilizarea 
categoriei estetice a dramaticului este 
cea mai evidentă sunt cele destinate 
reprezentării scenice. De aici şi confuzia 
care se produce adesea între genul 
dramatic, care cuprinde opere teatrale 
întemeiate pe diverse nuanţe ale 
dramaticului şi categoria estetică a 
dramaticului, care se poate manifesta 
în orice formă de artă. 

Până în secolul al XVIII-lea, speciile 
genului dramatic erau numai cele 
clasice, tragedia şi comedia. Acum apare 
o nouă specie, mai întâi în Anglia şi 
Franţa, drama burgheză, născută din 
dorința de a înfățişa pe scenă subiecte 
contemporane. Vor urma drama isto- 
rică, mult cultivată de romantici, şi 
drama morală care se va transforma 
relativ rapid în melodramă, dominată 
de patetic şi sentimentalism facil. Alte 
specii ale genului dramatic sunt: farsa, 
pantomima, vodevilul, tragicomedia. 


DRAMATURGIA 


TRAHANACHE: Ai puțintică răbdare... unu, doi, cinci... şapte... 
zece... unsprezece... 

FARFURIDI: Doisprezece... 

TRAHANACHE: Cu lenache Siripeanu. 

BRÂNZOVENESCU: Nici nu mai are drept de vot, de când şi-a 
măritat fata... Nu i-a dat casele de zestre? Ei? Dacă votează, merge 
la puşcărie onorabilul. 

TRAHANACHE: Ai puțintică răbdare... Da’ dacă-l putem aduce 
să voteze cu noi? 

FARFURIDI: Altă vorbă... Să voteze cu noi e uşor; are procesul cu 
epitropia bisericii, săptămâna viitoare... dar să voteze cu noi? Adică 
cum să voteze cu noi?... 

BRÂNZOVENESCU: Adică cum să voteze cu noi? 
TRAHANACHE: Să voteze cu noi. 

BRÂNZOVENESCU: Nu pricepi, neică Zahario, vorba noastră? 
Adică „noi”, partidul nostru, pentru cine votăm noi, pentru cine 
lucrăm noi? Noi încă nu ştim... 

TRAHANACHE: Mă rog, aveți puțintică răbdare... 
FARFURIDI: Nu ştim... 

TRAHANACHE: Mă rog, aveți... 

FARFURIDI: Ba eu merg şi mai departe şi zic, cum ziceam lui amicul 
meu Brânzovenescu: mă tem de trădare... 

TRAHANACHE: Cum de trădare? 

BRÂNZOVENESCU: D-aia noi astăzi când am mirosit ceva 
cumva... 

FARFURIDI: Ceva cumva... 

TRAHANACHE: Ceva cumva? 

BRÂNZOVENESCU: Dacă e ceva la mijloc? 

FARFURIDI: Da, aşa, dacă e trădare, adică dacă o cer interesele 
partidului, fie! 

BRÂNZOVENESCU: Dar cel puțin s-o ştim şi noi! (Trahanache 
vrea să-i întrerupă, fără să izbutească) 

FARFURIDI: Pentru că eu am zis-o cu străbunii noştri, cu Mircea 
cel Bătrân şi cu Vlad Ţepeş, neică Zahario: îmi place trădarea, dar... 
TRAHANACHE: Mă rog, ai puțintică... 

BRÂNZOVENESCU: Ce răbdare, neică Zahario! Nu mai e vreme 
de aşa lucru... Astă-seară e întrunire? 

FARFURIDI: Mâine începe alegerea? 

TRAHANACHE: Da... 

FARFURIDI: Ei! pentru cine votăm? 

BRÂNZOVENESCU: Pentru cine votăm? 

TRAHANACHE: Aveţi puțintică răbdare! Pentru cine ați mai votat 
şi până acuma? 

BRÂNZOVENESCU: Nu înțeleg. 

FARFURIDI: Nici eu. 

TRAHANACHE: Mă rog, ia să ne tălmăcim noi putintel... 
FARFURIDI: Să ne tălmăcim, da, să ne tălmăcim, asta o cerem şi 
noi. 

TRAHANACHE: Ce sunteți d-voastră, mă rog? Vagabonţi de pe 
uliţă? nu... Zavragii? nu... Căuzaşi? nu... D-voastră, adică noi, 

Comedia 


E Dicționar literar 


Comedia este o specie a genului 
dramatic care provoacă râsul prin 
satirizarea moravurilor, a tipurilor 
umane, prin înlănțuirea unor situații 
neprevăzute. 

Originea comediei se află în cân- 
tecele rituale greceşti. Serbările în 
cinstea zeului Dionysos se terminau 
printr-o procesiune veselă, numită 
komos, în timpul căreia se cânta şi se 
dansa. Din cântecele vesele ale corului, 
în care era prezentată bucuria sărbă- 
toririi lui Dionysos, şi din dialogul dintre 
conducătorul corului (corifeu) şi cor, a 
luat naştere o nouă specie a genului 
dramatic, comedia. 

Comedia latină, mai puţin originală, 
împrumută de la cea grecească o serie 
de teme şi tipuri. Cel mai valoros autor 
este Plaut. 

Va urma o lungă perioadă de 
„hibernare', specia reînviind în Italia 


secolului al XVI-lea prin commedia dell’ 


arte, o formă a comediei influenţată de 
teatrul popular dialectal. Din Italia, 
commedia dell’ arte pătrunde în toate 
țările Europei occidentale şi cunoaşte 
până în secolul al XVIII-lea un succes 
răsunător, înrâurind pe cei mai mari 
autori dramatici. 

În literatura română comedia apare 
către jumătatea secolului al XIX-lea, 
când Vasile Alecsandri scrie primele 
piese originale şi formează gustul 
publicului pentru teatru. Câteva dintre 
comediile sale (Chiriţa în provincie, 
Chiriţa în laşi) se reprezintă şi astăzi. Cel 
mai important autor de comedii 
rămâne I.L. Caragiale, ale cărui piese 
constituie modele ale genului. 

Istoria literaturii cunoaşte mai 
multe tipuri de comedie; cele mai im- 
portante sunt comedia de moravuri, de 
caractere şi de intrigă. Comedia de 
moravuri surprinde modul de viață, 
moravurile unei epoci, cea de caractere 
se concentrează asupra unui personaj 
ce reprezintă un anume mod de a fi, pe 
când comedia de intrigă prezintă în- 
lănţuirea unor situaţii; în acest din 
urmă caz, efectul comic rezultă din pri- 
ceperea dramaturgului de a combina 
momentele acţiunii. 


suntem cetățeni, domnule, suntem onorabili... Mai ales noi suntem 
stâlpii puteri: proprietari, membrii Comitetului permanent, ai 
Comitetului electoral, ai Comitetului şcolar, ai Comitetului pentru 
statuia lui Traian, ai Comitetului agricol şi etetera. Noi votăm pentru 
candidatul pe care-l pune pe tapet partidul întreg... pentru că de la 
partidul întreg atârnă binele țării şi de la binele țării atârnă binele 
nostru... 

BRÂNZOVENESCU: Aşa e... 

FARFURIDI: Aşa e, dar... 

TRAHANACHE: Dar ce? Numele candidatului poate să fie al meu, 
al d-tale, ori al d-sale, după cum cer enteresurile partidului. Din 
moment în moment aşteptăm să-l ştim... Prefectul trebuie să vie; nu-l 
aşteptăm să vie de la telegraf? Nu bate telegraful?... Bate; ce treabă 
altă are? Poate că acuma când noi vorbim, poate să fi şi sosit numele... 
pe sârmă, stimabile... Da, pe sârmă, ce crezi d-ta? 

FARFURIDI: Toate bune şi frumoase cum le tălmăceşti d-ta, neică 
Zahario, dar nouă... nouă ni e frică de trădare... 
BRÂNZOVENESCU: Nu din partea d-tale... 

TRAHANACHE: Da” din a cui? 

FARFURIDI: Din a cui, din a cui? ştii d-ta din a cui... 
TRAHANACHE: Să n-am parte de Joițica, dacă ştiu. 
BRÂNZOVENESCU: Ei, stimabile, prea te faci chinez, dă-mi voie... 
FARFURIDI: Ştii ce, venerabile neică Zahario, ia să dăm noi mai 
bine cărțile pe față. 

TRAHANACHE: Dă-le, neică, să vedem. 

FARFURIDI: Ti-am spus că mi-e frică de trădare... Ei? 
BRÂNZOVENESCU: Ei? 

TRAHANACHE: Ei? 

FARFURIDI: Ei? ni-e frică din partea amicului. 
TRAHANACHE: Care amic? 

BRÂNZOVENESCU: Care amic, care amic? Ştii d-ta... 
TRAHANACHE: Să n-am parte de Joițica, dacă ştiu. 
FARFURIDI: Iar te faci chinez... 

TRAHANACHE: Zău nu... 

FARFURIDI: Din partea amicului... Fănică... 

TRAHANACHE (surprins): Ce? 

BRÂNZOVENESCU: Din partea prefectului. 

TRAHANACHE (încruntat): Cum? 

FARFURIDI (scurt): Nouă ni-e frică... de! că-şi dă coatele cu 
Cațavencu... 

TRAHANACHE (urmează jocul crescendo): Cu Caţavencu? 
FARFURIDI: Cu moftologul... 

BRÂNZOVENESCU: Cu nifilistul... 

TRAHANACHE (de-abia stăpânindu-şi indignarea): Cu Caţavencu? 
trădare? Fănică trădător! Ei bravos! Ei! asta mi-a plăcut! Ei! nu 
m-aşteptam! Ei! ne-am procopsit! 

FARFURIDI: De! noi... 

BRÂNZOVENESCU: Ce ne-am zis...? 

TRAHANACHE (biruit din ce în ce mai mult de indignare): Ai puțintică 
răbdare, stimabile. Nu dau voie nimănui să-şi permită, mă-nţelegi, 


Modulul 4 


[| Dicţionar literar 


Comicul este o categorie estetică în 
a cărei sferă intră actele, situaţiile sau 
personajele din viaţă sau din artă care 
provoacă râsul. Prin intermediul co- 
mediei, avându-şi principala sursă în 
dezvoltarea unui contrast, el sancţio- 
nează defecte umane apelând la o 
gamă largă de reacţii morale, care se 
întind de la compasiune la dispreţ. 
Participarea afectivă a spectatorului 
este şi ea diversă: zâmbet, amuzament, 
râs cu hohote. Comicul comportă o 
mare varietate de nuanţe cum ar fi: 
comicul bonom  (înţelegător, de 
compasiune), comicul spiritual (apro- 
bator, cu tentă intelectuală, apelând la 
calambururi, glume abstracte etc.), 
comicul zeflemitor (care pedepseşte 
prin înţepături critice sau chiar bat- 
jocură), comicul buf (care stârneşte 
râsul spontan prin pantomima auto- 
matimelor, prin mişcări dezarticulate, 
de marionetă etc.), tragicomicul (care 
implică sensuri tragice sub aparenţe 
comice), comicul sarcastic (descalifi- 
cant, distrugător). 


DRAMATURGIA 


să bănuiască măcar câtuşi de puțin pe Fănică. Pentru mine, stimabile, 
mă-nțelegi, să vie cineva să-mi bănuiască nevasta, pe Joițica... 
BRÂNZOVENESCU: Pe coana Joițica, onorabile... 

FARFURIDI: Îmi pare rău, neică Zahario, noi nu... 
TRAHANACHE (şi mai indignat): Ai puțintică răbdare... zic: 
pentru mine să vie să bănuiască pe Joiţica, ori pe amicul Fănică, totuna 
e... E un om cu care nu trăiesc de ieri de alaltăieri, trăiesc de opt 
ani, o jumătate de an după ce m-am însurat a doua oară. De opt ani 
trăim ca frații, şi niciun minut n-am găsit la omul ăsta măcar atâtica 
rău... Credeţi d-voastră că ar fi rămas el prefect aici şi nu s-ar fi dus 
director la Bucureşti, dacă nu stăruiam eu şi cu Joițica... şi la dreptul 
vorbind, Joițica a stăruit mai mult... 

FARFURIDI: Ei! se-nțelege, damele sunt mai ambițioase... 
TRAHANACHE (şi mai indignat): Ai puțintică răbdare... Nu de ambit 
că ni-era prieten, — pentru enteresul partidului. Cine altul ar fi putut 
fi prefect al nostru? 

FARFURIDI: S-ar mai fi găsit, poate. 

TRAHANACHE: Să-mi dai voie să nu te crez. Un om endepandent, 
care a făcut servicii partidului, județului, țării... şi mie, ca amic, mi-a 
făcut şi-mi face servicii, dal... şi să veniți d-voastră, tot din partid 
(cu un ton de mustrare aspră) şi să bănuiţi că... să vă pronunțați cu astfel 
de cuvinte neparlamentare... Îmi pare rău... 
BRÂNZOVENESCU: În sfârşit, noi... 

TRAHANACHE: Ai puțintică răbdare... Îmi pare rău... (indignat rău 
de tot) Care va să zică unde nu înţelegeți d-voastră politica, hop! numai- 
decât trădare! Ne-am procopsit. Ce soțietate! Adevărat, bine zice fiu- 
meu de la facultate: unde nu e moralitate, acolo e corupție şi o soțietate 
fără prințipuri, va să zică că nu le are. (în culmea indignării) Trădare! 
Bravos! Fănică trădător! Frumos! (pleacă) Salutare! salutare, stimabile! 
(iese foarte turburat prin fund) 


Dicţionar E 


căuzaş, s.m. — partizan al unei cauze (secrete), conspirator, re- 
voluționar; participant (în Muntenia) la revoluția de la 1848 (de 
la cauză + suf. -aş). 

a te face chinez, expr. vb. — a te preface că nu înţelegi ceva. 
epitropie (din epitrop + suf. ie), s.f. — tutelă; aici, cel care admi- 
nistrează un bun, în special averea unei biserici. 

nifilist (corect: nihilist), s.m. — adept al nihilismului (doctrină 
răspândită, în special în Rusia din a doua jumătate a sec. al 
XIX-lea, care nega în mod radical rânduielile, sistemul politic, 
morala, existente în societate). 

zavragiu (zavergiu), s.m. — revoluţionar grec de la 1821, 
răzvrătit, răsculat; de la zaveră, răscoala organizată, la 1821, de 
greci împotriva dominaţiei otomane; în timp, termenul va 
căpăta o conotaţie peiorativă. 

[| Dicţionar cultural 


Plebiscit (pronunţat greşit plebicist), 
s.n. - consultaţie prealabilă a cetăţenilor 
care urmează să se pronunţe prin da 
sau nu asupra unui proiect de lege sau 
a unui act de stat de o importanţă 
deosebită. 

Aici este vorba despre plebiscitul din 
1864 când, în urma dizolvării parla- 
mentului, de către Mihail Kogălniceanu, 
atunci prim-ministru, cu acordul lui Al.. 
Cuza, în vederea înfăptuirii reformei 
agrare, au fost supuse aprobării o nouă 
constituție şi o nouă lege electorală. 

Revizuirea constituţiei şi a legii 
electorale - revizuirea din anul 1884, 
când, la insistența partidului liberal, s-a 
realizat o lărgire a sistemului electoral 
censitar, care prevedea împărțirea 
alegătorilor în trei categorii, în funcţie de 
avere, profesiune, plata impozitelor etc. 


Explorarea textului F 


Şaizeci şi nouă cu roşu, buni... unsprezece 

cu albastru... ai lor... 

1. Scena conţine prima (şi singura) înfruntare dintre Tra- 
hanache, pe de-o parte, şi Farfuridi (alături de „copia” sa, 
Brânzovenescu), pe de alta. Farfuridi este, în acest moment, 
mult mai subtil decât va fi în celebrul său discurs electoral. 
Aparent, prima sa replică, Doisprezece..., pare a-l viza pe 
lenache Siripeanu. La cine se referă însă vorbitorul? 

2. Descrie modul ocolit în care Farfuridi îşi exprimă nemul- 
țumirea față de zvonurile despre posibila trădare a 
amicului Fănică. 

3. Explică semnificaţia repetării, de către Farfuridi, a inter- 
jecţiei de (Nouă ni-e frică... de; De! noi...). 

4. Exprimă-ți opinia despre semnificaţia replicii lui Farfuridi, 
S-ar mai fi găsit, poate, ca răspuns la întrebarea lui Traha- 
nache: Cine altul ar fi putut fi prefect al nostru? 

5. Ce crezi că doreşte să obţină Farfuridi de la Trahanache, 
în acest moment? 

6. Urmăreşte reacţia lui Trahanache la acuzaţiile celor doi. 
Crezi că nedumerirea lui, din primele momente, este sin- 
ceră sau omul joacă teatru? Răspunsul la această întrebare 
poate oferi cheia înţelegerii personajului. 


ACTUL III 
SCENA I 
(fragment) 


TRAHANACHE, CAȚAVENCU, BRÂNZOVENESCU , FARFU- 
RIDI, IONESCU, POPESCU, CETAŢENI, ALEGATORI, PUBLIC. 
Rumoare 


FARFURIDI: Dati-mi voie... 

TRAHANACHE (cătră Farfuridic cu dulceaţă, ridicându-se peste masă cătră 
tribină): Stimabile... eu gândesc că nu ar fi rău să sărim la 48... 
CAȚAVENCU (strigând): Mai bine la 64... 

POPESCU, IONESCU şi TOŢI DIN GRUP: Da! Da! la 64... 
TRAHANACHE (ridicându-se ca şi cum ar consulta adunarea): 
Adică... la plebicist? 

TOŢI: Da, la plebicist! (zgomot) 

FARFURIDI (întorcându-se cu spatele către adunare): Daţi-mi voie, 
domnule prezident; mi-ați acordat cuvântul: îmi pare că un prezident 
odată ce acordă cuvântul... 

TRAHANACHE (sculându-se şi punând, peste masă, mâinile pe 
umerii lui Farfuridi, mângâietor): Dacă mă iubeşti, stimabile, fă-mi 
hatârul... să trecem la plebicist... dorința adunării! 

FARFURIDI: Dar, domnule prezident... 

TRAHANACHE (şi mai rugător): Să trecem la plebicist! (ÎL întoarce 


Modulul 4 


E Dicționar literar 


Act - diviziune principală a unei 
opere dramatice, reprezentând o etapă 
în desfăşurarea acțiunii. 


Scenă - Subdiviziune a unui act 
într-o piesă de teatru, marcată prin 
intrarea sau ieşirea unui personaj. 
Delimitarea unei piese de teatru în acte 
şi scene este în directă legătură cu 
înlănţuirea momentelor construcţiei 
dramatice, care se realizează prin 
acţiunile personajelor. Succesiunea sce- 
nelor, dictată de intrarea sau ieşirea 
personajelor, conferă textului dramatic 
ritmul, mai alert sau mai lent, dorit de 
autor. 


Replică - porţiune din rolul unui 
actor, constituind un răspuns la cele 
spuse de partener. 


DRAMATURGIA 


binişor de umeri cu fața spre adunare) 

TOŢI (cu putere): Da! la plebicist! la plebicist! 

FARFURIDI (soarbe o dată şi cu aerul resignat): Ce ziceam dar? la 
1864, vine, mă-nțelegi, ocaziunea să se pronunțe poporul printr-un 
plebicist... Să vedem însă mai-nainte... să ne dăm seama bine de ce 
va să zică... de ce este un plebicist... 

IONESCU: Ştim ce este plebicistul! Mersi de explicaţie! 

TOŢI: Nu trebuie explicație... (rumoare) 

FARFURIDI (cătră întrerupători): Dati-mi voie! (cătră Trahanache) 
Domnule prezident.... 

TRAHANACHE (clopoțel): Stimabili, onorabili, rog nu întrerupeți 
pe orator, (foarte afabil) faceţi tăcere; sunt cestiuni arzătoare la ordinea 
zilii; aveți puţintică răbdare. (cătră Farfuridi) Aveţi cuvântul, 
stimabile, dați-i înainte! 

FARFURIDI (luând avânt): Când zicem dar 64, zicem plebicist, când 
zicem plebicist, zicem 64... Ştim, oricine dintre noi ştie ce este 64, să 
vedem ce este plebicistul... (cu tărie începând fraza) Plebicistul!... 
CAŢAVENCU: Aici nu e vorba de plebicist... 

FARFURIDI: Daţi-mi voie; (discutând cu Caţavencu) mi se pare că 
atunci când zicem 64... (cu energică convingere) şi să nu căutați măcar 
a încerca a mă combate; vă voi dovedi cu date istorice că toate popoarele 
îşi au un 64 al lor... 

CAȚAVENCU: Dati-mi voie; nu e vorba de 64. (rumoare aprobativă 
pentru Cațavencu) 

FARFURIDI: Daţi-mi voie... (toate colocviile şi întreruperile se fac 
avocățeşte, cu multă vioiciune şi cu tonul înțepat şi volubil) Domnule 
prezident!... 

TRAHANACHE (clopoțel): Stimabile, onorabile, faceţi tăcere... avem 
cestiuni arzătoare... 

CAŢAVENCU (ridicându-se în capul băncii): Cum, domnule 
prezident? De unde până unde 64 chestie arzătoare la ordinea zilei? 
Dacă nu mă-nşel, îmi pare că suntem în anul de grație 1883... Ce 
are a face? Chemaţi pe onorabilul orator la chestiune. 
FARFURIDI (obosit de întreruperi, întorcându-se cu fața spre 
Trahanache şi cu spatele la adunare): Domnule prezident, ați binevoit 
a-mi acorda cuvântul... Eu cred c-ar trebui... 

CAŢAVENCU (strigând): Nu trebuie, onorabile! 

TOŢI DIN GRUP: Nu, nu trebuie! 

TRAHANACHE (punând mâinile, peste masă, pe umerii lui Farfuri- 
di, şi foarte dulce): Mă rog, dacă mă iubeşti, fă-mi hatârul... dorința 
adunării, stimabile... (îl întoarce de umeri binişor cu fața spre adunare) 
TOŢI: Da! la cestiune! la cestiune! 

FARFURIDI (foarte obosit, soarbe şi se resignează): Ajungem dar 
la cestiunea revizuirii constituției şi legii electorale... 

TOŢI (cu satisfacție): A! Aşa da! 

TRAHANACHE (asemenea): A! (clopoțel) Ei! acu aveți puțintică 
răbdare... (către Farfuridi) Scurt, stimabile, scurt, dacă mă iubeşti: 
dorința adunării. 

FARFURIDI (asudă, bea şi se şterge mereu cu basmaua): Mă rog, 
dați-mi voie! Ştiţi care este opinia mea în privința revizuirii? 
Toată sala: Nu/... Să vedem! Spune! 

Mă rog, aveţi puțintică răbdare... 

lon Lucian în rolul lui Trahanache - 
scenă din O scrisoare pierdută 
(1999) în regia lui Alexandru Tocilescu 


CAȚAVENCU (batjocoritor): Să vedem opinia d. Farfuridi. 
(Trahanache clopoțeşte) 

FARFURIDI (asudă mereu şi se emoționează pe văzute): Opinia mea 
este aceasta: e vorba de revizuire, da? 

TOŢI (puternic): Da! Da! 

FARFURIDI (emoționat şi asudând): Atunci, iată ce zic eu, şi 
împreună cu mine (începe să se înece) trebuie să zică asemenea toți 
aceia care nu vor să cază la extremitate (se îneacă mereu), vreau să 
Zic, da, ca să fie moderați... adică nu exagerațiuni|... Într-o chestiune 
politică... şi care, de la care atârnă viitorul, prezentul şi trecutul țării... 
să fie ori prea-prea, ori foarte-foarte... (se încurcă, asudă şi înghite) 
încât vine aici ocazia să întrebăm pentru ce?... da... pentru ce?... Dacă 
Europa... să fie cu ochii ațintiți asupra noastră, dacă mă pot pronunța 
astfel, care lovesc soțietatea, adică fiindcă din cauza zguduirilor... şi... 
idei subversive... (asudă şi se rătăceşte din ce în ce) şi mă-nțelegi, mai 
în sfârşit, pentru care în orce ocaziuni solemne a dat probe de tact... 
vreau să zic într-o privință, poporul, națiunea, România... (cu tărie) 
țara în sfârşit... cu bun-simt, pentru ca Europa cu un moment mai 
înainte să vie şi să recunoască, de la care putem zice depandă... (se 
încurcă şi asudă mai tare) precum, dați-mi voie (se şterge) precum 
la 21, dați-mi voie (se şterge) la 48, la 34, la 54, la 64, la 74 asemenea 
şi la 84 şi 94, şi ețetera, întru cât ne priveşte... pentru ca să dăm 
exemplul chiar surorilor noastre de ginte latină însă! (Foarte asudat, 
se şterge, bea, iar se şterge şi răsuflă foarte greu. Trahanache a urmărit 
cu mâna tactul sacadelor oratorice ale lui Farfuridi. Bravo şi aplauze 
în fund, conduse de Brânzovenescu; râsete şi sâsâituri în grupul lui 
Caţavencu. Clopoțelul lui Trahanache de abia se mai aude. După ce 
s-a mai oprit zgomotul, cu multă aprindere) Daţi-mi voie! Termin 
îndată! mai am două vorbe de zis. (zgomotul tace) lată dar opinia mea. 
(în supremă luptă cu oboseala care-l biruie) Din două una, dați-mi voie: 
ori să se revizuiască, primesc! dar să nu se schimbe nimica; ori să nu 
se revizuiască, primesc! dar atunci să se schimbe pe ici pe colo, şi anume 
prin punctele... esenţiale... Din această dilemă nu puteți ieşi... Am zis! 
(Aplauze în fund, sâsâituri în față. Farfuridi coboară zdrobit, 
ştergându-se de sudoare, şi merge în fund. Brânzovenescu şi alți 
alegători îl întâmpină şi-i strâng mâna. — Rumoare. Mai mulți din 
auditoriu se scoală şi strică rândurile. Caţavencu suie de la dreapta 
în mijloc, unde vorbeşte încet cu grupul său, gesticulând viu. Cu un 
alt grup mai în fund, Farfuridi şi Brânzovenescu asemenea. — 
Pristanda iese misterios din cabinetul primarului, trece prin 
uşcioara grilajului, care este la spatele tribunii, şi trage de pulpană 
pe Trahanache, care sună clopoțelul) 


Dicţionar E 


afabil, adj. — binevoitor, cordial 

hatâr, s.n. — favoare, concesie; serviciu 

sacadă, s.f. — mişcare sacadată; sunet sacadat (sacadat, adj. — inter- 
mitent; cu întreruperi bruşte, scurte şi dese, la intervale regulate) 


Modulul 4 


E Dicționar literar 


Discursul oratoric este o expunere 
orală sau scrisă a unei teme în fața unui 
receptor pasiv/ auditoriu (care asistă fără 
a interveni). Scopul discursului este de 
a convinge auditoriul cu privire la tema 
abordată, prin argumente înlănţuite 
într-o gradaţie care merge spre concluzii. 
În determinarea unei atitudini prin 
discurs, factorul emoţional este foarte 
important. Discursul de tip clasic/ 
canonic cuprinde următoarele părţi: 
exordiul (introducerea, prin care se 
atrage atenţia/ simpatia/ bunăvoinţa/ 
interesul asupra temei discursului), 
propoziția (punctarea părţilor subiectului 
ce urmează a fi tratat), narațiunea 
(expunerea faptelor care fac obiectul 
discursului), probarea (argumentarea 
celor expuse), respingerea (preîntâm- 
pinarea eventualelor obiecţii), perorația 
(concluzia). Cu timpul, aceste constrân- 
geri au diminuat, importante rămânând 
claritatea expresiei, logica şi gradarea 
argumentaţiei, eleganța limbajului. 


DRAMATURGIA 


Explorarea textului H 


Daţi-mi voie! 


1. 
2. 


Precizează tema discursului rostit de Farfuridi. 
Delimitează părțile componente ale discursului rostit de 
Farfuridi şi compară-le cu acelea ale unui discurs clasic: 
introducerea (exordiul, propunerea, diviziunea), tratarea 
(naraţiunea, confirmarea, respingerea) şi încheierea 
(peroraţia). Vei descoperi că, deşi schema este respectată 
în mare parte, discursul ca atare este absurd. 

Selectează exemple care pot ilustra „dezarticularea gân- 
dirii”, din discursul lui Farfuridi. 

Transcrie opinia lui Farfuridi pe tema revizuirii constituției; 
încadrează această opinie în ansamblul discursului şi 
exprimă-ți punctul de vedere despre persoana vorbitorului. 
Urmăreşte modul în care indicaţiile scenice contribuie la 
înțelegerea jocului personajelor; selectează exemple care 
indică intonaţia şi exemple care indică mişcarea scenică. 
Identifică formule ale adresării şi ale referirii în scena de 
mai sus; ce formule din limbajul actual le-ar putea înlocui? 


Nouă ni-e frică... de! că-şi dă coatele cu Caţavencu... 
Dan Puric, Mircea Albulescu şi lon Lucian - scenă din O scrisoare pierdută 
(1999) în regia lui Alexandru Tocilescu 


SCENA V 


(fragment) 


TRAHANACHE, care s-a urcat la tribună, apoi CAŢAVENCU, 
POPESCU, IONESCU, ALEGATORI, PUBLICUL venind din 
fund şi ocupând locurile lor din scena I-a. Intrare zgomotoasă, 


acompaniată de clopoțelul prezidentului 


CAŢAVENCU (cu modestie): D-le preşedinte, vă rog, cerusem şi 
eu cuvântul... 

TRAHANACHE: Da, (binevoitor) da, stimabile. Aveţi cuvântul. 
Poftiți la tribună.!... 


(Mişcare în grupul lui Caţavencu) 

D-le preşedinte, vă rog, cerusem şi eu 
cuvântul... 

O scrisoare pierdută (1999) în regia 
lui Alexandru Tocilescu 


Caragiale ne-a înmulţit populaţia cu 
un număr de cetăţeni, expresii ale 
mentalității unei pături sociale într-o 
anumită epocă. Pentru a da viaţă acestor 
„tipuri ela trebuit să-i facă să vorbească 
în felul lor, potrivind forma fondului, 
plăsmuind pe de-a-ntregul o limbă 
specială, inestetică şi trivială, dar plină de 
realitate trăită, o limbă necunoscută 
literar până la dânsul. După cum 
Eminescu a adus o nouă limbă poetică, 
o armonie proprie, un număr de imagini 
şi de expresii ce au intrat în rostirea 
poetică, tot aşa Caragiale a întrebuințat 
o limbă a sa, monstruoasă, dar plină de 
sevă, vie, o culegere de locuţii ajunse le- 
gendare, de glume curente; „caragia- 
lizăm” astfel, fără voie, după cum 
eminescianizăm în expresia sentimen- 
telor poetice. (E. Lovinescu) 


CAŢAVENCU (ia poză, trece cu importanță printre mulțime şi suie 
la tribună; îşi pune pălăria la o parte, gustă din paharul cu apă, scoate 
un vraf de hârtii şi gazete şi le aşază pe tribună, apoi îşi trage batista 
şi-şi şterge cu eleganță avocățească fruntea. Este emoționat, tuşeşte 
şi luptă ostentativ cu emoția care pare a-l birui. Tăcere completă. Cu 
glasul tremurat): Domnilor]... Onorabili concetățeni!... Fraților!... 
(plânsul îl îneacă) lertați-mă, fraților, dacă sunt mişcat, dacă 
emoțiunea mă apucă aşa de tare... suindu-mă la această tribună... 
pentru a vă spune şi eu... (plânsul îl îneacă mai tare)... Ca orice român, 
ca orice fiu al țării sale... în aceste momente solemne... (de abia se 
mai stăpâneşte) mă gândesc... la țărişoara mea... (plânsul l-a biruit 
de tot) la România... (plânge. Aplauze în grup)... la fericirea ei... 
(acelaşi joc de amândouă părțile)... la progresul ei! (asemenea 
crescendo)... la viitorul ei! (plâns cu hohot. Aplauze zguduitoare) 
IONESCU, POPESCU, TOŢI (foarte mişcați): Bravo! 
CAȚAVENCU: Da! (cu putere din ce în ce crescândă): Voi progresul 
şi nimic alt decât progresul: pe cale politică... (îngroşând vorbele) 
POPESCU: Bravo! 

CAŢAVENCU: Socială... 

IONESCU: Bravo! 

CAŢAVENCU: Economică... 

POPESCU: Bravo! 

CAŢAVENCU: Administrativă... 

IONESCU: Bravo! 

CAŢAVENCU: Și... şi... 

IONESCU, POPESCU, GRUPUL: Bravo! bravo! 
TRAHANACHE (clopoțind): Rog, nu întrerupeți pe orator, 
stimabile... 

CAŢAVENCU (cu tărie): Nu mă tem de întreruperi, venerabile 
domnule preşedinte... (cătră adunare şi mai ales cătră grup, cu tonul 
sigur) Puteţi, d-lor, să întrerupeți, pentru că eu am tăria opiniunilor 
mele... (reintrând în tonul discursului şi îngroşând mereu vorbele) 
şi... şi... finanțiară. (Aplauze prelungite) Da, suntem ultraprogresişti, 
da, suntem liberschimbişti... Or... conduşi de aceste idei, am fundat aci 
în oraşul nostru „Aurora Economică Română”, soțietate enciclopedică- 
cooperativă, independentă de cea din Bucureşti... pentru că noi suntem 
pentru descentralizare. Noi... eu... nu recunosc, nu voi să recunosc 
epitropia bucureştenilor, capitaliştilor, asupra noastră; căci în districtul 
nostru putem face şi noi ce fac dânşii în al lor... 

GRUPUL (aplauze): Bravo! 

CAŢAVENCU: Soțietatea noastră are ca scop să încurajeze 
industria română, pentru că, dați-mi voie să vă spui, din punctul de 
vedere economic, stăm rău... 

GRUPUL (aplauze): Bravo! 

CAȚAVENCU: Industria română e admirabilă, e sublimă, putem 
zice, dar lipseşte cu desăvârşire. Soţietatea noastră dar, noi, ce 
aclamăm? Noi aclamăm munca, travaliul, care nu se face deloc în 
tara noastră! 

GRUPUL: Bravo! (aplauze entuziaste) 

TRAHANACHE (clopoțind): Stimabile... nu... 


Modulul 4 


Industria română e admirabilă... 
Ştefan Iordache, schenă din 
O scrisoare pierdută (1999) 
în regia lui Alexandru Tocilescu 


DRAMATURGIA 


CAŢAVENCU: Lăsaţi, d-le preşedinte, să întrerupă... nu mă tem 
de întreruperil... În laşi, de exemplu, permiteți-mi această digresiune, 
este tristă, dar adevărată! în laşi n-avem niciun negustor român, 
niciunul... 

GRUPUL (mişcat): A! 

CAŢAVENCU: Şi cu toate acestea toți faliții sunt jidani! Explicaţi- 
vă acest fenomen, acest mister, dacă mă pot exprima astfel! 
GRUPUL: Bravo! (Aplauze) 

CAŢAVENCU: Ei bine! Ce zice soțietatea noastră? Ce zicem noi?... 
lată ce zicem: această stare de lucruri este intolerabilă! (aprobări în 
grup. Cu tărie) Până când să n-avem şi noi faliții noştri?... Anglia-şi 
are faliții săi, Franța-şi are faliții săi, până şi chiar Austria-şi are faliții 
săi. În fine oricare națiune, oricare popor, oricare țară îşi are faliții 
săi (îngroaşă vorbele)... Numai noi să n-avem faliții noştri!... Cum 
zic: această stare de lucruri este intolerabilă, ea nu mai poate dura... 
(aplauze frenetice. Pauză. Oratorul soarbe din pahar şi aruncă iar 
priviri scânteietoare în adunare...) 


Explorarea textului i 


D-le preşedinte, vă rog, cerusem şi eu cuvântul... 

1. Urmăreşte schimbarea tonului oratorului, aşa cum rezultă 
din indicaţiile autorului. Ce crezi că urmăreşte vorbitorul? 

2.  Evidenţiază clişee verbale ale patriotismului de paradă în 
discursul lui Caţavencu. 

3. Transcrie, din scenele reproduse mai sus, două replici 
relevante pentru a evidenția devieri de la logica argu- 
mentativă. 

4. Multe dintre expresiile personajelor lui Caragiale au 
pătruns, cu sens ironic, în limbajul curent. Ai puțintică răb- 
dare...; la douăsprezece trecute fix...; trădare să fie, ...dar s-o 
ştim şi noi sunt numai câteva exemple. Transcrie din discur- 
sul lui Caţavencu alte câteva asemenea locuţii ajunse 
legendare. 

5.  Extinde căutarea la întregul text al comediei. 

6. Compară discursul lui Farfuridi cu acela al lui Caţavencu 

entru a stabili tipologia vorbitorilor. 

7. In ansamblul său, actul din care au fost extrase cele două 
scene, este construit pe jocul câtorva formule ale adresării 
şi ale referirii: stimabile, onorabile, fraților, dați-mi voie, ai (aveți) 
puțintică răbdare, onorabilul. Alege-o pe oricare dintre acestea 
şi urmăreşte-i modificarea semnificaţiilor în funcţie de 
context. 

Limbă ŞI comunicare 


| CARACTERIZAREA PERSONAJULUI ÎN TEXTUL DRAMATIC 


Deşi modalităţile de caracterizare a personajelor (din textele epice sau 
dramatice) sunt limitate, posibilitățile de combinare sunt numeroase şi depind 
atât de creativitatea autorilor şi de scopurile urmărite de aceştia, cât şi de curentul 
literar căruia îi aparţin şi, implicit, de viziunea artistică. In creaţiile dramatice, în 
absenţa naratorului, predomină caracterizarea prin intermediul acțiunii. Carac- 
terizarea se mai poate realiza, de asemenea, prin intermediul mediului social în 
care trăieşte personajul, prin intervenția directă a altor personaje, prin nume şi prin 
limbaj. Important este şi monologul care poate apărea independent (ocupând o 
scenă întreagă) sau sub forma unui aparteu (suită de replici rostite cu voce tare, 
dar adresate doar spectatorului/ cititorului şi de la care celelalte personaje sunt 
excluse). 

În cazul lui Caragiale, o atenţie specială merită acordată şi caracterizării 
prin intermediul numelui. Scriitorul chiar mărturisea la un moment dat despre 
personajele sale: ...nu pot să văd figura până ce nu-i ştiu numele. 

Trei sunt modalităţile utilizate: 

1. stabilirea unei corespondențe între nume şi o trăsătură dominantă a per- 
sonajului: Caţavencu, Tipătescu, Brânzovenescu, Dandanache, Lefterescu, Pavugadi, 
Lingopolu ş.a. 

2. alăturarea contrariilor, prenumele subliniind, prin antiteză ironică, o 
trăsătură de semn opus a personajului: Telemac Razachescu, Porţia Popescu, 
Agamemnon Dandanache, Edgar Bostandaki ş.a. (Trebuie remarcat totuşi că, în 
cele mai multe cazuri, prenumele apare diminutivat, Mache, Tâca, Agamiţă, 
mai potrivit cu adevărata „dimensiune” a personajului). 

3. ortografierea numelor, care nu poate fi totuşi utilizată decât în proza 
narativă, căci ea se adresează numai cititorului. Dacă primele două procedee 
menţionate, prezente atât în textele narative cât şi în cele dramatice, au drept 
scop doar să confirme un statut anterior, acesta subliniază de fiecare dată schim- 
barea, evoluţia sau, mai rar, involuţia: o oarecare Smarandă se transformă, în 
urma căsătoriei, în madame Esmeralde Piscopesco, o Atena Perjoiu, ajunsă tot 
prin căsătorie în lumea „bună”, devine madame Athenais Gregoraschko, un Raul 
Grigoraşcu devine d. subprefect Raoul Gregoraschco, cousin du General Grego- 
raschco, un ziarist „american”, poate urmaşul celebrului Ig. Caracudi, semnează 
Bob Schmeker. Lefter Popescu devine şi el, după ce crede că a câştigat loturile 
cele mari, Eleutheriu Poppescu, pentru a redeveni, în final, acelaşi Lefter Popescu. 


Aplicaţii E 


Caracterizează unul dintre personajele comediei O scrisoare pierdută de I.L. 
Caragiale, insistând asupra corespondenţei dintre nume şi o trăsătură 
dominantă a caracterului. 


vi 


194 


Modulul 4 DRAMATURGIA 


| STRUCTURI ŞI TEHNICI ARGUMENTATIVE ÎN 
TEXTUL LITERAR ŞI NONLITERAR 


Argumentaţia, formă de comunicare predominant dialogală, poate fi 
definită ca o strategie prin care un vorbitor reuşeşte să extragă concluzii valabile în 
legătură cu o anumită problemă pusă în discuţie. Ea nu trebuie confundată cu 
demonstraţia logică a adevărului unui enunţ sau a unui raţionament. În primul 
caz, interlocutorul are libertatea de a accepta sau nu argumentele expuse, în al 
doilea caz este vorba de un demers obiectiv a cărui concluzie nu poate fi pusă 
în discuţie. 

Atenţie! Argumentaţia poate deveni convingătoare şi prin repetare sau 
insistență. 

În clasa a IX-a ai căpătat câteva informaţii despre structuri şi tehnici 
argumentative, pe care este util să ţi le reaminteşti. 

Argumentarea orală are ca finalitate demonstrarea unei opinii. Acest fapt 
presupune, de regulă, parcurgerea următorilor paşi: 1. emiterea ipotezei; 2. 
motivarea ipotezei; 3. concluzia. 

Indiferent de opinia exprimată, este indicat să întrebuinţezi, cu precădere, 
verbe evaluative precum - a crede, a considera etc.; adverbe de mod/ predictive 
ca mărci ale subiectivității evaluative - posibil, probabil, desigur etc.; cuvinte/ 
structuri cu rol argumentativ - pentru că, încât etc.; conjuncţii coordonatoare 
conclusive: deci, aşadar, prin urmare. Alte cuvinte/ structuri sintactice recomandate 
a fi întrebuințate într-o argumentare: în primul rând, în al doilea rând etc. (pentru 
a marca succesiunea argumentelor), cum spuneam, trebuie să admiţi că, este greu de 
crezut că etc. (în cazul în care se apelează la fapte care țin de experiența nemijlocită 
a interlocutorului). 


Tehnici ale monologului/ dialogului eficient: adecvarea la scopul 
comunicării (argumentare/ persuasiune, informare) 

În pregătirea monologului/ dialogului trebuie să ai în vedere scopul urmărit, 
în acest caz, argumentarea/ persuasiunea. Pentru a spori eficiența argumentării, 
este bine ca numărul ideilor pe care doreşti să le dezvolţi să nu fie prea mare. 
De asemenea, este mai eficient să ordonezi argumentele de la cele „puternice” 
spre cele „slabe”. Este important, de asemenea, să încerci să preîntâmpini 
eventualele contraargumente ale partenerului, anticipându-le prin formule de 
tipul eu ştiu că..., dar cred că...; fără îndoială că..., însă... 

În alegerea tipului de limbajul (formal, informal) trebuie să ți seama de 
auditoriu (vârstă, numărul persoanelor, relaţia dintre voi, competenţa în 
domeniul abordat etc.), dar şi de contextul în care realizezi comunicarea (în clasă, 
în afara clasei, în fața unor martori etc.). Este important să urmăreşti reacția 
auditoriului/ a partenerilor pentru aţi modifica discursul în funcţie de aceasta. 
Este bine să acorzi atenţie egală atât comunicării verbale cât şi celei nonverbale 
(gesturi, mimică, poziţia corpului) şi paraverbale (tonalitate, accent, pauze în 
vorbire, ritm). Aşadar, privirea trebuie să caute ochii persoanei căreia te adresezi; 
dacă sunt mai multe, este preferabil să priveşti alternativ spre fiecare; tonalitatea, 
ritmul vorbirii pot ajuta la sublinierea unor afirmaţii pe care le considerați 
importante; trebuie să te asiguri că intensitatea vocii nu este supărătoare pentru 
cei din jur sau, dimpotrivă, nu produce disconfort prin tonalitatea scăzută. 

Aplicaţii E 


1. În actul II, scena I, Farfuridi şi Brânzovenescu îşi exprimă frica...dè că 
prefectul îşi dă coatele cu Caţavencu, cu moftologul, în timp ce Trahanache 
îi ia apărarea. Primii fac doar o simplă afirmaţie, în timp ce interlocutorul 
lor apelează la argumente. Identifică, în acest caz, cei trei „paşi” ai 
argumentării (1. emiterea ipotezei; 2. motivarea ipotezei; 3. concluzia). 

2. Discursul lui Farfuridi, din actul III, scena I, este o argumentaţie sau o 
demonstrație. Argumentează-ţi răspunsul, aplicând cele învăţate în 
capitolul Structuri şi tehnici argumentative. 

3. Repetă argumentaţia şi în legătură cu discursul lui Caţavencu din actul 
III, scena V. 

4. Reproducem mai jos un număr de extrase din opera lui Caragiale, care 
conţin dialoguri de tip argumentativ. Alege-l pe cel convingător şi... 
argumentează-ți opţiunea. In evaluare, vei avea în vedere contextul în care 
are loc dialogul, tipul de limbaj, adecvarea la partener şi calitatea 
argumentelor, logica şi coerenţa argumentării: 


I. 

ZOE (cu răutate): Nu trebuia să vă mai deranjați... 

DANDANACHE: Ba încă fe deranz, conița mea! Da 'stii, nu fățea să nu fatem măcar 
act de prezenţă... 

TRAHANACHE: Se-nfelege! foarte bine, foarte bine! trebuie! trebuie. 
DANDANACHE: Da 'de deranz... destul! Închipuieste-ţi să vii pe drum cu birza ţinţi 
posti, hodoronc-hodoronc, zdronca-zdronca... Stii, m-a zdrunținat!... si clopoțeii... 
(gest) îmi țiuie urechile... stii asa sunt de amețit si de obosit... nu-ți faţi o idee, coniţa 
mea, (către Trahanache) nu-ți fați o idee, d-le prefect, neicusorule, (către Tipătescu) 
nu-ți fați o idee, d-le prezident, puicusorule... 


II. 

PRISTANDA: Ei? şi le-aţi numărat, coane Fănică? ... Ei? aşa e? patruzeci şi patru... 
TIPĂTESCU:Vreo paispce... cinspce. 

PRISTANDA: Apoi să le numărăm, coane Fănică; să le numărăm: două la prefectură. 
TIPĂTESCU: Două... 

PRISTANDA: Două la piața lui 11 Fevruarie... 

TIPĂTESCU: Patru... 

PRISTANDA (căutând în gând): Două la primărie... 

TIPĂTESCU: Şase... 

PRISTANDA (acelaşi joc): Unul la şcoala de băieţi... 

TIPĂTESCU: Şapte... 

PRISTANDA: Unul... la şcoala de fete... 

TIPĂTESCU: Opt... 

PRISTANDA: Unul la spital... 

TIPĂTESCU: Nouă... 

PRISTANDA: Două... la catrindală, la Sf. Niculae... 

TIPĂTESCU: Unsprezece. 

PRISTANDA: Două la prefectură ...paispce... 

TIPĂTESCU (râzând): Le-ai mai numărat pe alea de la prefectură. 

PRISTANDA: Nu, coane Fănică, să trăiţi! (continuă repede, pe nerăsuflate) Două 
la primărie, optspce, patru la şcoli, douăzeci şi patru, două la catrindală la Sf. Nicolae, 
treizeci... 


DRAMATURGIA 


TIPĂTESCU (râzând): Le-ai mai numărat odată pe toate astea şi aduni rău... 
PRISTANDA: Doamne fereşte, coane Fănică, să trăiţi, patruzeci şi patru, în cap... 
patruzeci şi patru... Cum zic, unul-două, poate vântul... ori cine ştie... 


Modulul 4 


HI. 

TIPĂTESCU: Femeie nebună! Ce-ai făcut? 

ZOE: Am făcut ce am crezut că trebuie să fac. Dacă tu nu vrei să sprijini pe Cațavencu, 
dacă tu nu vrei să-l alegi, ca să mă scapi — atunci eu, care voi să scap, îl sprijin eu, 
îl aleg eu... 

TIPĂTESCU: Cum? 

ZOE: Da, îl aleg eu. Eu sunt pentru Caţavencu, bărbatul meu cu toate voturile lui 
trebuie să fie pentru Caţavencu. În sfârşit, cine luptă cu Caţavencu luptă cu mine... 
Aide, Fănică, luptă, zdrobeşte-mă, tu care ziceai că mă iubeşti! Să vedem! 


| NIVELURI DE CONSTITUIRE A MESAJULUI ÎN COMUNICAREA 
ORALA ŞI SCRISA (FONETIC, ORTOGRAFIC ŞI DE PUNCTUAȚIE) 


Ton -înălțimea cu care se pronunţă o silabă; felul în care urcă sau coboară 
glasul în timpul vorbirii. 

intonatie — variaţie de înălțime a tonului în rostirea unui enunţ. Intonaţia 
poate transmite informaţii despre tipul enunţului (declarativ, interogativ, 
exclamativ etc.), despre starea afectivă a vorbitorului, despre intenţiile acestuia 
în comunicare etc. Pronunţarea pe un ton mai ridicat a ultimei silabe este 
caracteristică enunţurilor interogative, iar pronunţarea pe un ton mai scăzut 
a ultimei silabe este caracteristică enunțurilor declarative. Intonaţia se mai 
poate realiza şi prin variaţia ritmului vorbirii sau prin modulaţia tonului. 

Pauză - întrerupere a fluxului vorbirii. Are durată variabilă, în funcţie de 
intenţiile vorbitorului, şi se notează prin diferite semne de punctuație: linia 
de pauză, punctul, punctul şi virgula, virgula, punctele de suspensie. Ea 
funcţionează şi ca mijloc fonetic de realizare a relaţiilor sintactice. Împreună 
cu intonaţia specifică, pauza marchează de exemplu absenţa unui verb la un 
mod predicativ (Colegul meu este pasionat de romane SE, eu, de jurnale de călătorie) 
sau izolează atributul determinativ (Colegul meu, pasionat de romane SE, a 


renunțat la orice alte lecturi). | 


Aplicaţii E 


vi 


Citeşte textul de mai jos: 


FARFURIDI (luând un pahar de şampanie): În sănătatea domnului Agamiță 
Dandanache, alesul nostru! Să trăiască! (urale şi muzică. Pristanda ține cu mâna tactul 
uralelor. Toți ciocnesc şi beau) 

DANDANACHE (îndemnat de Zoe şi Tipătescu, trece în mijloc cu paharul în 
mână): În sănătatea alegătorilor... cari au probat patriotism si mi-au acordat... (nu 
nemereşte) asta... cum să zic del... zi-i pe nume del... a! sufradzele lor; eu, care familia 
mea de la patuzsopt în Cameră, si eu ca tot rumânul imparțial, care va să zică... cum am 
zițe... în sfârşit să trăiască! (urale şi ciocniri) 

TRAHANACHE (cătră Caţavencu, care a coborât spre el şi Tipătescu): Şi aşa zi, 
ai? d-ai noştri, stimabile? bravos! mă bucur. 

CAŢAVENCU: Venerabile neică Zahario! în împrejurări ca acestea micile pasiuni 
trebuie să dispară. 
TRAHANACHE: Ei, aici mi-ai plăcut! bravos! să trăieşti! 
CAȚAVENCU: În sănătatea venerabilului şi imparțialului nostru prezident, 
Trahanache! (urale şi ciocniri) 
(Zoe vede pe Cetăţeanul turmentat în grămadă, ia un pahar şi merge de 
i-l oferă) 


CETĂȚEANUL: În sănătatea coanii Joiţichii! că e (sughite) damă bună! 

CAȚAVENCU (lui Tipătescu): Să mă ierți şi să mă iubeşti! pentru că toți ne 
iubim țara, toți suntem români!... mai mult sau mai puțin oneşti! (Lipătescu râde) 
În sănătatea iubitului nostru prefect! Să trăiască pentru fericirea județului nostru! 
(urale, ciocniri) 

TRAHANACHE (luând paharul şi trecând în mijloc foarte vesel): Ei, aveți 
puțintică răbdare!... Nu cunosc prefect eu! eu n-am prefect! eu am prietin! În sănătatea 
lui Fănică! Să trăiască pentru fericirea prietinilor lui! 

CAŢAVENCU: Fraţilor! (toţi se-ntorc şi-l ascultă) După lupte seculare, care 
au durat aproape treizeci de ani, iată visul nostru realizat! Ce eram acum câtva timp 
înainte de Crimeea? Am luptat şi am progresat: ieri obscuritate, azi lumină! ieri 
bigotismul, azi liber-pansismul! ieri întristarea, azi veselia!... lată avantajele 
progresului! lată binefacerile unui sistem constituțuinal! 

PRISTANDA: Curat constituțional! Muzica! Muzica! 


1. În grupe de câte şase colegi — corespunzătoare celor şase personaje pre- 
zente în scena reprodusă mai sus, din care am eliminat toate indicaţiile 
referitoare la ton şi intonaţie — discutati şi identificaţi: 

- replicile (sau fragmentele) care presupun rostire cu tonalitate ridicată; 
- replicile (sau fragmentele) care presupun rostire cu tonalitate scăzută; 
- replicile (sau fragmentele) care presupun rostire în ritm rapid; 

- replicile (sau fragmentele) care presupun pauze în rostire; 

- enunţurile declarative şi enunţurile interogative. 

2. În scena de mai sus există numeroase pauze marcate prin diferite semne 
de punctuație. Discutaţi şi găsiți o explicaţie a acestui fapt. 

3. Interpretaţi în faţa colegilor, fiecare grupă, scena de mai sus, ţinând seama 

şi de cele discutate mai înainte. 

Hotărâţi, întreaga clasă, care a fost interpretarea cea mai bună. 

5. Citiţi apoi textul integral pentru a constata dacă aţi intuit corect tonul şi 
intonaţia dorite de autor. 


A 


| HipERCORECTITUDINEA. ETIMOLOGIA POPULARĂ 


Hipercorectitudine - abatere lingvistică datorată dorinţei vorbitorilor de 
a se conforma normelor limbii literare. Se manifestă în principal prin 
modificări: 

a. fonetice aduse datorită unor false analogii (de exemplu: numele localităţii 
belgiene Waterloo pronunţat greşit Uaterlo, datorită analogiei cu nume 
englezeşti precum Walter, Wellington; pronunţarea greşită bleumaren în loc 

de bleumarin, care are în componenţă finalul marine provenit din franceză; 
pronunția greşită, după model german, a unor cuvinte precum şpicher, ştart, 
împrumutate din engleză — speaker, start — în loc de spicher, start; pronunţarea 
greşită, fără semivocala i, a pronumelor personale eu, el, ea etc. sau a formelor 
verbului a fi: e, este, era etc.); 

b. gramaticale (partea a întâia, datorită analogiei cu partea a doua; copii noi 
născuți în loc de copii nou născuți, datorită confuziei între adjectiv şi adverb). 


Etimologie populară — fenomen prin care un vorbitor, bazându-se pe 
asemănări întâmplătoare, schimbă în mod greşit forma unui cuvânt — 
boliclinică în loc de policlinică (datorită asocierii cu boală); funegru în loc de funebru 
(datorită asocierii cu negru) — sau întrebuințează un cuvânt nepotrivit — atelier 
lucrativ (lucrativ, adj. — profitabil, rentabil este asocial cu lucru, a lucra); profesie de 
credință în loc de profesiune de credință (datorită asocierii cu profesie, ocupație). 
Uneori, ca în cazul expresiei apă chioară, se acceptă totuşi etimologia populară 


chioară în loc de chiară (provenit din chiaro, it. — clar, limpede). | 


Aplicaţii E 


Etimologia populară este o modalitate frecvent folosită de Caragiale pentru 
a-şi caracteriza personajele prin intermediul limbajului. Explică eroarea în 
cazurile următoare: 

1. Pristanda: Famelie mare... renumerație după buget mică...(O scrisoare 
pierdută) 

2. Ipingescu: ...ținta Democrațiunii române este de a persuada pe cetățeni, că 
nimeni nu trebuie a manca de la datoriile ce ne impun solemnaminte pactul nostru 
fundamentale, sfânta Costituţiune... [...] Nu pricepi? Vezi cum vine vorba lui: 
să nu mai mănânce nimeni din sudoarea bunioară a unuia ca mine şi ca dumneata, 
care suntem din popor; adică să şază numai poporul la masă, că el e stăpân. 

3. Ipingescu (urmând cu tărie): ...Nu! în van! noi am spus-o şi o mai spunem: 
situațiunea României nu se va putea chiarifica; ceva mai mult, nu vom putea 
intra pe calea viritabilelui progres, până nu vom avea un sufragiu 
universale...[...] A! Înţeleg! bate în ciocoi, unde mănâncă sudoarea poporului 
suveran... ştii: masă... sufragiu... (O noapte furtunoasă) 

4. Leonida: Ei! giantă latină, domnule, n-ai ce-i mai zice. (Conul Leonida faţă 
cu Reacţiunea) 

5. Identifică şi alte asemenea exemple în opera lui Caragiale (narativă sau 
dramatică). 


vi 

[| Notă biobibliografică 


Dumitru C. Ollănescu (1849-1908), 
jurist, magistrat, diplomat, cronicar şi 
autor dramatic. 


E Dicționar literar 


Regie - concepția interpretării scenice 
a unui text dramatic, a unui scenariu 
destinat să devină spectacol; 
îndrumarea jocului actorilor şi a 
montării unui spectacol de teatru, de 
operă etc. 

Scenografie - arta de a executa 
decoruri, costume etc. pentru un 
spectacol. 

Interpretare actoricească - arta prin 
care actorul redă, prin mijloace 
adecvate, conţinutul unei opere 
dramatice, muzicale etc. 

Mişcare scenică - este direct legată de 
interpretarea actoricească; rostul ei 
este de a susţine, prin mijloace 
adecvate, interpretarea actorilor. 


Cronica de spectacol 


O SCRISOARE PIERDUTĂ 


cronică teatrală 


de [Dumitru C. Ollănescu] Ascanio 


[...] Interpretarea unei lucrări [teatrale] trebuie să fie perfectă, 
altfel se pierde o parte din valoarea ei. Gestul, mişcarea, ținuta trebuie 
să fie măsurate după potriva personagiului înscenat, cuvântul şi 
intonarea rostitie după cum intențiunea autorului le-a aşezat la 
locurile lor. Nici fantezie, nici mediocritate nu suferă o asemenea 
lucrare, de aceea putem afirma că nu poate fi bine jucată decât numai 
atunci când actorii se conformează întru totul indicațiunilor 
autorului, în afară de care nimic nu poate să dea nota adevărată sau 
mişcarea nemerită despre cele ce a vroit el să înfățişeze. 

[...] Ca şi la Noaptea furtunoasă, cea mai deplină îngrijire a 
fost dată studiului piesei acesteia, astfel că Caragiale se poate socoti 
mândru de îndoitul succes ce l-a obținut pe scenă şi în sală. Şi cum 
ar putea să fie altfel când fiecare din cei ce au jucat, şi să nu uităm 
că cea mai mare parte dintre actorii din Scrisoarea pierdută sunt 
tineri începători, şi-au îndeplinit în mod conştiincios datoria lor de 
artişti. 

Aşa d-na Aristizza R. Manolescu, care a avut atâtea succese în 
roluri de caractere deosebite, a obținut încă unul mare şi bine me- 
ritat în acela al cucoanei Zoe Trahanache. Duioasă, pasionată, vioaie, 
când blândă şi rugătoare, când încruntată şi amenințătoare, d-ei a 
ridicat pe biata Zoe pe un adevărat piedestal de pe care părea că 
domină, după cum i se şi cădea, pe toți ceilalți cari se mişcau în dorul 
sau pe vrerea ei împrejur. 

Am citit undeva făcându-i-se o imputare din modul cum a jucat 
în actul IV scena când rămâne singură în fața scrisorii regăsite. Bucuria 
ei care izbucnește în plâns şi apoi se curmă în hohote de râs a fost găsită 
nenaturală şi cel ce făcea această observare pretindea că ar fi trebuit 
să fie cu totul contrarie. Să ne dea voie criticul de la Națiunea a-i 
spune că sau nu şi-a dat deplină socoteală despre acțiunea naturală 
a nervilor femeieşti în asemenea ocaziune, sau a pus această 
obsevațiune în critica sa pentru a nu lăsa fără umbră succesul d-nei 
Manolescu. Noi credem dimpotrivă că tocmai când, după atâta 
zbucium, grijă şi necaz, în fine Zoe-şi găseşte scrisoarea, imensa bucurie 
ce resimte are o influenţă imediată şi puternică asupra nervilor cari, 
încordați şi concentrați ce erau, se rezolvă într-un plâns şi un râs 
inconştient şi spasmodic. Din contră, nuanța aceasta a artistei este 
naturală şi noi trebuie să-i fim recunoscători că a găsit momentul 
potrivit pentru a o pune la locul ei în frumoasa creațiune ce a făcut. 

D- Ştefan Iulian a jucat într-un chip admirabil de natural, de 
adevăr şi de convingere, rolul polițaiului Ghiţă Pristanda. Priviți-l ce 

Indicații scenice - totalitatea 
informațiilor oferite de autor regizorului 
sau actorilor, pentru reprezentarea 
operei dramatice. Ele se adresează în 
egală măsură şi cititorului, cu atât mai 
mult cu cât, în fond, atât regizorul cât 
şi actorii sunt şi ei tot nişte cititori. 
Uneori însă, ca în teatrul lui Camil Pe- 
trescu, ele pot conţine comentarii am- 
ple despre personaje sau evenimente, 
astfel încât, deşi se află într-un text 
dramatic, ele atribuie scriitorului un 
statut asemănător cu acela al nara- 
torului omniscient din romanul tradi- 
tional. Ca urmare, se produce o 
modificare a raporturilor consacrate 
dintre autor şi personaje şi se creează 
o diferenţiere între textul citit (şi cititor) 
şi cel reprezentat pe scenă (şi 
spectator). 


Actrița Aristizza R. Manolescu 

tip de om trecut prin foc şi prin apă, cu mijlocul şi gâtul înmlădiate 
de atâtea încovoieli înaintea celor mai puternici, cu ochiul aprins de 
un foc silnic dar indispensabil misiei cu care este însărcinat, aci ți 
se pare că este convins de ce spune, aci se schimbă şi pe față-i înfloreşte 
cea mai învederată îndoială sau nedomirire după cum împrejurările 
şi cei mai mari o cer. Port, mişcare, vorbă, intonare şi atitudine, tot 
este desăvârşit. Pripit la rost ca şi la umblet, zelos pentru tot ce atinge 
de datoria sa, el poate servi de model multora dintre polițaii noştri, 
deşi seamănă ca două picături de apă cu mulți din acei ce am avut 
ocaziunea de a întâlni. Caragiale-i datoreşte însă o răsplată, pe care 
a câştigat-o cum un soldat îşi câştigă galoanele. Din ipistat în 
Noaptea furtunoasă, l-a făcut polițai în Scrisoarea pierdută şi va 
trebui să-l înalțe în grad în piesa care va veni după aceasta. Îmi arde 
inima să-l văd ispraonic; căci, Doamne, mulți din ispravnicii noştri 
ar veni să-l vază sau să se vază reproduşi de către dânsul. Un amic 
îmi zicea ieşind de la teatru: „Dacă în loc de bărbiță Iulian ar fi 
avut favorite lungi, m-aş fi dus să-l îmbrățişez, căci era leit unchiul 
meu, fost vestit politai în Moldova”. 

D- loan Panu a jucat în Agamiţă Dandanache cum rar l-am văzut 
jucând într-un rol atât de puțin marcant ca text şi ca acțiune. Numai 
aparițiunea sa pe scenă-ți dă ideea despre nemăsurata dobitocie 
înfumurată ce se ascunde sub pălăria de paie a „luptătorului de la 
pazeşopt, neicuşorule”. Minunat pentru un rol pe care numai Millo 
poate l-ar fi jucat tot astfel ca d-sa. 

D- loan Petrescu a făcut din rolul lui Zaharia Trahanache un 
adevărat tip, care va rămânea în activul său artistic ca o creațiune 
deplină din toate punctele de vedere. D-sa din ce în ce ne dezvăluieşte 
mai mult talent de observațiune; înțelege, vorbeşte şi joacă măsurat 
şi cu mult natural. Chipul cum spune „aveți puțintică răbdare” este 
mai cu osebire minunat, fiindcă, de n-ar varia la fiecare moment 
intonarea şi intențiunea, aceste cuvinte, cari se repetă mai la tot 
minutul în rolul d-sale, ar deveni de o monotonie neiertată şi n-ar 
produce efectul pe care autorul l-a ascuns în înțelesul lor. 

D- I. Niculescu a reuşit să facă o foarte bună creațiune în rolul 
lui Caţavencu cel atât de intrigant, de arogant şi de îndrăzneț, pe 
cât e de mişelnic şi de umilit după împrejurări. D-sa însă să aibă grijă 
de a-şi modera intonările mai ales în discursul din actul al III-lea, 
căci altfel ajunge să strige prea tare, ceea ce nu e permis sub niciun 
cuvânt pe scenă. 

D-I A. Catopol joacă bine rolul lui Farfuridi şi l-ar juca desigur 
şi mai bine dacă nu ar avea o vădită tendință la exagerațiunea de care 
trebuie să se ferească cu orice preț. De altfel, nu are nevoie de aceasta, 
rolul îl poartă pe sus, fără a mai avea nevoie d-sa să-i mai pună aripi 
împrumutate. 

D- C. Nottara joacă rolul prefectului Ştefan Tipătescu. La început 
rece şi cam jenat, în actul al II-lea a fost bine de tot în scena cu 
Caţavencu, precum şi în scenele cu Zoe. Am dori să-l vedem mult mai 
vioi şi mai cu tragere de inimă în scenele cu neica Zaharia, cari sunt 
cele cu mai multă trebuinţă de a fi puse în relief. Îndeobşte a fost mult 
mai bine la a doua reprezentațiune decât la cea dintâi. Merge-va tot 

Arta construcţiei dramatice în 
comediile lui Caragiale 

Inovaţiile aduse de I.L. Caragiale în 
construcţia comediilor sale, aşa cum au 
fost ele semnalate de Florin Manolescu 
în volumul Caragiale şi Caragiale - 
jocuri cu mai multe strategii: 

e apariţiile tardive ale unor eroi; 
Caţavencu, de exemplu, intră în scenă 
abia la sfârşitul actului al doilea şi numai 
după ce despre el vorbesc insistent 
Pristanda, Tipătescu, Trahanache, Zoe, 
Farfuridi, Brânzovenescu şi Cetăţeanul 
turmentat. Este un mod prin care autorul 
întreţine atenţia şi curiozitatea specta- 
torului. Procedeul a fost folosit mai întâi 
de Molière, în Tartuffe, unde personajul 
principal, care dă şi titlul comediei, intră 
în scenă doar în actul al treilea şi numai 
după ce absolut toate celelalte per- 
sonaje au vorbit insistent despre el, 
exprimându-și, fiecare, propriul punct de 
vedere. Abia acum spectatorul va avea 
posibilitatea să le compare şi să-şi facă 
propria impresie; 

e continua legătură a scenei, limitată 
prin însăşi natura sa, cu lumea din afară. 
Ecourile acestei lumi se fac permanent 
simţite prin prezenţa în fundal a unui mare 
număr de personaje invizibile”: d. Tăchiţă, 
Petcuş, Zapisescu, popa Pripici, dobitocul 
de pe maidan, moralistul fecior de la fa- 
cultate al lui Trahanache (Tatiţo, unde nu 
e moral, acolo e corupție, şi o soţietate fără 
prințipuri, va să zică că nu le are), 
pragmatica nevastă a lui Pristanda (Ghiţă, 
Ghiţă, pupă-l în bot şi papă-i tot, că sătulul 
nu crede la ăl flămând) şi celelalte zece 
suflete (famelie mare, renumeraţie după 
buget mică), ministrul de la Bucureşti; 

e dozarea informaţiei către spectator, 
realizată prin împletirea dialogului cu 
naraţiunea un fel de „teatru în teatru”, 
ca în scena inaugurală, în care Pristanda 
interpretează trei roluri distincte: al 
soţiei, al lui Caţavencu şi al popii Pripici; 

e construcţia savantă a finalurilor. De 
exemplu, pierderea scrisorii de către 
Caţavencu creează un posibil nou 
moment de tensiune, părând a prelungi 
acţiunea tocmai atunci când se îndrepta 
spre deznodământ. Caragiale „se joacă” 
astfel cu spectatorul, ţintuindu-l pe 
scaun chiar în momentul când acesta se 
pregătea de aplauzele finale care să-i 
permită a se îndrepta spre garderobă. 


aşa înainte? O dorim dimpreună cu toți cei ce cunosc că poate mult 
şi bine când voieşte. Deci să voiască! 

D-nii Leontianu, Alexandrescu şi ceilalți şi-au ținut rolurile cu 
demnitatea cuvenită modestelor funcțiuni ce le erau încredințate în 
piesă. 

În sfârşit, pentru a termina, constatăm cu bucurie un succes mare, 
binemeritat şi purtător de încurajare pentru talentatul autor, căruia 
de azi înainte nu-i va mai lipsi cred îndemnul de a ne da multe şi 
frumoase lucrări ca cele ce deodată l-au pus pe întâia treaptă a autorilor 
noştri dramatici. 

(Voința naţională, an I, nr. 106 - 110, 17 - 23 noiembrie 1884) 


Aplicaţii J 


1. Cronica dramatică, spre deosebire de studiul literar, oferă 
informaţii despre interpretarea actoricească, despre regie şi 
scenografie şi în mult mai mică măsură despre valoarea 
estetică a textului. De asemenea, un cronicar onest scoate 
în evidenţă atât împlinirile cât şi (dacă există) minusurile 
spectacolului la care a asistat. Vei constata însă, în textul 
reprodus mai sus, că pe Ascanio l-a interesat interpretarea 
actoricească şi deloc regia sau scenografia. Identifică, în 
textul reprodus mai sus, referirile la jocul actorilor. 

2. Ce anume i-a plăcut în jocul actorilor şi ce nu i-a plăcut? 

3. Indică doi dintre actorii care, în opinia cronicarului, au 
reuşit cel mai bine în interpretarea lor. 

4.  Indică doi dintre actorii despre interpretarea cărora cro- 
nicarul a avut unele rezerve. 

5. Identifică opinia cronicarului despre autorul Scrisorii 
pierdute. 

6. În cazul în care ai asistat de curând la o reprezentaţie a unei 
piese de Caragiale, scrie o cronică dramatică de circa o 
pagină despre spectacol. Dacă nu ai vizionat o asemenea 
piesă, scrie o cronică despre ultimul spectacol de teatru la 
care ai participat. Te poţi referi, eventual, şi la o piesă de 
teatru prezentată de colegii tăi de liceu sau vizionată la 
televizor. Analizează însă nu doar interpretarea actorilor, ci 
şi regia şi scenografia. 


Evaluare curentă. Aplicaţii m 


1. Explică, într-un eseu de circa o pagină, următoarea afir- 
mație a lui Caragiale, din Diplomaţție subțire: Deşi îm- 
prejurările în cari se ivesc întâmplările se deosebesc întotdeauna, 
întâmplările nu sunt de atâtea nenumărate feluri cum ni s-ar 
părea nouă, muritorilor. 

2. Redactează un eseu de una — două pagini în care să în- 
făţişezi statutul social şi psihologic al unui personaj din 
comedia lui Caragiale, evidențiind, după caz, modalitățile 

Actorul Constantin Nottara 

de caracterizare (prin acţiune, prin limbaj, prin monolog 

interior, prin nume, prin mediul social în care evoluează, 

prin caracterizarea de către alte personaje). 

Stabileşte legătura între numele a patru dintre personajele 

comediei şi caracterul acestora; indică şi argumentează tipul 

uman în care ar putea fi încadrat fiecare. 

Puterea lui Tipătescu poate proteja orgoliul lui Trahanache, 

dar numai dacă propriul său orgoliu nu va suferi. Abilitatea 

venerabilului va consta aşadar în a-i menaja „amicului” Fănică 

(E un om cu care nu trăiesc de ieri de alaltăieri, trăiesc de opt ani, 

o jumătate de an după ce m-am însurat a doua oară. De opt ani 

trăim împreună ca frații...) orgoliul superiorității masculine ce 

îl face a se crede donjuanul urbei. Tocmai de aceea joacă rolul 
naivului, tolerând infidelitatea soţiei pentru a-l bloca pe 

Tipătescu în oraş (Credeţi d-voastră că ar fi rămas el prefect 

aici şi nu s-ar fi dus director la Bucureşti, dacă nu stăruiam eu 

şi cu Joițica... şi la dreptul vorbind, Joițica a stăruit mai mult) şi 

a-i folosi astfel puterea în scopul consevării propriului 

orgoliu (...noi suntem stâlpii puteri: proprietari, membrii 

Comitetului permanent, ai Comitetului electoral, ai Comitetului 

şcolar, ai Comitetului pentru statuia lui Traian, ai Comitetului 

agricol şi ețetera.). Între ei nu pot exista conflicte, pentru că 
şi-au împărțit sferele de influenţă şi nu şi le încalcă. În fond, 
puterea se dovedeşte a fi numai un auxiliar al orgoliului. 

Exprimă-ţi opinia, într-un eseu de două — trei pagini, despre 

demonstraţia de mai sus, apelând la argumente din întregul 

text. 

Formulele adresării (directe) ca şi cele ale referirii 

(întrebuințate în lipsa persoanei) au un rol important în 

identificarea atitudinii reale a personajelor unele față de 

altele. De exemplu Tipătescu se referă la Caţavencu în 
termeni predominant depreciativi: față de Pristanda, 
mişel, murdar, faţă de Trahanache, infamul, canalia, faţă de 

Zoe, mişelul. Formule aparent reverenţioase ori familiare, 

domnul Caţavencu, onorabilul, nenea Caţavencu, sunt evident 

ironice, prin raportare la contextul în care au fost rostite. 

Adresarea este şi ea nuanțată: reverenţioasă, iubite şi 

stimabile domnule Caţavencu, familiară, nene Caţavencu, 

insultătoare, mizerabile, canalie neruşinată. 

a. Identifică formule ale adresării şi ale referirii, folosite de 
Caţavencu în legătură cu Tipătescu; raportează-le la 
contextul în care au fost întrebuințate pentru a descifra 
intenţiile vorbitorului. 

b. Identifică formule ale referirii, în legătură cu personajul 
Agamemnon Dandanache, folosite de Trahanache, de 
Zoe şi de Tipătescu; trage concluzii privind atitudinea 
fiecăruia dintre cei trei faţă de persoana la care se referă. 

În opera comică a lui Caragiale, un loc important îl ocupă 

ticurile verbale. Prin caracterul lor stereotip, ele sunt ge- 

neratoare de efecte comice, dar rolul lor este şi de a oferi 

informaţii asupra psihologiei personajelor. În această ca- 

tegorie intră, de exemplu, formula slugarnic-aprobativă a 

lui Pristanda, curat sau încercările de temporizare ale lui 

Trahanache, sugerate de expresia ai puțintică răbdare. Iden- 

tifică şi alte formule stereotipe şi încearcă să descifrezi 

informaţiile pe care le oferă fiecare dintre acestea despre 

personajul care le rosteşte. 

Redactează un eseu în care să explici principalele modalități 

de realizare a comicului în O scrisoare pierdută de I.L. 

Caragiale. 

În realizarea lucrării vei avea în vedere următoarele repere: 

- prezentarea pe scurt a subiectului; 

- relevarea şi exemplificarea modalităților de realizare a 
comicului prin intermediul numelor proprii; 

- relevarea şi exemplificarea comicului de limbaj; 

- relevarea şi exemplificarea comicului de situații; 

- evidenţierea contribuţiei dramaturgului la înnoirea mo- 
dalităţilor de realizare a comicului. 


Dincolo de text E 


T; 


În anul 1891 Caragiale înaintează volumul de teatru Aca- 
demiei Române pentru Premiul „Ion Heliade Rădulescu”, 
dar juriul îl respinge cu douăzeci de voturi la trei, moti- 
vând, prin D.A. Sturza, academician şi om politic: Domnul 
Caragiale să înveţe a respecta națiunea sa, iar nu să-şi bată joc 
de ea. Academia trebuie să încurajeze tot ce poate să înalțe poporul 
nostru, iar nu ceea ce-l prezintă într-un mod nereal şi 
neadevărat, şi ceea ce poate contribui la corupțiunea lui. 
Într-o compunere de maximum o pagină, exprimă-ți opinia 
despre punctul de vedere din 1891, al Academiei Române, 
al cărei purtător de cuvânt a fost D.A. Sturza. 

Eroii lui Caragiale sunt reprezentativi numai pentru o epocă 
mărginită; chiar dacă în compoziția lor intră ceva şi din sufletul 
omenesc din toate vremile, intră însă şi prea multe elemente 
condiționate de împrejurări trecătoare. [...] în cincizeci de ani nu 
va mai rămânea nici cea mai mică urmă din atmosfera morală a operei 
lui Caragiale; [...] fiecare rând al Scrisorii pierdute va trebui, deci, 
însoțit de un altul de comentarii. (E. Lovinescu — Caragiale) 
Exprimă-ți părerea, într-un eseu de circa o pagină, în legă- 
tură cu teza lui E. Lovinescu despre perimarea în timp a 
operei dramatice a lui I.L. Caragiale. 

D rama 


A 


Inainte de text [] 


1. Scrie enunţuri în care cuvântul dramă să aibă şi alte sensuri 
decât acela de specie literară. 

2.  Descrie, într-un text de maximum zece rânduri, o situație 
din viaţa ta pe care o consideri a fi fost dramatică. 

3. Compară situaţia descrisă de tine cu aceea descrisă de 
colegul de bancă şi explicaţi-vă motivele pentru care ați ales 


[| Notă biobibliografică 


Camil Petrescu (1894 - 1957), 
dramaturg, romancier, poet, eseist şi 
filozof. Se naşte la Bucureşti. Studiază 
la Colegiul „Sfântul Sava” apoi la 
Colegiul „Gheorghe Lazăr”. Urmează 
cursurile Facultăţii de Litere şi Filozofie. 
Debutează în 1914 la revista Facla, 
condusă de N. D. Cocea, sub pseu- 
donimul Raul D. Pleacă voluntar pe 
front în Primul Război Mondial. Luptă 
în prima linie, e rănit şi îşi pierde parţial 
auzul. Cade prizonier şi în ţară este 
considerat mort. Se întoarce din 
prizonierat în anul 1918, iar experienţa 
trăită în război o va folosi ulterior în 
scrierile sale. Acum începe să redacteze 
primele sale piese, Jocul ielelor şi Act 
venețian. Locuiește o vreme la Timi- 
şoara, unde este profesor şi gazetar. Aici 
îşi definitivează volumul Versuri (care 
va apărea în 1923) şi drama Suflete tari. 
Revenit în Bucureşti, frecventează cu 
regularitate cenaclul Sburătorul, condus 
de criticul E. Lovinescu. Foarte activ, 
publică în majoritatea revistelor 
importante ale epocii. Întemeiază şi 
conduce revista Săptămâna muncii 
intelectuale şi artistice, unde susţine 
teoria „noocraţiei necesare”, potrivit 
căreia intelectualitatea e singura care 
poate conduce societatea. Anul 1930 îi 
aduce consacrarea prin tipărirea roma- 
nului Ultima noapte de dragoste, 
întâia noapte de război. Este tot mai 
preocupat de filozofie şi îşi dedică o 


aceste exemple. 


SUFLETE TARI 


de Camil Petrescu 
Dramă în trei acte 
- fragmente — 


Acţiunea piesei se petrece în casa lui Matei Boiu-Dorcani, 
descendent al unei vechi familii boiereşti. Andrei Pietraru 
iubeşte de şase ani, fără speranţă, pe Ioana, fiica lui Matei. 
Făcuse studii strălucite de istorie, dar eşuase inexplicabil, 
pentru colegii de generaţie ca bibliotecar-arhivar al familiei 
Boiu, ocupându-se de clasificarea unor documente vechi. Re- 
fuzase chiar şi o căsătorie extrem de avantajoasă, uimindu-l 
pe pragmaticul Saru-Sineşti care nu poate accepta că dragostea 
în stare pură este un motiv cu adevărat serios de a refuza o 
asemenea partidă. 

Suflete tari se anunţă astfel de la început ca o dramă a 
autoiluzionării. Aceasta este de fapt şi problema centrală în 
teatrul lui Camil Petrescu, fiecare nouă piesă părând a fi mai 
curând o variațiune pe o temă dată. Se află față în faţă două lumi, 
pe care le-am putea numi Realia şi Utopia. Prima este aceea a 
indivizilor de tipul cinicului, dar şi lucidului Saru-Sineşti, 
cea de a doua, a lui Andrei Pietraru, a ideilor pure, în care 
mecanismul acțiunii e în conştiinţă, fapt accentuat şi de prezența 
cărților ce domină scena, căci o mare parte a acțiunii se des- 
făşoară în spaţiul bibliotecii, devenită ea însăşi „personaj”. 
Pentru erou, excesul de luciditate (Câtă luciditate, atâta dramă, 
spune un personaj din Jocul ielelor), trufia de a judeca totul 
generează de fiecare dată tensiune şi declanşează drame. 

Ca în majoritatea pieselor lui Camil Petrescu, conflictul este 
amplificat şi de prezenţa unor modele constrângătoare, care nu-i 
permit eroului să-şi trăiască propria existență. Ioana oscilează 
între domnişoara de La Mole, eroina lui Stendhal şi Suzana Boiu, 
patroana mea, cum o numeşte adesea, idealul meu din trecut... [fiinţa 
pe care] o simt în sângele meu mai mult ca oricare dintre strămoşi. 
Roşu şi Negru şi Istoria mănăstirilor şi Pravilelor sunt de fapt 
limitele între care îi este dat personajului să se mişte. În cazul 

bună parte a timpului elaborării unui 
sistem filozofic personal - „substanţia- 
lismul”. Este redactor-şef al Revistei 
Fundațiilor Regale. Aici publică studiul 
Noua structură şi opera lui Marcel 
Proust, unde îşi expune concepțiile 
estetice. În 1938 devine doctor în 
filozofie. După război, scrie tot mai 
puţin, încercând să evite, pe cât se 
poate, clişeele dogmatice impuse de 
ideologia comunistă. 


Opera dramatică: 

- Jocul ielelor, 1918 

- Act venețian, 1919 

- Suflete tari, 1925 

- Mitică Popescu, 1925 

- Mioara, 1926 

- Danton, 1931 

- lată femeia pe care o iubesc, 1943 

- Profesor doctor Omu vindecă de 
dragoste, 1944 

- Dona Diana, 1945 

- Bălcescu, 1948 

- Caragiale în vremea lui, 1957 


Suflete tari 


NEBUNIA LUI ANEI Pa sei 


Coperta primei ediții a dramei 
Suflete tari 


lui Andrei, modelul pare a fi Julian Sorel din acelaşi Roşu şi 
Negru. 

Andrei îl refuză (Poate fi viața unui om parodia unei cărți?), 
Ioana nu se poate acomoda cu el. Tocmai aceasta pare a fi 
problema obsedantă a dramaturgiei lui Camil Petrescu: lupta 
eroului cu modelul, văzut ca un „joc al ielelor”, o atracţie 
maladivă spre o confruntare care se dovedeşte adesea mortală. 

În final, Andrei se hotărăşte să evadeze din Utopia, 
înfruntând Biblioteca pentru a ieşi de sub puterea 
constrângătoare a cărţilor. Ioana în schimb „moare”, fiindcă 
nu are curajul să rămână nici asemeni modelului livresc 
(domnişoara de La Mole), nici asemeni celui „real” (Suzana 
Boiu). Pe ea o „usucă” (a rămas împietrită, sprijinită de bibliotecă) 
ceea ce pe Andrei, paradoxal, îl „învie”; unul rămâne în carte, 
păpuşă a cărților citite, celălalt depăşeşte momentul de criză, 
rupând vraja. Trebuie totuşi făcută o precizare: nu totdeauna 
personajul îşi (re)cunoaşte modelul. Ioana o acceptă pe 
Suzana, nu şi pe domnişoara de La Mole. Andrei nu a citit 
romanul lui Stendhal, considerându-l doar o poveste născocită 
şi vândută în librărie. Eu trăiesc fie şi fără să-mi dau seama literatura, 
dar dumneata literaturizezi viața. Şansa desprinderii de model 
o are, aşadar, „ignorantul”. Odată cunoscut, modelul se 
„lipeşte” de ființa eroului, separarea devenind imposibilă. 


ACTUL I 


Către sfârşitul după-amiezii, prin toamna lui 1913, în casa lui 
Matei Boiu-Dorcani... Clădire veche, cu ziduri groase ca de cetate, 
în stilul universităţii vechi. Biblioteca este o încăpere mare, drept- 
unghiulară, cu uşi înalte, cu fronton triunghiular pe care e aplicat 
blazonul lucrat în lemn. În stânga, două ferestre cu baza lată, joasă, 
înalte, înguste ca de biserică, arcuite sus. Pe zidul gros de la baza 
ferestrelor, ca pe o masă, stau cărți şi dosare. Afară de cel din stânga, 
toți pereții sunt îmbrăcați până la înălțimea frontonului uşilor, cu 
dulapuri negre de cărți. O încăpere pătrată, ca o fostă odaie, cât 
jumătatea peretelui din fund, e despărțită de rest doar prin două 
coloane simple, şi întregeşte biblioteca, în stânga. Sunt patru uşi. Una 
în adaos, în rând cu ferestrele după coloană, duce în camera lui Andrei 
Pietraru, alta în față, în dreapta, între dulapuri de cărți, duce în 
vestibulul de la intrare. Tot în adaos este cea de a treia uşă, mascată, 
care prin fund duce în interiorul casei. Altă uşă, mare, prin colțul 
din dreapta, duce în interior. E o atmosferă de bătrânesc, dar în acelaşi 
timp de linii simple, armonioase, de împăcare cuminte. În dreapta, 
în fața uşilor, o masă mare de tot, ca de consiliu, simplă, cu trei scaune 
înalte, aşezate la întâmplare în jurul ei. Deşi are cele necesare scrisului 
şi deşi aici vor şedea personajele întâmplării, nu trebuie să pară birou, 
căci e de fapt numai un soi de birou improvizat, din pricina reparațiilor 
care se fac la catul de sus. În stânga, spre ferestre, e însă un mic birou 
adevărat, vechi, cu un fotoliu sculptat, înalt, cu un alt scaun alături, 
la care lucrează de obicei Andrei Pietraru şi unde se găseşte el, la 


Modulul 4 DRAMATURGIA 


[] în , ridicarea cortinei. Un alt scaun, între uşa din vestibul şi dulapul din 
Dicționar literar fată, o scară de bibliotecă între cele două uşi. Lumina are ceva obosit, 
Drama este o specie a genului  SCăzut, e neprielnică vieții parcă. Multe cărți şi pretutindeni risipite, 
dramatic, caracterizată prin dezno- ca într-o arhivă. Andrei, eroul celor ce se vor întâmpla, e un tânăr 
dământ grav. P i ca de treizeci de ani, înalt şi delicat, fără să fie slab. Păr castaniu, 
Deși origi i est t Igu i : : A ide tig 9 3 
esi ongnea aame Ose Oane fața palidă şi ochi verzi-albaştri, foarte puternici, pătrunzători. Are 
veche, abia din secolul al XVIII-lea se ta M i f i Neue Ep a Ceea f R 
poate vorbi despre drama modernă l figură obosită, de om mistuit de o frământată viață interioară. Fire 
care înlocuieşte definitiv tragedia.  bolnăvicios de impresionabilă, când prea timidă, când excesiv de 
Tratarea unilaterală a conflictului din violentă. O nelimişte şi o nestabilitate în gesturi de aparat de mare 
teatrul clasic, numai în tragic sau în precizie, sensibil la mai multe influențe deodată. Când e surprins, şi 
comic, dispare, din dorința de a ; J A f ; AAY 
ia Soc Po aut „orice gest neprevăzut îl surprinde, e cu totul dezorganizat, bâlbâie 
prezenta cât mai veridic viaţa reală. Mae A ý o k S NA i , 
Astfel, în dramă, conflictul, deşi foarte fără să se poată regăsi, dar, de îndată ce îşi revine, instantaneu ca 
puternic, nu mai duce neapărat, ca în după o lege a totului sau nimic, e plin de viață, uneori cu izbucniri 
tragedie, la moartea personajelor năprasnice. Mâinile şi gura îi sunt cu adevărat aristocratice. Acum 


pA „are în ținută ceva din neglijenta orgolioşilor învinşi, care nu mai iau 
Există mai multe forme ale dramei: d Și 7 
seama la amănunte. 


e drama domestică (apărută în 
Anglia epocii elisabetane), cu su- 


biecte inspirate din viața clasei de Explora rea textului i 
mijloc; 


e drama burgheză, situată între 1 
tragedie şi comedie, lipsită de ca- s 
noanele rigide ale teatrului antic, 


Identifică, în rândurile de mai sus, acele informații care 
depăşesc cadrul obişnuit al indicațiilor scenice şi sugerează 


având tendințe moralizatoare; o implicare directă a dramaturgului în text, asemănătoare 
* drama romantică, forma cu cu aceea a unui prozator. 

dezvoltarea cea mai puternică, în 2.  Exprimă-ţi punctul de vedere despre următoarea indicație: 

care subiectele de inspiraţie an- Lumina are ceva obosit, scăzut, e neprielnică vieții parcă. 


tică, preferate de clasici, sunt în- 3 
locuite cu altele, luate fie din ° 
teatrul istoric, fie din contem- 


Urmăreşte, în cuprinsul dramei, informațiile oferite de 
autor în paranteze: le consideri necesare pentru jocul acto- 


poraneitate. rilor sau ele se adresează cititorului? Justifică-ţi opinia într- 
În literatura română drama a fost o compunere de cel mult o pagină. 
ilustrată de scriitori ca Bogdan Petri- 4. Compară parantezele din drama Suflete tari cu acelea din 
ceicu Hasdeu (Răzvan şi Vidra), Vasile comedia lui I.L. Caragiale, O scrisoare pierdută: ce aduce 
Alecsandri (Despot Voda, Ovidiu, în plus, din acest punct de vedere, teatrul lui Camil 
Fântâna Blanduziei), |.L. Caragiale 
(Năpasta), Alexandru Davila (Vlaicu- Petrescu? 
Vodă), Barbu Delavrancea (Apus de 
soare, Viforul, Luceafărul), Camil 
Petrescu (Jocul ielelor, Suflete tari, ACTUL II 
Danton), Lucian Blaga (Meşterul Ma- Scena III 
nole) şi George Mihail Zamfirescu 
(Domnişoara Nastasia) ş.a. IOANA, pe urmă ANDREI 


(După un timp, bătaie în uşă, intră Andrei. Ioana îl priveşte surprinsă, aproape 
indignată, dar rămâne în tonul ei obişnuit, de demnitate rece.) 


IOANA: Camerista nu e aici? 

ANDREI (în aceeaşi fierbere interioară, încurcat de la primul pas): 
Da, domnişoară... dar... da... camerista nu e aici. 

IOANA (întins, nervos ca o floretă): Cum, dar trebuie să fie cineva 
care să-ți spună că la mine nu se poate intra la orice oră din zi şi din 
noapte? 

ANDREI (rugător): Domnişoară, vă rog, numai câteva clipe... numai 
câteva clipe... 

Felul în care o parte din critica literară 
a comentat parantezele atât de nu- 
meroase ale textelor dramatice ante- 
rioare, publicate, ale unora dintre lucrările 
de față, impune oarecare precizări. Se 
atrage astfel luarea-aminte că textul dat 
în paranteză reprezintă concretitudinea 
însăşi a personajelor şi a piesei întregi. Se 
va ține seama totuşi că sunt două soiuri 
de indicaţii în paranteză, unele expri- 
mând, evident, simple deziderate (cum ar 
fi culoarea ochilor eroului sau ai eroinei) 
altele constituind însă necesităţi struc- 
turale. Cele dintâi vor fi respectate numai 
în măsura posibilităţilor [...] Indicaţiile 
necesare şi care constituie materialul unor 
adevărate caiete de regie, sunt cele care 
privesc mişcarea interioară a interpreților, 
ritmul debitului verbal, tonalitatea şi 
intensitatea vocii, intenţionalitatea ges- 
turilor. Ele sunt mai importante chiar 
decât textul vorbit, fiindcă numai ele dau 
semnificația reală acestui text vorbit. 
Cititorii obişnuiţi le pot sări, aşa cum 
sar probabil paginile de roman cu 
descrieri pe care le găsesc plictisitoare... 
Interpreţii sunt însă neapărat obligați să 
țină socoteală de ele şi dacă declară că 
asemenea paranteze <îi încurcă >, atunci 
dovedesc că nu au înţelegerea necesară 
rolului şi mai ales nu au intuiţia trăirii 
necesare, care fiind un concret e deci 
unică. E preferabil ca asemenea interpreți 
să renunţe la rolurile lor. 
(Camil Petrescu, Notă regizorală la 
ediţia definitivă a volumului de 
Teatru, III, 1947) 


IOANA (asvârle, enervată, cartea pe noptieră): Nu... nu pot asculta 
cu sila nimic... (îl fixează cu privirea): Socoți dumneata că eu pot fi 
la dispoziția dumitale oricând? Aici la mine? 

ANDREI (sfios, rugător): Domnişoară... 

IOANA: Îmi pare rău, dar nu pot să ascult o vorbă măcar... (scurt.) 
Te rog, ieşi. (Aşteaptă.) 

ANDREI (după un timp, căutând o hotărâre bărbătească): 
Domnişoară, am să plec cât de repede voiți... dar după ce voi fi spus 
ceea ce am de spus! (Nu o priveşte.) 

IOANA (face un gest de femeie plictisită. Pe urmă, găsind că, în 
definitiv, ar fi destul de plăcut să-şi bată joc de el, mai ales ațâțată 
de aerele lui războinice, nu mai sună, cum păruse că are intenția, vine 
spre el. ÎI apostrofează batjocoritor. Tot jocul acesta e clar): Dumneata 
ai Să-mi spui mie ceva? 

ANDREI (care a urmărit jocul ei şi care a luat o hotărâre definitivă, 
aproape afectat): N-am aerul? 

IOANA (acceptă, cu o poză care nu e lipsită de abilitate): Atunci 
spune repede, ca să sfârşim curând... 

ANDREI (pe care tonul ei îl intimidează din nou, dar care vrea, totuşi, 
să fie tare): Dacă o să păstraţi tonul acesta, îmi va fi imposibil să pot 
vorbi. 

IOANA (cu o ironie subțire care o amuză pe ea însăşi şi care serveşte 
ca un fond replicilor ei următoare): Nu te sinchisi de tonul meu. Spune 
ce ai de spus. Poate să fie totuşi ceva interesant. Dar, ştii, cât mai 
rezumat posibil! (Andrei e vădit intimidat, îşi frământă nervos 
mâinile.) lar te-ai încurcat? Eh, hai să te ajut eu... Desigur însă că 
nu vei ieşi din marginile bunei-cuviințe! Nu? 

ANDREI (căutându-şi sângele rece): Recomandația dumneavoastră 
e de prisos, cine iubeşte nu poate fi necuviincios. 

IOANA (uşor): Dar poate fi prost! Desigur însă că nu acesta e cazul 
dumitale... ia să vedem... (Începe) Aşadar, despre iubire vrei să vorbeşti? 
Bun... (Se aşază în jilt, îşi aranjează rochia, pune în cele ce urmează 
înfloriri de ironie ca arabescurile de pe o lamă de Damasc.) Gata! Te 
ascult! Dacă ai nevoie te ajut şi cu sfaturi... Ia de pildă o poză frumoasă... 
Nu sta rezemat aşa... şi caută să rămâi în subiect. (Şi mai ironică.) Dacă 
poți, pune şi puțină culoare... (Aşteaptă.) Ei hai... gata... te ascult! 
(Lungeşte perfid întâmplarea; după un timp, cu o comică mirare.) Nu 
începi? (Andrei are o mutră plouată de tot, ea continuă cu o bunăvoință 
ironică.) Caută să termini mai curând, ca să te duci pe urmă să te culci. 
ANDREI (ridică spre ea ochii verzi şi tulburi): Să mă culc? E atât 
timp de când nu mai pot dormi. 

IOANA (cu un zâmbet rece): Alt simptom. 

ANDREI (voit): Nu mai pot lucra. 

IOANA: Da, asta-i mai grav... Pulsul regulat? 

ANDREI (tot căutându-şi liniştea): Deloc. Îmi face numai 
neajunsuri... Acum de pildă... ce limpede aş vorbi, dacă nu mi-ar 
zvâcni prea tare arterele... Poate că aş fi în stare să răspund iromiilor 
dumneavoastră. (Andrei luptă şi această replică ofensivă a lui o 
supără.) 

IOANA (direct, cu privirea agresivă): Domnule, ce vrei? 

ANDREI (bărbăteşte): Să vă spun că vă iubesc. 

IOANA (ironia ei are acum nuanță de supărare): Dar am înțeles-o, 
mi-ai spus-o! Altceva! Sau mai pe larg, cu amănunte! 

ANDREI (sentimental şi sincer, dându-și totuşi seama că e livresc): 
Nu... nu v-am spus nimic... Şi niciodată nu vă voi fi spus tot ce am 
de spus. 

IOANA (comic): De ce nu? Ar fi păcat... Spune tot şi nu mai pierde 
timpul cu introduceri. (Andrei tace îndelung, se frământă dureros.) 
Nu mai vrei să spui? Poate că ar fi fost frumos... 

ANDREI (vede, zdrobit, că intrarea lui are o nuanță de comedie, 
pricepe că nu are să ajungă la nimic, decât să fie ridicol şi, regretând 
această aventură în iatacul ei, tace, rezemat de pian). 

IOANA (mulțumită de succesul ei): Ei hai, spune ceva... acum te rog 
eu... 

ANDREI (se frământă îndelung timp, pe gânduri, pe urmă ia 
hotărârea să plece. E ca un destin acceptat. Vorbeşte, abia stăpânindu-şi 
emoția): Bună seara... aveți dreptate, domnişoară. 

IOANA (surprinsă şi ea de inflexiunea muzicală a vocii lui): Ce 
dreptate am? 

ANDREI (încurcat): Scuzați-mă... scuzați-mă... (Priveşte lung în 
jurul lui.) Bună seara... bună seara, domnişoară... (E palid, frumos 
şi abătut. Are în cap hotărârea de acum câteva ore.) 

IOANA (încurcătura lui a provocat la ea un reflex de milă, păstrează 
însă aerul de superioritate, dar mai ales nu vrea să rămâie între ea 
şi el un incident): Cum? Aşa repede? A, nu! Ai venit la mine... Ai 
să stai cu mine deci să fumezi o țigară... Stai jos... Aşa... (Îi arată 
un scaun mai îndepărtat.) Poftim! (Se aşază şi el jos, maşinaliceşte, 
ea îi oferă o țigară.) Îmi făgăduieşti că pe viitor vei fi mai serios? (ÎI 
ceartă, cu indulgentă superioritate, el surâde, îndepărtat, mulțumit 
de norocul de a fuma această ultimă țigară în viața lui, la ea în 
cameră.) 

ANDREI (abătut, cu convingere): Voi fi serios, da. Nici nu vă 
închipuiți ce serios am să fiu pe viitor. 

IOANA (indulgentă şi încântată de succesul pe care l-a obținut fără 
scandal): Îmi promiți, deci, că n-ai să-mi mai răpeşti timpul cu declarațiile 
dumitale de dragoste? 

ANDREI (cu un gol imens în suflet, aiurea, gândindu-se la ce are 
să facă): Da! Domnişoară! Vă promit! Veţi avea toată liniştea din 
partea mea! Toată liniştea. Credeţi-mă că regret şi eu nesocotința de 
adineauri. 

IOANA: Din partea mea țin seamă că ai dat mult ajutor tatălui meu... 
că ai muncit cu râvnă, că tata însuşi apreciază cu deosebire 
devotamentul dumitale... 

ANDREI (vag): Clipa asta de acum îmi răsplăteşte cu prisosință tot 
devotamentul. (Îşi aduce aminte parcă surâzând de portretul din 
revistă şi, comparându-l, îl găseşte vulgar şi absolut nepotrivit. Se 
uită la ea cu prietenie şi îi spune cu o stranie mulțumire). Dacă v-aş 
spune că niciodată în viața mea nu m-am simțit atât de bine... În defi- 
nitiv, ce v-am cerut când am venit? Să mă lăsați puțin aici... Să-mi 
umplu ochii de interiorul acesta. (Priveşte portretul de femeie blondă.) 

Ce repede trece ţigara! (Cu gândul năclăit de moarte) Grozav de 
repede! 

IOANA: Într-o zi, când nu voi fi acasă, ai să vii să vezi şi tablourile. 
ANDREI (firesc, cu voce scăzută): Nu ştiu dacă am să pot. 
IOANA: De ce? 

ANDREI: Am să plec, domnişoară... 

IOANA: Ei, vezi că nu eşti serios? Unde ai să pleci? 

ANDREI: Nu ştiu... O călătorie despre care cu greu v-aş putea da 
amănunte. (O priveşte.) Aş fi vrut totuşi să vă spun câteva lucruri 
fără importanță, de altminteri... Nu vă alarmați... Când se va stinge 
tigara, voi fi plecat... Puțin, fleacuri. (Şi acum când nu-i mai cere 
nimic, îşi povesteşte încet, nepatetic, toată suferința trecută. „O lasă 
să vadă în sufletul lui” şi face asta liniştit, „surâzând de propria-i 
durere”.) Acum, când plec, aş vrea să ştiţi şi nu ştiu de ce că toate 
bucuriile şi durerile mele au înflorit numai în umbra dumneavoastră. 
Că ochii mei au căutat sfioşi şi dornici spre dumneavoastră... dar că 
niciodată, nici o singură clipă, nu v-aţi oprit privirea asupra lor... 
Că, atunci când erati mai mult decât întreaga lume pentru mine, eu 
nu am fost pentru dumneavoastră decât unul dintre lucrurile fără 
viață care vă înconjoară... un serv... (I se ridică un nod în gât, dar 
continuă cu o familiaritate şi un firesc de parcă ar vorbi despre altul.) 
Nu ştiu dacă mai are sens să vă spun de asemenea că am suferit... 
mult... Că tot palatul mi se părea pustiu când nu erați aici... şi totul 
se umplea de lumină când vă auzeam paşii... Să mai ştiţi (surâzând) 
dar ce vă interesează că de ani de zile nu am mai putut lucra nimic, 
că mi-am zădărnicit viața din cauza dumneavoastră! (Ascultă un timp 
în el însuşi!) Altceva? (Priveşte tigara.) Că am invidiat până şi câinele 
acela alb care vă interesa mai mult decât mine... cărțile pe care le 
răsfoiați pe gânduri... (Rămâne cu ochii duşi, pe urmă se scoală.) Şi 
acum?... Noapte bună, domnişoară... 

IOANA (a ascultat tot timpul nemişcată, concentrată, fără să trădeze 
nicio intenţie. Doar mâna nervoasă a strâns franjurile unei perne. 
După ce Andrei se scoală, dar până ce nu face primul pas, ea se întoarce 
spre el, cu fața surprinsă, cu vocea alterată de indignare): Ascultă, 
domnule, (alb) ce-i tirada asta caraghioasă? 

ANDREI (0 priveşte cu ochii mari, comprimând ceva în el, pe urmă intens, 
dar calm): Ceea ce am voit să vă spun. (O urmăreşte apoi cu privirea, 
uimit.) 

IOANA (batjocoritoare): În ceea ce ai vrut să-mi spui dumneata, nu 
am recunoscut decât câteva pasaje de teatru prost, câteva fraze de 
roman ieftin şi nici o figură stilistică, sau vreo două învechite! (Şi 
mâinile palide îi sunt batjocoritoare.) Ei bine, domnule, cu zaharicale 
de acestea vrei să mă cucereşti dumneata pe mine? (Şi mai ironică, 
cu o prefăcută cochetărie.) Mă jigneşti! Te rog, acum, după ce ştiu că-mi 
invidiezi câinele şi cărțile, du-te şi te culcă... 

ANDREI (o priveşte înfiorat, încremenit. Pentru el Ioana e un ideal 
care se prăbuşeşte. „A privit în sufletul lui” şi nu numai că nu s-a 
înduioşat, dar îşi bate joc de el. A rămas în picioare uluit. Nu se poate 
regăsi. Într-o clipă revede cei şase ani, când credea că „ea nu 
bănuieşte”. Şi deodată, din revoltă, toată suferința lui comprimată 

din tăcere izbucneşte acum, cu violența unui resort uriaş care se 
destinde brusc. Îi arde privirea de voluptatea amărăciunii. Şi, cu un 
hohot din tot corpul, cu gura strâmbă de amărăciune): Ha... ha... ha... 
să plec... să plec, acum? Ar fi o neghiobie. (Uluit, cu un rânjet de 
dispreț.) Pentru cine?... Pentru cine? 

IOANA (şi ea în fața unui fapt nou, îngrijorată): Ce vrei acum? (Are 
ochii neliniştiți, aşteaptă.) 

ANDREI (hotărât): Să rămân aici. Trebuie să rămân. 

IOANA: Să rămâi aici? 

ANDREI (masiv): Cu sau fără voia dumitale. 

IOANA (în care se redeşteaptă jupânița): Ei bine, n-am să chem 
slugile să te dea afară. (El zâmbeşte amar.) Nu meriți neplăcerile unui 
scandal. (Fixează asupra lui ochii ei mari şi negri.) Am să te pălmuiesc. 
ANDREI (stăpân pe el, dur): Vom vedea ce e de făcut. 

IOANA (mânioasă): Domnule! 

ANDREI (precis): Îți voi țintui mâinile... 

IOANA (?nfiorată): Ce ai zis? 

ANDREI (care acum nu mai poate fi intimidat de nimic): 
N-are nicio însemnătate ce-am zis. 

IOANA (căutând o atitudine): Îți dai seama ce vorbeşti? 
ANDREI (aspru şi bărbătesc): Îmi dau seama de un singur lucru. 
Că e aici o luptă pe viață şi pe moarte şi că ar fi o farsă neagră de 
cioclu să fiu eu cel învins. 

IOANA (neliniştită, a părăsit tonul ironic): Eşti nebun! (Căutând 
să-l convingă.) Ascultă, domnule, fii cu judecată. Destul... Te rog du-te 
şi te culcă... 

ANDREI (profund convins, cu privirea în pământ): Nu pot. 
IOANA: De ce? 

ANDREI (se întoarce spre ea cu ochii plini de rugăminte): 
Domnişoară, pentru mine nu mai e întoarcere. M-am jurat că astă- 
seară, înainte de miezul nopții, să vă sărut mâna... 

IOANA: Să-mi săruți mâna... 

ANDREI: Odată cu ultima bătaie a ceasornicului dacă nu am să 
izbutesc să fac aceasta, îmi sfărâm tâmpla... (Crescând crâncen.) Îmi 
sfărâm tâmpla... 

IOANA (iar câştigă teren, într-o clipă revine la ironie): Şi ce-mi spui 
asta? (Perfid.) Ca să mă înduioşezi? 

ANDREI (acum liniştit): Ca să vă arăt cât sunt de hotărât. 
IOANA (a stat puțin pe gânduri, îi întinde scurt, uşor, mâna): 
Poftim! 

ANDREI (aproape să-i sărute mâna, pe urmă îşi dă seama, rămâne 
cu gestul întrerupt, ea aşteaptă serioasă şi batjocoritoare cu mâna 
oferită): Ah! (A dat un strigăt de surprindere şi de desperare aproape, 
căci şi-a dat seama că nu mai are sens, de acum, să-i sărute mâna.) 
IOANA: Acum ti-am dat mâna... ce mai vrei? 

ANDREI (dar acum nimic nu-l intimidează, o scurtă ezitare, o 
priveşte iar batjocoritor şi, pe urmă, şi mai aprig şi mai indignat şi 
mai convins de adevărul lui): Ce vreau? Ce mai vreau? (Amar.) Să-ţi 
arăt cine eşti. Dar mai ales să-mi arăt mie însumi cine eşti. Să văd, 
în sfârşit, pentru cine mi-am Zădărnicit viața, pentru cine lupt cu 

[| Dicţionar cultural 


Julien Sorel, protagonistul romanului 
Roşu şi negru de Stendhal, este un 
tânăr ambițios de condiţie joasă care, 
ajuns în casa familei Renal ca per- 
ceptor al copiilor, o seduce pe 
doamna de Renal mânat nu atât de 
iubire, cât de dorinţa parvenirii. 


„„„seria de cincizeci de scrisori-tip 
ale rusului Korasov - prinţul Korasov, 
personaj din romanul Roşu şi negru de 
Stendhal, îi oferă prietenului săi JUlien 
Sorel cincizeci şi trei de scrisori de 
dragoste, gata compuse, potrivite 
pentru a cuceri inima oricărui tip de 
femeie, ca rețetă sigură a succesului în 
dragoste. 


moartea. (Cu o sete de eliberare.) Să sfâşii această mască mincinoasă, 
care a făcut din mine un bolnav. 

IOANA (pe care, deşi supărată, o amuză întorsătura lucrurilor): Lupţi 
cu moartea? Cu moartea? Lupţi cu ridicolul, domnule! (Caută o carte 
pe etajera de alături, o răsfoieşte, lungită pe otomană.) 

ANDREI (îi smulge cartea din mână cu un gest, conştient teatral): 
Poţi citi acum când sunt lângă dumneata? Eu nu pot citi un singur 
rând când te ştiu la celălalt capăt al palatului. 

IOANA (dispusă, cu ochi strălucitori, cu un zâmbet batjocoritor): 
Eşti neprețuit!... 

ANDREI (citeşte titlul): Le Rouge et le Noir... (Cu un ton patetic 
de care îşi dă seama.) Ce carte poate fi mai interesantă decât mine 
astă-seară? 

IOANA: Cartea aceasta mi se pare delicioasă, tocmai astă-seară... 
Eram mai cu seamă curioasă... 

ANDREI (palid, îndrăzneţ, înfrigurat şi sincer): Mă simt nenorocit 
că n-am citit-o. Aş vrea să ştiu ce poveste născocită şi vândută în 
librărie e mai reală decât frigurile mele... 

IOANA (nervoasă): Continuă... continuă, te rog... vreau să văd şi 
eu până unde ai să mergi cu îndrăzneala. (Dezgustată.) Cât are să 
dureze păpuşeria asta. N-ai citit dumneata această carte? (Nuanţând.) 
la seama, Le Rouge et le Noire?... 

ANDREI (convins, cu ochii în ochii ei): Te poate minți pe dumneata 
cineva? 

IOANA (enervată): Ei bine, asta întrece orice măsură. Domnule, 
citeşte... te rog... şi să sfârşim. Că eşti un nefericit de caraghios şi 
încă ar fi destul de neplăcut. Dar dumneata trăieşti din plin sub zodia 
inconştienței. De ce nu-ți alegi cel puţin dintre analfabete pe cele cărora 
vrei să le declami roluri învățate? 

ANDREI (citeşte curios, din carte): „„Nouă ore şi trei sferturi tocmai 
bătuseră la orologiul castelului, fără ca el să fi îndrăznit... Julien, 
indignat de laşitatea sa, îşi zise: în clipa precisă în care vor bate zece 
ore, dacă nu voi executa ce mi-am promis să fac...” 

IOANA (dă explicații, ironică): Acest Julian Sorel se hotărâse să 
prindă şi să rețină mâna doamnei de Renal. 

ANDREI (surprins, împleticit): „Mă voi urca la mine şi-mi voi zbura 
creierii”. (Învins, descompus, Andrei se prăbuşeşte a doua oară. Îi 
cade cartea din mână. I se pare că o lumină ciudată s-a făcut în iatac. 
Are impresia că luptă cu alte forțe decât ale acestei femei. Cu privirea 
înghețată, înfiorat, se sprijină de pian.) 

IOANA: Ei... ce e? Ce mai zici? (Recitând) „Dacă la ora zece nu-i 
voi prinde mâna, îmi voi zbura creierii”. Pui în loc de zece, miezul 
nopții şi pretențiile îţi sunt mai mari să-i rețină mâna... Dumneata 
orei s-o săruţi, nu? In locul blândei doamne de Renal: Ioana Boiu... 
(Râde sec.) Să-ţi spun eu ce avea să urmeze. Probabil seria de cincizeci 
de scrisori-tip ale rusului Korasov... (Compătimitor.) Nu eşti nici 
câtuşi de puțin inteligent. Şi nici nu ştiu dacă îți dai seama cât de 
nefericită e situația dumitale... (Sincer). Am vrut să te crut... am căutat 
să evit... Mă stingherea pe mine ridicolul dumitale, dar nu m-ai înțeles... 
(A scăzut ceva parcă, în atmosfera încăperii. E ca o simplificare de 

conflict lichidat.) 

ANDREI (mereu cu privirea rătăcită, zdrobit): Şi bine ați făcut... 
IOANA: Te compătimesc... pentru că naivitatea dumitale e mai 
curând de plâns. 

ANDREI: De plâns. 

IOANA: Dumneata eşti păpuşa cărților citite. 

ANDREI (simte că o lege apasă asupra vieții lui, că trebuie să 
sfârşească. I s-a făcut în suflet de-acum ca un luminiş noaptea, în 
cimitir): Aveţi dreptate, domnişoară... Veţi avea liniştea pe care o 
doriți... N-am citit cartea, repet; dar asta nu schimbă nimic... 
IOANA: Cum, n-ai citit-o într-adevăr? lar... 

ANDREI: Nu, nu... Dar e ca şi când aş fi citit-o. (Priveşte halucinat 
iatacul.) Mai ştiu eu a cui victimă sunt? Aici totul e împotriva mea. 
Cred însă, că dacă mâine ați afla că astă-seară ați fost la bal şi vi s-ar 
spune şi cu cine aţi vorbit... ce ați făcut acolo... v-ar îngheţa poate 
ochii sub pleoape, ca mie acum... (E gata să plece.) 

IOANA (compătimindu-l acum cu adevărat): Trebuie să recunoşti 
şi dumneata că aventura dumitale are un straşnic aer de parodie. 
ANDREI (aproape din prag, de pe acum absent ca suflet, cu o voce 
moale): Parodie? Poate fi viața unui om parodia unei cărți? Parodie, 
clipa asta? Nu... (Serios.) Eu mă gândesc... ce-ar fi simțit autorul în 
clipa când printr-o străfulgerare ar fi avut, cu o sută de ani înainte, 
viziunea absolută a clipei de acum. 

IOANA (acum de-a binelea furioasă, scoasă în sfârşit din sărite): Eşti 
un actor fără leac, domnule! Ei bine, după ce farsa ţi-a ieşit atât de 
prost... nu găseşti de cuviință să te opreşti? (Îndârjită.) Ce demon te 
împinge să faci acum filozofie? Când ai să sfârşeşti odată? Ridicolul 
dumitale a început să mă scoată din sărite... 

Andrei (aproape din prag, unde era, nedumerit, are un moment de 
stupoare de parcă s-ar clătina. Era pe drumul morții... I se pare că 
femeia aceasta din nou e mică şi neînțelegătoare. Pentru a doua oară, 
el se ridică înspăimântat de lipsa ei de suflet. I se pare incapabilă să 
se înduioşeze de ceva. Acum izbucnirea lui pare că rupe zăgazuri. Îi 
strălucesc ochii dilatați, pieptul i se lărgeşte, vocea capătă o stridentă 
sonoritate. Şi ca fizic pare mare, mare. Nu mai recunoşti pe timidul 
de la începutul scenei. Se uită la ea ca halucinat, pe urmă izbucneşte 
cu o uimire elementară): Ridicol? (Crescând.) Şi acum ridicol? (Din 
plin.) Dar n-ai să înţelegi niciodată nimic din tot ce se petrece sub 
ochii dumitale? (Ridică amar din umeri.) Hotărât lucru, nu trebuie 
să mor... Cum nu pierzi dumneata niciun prilej ca să mă readuci la 
realitate! (Vine spre ea hohotitor.) Ştii dumneata cine e ridicol dintre 
noi doi, domnişoară? Ei bine, dumneata eşti „bine crescută, cultă, 
manierată”, iar eu sunt aici, adevărat ca viața însăşi. Eu trăiesc, fie şi 
fără să-mi dau seama, literatura... (sec) dar dumneata literaturizezi viața! 
(Nu respiră şi, clocotind frază după frază, nu respiră cu adevărat până 
la sfârşitul replicii. E ca un strigăt venit din adâncurile suferinţei.) Ai 
văzut dumneata vreun lup ridicol afară de cei zugrăviți prin cărți? Nu 
pricepi odată tristul dumitale ridicol? Eşti mândră cu voința 
împrumutată de la tablourile de pe pereți, (arată pe Suzana Boiu) palatul 
acesta te apără de lume ca un sanatoriu, te slujeşti de mâinile şi picioarele 

Camil Petrescu văzut 
de Marcel lancu 


servitorilor, cumperi fleacuri cu bani despre care nu ştii nimic, şi te răsfeți 
în iatacuri ca acesta, crezând că faci ştiinţă, ori artă! Inteligența dumitale 
nu trece de măsura acestor lucruri. Deasupra unei coincidente nu te 
poți ridica. lar eu de două ceasuri sunt în plină viață, ca în largul unei 
mări. |...] 

IOANA (cu un fel de linişte care contrastează cu zbuciumul lui 
clocotitor): Dummneata vorbeşti de cărțile citite? Dumneata, care-ţi compui 
rolul vorbeşti de viața adevărată?... Dumneata în largul unei mări?... 
ANDREI (strigând): Când rişti viața... ca mine în astă-seară... eşti ca 
în largul unei mări... 

IOANA (fără milă, tăioasă): Mi se pare imprudent să vorbeşti de risc, 
dumneata, care ai evitat aşa de grăbit şi de fericit duelul de azi. 
ANDREI: Ei bine, dacă dumneata socoți că un duel cu acel domn 
e un act de curaj şi de risc şi numai fiindcă ai adus vorba află atunci 
că azi după-amiază martorii mei i-au comunicat acelui domn că scuzele 
i-au fost primite doar din pricina unui malentendu (0 fixează aluziv cu 
privirea) o intervenție străină şi că nu e decât o singură soluție: ieşirea 
pe teren... (Cu un zâmbet disprețuitor şi amar.) Va fi mâine în zorii zilei, 
domnişoară. 

IOANA (rămâne încremenită, vestea i se pare de necrezut): Mâine? 
ANDREI (nu ia în seamă emoția şi întrebarea ei): Dar nu asemenea 
întâmplare înseamnă un risc de moarte, crede-mă. Să lupti cu moartea 
şi cu destinul e să aştepţi cum am aşteptat eu şase ani... să hotărăşti 
ceea ce am hotărât eu astă-seară. Am venit aici... am îndrăznit, cum 
vrei să zici, am intrat în apă, (ironic) dumneata eşti la un pas de țărm 
ŞI... cu ochii închişi gândeşti că eşti în larg. (Sfidător şi dârz.) 
Domnişoară, n-ai curajul să crezi că n-a fost decât o simplă coincidență. 
Nu-ţi convine să crezi cât de adevărat e zbuciumul meu. (Aproape de 
tot de ea, o priveşte puternic în ochi. loana îl priveşte cu adevărat 
tulburată.) Ce ai deveni dumneata în clipa în care, în sfârşit, ai pricepe 
adevărul? 


Explorarea textului [] 


.. trebuie să fie cineva care să-ţi spună că | amine nu se 
poate intra la orice oră din zi şi din noapte 
1. Scena de mai sus este urmarea replicii lui Andrei din finalul 


primului act: Dacă astă-seară... mă înţelegi, tu, Culai... 
Ascultă... Dacă astă-seară până la ora douăsprezece, nu îi voi 
fi sărutat mâna, la ea în iatac... înţelegi tu? astă-seară la ora 
douăsprezece... îmi sfărâm tâmpla cu revolverul... Selectează 
exemple în care autorul, asemeni unui narator omniscient, 
explică trăirile personajelor. 

2. Selectează exemple de intervenţii ale autorului care conţin 
doar indicaţii scenice despre jocul actorilor. 

3. Reacția Ioanei faţă de „îndrăzneala” lui Andrei oscilează, în 
prima parte a scenei, între surpriză, ironie şi dispreț. Se- 
lectează exemple prin care să poţi ilustra fiecare dintre cele 
trei atitudini. 


Modulul 4 


DRAMATURGIA 


4. Comportamentul lui Andrei pare a copia, în prima parte a 
scenei, pe cel al lui Julien Sorel, personaj din romanul Roşu 
şi Negru de Stendhal. Motivează cuvintele Ioanei: Lupţi cu 
moartea? Cu moartea? Lupţi cu ridicolul, domnule! Este util să 
faci legătură şi cu replica ei ulterioară: Trebuie să recunoşti şi 
dumneata că aventura dumitale are un straşnic aer de parodie. 

5. Explică sensul afirmației lui Andrei: Eu trăiesc, fie şi fără 
să-mi dau seama, literatura... dar dumneata literaturizezi viața. 
Te poţi ajuta în explicaţia ta de replica următoare a 
personajului: Să lupti cu moartea şi cu destinul e să aştepţi cum 
am aşteptat eu şase ani... să hotărăşti ceea ce am hotărât eu astă- 
seară. 

6. Ca şi piesa, în ansamblul său, scena este compusă dintr-o 
suită de nesincronizări, fiindcă personajele ating în 
contratimp un maxim ori un minim emoțional. Autorul 
însuşi subliniază acest fapt în intervenţiile sale. De 
exemplu: Andrei (aproape din prag, de pe acum absent ca suflet, 
cu o voce moale); loana (acum de-a binelea furioasă, scoasă în 
sfârşit din sărite). Identifică şi alte asemenea exemple care 
te vor ajuta să urmăreşti evoluţia confruntării dintre cei doi. 

7. Din paginile reproduse mai sus lipseşte deznodământul 
confruntării. Citeşte scenele 4 şi 5 pentru a-l afla. 


ACTUL III 
Scena 7 


ANDREI, IOANA 


[...] ANDREI (halucinat): N-am cuvinte... n-am ce să-ți mai spun. 
Dar loană, crede-mă... 

IOANA (ca un gârbaci): Eşti dezgustător! 

ANDREI (aproape năucit, se năpusteşte cu furie asupra ei. Vrea să-i 
ia mâinile revoltat, ea se fereşte, vocea lui e aproape răguşită): 
Ascultă... crede-mă... crede-mă... Dă-ţi seama pe cine ai în fața ta. 
IOANA (cu o privire de platină, cu o grimasă, un dispreţ care desparte 
două lumi): Dar te văd întreg... suflet de slugă... 

ANDREI (plesnit în plin de replica ei, de-a binelea nebun, 
smucindu-i braţele ca s-o facă să-l asculte, fără să respire): Cum? lar 
de la început totul? Mereu de la început pentru orice nimic? Vederea 
ta despre oameni se înnoieşte la fiecare ceas, ca buruienile fără rădăcini 
în fiecare anotimp? 

IOANA (însemnându-l cu un fier roşu): O, nu, acum ştiu ce 
înseamnă un suflet de slugă. 

ANDREI (năucit): Crede-mă! Ascultă, ce dovadă vrei să-ți dau, ca 
să crezi? (Dar întrebarea asta l-a pierdut.) 

IOANA (cu aluzie la seara de dragoste, râde tăios): Vrei să ştii ce 
dovadă să-mi dai? Iar dovezi? În toate buzunarele dovezi... Zi şi noapte 
dovezi! Veşnic dovezi!... 

ANDREI (înnebunit, palid, descompus): Da, ce dovadă? 

IOANA (cu umerii drepți): lar dovezi? (Cu dispreț amar.) 
„„Dovezile” dumitale... 
ANDREI (furios şi deznădăjduit, dintr-o respirație): O dovadă albă... 
de dincolo de lucruri, asemenea cu cerul unui fulger... la un pas de 
tine... care să-ți ardă privirea asta uscată... O dovadă definitivă! 
IOANA (cu o voce seacă, biciuitoare, râzând isteric): lată cineva care 
crede că se poate dovedi orice! 
ANDREI (afirmând înfrigurat, încleştat): Da... da... (Înnebunit până 
la incandescență, a pierdut cu desăvârşire simțul realității. Îi e totul 
indiferent afară de propria lui loialitate.) Ascultă, dacă m-aş omori, 
m-ai crede? 
IOANA (într-un hohot de dispreţ, tot cu aluzie la scena din iatac): 
Să te omori? laar („„iar” a spus cu o ucigătoare batjocură) să te omori? 
ANDREI (cu o privire de nebun, cu pumnii încleştați, cu părul vâlvoi, 
îi prinde şi îi zguduie mâna): Da, dacă m-aş omori... (sarcastic) dacă, 
în sfârşit, m-aş omorî? 
IOANA (cu dispreț din altă lume): Dumneata vorbeşti de moarte?... 
Ca atunci... Crezi că...? 
ANDREI (aproape în genunchi): loana, n-am mințit niciodată... dacă 
m-aş omor??... Dacă m-aş omori... Ai crede?... 
IOANA (cu o privire care arde, cu un neînduplecat dispreț): Oameni 
ca dumneata nu se omoară... domnule... 
ANDREI (mecanismul dinăuntru a fost atins, rămâne o clipă pierit, 
apoi cu figura pustiită, străin de el însuşi, cel de până acum, a scos 
revolverul din sertarul biroului, îl simte în mână şi are un spasm de 
oroare). 
IOANA (înfuriată de acest gest): Domnule, sfârşeşte odată cu 
ameninţările!... Ajunge cu şantajul acesta de prost gust... A putut 
să prindă odată... 
ANDREI (din prag, s-a calmat brusc, calmul fals, palid, de moarte; 
răspunde disprețului ei, cu un dispreț dincolo de tot ceea ce a fost şi 
ar fi putut fi între ei): Asta-i tot ce ai înțeles? Simţi că m-ai prins în 
capcana cuvântului... (Cu o grimasă de furie instantanee, crispat.) 
Ah, cineva trebuie pedepsit! 
IOANA (pornită, exaltată): Chiar dacă aş auzi revolverul dincolo, 
tot n-aş crede. 
ANDREI (cu un zâmbet alb, cu o linişte ca de mort): Nu mai e nevoie 
să crezi... Fac acest lucru ca să fiu eu însumi... Plătesc cuvântul smuls 
cu un preț pe care cred că în felul acesta nu l-au plătit niciodată 
strămoşii dumitale. (A dat câțiva paşi înapoi şi când ajunge aproape 
de uşa camerei lui, brusc îndârjit, într-o convulsie aprig voluntară, 
se întoarce cu spatele şi trage în dreptul inimii.) 
IOANA (năucită, desperată când îl vede îngenunchiat): Andrei! 
(Apoi.) Elena... Jean... Jean... 
ANDREI (îngenunchiat, istovit, cu o linişte de mort, o priveşte lung): 
Pe dumneata te-am ucis în mine... Eşti moartă... mai moartă decât 
dacă n-ai fi existat niciodată... (Cade mai mult.) 

(Jean, Elena, Stanca au apărut speriați, auzind şi ei detunătura. 

Culai a deschis fereastra foarte joasă şi priveşte înăuntru.) 


Modulul 4 

Elena (e în genunchi, lângă Andrei, şi în timpul acesta spune 
servitorului): Telefonează repede doctorului. (Apoi, la fereastră, lui 
Culai.) Vino repede. 

IOANA (a rămas o clipă năucită, împietrită, sprijinită de bibliotecă; 
gângăvit, nu se aude): Andrei... 

CULAI (intrând nedumerit, vede surprins): Nu-l mişca... Nu e nevoie 
să telefonezi... Doctorul e aici... (Spune ceva grădinarului; se aude.) 
Repede! (Elenei.) Arată-i doctorului cum să ajungă aci... (Pune ceva 
sub căpătâiul rănitului.) 

ANDREI (o clipă absent, deschide ochii): Culai... 

CULAI: Ştii că mă cheamă Culai? Atunci e bine... 

ANDREI: Culai, unde sunt? 

CULAI: Acum eşti aici... Ai fost puțin spre capătul lumii, dar te-ai 
întors, că eşti soi rău! (Intră Elena şi doctorul.) Asta-i doctorul cu 
„rabla“. Te drege el... 

DOCTORUL (l-a cercetat uşor, vede că nu are gura însângerată): 
Nu e atinsă inima... Un pansament. Să-l luăm la noi la spital... 
IOANA: Andrei! (E cu totul năucită, nu pricepe nimic.) 

CULAI (către ea): Ce mai vreți? Andrei al dumneavoastră a murit... 
(către Elena.) Îți place să te scoli de dimineață? Adună-ţi repede ce 
ai pe aci, că mergi cu noi la Văleni... 

(Elena încremeneşte, apoi surâde, tot cu tristețe.) 


Explorarea textului H 


N-am cuvinte... n-am ce să-ți mai spun. 

Dar loană, crede-mă... 

1. Scena de mai sus surprinde momentul în care modelul 
livresc Julien Sorel, personajul lui Stendhal din Roşu şi 
Negru invadează brutal viața eroului. Pentru o clipă totuşi, 
desprinderea păruse posibilă, căci loana fusese cucerită de 
impetuozitatea lui Andrei. Fusese însă doar o iluzie. Un 
gest perceput eronat va trezi iar neîncrederea femeii şi 
disperarea lui Andrei care crezuse pentru o clipă că este 
„liber”: Cum? lar de la început totul? Mereu de la început 
pentru orice nimic? Vederea ta despre oameni se înnoieşte la 
fiecare ceas, ca buruienile fără rădăcini în fiecare anotimp. 
Precizează motivul care declanşază neîncrederea Ioanei. 

2. În această scena, comentariile autorului sunt mai ample 
decât replicile personajelor; motivează faptul. 

3. Explică, ţinând seama de context, comentariul care 
însoţeşte replica Ioanei: cu o privire de platină, cu o grimasă, 
un dispreț care desparte două lumi. 

4. Identifică şi alte asemenea intervenţii ale autorului, în 
general neobişnuite într-o piesă de teatru. 

5. Citeşte, folosind intonaţia pe care o consideri potrivită, 
replica Ioanei: Iaar ... să te omori? 

6. Exprimă-ţi opinia în legătură cu încercarea de sinucidere 
a lui Andrei. 

E Dicționar cultural 


Actorul: interpretează un personaj 
pe scenă 

Regizorul: controlează şi super- 
vizează toate aspectele piesei: hotă- 
răşte felul de a interpreta al actorilor, 
detaliile decorurilor, ale costumelor, ale 
luminile, efectele sonore etc. 

Scenograful: creează, în colaborare 
cu regizorul, machetele pentru decor şi 
pentru costume; acestea vor fi apoi 
confecționate la scara normală în 
atelierele teatrului 

Costumierul: produce costumele 
în funcţie de modelul hotărât de regizor 
în colaborare cu scenograful 

Recuziterul: procură recuzita ne- 
cesară spectacolului; termenul recuzită 
se referă la tot ce poate fi mişcat: mo- 
bilier, tablouri, diverse obiecte etc. 

Tehnicianul de sunet: răspunde de 
efectele sonore necesare spectacolului 

Tehnicianul de lumini: răspunde 
de lumini 


Comentează replica lui Andrei, adresată loanei: Pe dumneata 
te-am omorât în mine... Eşti moartă... mai moartă decât dacă n-ai 
fi existat niciodată... 

Comentează replica lui Culai, adresată Ioanei: Ce mai vreți? 
Andrei al dumneavoastră a murit... 

Evidenţiază semnificaţia indicaţiei scenice din final: Elena 
încremeneşte, apoi surâde, tot cu tristețe. 


Evaluare curentă. Aplicaţii f 


1. 


Stabileşte, într-un eseu de una — două pagini, o relație între 
evoluţia lui Andrei Pietraru de-a lungul întregii piese şi 
portretul pe care i-l schițează autorul în indicațiile scenice 
din debutul dramei. 

Citeşte capitolul IX, O seară la țară, din romanul lui 
Stendhal, Roşu şi Negru şi compară episodul cuceririi 
doamnei de Renal de către Julien Sorel cu scena 3 din actul 
II al dramei Suflete tari. Consideri că există vreo simi- 
litudine între comportamentul celor două personaje 
masculine? Motivează-ţi răspunsul într-o compunere de 
una — două pagini. 

Descrie impresia pe care ţi-a făcut-o lectura piesei. În cazul 
în care ar fi pusă în scenă în lunile următoare, te-ar tenta 
să vizionezi spectacolul? 


Selectează părţile din text în care autorul oferă indicaţii 
privind decorul. 

Selectează părţile din text în care autorul oferă indicaţii 
privind deplasarea actorilor în scenă. 

Selectează părţile din text în care autorul oferă indicaţii 
privind tonul necesar rostirii replicilor. 

Tabelul de mai jos enumeră tehnicienii de teatru care ar 
putea fi implicaţi în punerea în scenă a dramei Suflete tari. 
Completează tabelul explicând, acolo unde este cazul, care 
este contribuţia fiecăruia dintre aceştia la montarea piesei: 


Tehnicieni 


Indicaţia scenică 


Scenograful 


Responsabilul cu 


recuzita 
Tehnicianul de sunet 


Asistentul/ tehnicianul 
de lumini 


Modulul 4 

Ca şi Andrei, şi loana trăieşte tot într-o lume a iluziilor, chiar 

dacă, în cazul ei, coordonatele sunt altele. Iată cum o 

descrie, într-un articolul-portret intitulat sugestiv Jupâniţa, 

ziaristul Deciu: 

O puteți vedea în fiecare zi la orele şase la şosea. Dacă n-o 
cunoaşteţi, nu cereți nimănui să vi-o arate. O veți recunoaşte 
spontan. Trece în goana trăsurii largi şi elegante. Are ovalul chipului 
prea fin, ochii prea mari, gura prea expresivă, degetele prea subțiri. 
În priviri îi ghiceşti o reverie cu viziuni medievale. Echipajul ei se 
intercalează într-un lung şir de echipaje de cocote. Dar nimeni nu 
se înşală. E descendenta a trei logofeți şi a patru spătari. Are treizeci 
de ani, zece milioane şi nu s-a măritat încă. Are capriciul să-şi 
primească pretendenții într-un iatac Jupânița nu poate avea decât 
un iatac, fireşte, care aduce cu un muzeu criptologic. Pe pereți, 
tablouri bizantine, portrete mănăstireşti, prin colțuri jilțuri de bise- 
rică alături de gobelinuri. Lângă o biblie din veacul al XVII-lea, 
ultimele cărți ale lui Barres şi comediile lui Wilde în original. Dar 
îl admiră mai cu seamă pe Stendhal şi ar vrea să semene cu 
domnişoara de La Mole... De asemenea, e de câtva timp în căutarea 
unui strămoș care să fi fost decapitat. Şi nu e de mirare... că niciunul 
dintre candidați nu mai are curajul să-i ceară mâna. 

e Precizează, folosindu-te eventual de un dicționar, sensul 
cuvintelor: goblen, jilt, spătar, logofăt. 

e Explică, apelând la un dicționar de scriitori sau la o 
enciclopedie, cine au fost Barres şi Wilde; ce trăsătură a 
Ioanei sugerează lectura acestor autori? 

e Descrierea iatacului are rolul de a sugera câteva trăsături 
de caracter ale Jupâniţei; numeşte-o pe aceea pe care o 
consideri dominantă şi motivează-ţi răspunsul într-un 
text de 10 - 15 rânduri. 

* Stabileşte o corespondenţă între titlul articolului, Jupânița 
şi persoana descrisă. 

* Comentează afirmaţia: ...e de câtva timp în căutarea unui 
strămoş care să fi fost decapitat, raportând-o la caracterul 
personajului. 

e Selectează şi alte detalii care ar putea servi la conturarea 
portretului loanei. 

* Reuneşte toate răspunsurile într-un eseu-portret al Ioa- 
nei, de maximum o pagină. 

Camil Petrescu, Addenda la „Falsul tratat”. Lucrarea 

aparţine grupului de texte critice „de susținere” a propriei 

creații, conținând comentarii pe marginea pieselor sale de 
teatru. Utile ţi-ar fi cu deosebire paginile despre Suflete tari. 

Stendhal, Roşu şi Negru. Romanul merită citit fie şi numai 

pentru a face o comparaţie între Julien Sorel şi Andrei 

Pietraru. Vei descoperi însă şi alte motive pentru această 

lectură. 

Dincolo de text j 


Arta construcției dramatice 


Preocupările ideologice ale unei lucrări trebuie să fie susținute de 
o armătură dramatică atât de solidă, încât să înfrunte toate piedicile 
inerente trecerii la spectacol şi să excludă, aci, orice surpriză... Chiar 
dacă prin insuficiența mijloacelor scenice, prin carenta interpreților, 
dezbaterea ideologică va fi sacrificată, dacă stilul propriu va fi 
schimonosit de interpreți, dacă suveranitatea tranzițiilor se va îngroşa, 
dacă va mai semăna cu forma originală, cât un poet pur, proaspăt 
îmbrăcat recrut, cu el însuşi, dacă orice intenție transcedentală va 
deveni opacă, să rămână totuşi ceva, care să țină spectacolul în 
picioare. (Camil Petrescu, Addenda la „Falsul tratat”) 


1. Explică sensul sintagmei dezbatere ideologică, folosită de scrii- 
tor în fragmentul de mai sus. 

2.  Precizează care trebuie să fie calitatea esenţială a unui text 
dramatic, în accepţia lui Camil Petrescu. 

3. Exprimă-ţi opinia despre ce anume aştepţi de la vizionarea 
unui spectacol de teatru. 


Modulul 4 DRAMATURGIA 


Limbă ŞI comunicare 


| INTERVIUL PUBLICISTIC 


Interviul (media) este o conversaţie, de obicei între două persoane, având 
drept scop obţinerea de informaţie în beneficiul unei audienţe nevăzute. 

Atenţie! 

e Rolul reporterului nu este să se pună pe sine în valoare, ci să stimuleze 
persoana intervievată să dea răspunsuri cât mai complete. 

e Reporterul poate consemna (în paranteze) şi mimica, tonul, gesturile, dacă 
ele oferă lămuriri suplimentare cititorului. 

e Reporterul nu are dreptul să intervină în textul celui intervievat. 

e Folosirea reportofonului sporeşte gradul de fidelitate. 

Întrebări care NU trebuie puse într-un interviu: 

- întrebări care pot trăda carenţe de informaţie ale reporterului; 

- întrebări vagi sau prea generale; 

- mai multe întrebări într-o singură formulare; 

- întrebări prea lungi; 

- întrebări cu răspuns conținut; 

- întrebări la care se poate răspunde cu DA sau NU, în situaţia în care se 
doreşte un răspuns mai amplu. 


Aplicaţii E 


vi 


Citeşte următorul fragment de interviu: 

Cioran: În general, sunt ostil interviurilor. Trebuie să te ţii deoparte, să nu-ți faci 
autopropagandă. Dar pe măsură ce îmbătrâneşti, începi să faci concesii. Nu am dat 
niciodată interviuri în Franţa şi nu am apărut niciodată la televiziune, pentru că nu 
mă interesează să fiu recunoscut de toți. Totuşi, există confidenţe care se pot face în 
timpul unei conversații, dar care nu pot fi scrise, afară de cazul când e vorba de o 
autobiografie. Nu vreau să-mi povestesc viața, nu merită s-o fac. Totuși, de felul meu, 
sunt foarte indiscret şi-mi place să povestesc anecdote despre mine. lată de ce, 
îmbătrânind, încep să mă las în voia acestui joc. 

Lea Vergine: Atunci „descompunerea” înaintează? 

Cioran (râde): Da, descompunerea mea. În fond, toate cărțile mele sunt 
autobiografice, dar cu o autobiografie mascată. 

Lea Vergine: Nu prea! 

Cioran (râde): Nu prea! 

Lea Vergine: Cum poate fi trăită azi metafizica? În scrisoarea dumneavoastră 
de răspuns, mi-ați spus că vom avea o conversaţie şi puţin frivolă, şi puţin 
metafizică. Ce înseamnă pentru dumneavoastră acest termen, care este pentru 
mine uşor supărător, întrucât îmi aduce aminte de căutarea lui Dumnezeu? 

Cioran: Nu sunt un om credincios. [...] Nu cred nici în Dumnezeu, nici în altceva. 
Dar am avut o criză religioasă; de exemplu, pe la douăzeci şi şase de ani, un an întreg 

n-am făcut altceva decât să citesc mistici şi vieți de sfinți. La sfârşit, am înţeles că 

nu eram făcut pentru credință, mi-am dat seama de acest lucru datorită unei mari 

crize de disperare. Nu-l citeam decât pe Shakespeare (locuiam într-un oraş de provincie 
din România) şi texte religioase. [...] 

(Anarhie, disperare, tinereţe..., în volumul 

Convorbiri cu Cioran) 


1. Identifică, în fragmentul reprodus, o dovadă a faptului că interviul a fost 
pregătit în prealabil printr-un acord între reporter şi cel intervievat. 

2. Reporterul stimulează mărturisirea prin scurte intervenţii care „împing” 
dialogul mai departe; separă intervenţiile precise, evident programate 
dinainte şi care pretind un răspuns direct din partea lui Cioran, de cele 
improvizate, generate de evoluția de moment a discuţiei. 

3. Exprimă-ţi punctul de vedere despre omul care se ghiceşte din rândurile 

fragmentului de interviu reprodus de mai jos: 
În afară de piesele reprezentate, Suflete tari şi Mitică Popescu, am gata, încă 
nejucate, patru piese: Jocul ielelor, Act venețian, Mioara şi Danton. Nu mai 
scriu nimic. Nu sunt nici rentier, nici autor străin. Poți aduna zece ani note, să 
faci piese şi să încerci rezistența materialului pe care îl ai, din momentul însă 
în care începi să aşterni piesa pe hârtie, eşti un simplu funcționar, neplătit de 
nimeni, fără nici o perspectivă. 
Am lucrat la Danton şase luni, zi de zi, cu duminici şi sărbători, uneori până 
la 18 ore pe zi... Am făcut şaizeci de mii de lei datorii în timpul acesta, când 
ministerul d-lui Goldiş şi al prietenului Crainic mi-a acordat 10 (zece mii) de 
lei ajutor pentru tipărirea lui Danton (atât cât costă în a doua copie numai 
transcrisul la maşină!). (F. Aderca, Mărturia unei generaţii) 

a. În cazul interviului acordat lui F. Aderca de Camil Petrescu, din care 
a fost extras fragmentul de mai sus, reporterul a procedat altfel decât 
Lea Vergine. El i-a transmis intervievatului întrebările, în prealabil, iar 
acesta i-a răspuns în scris. La ce întrebare crezi că răspunde Camil 
Petrescu în cazul acesta? 

b. Imaginează-ţi că eşti reporter, iar Camil Petrescu acceptă să stea de 
vorbă cu tine. Scrie două întrebări la care ai vrea să primeşti răspuns. 


| INTERVIUL DE ANGAJARE 


Într-o societate dinamică, un post vacant poate fi câştigat sau pierdut în 
funcţie de pregătirea pentru interviu. Probabil că cel mai important interviu 
pe care îl vei da este legat de selecționarea ta pentru primul tău serviciu. De 
aceea, nimic nu trebuie lăsat la voia întâmplării. 

|. Inainte de interviu 

Dacă eşti invitat la un interviu, este necesar să te documentezi înainte de 
a te prezenta. In eventualitatea că vrei să candidezi pentru o slujbă la o firmă, 
încearcă să-ţi stabileşti câteva repere în legătură cu firma respectivă. Cercetările 
tale ar trebui să găsească răspunsuri la întrebări de genul: 

e Este o firmă mare sau mică? 

e Face parte din sectorul public sau privat? 

e Unde are sediul? 

e Cât personal are? 

e Face parte dintr-un sector de activitate în avânt sau în declin? 

e Angajaţii săi fac parte dintr-un sindicat? Dacă da, care e acesta? 

e Activitatea firmei a fost influenţată de ultimele evenimente economice 

sau politice? 

e A fost citată în articole de ziar sau în emisiunile de actualități? De ce? 

II. La interviu 

Cel care îți va lua interviul va începe, probabil, prin câteva întrebări 
generale. El se va axa apoi pe întrebări care sunt în legătură cu tine, cu firma 
şi cu slujba disponibilă. Intr-o modalitate sau în alta, va trebui să demonstrezi 
că eşti responsabil(ă), conştiincios(oasă) şi competitiv(ă), că te interesează postul 
şi că ai încredere în calităţile tale. 

Există întrebări prin care intervievatorul te poate pune în dificultate. Dacă 
le vei anticipa, misiunea ta în faţa celui care îți adresează întrebările va fi mult 
mai uşoară. Fiind pregătit(ă) să răspunzi la un număr cât mai mare de întrebări, 
vei fi apt(ă) să dai un răspuns, indiferent cât de dificil va fi. 

Imaginează-ţi că eşti la interviu şi trebuie să dai răspunsuri la următoarele 
întrebări: 

1. Întrebări generale 

e Care a fost cea mai valoroasă experienţă a ta? 

e Ce preferi: banii sau poziția socială? 

e Cum te-ai descrie în trei adjective? 

e Care a fost cel mai dificil lucru pe care l-ai realizat? 

e Care a fost cea mai mare greşeală a ta, care a avut consecințe? 

e Care este cea mai importantă realizare? 

e Ce ai dori să faci în următorii ani? 

e Ce faci în timpul liber? 

e Pe o scară imaginară de la unu la zece, cât de importantă este munca 

pentru tine? 

2. Întrebări în legătură cu tine, cu firma şi cu slujba disponibilă 

e De ce vrei această slujbă? 

e La ce consideri că te pricepi? 

e Ce fel de cursuri de pregătire ai urmat? 

e Care sunt punctele tale tari? 

e Care sunt slăbiciunile tale? 

e Ce ai vrea să găseşti la un manager? 

e Cum îţi organizezi ziua? 

e Cum lucrezi în echipă? 

e Cât de mult timp intenţionezi să stai în această firmă? 

e Cum te vezi peste cinci ani? 

e Dacă e cazul, de ce ai fost disponibilizat/ concediat? 

e Ce vei face dacă nu vei obţine această slujbă? | 


e Ce întrebare ai vrea să adresezi intervievatorului? 


1. Orice interviu îți oferă posibilitatea să înveţi ceva. Convinge-te că ai putea 
găsi răspunsuri la ceea ce ţi-a fost sugerat aici. Imaginează-ţi că în faţa ta 
se află cel care îţi ia interviul şi răspunde la întrebările prezentate mai sus. 
2. Să presupunem că este disponibilă slujba pe care tu ţi-o doreşti în clipa 
de față. Formulează 5 întrebări pe care tu le-ai pune unui tânăr dornic să 
se angajeze în această slujbă. — 

Evoluția dramaturgiei în 
literatura română 


Primele elemente teatrale se întâlnesc în jocurile dramatice populare 
legate de sărbătorile de iarnă (Irozii şi Vicleimul). În secolul al XVIII-lea apar 
cele dintâi compuneri dramatice, dar abia la începutul veacului al XIX-lea au 
loc reprezentații teatrale în limba română. Iniţiatorul este Gh. Asachi, cel care 
organizează la laşi, în 1816, un spectacol cu piesa Mirtil şi Hloe, o prelucrare 
după scriitorul francez Florian. În Ţara Românească primul teatru 
permanent este deschis în 1819 la Bucureşti de domniţa Ralu, în piaţa „Ciş- 
meaua Roşie” de pe Podul Mogoşoaiei, prilej pentru poetul lenăchiță Văcă- 
rescu să scrie un Prolog: V-am dat teatru, vi-l păziți,/ Ca un lăcaş de muze, Cu 
el curând veți fi vestiți,/ Prin veşti departe duse. 

Apărut în secolul al XIX-lea sub o dublă influenţă, romantică şi clasică, 
teatrul românesc, va cultiva mai bine de un secol, doar comedia de moravuri 
şi de caractere (C. Faca — Franțuzitele, Vasile Alecsandri — ciclul Chirițelor, 
I.L. Caragiale - O noapte furtunoasă, O scrisoare pierdută etc.) şi drama 
istorică (B. P. Hasdeu — Răzvan şi Vidra, Vasile Alecsandri — Despot-Vodă, 
Al. Davila - Vlaicu-Vodă, Barbu Delavrancea - Apus de soare, Viforul, 
Luceafărul). 

În perioada interbelică se produc schimbări atât în privinţa ariei tematice 
şi a tipurilor de texte, cât şi a ponderii acestora. Drama istorică pierde teren. 
În schimb comedia de moravuri şi de caractere îşi continuă cariera de succes 
(Tudor Muşatescu — Titanic Vals, ...Escu, Victor Ion Popa — Take, lanke şi 
Cadâr, George Ciprian — Omul cu mârțoaga). Noutăţile momentului pot fi 
considerate mai cu seamă comedia lirică (Mihail Sebastian — Steaua fără nume, 
Jocul de-a vacanţa, Ultima oră) şi drama de idei (Camil Petrescu — Jocul 
ielelor, Suflete tari, Danton, Lucian Blaga — Zamolxe, Meşterul Manole, 
Cruciada copiilor). 

După război, datorită constrângerile de natură ideologică specifice 
perioadei comuniste, pot fi menţionaţi puţini autori a căror operă a rezistat 
timpului. Sunt de amintit totuşi dramele simbolic-parabolice (Iona, 
Paracliserul, Matca) şi parabolele istorice (Răceala, A treia țeapă) ale lui 
Marin Sorescu precum şi comediile satirice ale lui Teodor Mazilu (Proștii 
sub clar de lună, Somnoroasa aventură, Mobilă şi durere). 

După 1989, de mare succes se vor bucura piesele lui Matei Vişniec, scriitor 
român stabilit în anul 1987 în Franţa: Angajare de clown, Bine, mamă, da’ ăştia 
povestesc în actu’ doi ce se-ntâmplă în actu'ntâi, Trei nopţi cu Madox, Ultimul 
Godot, Istoria comunismului povestită pentru bolnavii mintali. 

Nu trebuie uitat Eugen Ionesco, scriitor român stabilit în Franţa în anii '30, 
membru al Academiei Franceze, considerat, alături de scriitorul irlandez S- 
amuel Beckett, creator al teatrului absurdului, dar ale cărui piese au fost scrise 
în limba franceză: Cântăreaţa cheală, Lecţia, Jaques sau Supunerea, Scaunele, 
Regele moare, Rinocerii, Ucigaş fără simbrie etc. 

DRAMATURGIA 
TABEL CRONOLOGIC 


1778-1780 - Este compusă cea mai veche piesă de teatru românească intitu- 
lată Occisio Gregorii in Moldavia Vodae tragedice expressa 
(Uciderea lui Grigore-Vodă în Moldova). Autorul manuscri- 
sului de 12 pagini este probabil Samuil Vulcan, elev în ultima 
clasă a gimnaziului teologic de la Blaj. 

1816 - Gheorghe Asachi organizează la laşi prima reprezentaţie de tea- 
tru în limba română cu Mirtil şi Hloe, o prelucrare după 
Gessner şi Florian. 

1816-1817 -La Bucureşti, domniţa Ralu, fiica domnitorului fanariot Ion 
Caragea, deschide primul teatru permanent în piaţa „Cişmeaua 
Roşie“, de pe Podul Mogoşoaiei (actuala Calea Victoriei). 


1828 — Boierul Iordache Golescu scrie Barbu Văcărescu, vânzătorul 
țării, cel mai reuşit text dintre încercările sale dramatice. 
1835 -Se reprezintă la Bucureşti piesa Comodia vremii sau 
Franțuzitele de Costache Faca, satiră la adresa arivismului. 
1844 - Vasile Alecsandri scrie Iorgu de la Sadagura sau Nepotu-i 
salba dracului, una dintre primele sale opere dramatice. 
1845 — Piesa Iaşii în carnaval de Vasile Alecsandri demonstrează va- 


lenţele comice ale unui autor care se amuză pe seama boierimii 
speriate de perspectiva înnoirilor. 


1850 - Chiriţa în laşi de Vasile Alecsandri inaugurează un întreg 
ciclu de comedii care şi astăzi se bucură de succes la public. 

1867 — Se joacă în premieră drama istorică Răzvan şi Vidra de B.P. 
Hasdeu. 

1879 - Premiera dramei istorice în versuri Despot-Vodă de Vasile 
Alecsandri. 

1879 - Se prezintă O noapte furtunoasă, cea dintâi comedie a lui I.L. 
Caragiale. 

1880 -Premiera farsei Conu Leonida față cu Reacţiunea de I.L. 
Caragiale. 

1884 - Premiera piesei Fântâna Blanduziei de Vasile Alecsandri. 

1884 — Se reprezintă la Teatrul Naţional din Bucureşti comedia O scri- 
soare pierdută de I.L. Caragiale, capodoperă a dramaturgiei 
româneşti. 

1885 - Premiera dramei Ovidiu de Vasile Alecsandri. 

1885 - Premiera comediei D-ale carnavalului de I.L. Caragiale. 

1890 - Se joacă la Bucureşti drama Năpasta de I.L. Caragiale. 

1902 - Premiera dramei istorice Vlaicu- Vodă de Al. Davila. 

1909 - Premiera dramei istorice Apus de soare de Barbu Delavrancea 


la Teatrul Naţional din Bucureşti. Va fi urmată de Viforul şi 
Luceafărul, care întregesc trilogia. 


1916 - Premiera piesei Patima roşie de Mihail Sorbul. 

1919 — Camil Petrescu redactează prima versiune la drama Jocul 
ielelor. 

1921 - Prin Zamolxe, Lucian Blaga inaugurează teatrul de factură 
expresionistă în dramaturgia noastră. 

1924 - Premiera piesei Act venețian de Camil Petrescu. 

1925 - Premiera dramei Suflete tari de Camil Petrescu. 

1927 - Se publică Domnişoara Nastasia de G.M. Zamfirescu, subin- 
titulată „comedie tragică“. 

1927 - George Ciprian publică piesa Omul cu mârțoaga. 

1932 - Se reprezintă comedia Titanic vals de Tudor Muşatescu. 

1932 - Victor Ion Popa înregistrează un mare succes cu Take, lanke şi 
Cadîr, comedie de moravuri şi caractere. 

1936 - Mihail Sebastian termină redactarea la Jocul de-a vacanța, 
comedie lirică reprezentată după doi ani. 

1943 - Mihail Sebastian scrie Steaua fără nume, comedie în trei acte. 

1946 — Se joacă primul spectacol cu Ultima oră de Mihail Sebastian. 

1964 - Este reprezentată Moartea unui artist de Horia Lovinescu. 

1968 -Se reprezință piesa Iona de Marin Sorescu (inclusă într-o 


trilogie intitulată Setea muntelui de sare, care va mai cuprinde 
piesele Paracliserul şi Matca). 


1978 — Se publică A treia țeapă de Marin Sorescu. 

1979 - Teodor Mazilu scrie cea mai bună piesă a sa intitulată Mobilă 
şi durere. 

Anii '90 — Cel mai jucat dramaturg este Matei Vişniec, scriitor român stabilit 
la Paris. 


